
,, Præsident  Kimball  er  ikke  i  stand  til 
personligt  at  være  sammen  med  os," 
sagde  præsident  Gordon  B.  Hinckley, 
andenrådgiver  i  Det  øverste  Præsident- 
skab da  han  indledte  dette  års  general- 
konference i  april  måned. 

„Han  præsiderer  imidlertid  og  befin- 
der i  sin  lejlighed  på  den  anden  side  af 
gaden  hvor  han  slutter  sig  til  os  idet 
mødet  bringes  til  ham  via  kabel-TV  .  .  . 
han  står  op  og  klæder  sig  på  hver  dag. 
Men  han  er  svag  og  hans  legeme  er  træt. 
Han  fejrede  for  nylig  sin  88  års  fødsels- 
dag og  mærker  virkningen  af  sin  fred- 
skredne  alder  og  den  samlede  effekt  af  de 
operationer  som  han  har  gennemgået. 
Hvilken  strålende  eksempel  han  har 
været  for  os  alle.  Hele  kirken  har  øget  sit 
tempo  som  svar  på  hans  trompetkald. 
Han  har  været  en  profet  for  os  hvis 
visioner  og  åbenbaringer  har  nået  ud  til 
mennesker  over  hele  jorden  uanset  na- 
tion, farve  eller  status  i  livet  og  som  frit 
har  tilbudt  de  uvurderlige  velsignelser 
som  Jesu  Kristi  evangelium  indeholder 
til  alle  som  vil  acceptere  det.  Han 
udtrykker  sin  kærlighed  til  jer  og  velsig- 
ner jer  alle." 


Således  begyndte  den  153.  årlige  gene- 
ralkonference i  kirken.  Både  præsident 
Kimball  og  præsident  Marion  G.  Rom- 
ney,  førsterådgiver  i  Det  øverste  Præsi- 
dentskab, var  ikke  til  stede  i  Tabernaklet 
på  grund  af  sygdom. 

Præsident  Hinckley  sagde:  „Præsi- 
dent Romney  er  ligeledes  syg.  Han 
mærker  også  virkningerne  af  sin  alder- 
dom og  den  naturlige  opslidningsproces 
som  snesevis  af  år  med  stor  ubønhørlig 
aktivitet  i  Herrens  værk  har  bevirket." 

Dette  års  5  møder  ved  generalkonfe- 
rencen blev  ledet  af  præsident  Hinckley 
og  præsident  Ezra  Taft  Benson,  der  er 
præsident  for  De  tolvs  Kvorum.  Konfe- 
rencen omfattede  tre  møder  lørdag  - 
morgen  og  eftermiddagsmøde  samt  mø- 
de for  præstedømmet  om  aftenen  -  og  to 
møder  søndag,  ét  om  morgenen  og  ét  om 
eftermiddagen.  I  overensstemmelse  med 
en  tidligere  bekendtgørelse  blev  der  ikke 
afholdt  et  velfærdsmøde  lørdag  morgen. 
Mødet  lørdag  aften  for  præstedømmet 
begyndte  kl.  18:00  i  stedet  for  kl.  19:00 
som  det  hidtil  har  været  praksis.  Man 
var  nu  også  i  stand  til  at  benytte 
Assembly  Hall  til  møder  for  dem  der 


ikke  var  plads  til  ved  hovedmødet, 
eftersom  Assembly  Hall  nu  var  færdigre- 
noveret. 

Forud  for  generalkonferencen  blev 
der  fredag  den  1 .  april  afholdt  et  regio- 
nalrepræsentantseminar  i  løbet  af  dagen 
og  et  møde  om  aftenen  for  regionalre- 
præsentanterne og  stavspræsidenterne. 
Seminaret  fokuserede  på  rådgivning  for 
lederne  og  var  for  kirkens  212  regional- 
repræsentanter der  er  kaldet  rundt  om  i 
hele  verden. 

Konferencens  møder  blev  transmitte- 
ret til  1 .395  kirker  via  kabel-radio  [1 .260 
i  USA  og  Canada,  120  i  Australien  og 
New  Zealand,  11  på  Filippinerne  og 
Korea  og  4  i  den  Dominikanske  Repu- 
blik og  Puerto  Rico].  Herudover  mod- 


tog 549  stavscentre  i  USA  konferencen 
via  permanent  satellit  TV-modtagelse. 
Tyve  kirker  i  Salt  Lake  dalen  modtog 
TV-billede  fra  konferencen  ved  hjælp  af 
mobile  satellitmodtagere.  56  kommer- 
cielle TV-stationer  i  USA  udsendte  dele 
af  eller  hele  konferencen  og  det  samme 
gjorde  op  imod  2000  kabel-T  V-statio- 
ner.  47  TV-stationer  i  Canada  sendte 
også  dele  af  konferencen  samt  61  radio- 
stationer i  USA  som  sendte  dele  af  eller 
alle  møderne.  Der  blev  også  lavet  video- 
bånd umiddelbart  efter  konferencen  fra 
adskillige  sprog  udenfor  det  engelske 
sprogområde. 

Redaktionen. 


Yderligere  deltagere  i  programmet:  Bønnerne  ved  mødet  lørdag  morgen  blev  bedt  af  ældste 
Robert  L.  Simpson  og  ældste  John  H.  Groberg;  ved  mødet  lørdag  eftermiddag  af  ældste  W. 
Grant  Bangerter  og  ældste  Vaughn  J.  Featherstone;  ved  præstedømmemødet  af  ældste  Joseph 
B.  Wirthlin  og  ældste  Ronald  E.  Poelman;  ved  mødet  søndag  morgen  af  ældste  Gene  R.  Cook 
og  ældste  Hugh  W.  Pinnock;  ved  mødet  søndag  eftermiddag  af  ældste  F.  Enzio  Busche  og 
ældste  George  P.  Lee.  Præsident  Spencer  W.  Kimball  og  præsident  Marion  G.  Romney  var  ikke 
til  stede  på  grund  af  sygdom. 


Fotografierne:  Public  Communications  Photo  Services:  Eldon  K.  Linschoten  cheffotograf,  Jed 
A.  Clark  og  Michael  M.  McConkie. 

Omslaget:  Jed  A.  Clark. 


2.  april  1983 
MØDET  LØRDAG  MORGEN 


Opretholdelse  af  kirkens  ledere 

Præsident  Ezra  Taft  Benson 
De  tolv  Apostles  Kvorum 


Det  er  med  sorg  vi  bemærker  præsi- 
dent N.  Eldon  Tanners  død.  Præsident 
Tanner  tjente  til  sin  død  som  førsterådgi- 
ver i  Det  øverste  Præsidentskab.  Efter 
præsident  Tanners  død  udnævnte  præsi- 
dent Spencer  W.  Kimball  præsident 
Marion  G.  Romney  til  sin  førsterådgiver 
og  præsident  Gordon  B.  Hinckley  til  sin 
andenrådgiver.  Dette  blev  senere  god- 
kendt af  Det  øverste  Præsidentskab  og 
De  tolv  Apostles  kvorum.  Med  dette  in 
mente  foreslås  det  at  vi  opretholder 
præsident  Marion  G.  Romney  som 
førsterådgiver  i  Det  øverste  Præsident- 
skab og  præsident  Gordon  B.  Hinckley 
som  andenrådgiver  i  Det  øverste  Præsi- 
dentskab. Alle  der  kan  støtte  dette  bedes 
vise  det  med  det  sædvanlige  tegn. 

Hvis  nogen  er  imod  bedes  de  vise  det. 

Med  undtagelse  af  de  brødre  vi  lige 
har  opretholdt  og  vor  kære  ven  og 
broder,  ældste  LeGrand  Richards  bort- 
gang er  der  ikke  foretaget  nogen  ændrin- 
ger blandt  generalautoriteterne  siden 
sidste  konference.  Det  foreslås  derfor  at 
vi  opretholder  alle  kirkens  generalauto- 
riteter og  ledere  som  de  virker  i  øjeblik- 
ket. 

De  der  kan  støtte  dette  bedes  vise  det. 

Hvis  der  er  nogen  imod  det  bedes  de 
vise  det  med  samme  tegn.  □ 


Præsident  Ezra  Taft  Benson,  præsident  for 
De  tolvs  Kvorum. 


Han  blunder  ikke  og  sover  ikke 

Præsident  Gordon  B.  Hinckley 
Andenrådgiver  i  Det  øverste  Præsidentskab 


Jeg  håber  at  I  nød  den  vidunderlige 
salme  koret  lige  sang  -  „Han  der  våger 
over  Israel  blunder  ikke  og  sover  ikke." 
Den  er  fra  Mendelssohns  Elias  og  orde- 
ne er  taget  fra  Salmernes  Bog.  [Se  Salme 
121:4]. 

Nu  hvor  vi  er  samlet  til  denne  store 
verdenskonference  i  Jesu  Kristi  Kirke  af 
Sidste  Dages  Hellige  vil  jeg  gerne  tale 
over  disse  vidunderlige,  forsikrende  ord. 
Jeg  beder  om  at  Helligånden  vil  vejlede 
mig  i  dette. 

Præsident  Spencer  W.  Kimball  er  ikke 
i  stand  til  at  være  personligt  til  stede. 
Han  præsiderer  dog  over  denne  konfe- 
rence og  sidder  i  sin  lejlighed  i  hotellet 
overfor,  hvor  han  følger  med  i  konferen- 
cen via  en  lokal  tv-station.  Han  er  ikke 
på  hospitalet  som  nogle  rygter  påstår,  og 
det  har  han  ikke  været  i  mange  måneder. 
Han  er  ikke  i  coma  som  andre  har  sagt. 
Han  klæder  sig  på  hver  dag.  Men  han  er 
svag,  og  hans  legeme  er  træt.  Han  har 
nyligt  fejret  sin  88  års  fødselsdag  og  kan 
nu  føle  virkningerne  af  sin  høje  alder  og 
de  kumulative  virkninger  af  de  operatio- 
ner han  har  gennemgået  i  tidens  løb. 


Hvor  har  han  dog  været  et  stort  eksem- 
pel for  os  alle.  Han  har  forstået  at 
fremme  dette  værk  på  en  bemærkelse- 
sværdig måde.  Hele  kirken  har  forøget 
sin  indsats  og  forøget  sine  skridt  som 
svar  på  hans  klare  kald.  Han  har  været 
vores  profet,  en  profet  hvis  missioner  og 
åbenbaringer  er  nået  langt  ud  til  hele 
jordens  folk,  på  tværs  af  nationer,  farver 
og  sociale  status;  han  har  frit  tilbudt  Jesu 
Kristi  evangeliums  uforlignelige  velsig- 
nelser til  alle  som  vil  acceptere  dem.  Han 
sender  sine  kærlige  hilsener  og  velsignel- 
ser til  os  alle.  Jeg  var  hos  ham  i  går  hvor 
han  bad  mig  gøre  dette.  Vore  hjerter 
hælder  til  ham  i  hengivenhed  og  vor 
forbøn  på  hans  vegne  stiger  op  til  vor 
himmelske  Fader. 

Præsident  Romney  har  det  ligeledes 
svært.  Også  han  kan  føle  sin  alders 
problemer  og  den  naturlige  virkning  af 
mange  års  hårdt  og  konstant  arbejde  for 
at  fremme  Herrens  værk.  Han  har  bedt 
sig  fritaget  for  at  tale.  Vi  skal  høre  et 
budskab  som  han  har  skrevet  tidligere 
og  som  vil  blive  læst  op  af  hans  søn, 
biskop  George  J.  Romney. 


Vi  savner  præsident  N.  Eldon  Tanner 
som  tjente  som  rådgiver  til  fire  af  kirkens 
præsidenter.  Han  døde  den  27.  novem- 
ber sidste  år.  I  månederne  forud  for  dette 
fortsatte  han,  på  trods  af  sin  sygdom, 
med  at  give  af  sin  store  erfaring,  visdom 
og  inspiration. 

Til  denne  konference  vil  vi  også  savne 
ældste  LeGrand  Richards'  levende  vid- 
nesbyrd. I  45  år  har  han  stået  ved 
talerstolen  i  dette  Tabernakel  og  båret 
vidne  om  sandheden  af  dette  „store  og 
forunderlige  værk".  Millioner  er  blevet 
rørt  af  hans  veltalenhed  og  hans  vidnes- 
byrds alvor. 

Vi  mærker  tydeligt  disse  store  lederes 
fravær.  Deres  fravær  placerer  et  stort 
ansvar  på  os  andre.  Jeg  takker  Herren 
for  hans  støttende  velsignelser.  Jeg  tak- 
ker mine  brødre  i  De  tolv  Apostles  råd 
for  deres  store  godhed,  styrke  og  vis- 
dom. I  20  år  var  jeg  medlem  af  dette 
enestående  og  vidunderlige  kvorum  som 
består  af  begavede  og  hengivne  menne- 
sker som  hver  især  er  kaldet  af  Gud,  og 
som  har  fået  overdraget  det  hellige 
apostelembede.  Jeg  elsker  dem  som  mine 
brødre.  Hver  af  dem  holder  nøglerne  til 
denne  dispensation  i  skjult  reserve.  I 
denne  guddommelige  organisation  er  en 
magt,  en  forsikring  om  et  kontinuerligt 
lederskab  i  kirken. 

Jeg  er  taknemmelig  for  mine  brødre  i 
Halvfjerdsernes  første  Kvorum  og  i  Det 
præsiderende  Biskopråd.  Brødre  og  sø- 
stre, lederskabet  i  kirken  står  som  ét.  Jeg 
tror  aldrig  at  enigheden  har  været  stær- 
kere. 

Man  ser  tydeligt  det  guddommelige 
geni  bag  organisationen  af  dette  værk  og 
kaldelsen  af  lederne.  Generalautorite- 
terne er  alle  enkeltpersoner,  hver  med  sin 
egen  personlighed.  Hver  enkelt  har  en 
stor  række  erfaringer  og  baggrunde.  Når 


forskellige  ting  bliver  diskuteret  i  kir- 
kens ledende  råd  er  alle  fri  til  at  give 
udtryk  for  sine  synspunkter.  Når  man 
ser  denne  interessante  proces  virke,  er 
det  fascinerende  at  være  vidne  til  Helli- 
gåndens magt  og  indflydelse  på  disse 
mænd.  De  forskelle  der  kan  være  i 
begyndelsen  -  som  aldrig  er  skarpe,  men 
dog  forskelle  -  bliver  mildnede  og  smel- 
ter sammen  til  et  udtryk  for  enighed. 
„Mit  hus  er  et  ordens  hus",  sagde 
Herren.  [Se  L&P  132:8].  Når  jeg  ser 
denne  proces  virke  ser  jeg  en  konstant 
fornyelse  af  tro. 

Jeg  ønsker  også  at  give  udtryk  for  min 
dybtfølte  påskønnelse  af  mine  brødre  og 
søstre  over  hele  verden,  medlemmer  af 
kirken,  hvor  end  I  er.  Jeg  beder  til  at  I  vil 
blive  støttet  og  velsignet,  at  der  vil  være 
fred  i  jeres  hjem  og  i  jeres  hjerter,  og  at 
„Kristi  rene  kærlighed"  kan  mærkes  i 
jeres  liv.  [Moro.  7:47]. 

For  ikke  så  længe  siden  gik  jeg  og 
tumlede  med  et  problem  som  jeg  følte 
var  af  alvorlig  karakter,  og  jeg  knælede  i 
bøn.  Jeg  fik  da  en  følelse  af  fred  og 
Herrens  ord:  „Vær  stille  og  vid,  at  jeg  er 
Gud,"  kom  til  mig.  Jeg  slog  op  på  dette 
skriftsted  og  læste  denne  forsikrende 
udtalelse  som  blev  talt  til  profeten 
Joseph  Smith  for  150  år  siden:  „Lad 
derfor  jeres  hjerte  være  trøstet  for  Zions 
skyld.  Thi  alt  kød  er  i  mine  hænder.  Vær 
stille  og  vid,  at  jeg  er  Gud."  [L&P 
101:16]. 

Gud  virker  efter  sit  eget  storslåede 
mønster.  Alt  kød  er  i  hans  hænder.  Det 
er  ikke  vort  ansvar  at  rådgive  ham.  Det 
er  vort  ansvar  at  der  er  fred  i  vore  hjerter, 
og  at  vi  ved  at  han  er  Gud,  at  dette  er 
hans  værk  og  at  han  ikke  vil  tillade  at  det 
falder. 

Vi  behøver  ikke  at  frygte.  Vi  skal  ikke 
gøre  os  bekymringer.  Vi  har  ingen  grund 


til  at  spekulere.  Vort  vigtigste  mål  er  at 
udføre  vore  pligter  til  alle  tider  -  hver 
især  i  de  kaldelser  vi  har  fået.  Og  da  de 
sidste  dages  hellige  for  størsteparten 
vandrer  i  tro  og  arbejder  med  stor 
overbevisning  vokser  kirken  sig  til  sta- 
dighed stærkere. 

Lad  mig  benytte  lejligheden  til  at  sige 
at  hele  kirken  går  fremad  med  stor 
styrke  og  kraft.  Jeg  forsikrer  jer  at 
arbejdet  i  Det  øverste  Præsidentskabs 
kontor  er  fuldstændigt  å  jour.  Intet 
bliver  negligeret  og  ingen  handlinger 
bliver  udsat.  Vi  arbejder  under  kirkens 
præsidents  direkte  anvisninger  og  be- 
myndigelse, og  har  ofte  møder  med  ham. 
Det  er  ligeledes  tilfældet  med  arbejdet 
blandt  De  Tolv,  Halvfjerdserne  og  Bi- 
skoprådet samt  hjælpeorganisationerne. 

Vi  takker  Herren,  hvis  sag  dette  er,  for 
den  vidunderlige  vækst  vi  nu  ser.  Styr- 
kelsen af  folkets  tro  ses  tydeligt  ved  det 
stigende  antal  hellige  der  deltager  i 
nadvermøderne,  i  tempelarbejdet  og 
som  betaler  tiende  og  offerydelser;  alt 
sammen  udtryk  for  deres  kærlighed  til 
Herren  og  hans  rundhåndede  velsignel- 
ser selv  i  disse  svære  økonomiske  tider. 

For  100  år  siden  til  en  generalkonfe- 
rence i  1883  talte  præsident  Joseph  F. 
Smith  i  dette  tabernakel  og  sagde:  „Så 
længe  de  sidste  dages  hellige  er  villige  til 
at  adlyde  Guds  befalinger,  at  påskønne 
de  privilegier  og  velsignelser  de  nyder  i 
kirken  og  vil  bruge  af  deres  tid,  talenter 
og  midler  til  at  ære  Guds  navn  og 
opbygge  Zion  samt  etablere  sandheden 
og  retfærdigheden  på  jorden,  så  længe  er 
vor  himmelske  Fader  bundet  af  sin  ed  og 
pagt  om  at  beskytte  dem  mod  enhver 
fjende  og  hjælpe  dem  til  at  overvinde 
enhver  forhindring  som  kan  kastes  imod 
dem  eller  blokere  vejen  for  dem."  [Jour- 


nal of  Discour  ses,  24:176].  Disse  ord  er 
lige  så  gældende  i  dag  som  da  de  blev  talt 
for  100  år  siden. 

Den  Almægtige  velsigner  sin  kirke  og 
sit  folk.  Han  våger  over  dem.  Han 
hverken  blunder  eller  sover  mens  han 
leder,  fører  og  arbejder  på  sin  egen 
måde.  Han  har  „så  gådefuld  en  vis  at 
gøre  under  på".  [Sange,  nr.  145]. 

Nogle  har  udtrykt  bekymring  om  at 
kirkens  præsident  formodentlig  altid  vil 
være  en  ældre  mand,  hvilket  jeg  kun  kan 
besvare  med:  „Hvilken  velsignelse!"  Ar- 
bejdet i  denne  uddeling  blev  først  påbe- 
gyndt gennem  profeten  Joseph  Smith. 
Han  var  på  den  tid  en  ung  og  arbejdsiv- 
rig  mand,  én  hvis  sind  ikke  var  blevet  låst 
fast  i  datidens  traditioner.  Han  var  ung  i 
sindet  og  Herren  kunne  forme  ham  som 
frisk,  fugtigt  ler  da  han  påbegyndte  sit 
værk. 

Josephs  efterfølger  var  relativ  ung  da 
han  stod  overfor  det  frygtelige  ansvar  at 
skulle  lede  et  helt  folk  over  sletterne  for 
at  opdyrke  et  helt  nyt  land. 

Men  vore  læresætningers  grundvold 
er  nu  på  sin  plads  og  vi  er  fast  etableret 
som  et  folk,  i  det  mindste  indtil  Herren 
eventuelt  giver  besked  på  andet.  Vi  har 
ikke  brug  for  fornyelse.  Vi  har  brug  for 
hengivenhed  i  adlydelsen  af  de  guddom- 
meligt udtalte  principper.  Vi  har  brug 
for  loyalitet  mod  vore  ledere  som  Gud 
har  sat  over  os.  Han  er  vor  profet,  vor 
seer,  vor  åbenbarer.  Vi  skal  aldrig  stå 
uden  en  profet  hvis  vi  lever  værdigt  til  at 
have  i  vor  midte.  Han  behøver  ikke  at 
være  ungdommelig.  Han  har  og  vil 
fortsat  have  yngre  mænd  til  at  rejse  over 
hele  jorden  til  at  udføre  arbejdet  i  dette 
værk.  Han  er  den  præsiderende  højpræst 
og  han  opbevarer  alle  det  hellige  præste- 
dømmes nøgler  og  Guds  åbenbarings 
røst  til  sit  folk. 

På  amerikansk  har  vi  et  gammelt 
ordsprog  der  siger:  „Youth  for  action. 
Age  for  wisdom."  [De  unge  har  handle- 
kraften, de  ældre  visdommen].  Så  vidt 
jeg  kan  se  er  der  noget  fantastisk  betryg- 
gende ved  at  vide  at  i  den  overskuelige 
fremtid  vil  vi  have  en  præsident  som  er 
blevet  disciplineret,  skolet  og  prøvet, 
hvis  trofasthed  mod  værket  og  hvis 
retskaffenhed  i  sagen  er  blevet  hærdet  i 
tjenestens  smeltedigel,  hvis  tro  er  mod- 
net og  hvis  nærhed  til  Gud  er  blevet 
fremelsket  over  en  periode  af  mange  år. 

Jeg  bekymrer  mig  ikke.  Jeg  er  beæret 
over  muligheden  jeg  har  for  at  tjene  med 
ham  som  nu  står  som  profet  for  dette 
folk.  Og  når  tiden  kommer  hvor  der  skal 
ske  en  ændring,  hvornår  det  så  end  måtte 
være  ifølge  Herrens  vilje,  vil  jeg  uforbe- 
holdent opretholde  ham  som  Herren 
udpeger  ifølge  den  proces  han  har  eta- 
bleret for  successionen  i  sit  rige,  for  jeg 
ved  at  dette  er  Guds  værk  og  at  han 
våger  over  det  nu  som  han  har  gjort  i  de 
foregående  år.  Han  begår  ingen  fejl. 

Jeg  har  haft  en  vis  mulighed  for  at  se 
denne  bemærkelsesværdige  proces  i 
funktion. 

I  dag  er  en  slags  jubilæum  for  mig.  Det 
var  til  aprilkonferencen  for  25  år  siden  at 
jeg  blev  opretholdt  som  generalautori- 
tet, som  assistent  til  De  Tolv.  Mine 
muligheder  igennem  dette  sidste  kvarte 
århundrede  har  været  store  og  impone- 
rende for  mig.  Min  kaldelse  har  bragt 
mig  til  mange  lande  her  på  jorden,  til 
forskellige  steder  hvor  jeg  med  egne  øjne 
har  set  både  fred  og  krig,  både  fremgang 
og  forfærdelig  fattigdom,  både  frihed  og 
undertrykkelse.  Jeg  har  været  vidne  til 
de  mirakler  som  troen  kan  bringe.  Jeg 
har  set  beviset  på  sand  godhed  og 
storhed  hos  mænd  og  kvinder  der  lever 


under  mange  forskellige  omstændighe- 
der. Jeg  har  på  en  meget  nær  og 
vidunderlig  måde  set  den  Almægtiges 
gerninger  og  magt  blandt  hans  børn.  Jeg 
har  set  hvad  der  leder  til  succes  og  hvad 
der  ikke  gør  det  med  hensyn  til  kirkens 
vækst  og  dens  medlemmers  udvikling. 

Da  jeg  blev  generalautoritet  for  25  år 
siden  var  der  251  stave  i  kirken.  I  dag  er 
der  1.402.  Der  var  2.362  ward  og 
uafhængige  grene  dengang.  Vi  har  nu 
13.616.  Statistikkerne  som  blev  læst  op 


til  1958-konferencen  viste  at  medlems- 
skabet af  kirken  den  31.  dec.  1957  var  på 
1.488.000.  Til  sammenligning  kan  for- 
tælles at  den  31.  dec.  1982  var  der 
5.165.000  medlemmer.  Det  er  en  fanta- 
stisk vækst.  Der  må  være  noget  rigtigt  i 
det  vi  gør.  Det  vil  sige  nej,  det  er  ikke  os 
der  har  gjort  det.  Det  er  Herren  der  har 
udfærdiget  og  styret  de  kræfter  som  har 
forårsaget  så  stor  en  høst. 

Det  er  fantastisk  at  se  og  opleve  den 
kontinuitet  og  konsekvens  der  er  i  dette 
værk.  Dets  styrke  og  kraft  ligger  i  hvert 
enkelt  medlems  mulighed  og  hver  eneste 
ærlig  undersøgers  mulighed  for  selv  at 
vide,    gennem   Helligåndens   kraft,    at 


dette  er  sandt.  Kritikere  kan  bruge  deres 
liv  på  at  forsøge  at  nægte  eller  nedværdi- 
ge eller  kaste  tvivl,  men  alle  der  spørger 
Gud  i  tro  har  forsikringen  om  at  Ånden 
vil  vidne  om  dette  værks  guddommelig- 
hed. 


„Gud  virker  efter  sit  eget 

storslåede  mønster  ...  Vi 

behøver  ikke  frygte.  Vi  skal 

ikke  gøre  os  bekymringer. 

Vort  vigtigste  mål  er  at 

udføre  vore  pligter  til  alle 

tider." 


Vi  behøver  ikke  at  frygte  fremtiden, 
hvis  vi  holder  os  til  de  åbenbarede 
principper.  Profeten  Joseph  Smiths  sag- 
de ved  en  lejlighed:  ,,Gå  i  al  sagtmodig- 
hed, i  soberhed  og  forkynd  Jesus  Kris- 
tus, han  som  er  korsfæstet;  ikke  for  at 
kæmpe  med  andre  om  deres  tro,  eller 
religionsopfattelse,  men  hold  en  fast 
kurs."  [History  ofthe  Church,  2:431]. 

Jeg  kan  godt  lide  de  ord:  „Hold  en  fast 
kurs".  Jeg  håber  at  vi  aldrig  glemmer 
dem.  Kirken  er  uafladeligt  blevet  stær- 
kere fordi  dem  der  gik  forud  for  os  holdt 
en  fast  kurs.  Der  er  dem  der  ønskede  at 
knække  vor  styrke  ved  at  lede  os  til  at 
gribe  efter  ting  som  ikke  hører  til  kirkens 
egentlige  mission.  Vi  bliver  evig  og  altid 
inviteret,  ja  endda  stærkt  opfordret  til  at 
gå  ud  og  marchere  med  andre  for  dette 
eller  hint.  Der  er  visse  formål  som  vi  bør 
involvere  os  i,  som  har  direkte  forbindel- 
se med  kirken  og  dens  mission,  samt 


dens  folks  velfærd.  Det  må  være  op  til 
dem  der  er  blevet  kaldet  til  at  lede  at 
afgøre  disse  ting.  Det  kan  kun  dreje  sig 
om  nogle  få  formål,  da  vi  må  gemme  vor 
styrke  og  vore  ressourcer  til  den  langt 
større  forpligtelse  det  er  at  holde  en  fast 
kurs  i  opbyggelsen  af  Guds  rige  på 
jorden. 

Vort  store  grundlæggende  budskab  til 
verden  er  at  Jesus  er  Kristus,  den  levende 
Guds  Søn;  at  han  gav  sit  liv  som  et  offer 
for  hele  menneskeheden;  at  han  rejste  sig 
fra  graven  den  første  påskemorgen,  ,,En 
førstegrøde  af  de  hensovede"  [1  Kor. 
15:20];  at  „ligesom  alle  dør  i  Adam, 
således  skal  også  alle  levendegøres  i 
Kristus"  [1  Kor.  15:22];  at  han  lever,  vor 
opstandne  Herre  og  Mester. 

Som  der  før  er  blevet  sagt  fra  denne 
talerstol  har  han  givet  os  en  trefoldig 
mission:  for  det  første  at  undervise  alle 
nationer,  stammer,  tungemål  og  folk  i 
det  gengivne  evangelium;  for  det  andet 
at  opbygge  de  hellige  i  deres  tro  og 
opmuntre  dem  til  i  alle  deres  handlinger 
at  vandre  i  lydighed  for  Herrens  bud;  og 
for  det  tredie,  det  store  frelsende  arbejde 
for  de  døde.  Denne  store  mission  indbe- 
fatter alle  menneskehedens  generationer 
-  dem  der  er  gået  før  os,  alle  dem  der 
lever  på  jorden  nu  og  dem  der  stadig 
venter  på  at  blive  født.  Den  er  større  end 
nogen  race  eller  nation  eller  generation. 
Den  omfatter  hele  menneskeheden.  Det 
er  et  formål  uden  sidestykke.  Frugten  af 
dens  arbejde  er  evigtvarende  i  dens 
konsekvenser.  I  vore  bestræbelser  på  at 
udføre  den  mission  må  vi  følge  en  fast  og 
uafvigelig  kurs  og  aldrig  lade  os  lokke 
derfra. 

Vi  må  forstørre  og  forøge  vore  missio- 
næranstrengelser. Præsident  Kimball 
har  flere  gange  opfordret  til  at  udføre 
dette  arbejde  med  øget  hastighed. 

Jeg  ved  at  vore  unge  mænd  skal  indfri 
store  krav  for  at  kvalificere  sig  gennem 
uddannelse  til  at  besidde  ansvarsfulde 
stillinger  i  verden.  Deres  tid  er  kostbar. 
Men  jeg  tøver  ikke  med  at  love  at  den  tid 
der  bruges  i  trofast  og  hengiven  tjeneste 
som  missionær,  og  til  at  udsprede  kund- 
skab om  Mesteren  vil  øge  deres  kvalifi- 
kationer til  de  ansvarsfulde  stillinger  de 
skal  bestride  en  gang  i  fremtiden.  Lige- 
gyldigt hvilket  arbejde  de  vælger  vil  de 
være  bedre  kvalificeret  til  at  udtrykke  sig 
med  hensyn  til  deres  arbejdsvaner  og 
den  værdi  de  lægger  i  uddannelse,  deres 
hæderlige  livsførsel  og  deres  anerkendel- 
se af  en  højere  kilde  til  styrke  og  magt 
end  den  der  ligger  i  deres  naturlige 
kapacitet. 

Vi  må  være  mere  arbejdsomme  og 
effektive  når  vi  stræber  efter  en  fast  kurs 
i  at  belære  vort  eget  folk  og  fuldkom- 
mengøre deres  liv.  Vi  må  holde  os  til  de 
første  principper.  Vi  må  prioritere  vore 
belæringer  så  de  understreger  det  der  er 
af  størst  værdi. 

,,Og  en  af  dem,  en  lovkyndig,  stillede 
en  fælde  for  ham,  idet  han  spurgte: 
, Mester,  hvilket  bud  i  loven  er  det 
største?' 

Han  svarede  ham:  ,Du  skal  elske 
Herren  din  Gud  af  hele  dit  hjerte,  af  hele 
din  sjæl  og  af  hele  dit  sind.' 

Dette  er  det  største  og  første  bud.  Der 
er  et  andet,  som  er  dette  ligt;  ,Du  skal 
elske  din  næste  som  dig  selv.' 

På  disse  to  bud  hviler  hele  loven  og 
profeterne."  [Matt.  22:35-40]. 

Dette  skal  være  grundlaget  for  vore 
belæringer:  kærlighed  til  Gud  og  kærlig- 
hed og  tjeneste  til  andre  -  naboer, 
familie  og  alle  dem  vi  omgås.  Det  vi 
underviser  må  altid  måles  efter  de  to 
standarder  Herre  har  etableret.  Hvis  vi 
gør  det  vil  dette  værk  fortsætte  med  at  gå 


fremad.  Vi  vil  blive  som  en  by  der  ligger 
på  et  bjerg  hvis  lys  ikke  kan  skjules.  [Se 
Matt.  5:14]. 

Så  må  vi,  i  en  kærlighedens  og  hengi- 
venhedens ånd  give  os  selv  hen  til 
arbejdet  med  at  forløse  de  døde  gennem 
tjeneste  i  Herrens  templer.  Denne  tjene- 
ste nærmer  sig  i  højere  grad  end  noget 
andet,  det  Guds  Søn  gjorde  da  han  gav 
sit  liv  for  andre. 

Mine  brødre  og  søstre,  hvis  I  vil  holde 
en  fast  kurs  og  udføre  dette  store  tredelte 
ansvar  vil  vi  arbejde  sammen  med  vor 
himmelske  Fader  i  at  opnå  hans  evige 
formål.  I  og  jeg  kan  fejle  som  enkeltper- 
soner og  gå  glip  af  velsignelsen.  Men 
hans  værk  kan  ikke  slå  fejl.  Der  vil  altid 
være  dem  som  han  vil  oprejse  for  at  opnå 
formålet.  Han  har  udtalt:  „Visselig,  som 
jeg  har  tænkt  det,  så  skal  det  ske,  og  som 
jeg  satte  mig  for,  så  står  det  fast."  [Es. 
14:24]. 

Jeg  bærer  vidnesbyrd  for  jer  denne 
morgen,  at  han  der  våger  over  Israel  ikke 
blunder  og  ikke  sover.  Må  Gud  hjælpe 
os  til  at  være  trofaste  mod  den  store  tillid 
han  har  vist  os,  beder  jeg  ydmygt  mens 
jeg  nedbeder  Herrens  velsignelser  over 
jer,  i  Jesu  Kristi  navn.  Amen.  □ 

„Vi  skinner  som  et  himmellys  i 

verden" 

Ældste  Neal  A.  Maxwell 
De  tolvs  apostles  Kvorum 


I  mange  år  har  vi  -  indenfor  litteratur, 
film  og  musik  -  været  vidner  til  et 
stigende  udtryk  for  en  meget  dybtgående 
følelse  som  er  blevet  kaldet  eksistentiel 
fortvivlelse,  en  håbløshed  udover  alt 
håb.  Det  skal  dog  her  siges  at  der  også  er 
mange  mennesker  der  går  glade  gennem 
livet  uden  at  blive  berørt  af  disse  følelser. 
Men  mennesket  i  det  20.  århundrede  har 
lidt  skade  på  sit  livshåb  gennem  de 
mange  krige  og  holocaust.  En  eneståen- 
de videnskabsmand  har  engang  sagt: 
„Det  største  problem  i  moderne  tider  er 
formodentligt  menneskets  følelse  af  at 
livet  har  mistet  sin  mening  ...  et  syn- 
spunkt der  ikke  længere  er  begrænset  til 
de  filosofiske  eller  litterære  avant  garde. 
Det  spreder  sig  ud  i  alle  sociale  og 
økonomiske  lag  og  påvirker  alle  livsy- 
tringer." [René  Dubos'  »So  Human  and 
Animal,  New  York:  Scribners,  1968,  s. 
14ffj. 

Man  behøver  ikke  at  stille  spørgsmål- 
stegn hverken  ved  den  uvilje  eller  den 
ærlighed  der  har  fået  nogle  opgivende 
mennesker  til  at  drage  så  forkerte  kon- 


klusioner. I  virkeligheden  føler  man  med 
dem  og  ønsker  bønfaldende  at  række  ud 
efter  dem. 

I  et  fjernsynsstykke  for  ikke  så  længe 
siden  så  man  en  slutningsscene  som 
foregik  på  en  kirkegård,  og  som  meget 
effektivt  portrætterede  denne  forvirring 
og  formålsløshed  da  én  af  de  medvirken- 
de sagde: 

„Bliver  alle  menneskers  liv  brudt, 
kuldkastet,  fyldt  med  smerte  og  mang- 
lende romantik,  bliver  de  forstyrret  af 
skrig,  dumheder,  smerter  og  død?  Hvem 
ved?  Jeg  ved  det  ikke  .  .  .  hvorfor  kan 
mennesker  ikke  få  det  de  ønsker?  Vi 
havde  alt  det  vi  behøvede  for  at  alle 
kunne  være  tilfredse,  og  alligevel  fik  alle 
de  forkerte  ting.  Jeg  forstår  det  ikke.  Det 
hele  er  som  i  mørke."  [,,The  Good 
Soldier",  en  dramatisering  af  en  novelle 
af  Ford  Madox  Ford]. 

Et  synspunkt  med  så  stor  bitterhed  er 
dog  ikke  nødvendigvis  et  korrekt  syn- 
spunkt. Det  er  ofte  sådan  at  man  i 
menneskers  omgang  med  hinanden  stø- 
der på  fejlagtige  og  uprøvede  formod- 

ninger  der  til  tider  antager  et  ufortjent 
skin  af  sandhed.  Mens  en  reaktion  på 
denne  håbløshed  måske  ikke  skaber 
overbevisning  hos  ikke-troende,  kan  den 
styrke  troende  mod  en  umærkelig  ned- 
brydning af  deres  egne  overbevisninger. 

En  af  de  gamle  profeter  har  forøvrigt 
engang  bemærket  at  tungsind  og  slethed 
forstærker  hinanden,  for  „fortvivlelse 
kommer  af  ugudelighed."  [Moro. 
10:22]. 

Lad  os  derfor  prøve  at  sammenstille 
mange  af  disse  klageråb  med  Guds 
åbenbaringer.  Lad  os  placere  udtrykke- 
ne for  fortvivlelse  ved  siden  af  de 
guddommelige  bebudelser  om  håb,  fryg- 
ten for  udryddelse  ved  siden  af  forsikrin- 
gen om  opstandelse,  provinsialisme  ved 
siden  af  Jesus  Kristi  evangeliums  univer- 
salitet. Så  vil  vi  se  hvor  nærsynede  nogle 
mennsker  er,  som  indesluttede  børn  i  en 
hule  der  foregiver  at  de  er  modige  og 
alene! 

Klageråbene:  Mennesket  lever  i  et  „til- 
fældigt univers"  et  univers  „uden  en 
Herre"  som  „ikke  tager  hensyn  til  men- 
neskets håb  og  bekymringer"  et  „chan- 
cernes rige"  hvori  mennesket  er  offer  for 
„de  ubevidste  kræfters  trampende 
march".  [Bertrand  Russell,  „A  Free 
Man's  Worship"  i  Mysticism  and  Logic 
and  Other  Essays,  London:  George  Al- 
len and  Unwin  Ltd.,  1950,  s.  57]. 
Åbenbaringerne:  „Gud,  som  dannede 
jorden  ...  ej  skabte  den  øde,  men 
danned  den  til  at  bebos."  [Es.  45:18]. 

„Thi  han  er  vor  Gud,  og  vi  er  det  folk, 
han  vogter,  den  hjord,  han  leder."  [SI. 
95:7]. 

„Thi  se,  dette  er  min  gerning  og 
herlighed  -  at  tilvejebringe  udødelighed 
og  evigt  liv  for  mennesket."  [Moses 
1:39]. 


„Menneskene  er  til  for  at  kunne  nyde 
glæde."  [2  Ne.  2:25]. 

„Men  på  jer  er  endog  alle  hovedhår 
talt."  [Se  Matt.  10:30]. 

Ikke  alene  er  vore  hovedhår  talt,  men 
det  er  planeterne  også:  „Men  jeg  giver 
dig  kun  en  beretning  om  denne  jord  og 
dens  indbyggere.  Thi  se,  mange  verdener 
er  gået  bort  ved  min  magts  ord,  og  der  er 
mange,  som  nu  består,  og  de  er  utallige 
for  mennesket;  men  for  mig  er  alle  ting 
talt,  thi  de  er  mine,  og  jeg  kender  dem." 
[Moses  1:35]. 

Bekymringerne:  Menneskeheden  er 
dømt  til  udryddelse  ...  vi  kan  intet  gøre. 
Vi  har  ikke  noget  personligt  liv  efter 
døden;  der  er  ingen  Gud.  „Skæbnen 
kender  hverken  vrede  eller  medliden- 
hed." [James  Thomsen  ['B.V.'],  The  City 
of  Dreadful  Night  and  Other  Poems, 
London:  Bertram  Dobell,  1899,  s.  29- 
30,  35-36]. 

Forsikringerne:  „Og  gravene  åbnede  sig, 
og  mange  af  de  hensovede  helliges 
legemer  opstod, 

og  de  gik  ud  af  gravene  og  kom  efter 
hans  opstandelse  ind  i  den  hellige  stad  og 
viste  sig  for  mange."  [Matt.  27:52-53;  se 
også  3Ne.  23:9-11], 

„Død,  hvor  er  din  sejr?  død,  hvor  er 
din  brod?"  [1  Kor.  15:55]. 

„Oh,  hvor  stor  er  ikke  vor  Guds 
plan!"  [2  Ne.  9:13]. 

Nogle  af  dem  der  fortvivler  er,  som 
Peter  sagde,  blinde  [King  James  versio- 
nen af  Bibelen:  med  vilje  blinde]  [Se  2 
Peter  3:5].  Eller,  som  Nephi  sagde,  „de 
vil  ikke  søge  efter  kundskab  eller  forstå 
stor  kundskab"  [2  Ne.  32:7].  For  den 
slags  mennesker  er  disse  pessimistiske 
Filosofier  „behagelige  for  det  kødelige 
sind."  [Alma  30:53].  Hvorfor?  Fordi 
frisindet  med  hensyn  til  opførsel  blom- 
strer midt  i  en  følelse  af  håbløshed. 


13 


Fordi  hvis  det  menneskelige  begær  fej- 
lagtigt anses  som  den  eneste  virkelighed 
og  hvis  nuet  er  det  eneste  tidspunkt  der 
gælder,  hvorfor  skulle  man  så  lægge 
bånd  på  sine  impulser  eller  fornægte  sig 
tilfredsstillelse?  Deraf  kan  vi  se  at  udø- 
delighed og  ansvarlighed  er  nært  for- 
bundne! 

Ja,  der  er  dem  der  lever  uden  håb,  som 
på  trods  af  at  de  er  kommet  til  så  forkert 
en  konklusion,  ikke  desto  mindre  opfø- 
rer sig  korrekt.  I  sådanne  anstændige 
personer  brænder  Kristi  lys  stadig  skønt 
de  ikke  ved  det.  [Se  L&P  84:46].  Hvis  det 
ikke  var  tilfældet  ville  vi  foragte  en 
Gandhi  og  beundre  en  Hitler  i  stedet  for 
at  føle  det  modsatte! 

Denne  udbredte  pessimisme  betyder 
ikke  nødvendigvis  at  de  kristne  skal 
tilbage  i  katakomberne,  eller  at  verdslige 
Cæsarer  snart  vil  genåbne  Collosæum. 
Men  der  er  allerede  forskellige  Cæsarer 
in  spe  som  ville  nægte  at  acceptere 
borgere  som  kun  giver  kejseren  hvad 
kejserens  er  -  og  Gud  hvad  Guds  er.  [Se 
Matt.  22:21]. 

Denne  fortvivlelse  intensiveres  yderli- 
gere ved  materialismens  velkendte  tom- 
hed. Tiltagende  materielle  goder  vil  ikke 
tjene  til  noget  hvis  mennesket  udviser  en 
aftagende  godhed.  På  samme  måde  vil 
det  ikke  være  nok  at  samle  sig  kundskab 
uden  et  formål  og  oplysningner  uden 
visdom,  da  det  betyder  at  man  til 
stadighed  vil  lære  uden  nogen  sinde  at  nå 
til  erkendelse  af  sandheden.  [Se  2  Tim. 
3:7]. 

Nogle  mennesker,  der  er  tynget  af 
sorg,  vandrer  frem  og  tilbage  på  jorden  i 
deres  søgen  efter  sandhed  uden  at  vide 
hvor  den  skal  findes.  [Se  Amos  8:11-12: 
L&P  123:12].  En  af  de  fremstående 
blandt  disse  blev  beskrevet  af  en  kollega: 
„Det  er  mærkeligt  som  han  bliver  ved 


.  .  .  med  at  vandre  frem  og  tilbage  .  .  . 
han  kan  hverken  tro  eller  finde  sig 
tilrette  med  sin  vantro."  [Nathaniel 
Hawthorn,  20.  nov.  1856  i  English 
Notebooks,  red.  Randall  Stewart,  New 
York:  MLA,  s.  432-33]. 

Sådan  ser  den  scene  altså  ud  hvor  vi 
står.  Mange  fornægter  skrifterne  og 
menneskets  moralske  hukommelse  og 
erklærer  så  en  fuldstændig  mangel  på 
absolutte  værdier.  Andre  afviser  evange- 
liets lys  og  beklager  sig  over  det  voksen- 
de mørke.  Og  andre  igen  afskærer  sig 
selv  fra  Gud  og  begræder  ensomheden  i 
universet.  Andre  forfølger  hans  sti  som 
åbent  søger  menneskets  ulykke  [se  2  Ne. 
2:27],  og  beklager  sig  så  over  deres 
utilfredshed. 

Den  sande  kristne  ser  naturligvis  ikke 
livet  som  en  ubesværet  passage:  „Korset 
kommer  før  kronen  og  i  morgen  er  en 
mandag  morgen!"  [C.  S.  Lewis,  The 
Weight  ofGlory,  New  York:  McMillan, 
1980].  Med  stort  håb  kan  vi  dog  leve 
lykkeligt  blandt  den  nærværende  usik- 
kerhed. Livet  er  en  prøve  som  man  må 
overvinde  ved  tro  og  ved  at  vandre  på 
den  lige  og  smalle  sti  -  som  ganske  vist 
ikke  er  en  elevator  -  men  som  dog  findes! 

Og  døden  er  ikke  den  fuldstændige 
udslettelse  af  den  menneskelige  person- 
lighed og  individualitet!  Præsident  Brig- 
ham Young  har  viist  erklæret  at  bevarel- 
sen af  den  menneskelige  intelligens  og 
individualitet  gennem  forsoningen  og 
opstandelsen  „er  den  største  gave  der 
nogen  sinde  er  givet  til  menneskeheden". 
[Journal  of  Discourses,  5:53]. 

Profeten  oversatte  og  frembragte 
sandheder  der  er  langt  dybere  end  han 
selv  vidste  -  vi  er  vogtere  for  og  ejere  af  et 
evangelium  der  indeholder  et  lyst  og 
realistisk  håb.  Det  er  et  håb  som  mange 
hungrer  efter  langt  mere  end  vi  overho- 

vedet  kan  forestille  os.  Vi  tjener  på  ringe 
vis  Herrens  sag,  somme  tider  program- 
matisk overfladisk,  og  med  vor  mangel 
på  medfølelse  for  dem  der  driver  om  i 
fortvivlelse. 

Ja,  vi  lever  og  vandrer  om  blandt 
mange  fremmede  som  vi  skal  elske  og 
tjene,  selv  om  de  ikke  er  interesserede  i 
os! 

Derfor,  set  med  troens  øjne  kan 
historien  ikke  dokumentere  en  formåls- 
løs verden.  I  stedet  kan  vi  se  vedvarende 
bølger  af  mennesker  mens  besætningen 
på  denne  jordiske  scene  ændres,  igen  og 
igen. 

Og,  ligegyldigt  hvor  vedtalende  nogle 
af  disse  fortvivlede  skuespillere  er  i  dette 
menneskelige  drama,  ser  de  kun  en  lille 
del  af  én  scene  uden  evangeliets  lys,  ikke 
en  gang  en  hel  akt.  Og  da  slet  ikke  hele 
stykket.  Sådanne  mennesker  inviteres  til 
at  forstå  stykkets  forfatters  formål  og 
instruktioner.  Men  når  Han  endelig 
„kommer  ind  på  scenen  er  stykket 
ovre!" 

I  mellemtiden  bør  vi  ikke  beskylde 
Gud  for  menneskets  fejl!  „Kom  i  hu, 


kom  i  hu,  at  det  ikke  er  Guds  værk  der 
forstyrres,  men  menneskets  gerning." 
[L&P  3:3]. 

I  virkeligheden  kendte  Herren  menne- 
skets succeser  og  nederlag  fra  begyndel- 
sen og  tog  dem  i  betragtning  da  han 
præsenterede  sin  frelsesplan.  [Se  1  Ne. 
9:6].  Alle  hans  formål  vil  blive  opfyldt. 

Retfærdighed,  kærlighed,  nåde  og 
sandhed  vil  i  sidste  ende  sejre  i  det 
univers  der  præsideres  over  af  Herren, 
som  er  en  bestemt  såvel  som  kærlig 
leder.  Om  denne  jordiske  skole  har 
Faderen  og  Sønnen  sagt:  ,,Og  vi  vil 
prøve  dem  hermed  for  at  se,  om  de  vil 
gøre  alt,  hvad  Herren,  deres  Gud,  vil 
befale  dem."  [Abr.  3:25]. 

Herren  ved  at  sand  individuel  udvi- 
kling forudsætter  muligheden  for  at 
træffe  egne  valg  og  benytte  sig  af  mulig- 
heder. Der  findes  ingen  anden  måde. 

Det  er  intet  under  at  apostle  og 
profeter  har  opfordret  os  til  ikke  at  lade 
os  lede  bort  fra  evangeliets  håb,  for 
håbet  er  „sjælens  anker"  [se  Hebr.  6:19] 
som  „vil  gøre  dem  sikre  og  standhaftige, 

altid  rige  på  gode  gerninger"  [Ether  12:4; 
se  også  Kol.  1:23]. 

Det  der  er  brug  for  er  altså  hengivne 
disciple  der  gør  som  Paulus  sagde, 
nemlig:  „Skinner  som  himmellys  i  ver- 
den" [Fil.  2:15],  og  oplyser  den  sidste 
dages  dal  som  Joel  forudså:  „Skarer  på 
skarer  i  opgørets  dal!  Thi  nær  er  HER- 
RENS dag  i  opgørets  dal."  [Joel  3:19;  se 
også  Åb.  16:16;  Zak.  14:2]. 

Den  måde  hvorpå  disse  oplyste  perso- 
ner daglig  tager  deres  kors  op  er  en 
prædiken  i  sig  selv.  [Se  Luk.  9:23].  De 
lever  ikke  deres  liv  i  stille  desperation, 
men  i  stille  inspiration  og  grundlægger 
hvad  Paulus  ville  kalde  deres  forsvar  og 
begrundelse  af  evangeliet.  [Se  Fil.  1:7]. 

Deres  historie  er  en  mindre  og  mere 
stille  historie  i  den  store  og  mere  larmen- 
de historie  om  mennesket,  et  glædesfyldt 
og  betryggende  drama  inde  i  det  mere 
afmægtige  drama  som  udspilles  på  den- 
ne planet. 

Den  første  scene:  En  missionspræsi- 
dent  bliver  med  meget  kort  tids  varsel 
kaldet  til  at  træde  i  stedet  for  en 
missionspræsident  som  er  død.  Den 
trofaste  hustru  på  den  ene  side  bringer 
sin  mands  døde  legeme  hjem,  mens  den 
anden  søster,  som  lige  har  gennemgået 
en  operation,  reagerer  villigt  på  kaldet 
om  at  drage  med  sin  mand  langt  hjem- 
mefra. Begge  søstre  klarer  denne  store 
udfordring  med  tiltro,  i  mildhed  og  uden 
at  klage.  De  har  forstået  at  kun  synd  er 
en  virkelig  tragedie! 

Et  andet  billede:  En  ung  missionspræ- 
sident, hans  hustru  og  fem  børn  der  lever 
i  spartanske  omstændigheder.  De  må 
koge  vand  og  tage  det  med  i  bilen  når  de 
skal  køre  i  timevis  under  en  brændende 
sol  for  at  være  sammen  med  spredte 
missionærer  og  hellige.  Adopterede 
børn  fra  en  anden  kultur  lever  nu  i  et 


hjem  som  udvikler  en  celestial  kultur, 
hvor  moderen  er  børnenes  eneste  skole- 
lærer. Uden  at  klage  udfører  denne 
familie  deres  arbejde  effektivt  -  uden  i 
virkeligheden  at  vide  hvor  specielle  de  er! 
De  ved  at  de  også  er  indbefattet  i  denne 
forsikrende  udtalelse:  „Alt  kød  er  i  mine 
hænder.  Vær  stille  og  vid,  at  jeg  er  Gud." 
[L&P  101:16], 
Og  i  Tyskland  samler  en  militærmand 


,,Vi  er  vogtere  for  og  ejere  af 
et  evangelium  der  indeholder 
et  lyst  og  realistisk  håb.  Det 

er  et  håb  som  mange 

hungrer  efter  langt  mere  end 

vi  overhovedet  kan  forestille 

os." 


sine  venner  indenfor  hæren  i  sin  bil  for  at 
køre  til  en  særlig  EV-konference.  En  af 
vennerne  mangler  da  man  skal  afsted,  og 
denne  særlige  militærmand  efterlod  nog- 
le af  sine  surt  sammensparede  penge  så 
vennen  kunne  købe  en  billet  og  flyve  ned 
og  få  den  nødvendige  åndelige  føde  ved 
konferencen.  Egentlig  kan  man  sige  at 
denne  godgører  følger  det  andet  største 
bud  og  afviser  den  fortvivlende  udtalelse 
om  at  „helvede  er  andre  mennesker". 

Et  andet  portræt  af  en  ungdommelig 
discipel  er  en  kvindelig  gymnasiast  som 
er  blevet  lam  ved  et  fald.  Hendes  fald 
gjorde  hende  ikke  lam,  men  hellig.  Hun 
er  et  vidne  i  sin  rullestol.  Hun  står  stolt 
og   gør    andres    sjæle   større!    Hendes 

ulykke  er  blevet  som  et  stort  hulrum, 
begyndelsen  til  et  reservoir  hvori  den 
gavmilde  Gud  en  dag  vil  hælde  alle 
Malakias'  kompenserende  velsignelser 
„i  overmål".  [Mal.  3:10]. 

Et  andet  billede:  Enker  og  enkemænd 
der  venter  tålmodigt  og  i  fuld  fortrøst- 
ning på  den  tid  hvor  de  igen  kan  slutte 
sig  til  deres  evige  ægtefælle.  I  mellemti- 
den udfører  de  deres  pligter.  Som  Alma 
og  Paulus  har  de  lært  at  være  tilfredse 
med  deres  nuværende  omstændigheder. 
[Se  Alma  29:3,  6;  Fil.  4:11]. 

På  samme  måde  må  man  føle  dyb 
beundring  for  dem  der  har  lidt  uret,  men 
som  ikke  desto  mindre  fortsætter  med 
det  der  er  rigtigt,  og  nægter  at  lade  sig 
fornærme  eller  blive  bitre.  Lad  andre 
tillægge  Gud  vrangt  [se  Job  1:22];  disse 
trofaste  sjæle  er  storladne  og  tilgivende, 
som  den  gavmilde  Josef  i  Ægypten  var 
mod  sine  brødre:  „Men  I  skal  ikke 
græmme  eder  eller  være  forknytte,  fordi 
I  solgte  mig  herhen,  thi  Gud  har  sendt 
mig  forud  for  eder  for  at  opretholde  liv." 
[1  Mos.  45:5].  Sådanne  hellige  tilgiver 
hvor  andre  ville  fremture  i  afsky! 

Det  er  ydmygende  at  se  den  åndelige 
undergivenhed  udvist  af  en  døende  ung 
mor  på  26,  der  forståeligt  nok  pines  ved 
tanken  om  ikke  at  kunne  opdrage  sine  2 
børn,  hvoraf  hun  nyligt  har  været  rede  til 
at  miste  sit  eget  liv  for  den  ene,  hvis  det 
var  nødvendigt.  Barnet  blev  født  og 
lever,  men  den  tapre  moder  kunne  ikke 
overleve.  Med  tro  som  et  barn  spurgte 
hun  rørende:  „Hvis  jeg  skal  dø,  hvordan 
kan  jeg  så  hjælpe  min  mand  og  mine 
forældre  mens  de  ser  mig  dø?"  Hun  [og 
andre  i  lignende  situationer]  passer  nøj- 
agtigt på  kong  Benjamins  portræt  af  en 
hellig  som  et  menneske  der  er  „villig  til  at 
underkaste  sig  alt  det,  Herren  finder 
tjenligt  at  pålægge  det,  lige  som  et  barn 


underkaster  sig  sin  fader."  [Mosiah 
3:19]. 

Sådanne  mennesker  giver  os  en  evig 
prædiken  om  hvad  det  vil  sige  at  være  en 
hellig.  Evangeliets  lys  har  indgydt  deres 
sjæl  en  sådan  fryd  at  alle  mørkets  skyer 
er  blevet  fordrevet.  [Se  Alma  19:6]. 

I  håbets  tålmodighed  og  kærlighedens 
arbejde  afslutter  disse  mennesker  det 
værk  Herren  har  givet  dem  at  udføre. 


Lad  vindene  og  stormene  rase  og  slå 
mod  sådanne  trofaste  hellige;  de  vil 
overvinde  verden  -  ikke  omvendt.  Lad 
andre  falde;  disse  falder  ikke!  Lad  andre 
surmule  og  tvivle;  disse  gør  det  ikke!  Lad 
andre  larme  og  håne  templet;  disse  vil 
stille  drage  til  templet  og  gøre  hans 
arbejde  hvis  hus  det  er! 

Gud  velsigne  jer  trofaste  brødre  og 
søstre  for  at  skinne  „som  et  himmellys  i 
verden"  [Fil.  2:15],  som  stråler  der  skal 
udrydde  fortvivlelsen.  I  belærer  en  uvi- 
dende verden  om  åndelighed,  I  lærer 
dem  evangeliets  grammatik,  samt  dette: 
døden  er  blot  et  komma,  ikke  et  udråb- 
stegn! 

I  Jesu  Kristi  hellige  navn.  Amen.  □ 

Nadveren 


Ældste  David  B.  Haight 
De  tolv  apostles  Kvorum 


Jeg  ville  ønske  at  alle  kunne  vokse  op  i 
en  lille  by.  Jeg  har  så  mange  lykkelige 
minder  fra  min  barndom.  I  de  dejlige 
sommer-  og  vinteraftener  lavede  vi  de 
fleste  af  vore  aktiviteter  og  vor  under- 
holdning selv,  det  var  vidunderlige  tider. 

Den  vigtigste  bygning  i  vor  by,  udover 
skolehuset,  var  vores  wards  kirkebyg- 
ning. Inde  i  kirken  var  der  en  stor 
forhøjning  i  to  plan.  Den  var  ret  stor,  og 
på  den  første  forhøjede  del  var  der  et 
bord  til  wardssekretæren  i  den  ene  ende 
og  et  klaver  i  den  anden  ende,  og  lige  i 
midten  af  denne  forhøjning  stod  nadver- 
bordet. På  det  øverste  plan  af  forhøjnin- 
gen stod  talerstolen  der  var  dækket  af 
rødt  plys  og  bag  den  stod  smukt  udskår- 
ne stole  med  røde  plyssæder  til  biskoprå- 
det eller  besøgende  autoriteter.  På  kir- 
kens bagvæg  hang  der  to  imponerende 
oliemalerier,  ét  af  Kirtland  templet  og  ét 
af  Salt  Lake  templet.  Alle  der  deltog  i 
mødet  havde  et  klart  overblik  over  den 
fornemme  talerstol  og  naturligvis  nad- 
verbordet. 

Nadvermøderne  var  noget  ganske 
særligt.  Herren  lærte  os  at:  „Det  er 
gavnligt,  at  menigheden  ofte  samles  for 


at  nyde  brødet  og  vinen  til  minde  om  den 
Herre  Jesus."  [L&P  20:75].  Vi  der  ud- 
gjorde det  aronske  præstedømme  vidste 
at  det  var  noget  særligt.  Vi  var  godt 
instruerede.  Vi  vidste  nøjagtigt  hvad  vi 
skulle  gøre.  Både  hjemme  og  i  vort 
kvorum  havde  vi  lært  hvor  stor  en  ære 
det  var  for  os  at  holde  Guds  hellige 
præstedømme,  som  gav  os  ret  til  at 
udføre  hellige  evangeliske  ordinanser. 

Som  diakon  kan  jeg  tydelig  huske 
hvorledes  vi  beundrede  de  to  præster  der 
sad  oppe  på  det  første  plan  af  forhøjnin- 
gen og  som  skulle  administrere  velsig- 
nelsen af  Herrens  nadver.  Alle  i  kirkesa- 
len kunne  se  dem.  Jeg  er  sikker  på  at  de 
følte  vigtigheden  i  situationen.  De  var 
pænt  klædt  på  i  deres  bedste  tøj  og  de  var 
velforberedte. 

Biskoprådet,  som  sad  i  deres  særlige 
stole,  sad  på  planet  over  præsterne.  Alle 
kunne  se  dem.  Præsterne  både  handlede 
og  så  lige  så  ærværdige  ud  som  biskoprå- 
det. 

Vi  diakoner  og  lærere  sad  på  den 
første  række  og  var  parate  til  at  omdele 
nadveren.  Jeg  kan  huske  hvor  skinnende 
brødbakkerne  var  og  hvorledes  de  en- 

kelte  glas  til  vandet  strålede.  Alt  ved 
nadverbordet,  også  indbefattet  dugene, 
var  ulasteligt  og  færdigt  til  tiden. 

Man  forventede  af  alle  at  de  sang  med 
på  den  særlige  nadversalme.  Alle  sang. 
Børnene  havde  ikke  alene  lært  at  være 
ærbødige,  men  de  havde  også  lært  tek- 
sten til  nogle  af  de  mest  brugte  nadver- 
salmer. Jeg  kan  stadig  se  søster  Ella  Jack 
som  dirigerede,  stå  hvor  alle  kunne  se 
hende  mellem  nadverbordet  og  klaveret, 
hvor  hun  så  plejede  at  vente  lidt  og  se  ud 
over  menigheden  for  at  være  sikker  på  at 
alle  havde  en  salmebog  og  var  parat  til  at 
synge.  Hun  lagde  særligt  mærke  til  om 
drengene  i  det  aronske  præstedømme 
havde  en  salmebog.  Vi  sang  alle.  Allere- 
de i  vor  ungdom  lærte  vi  at  hvis  vi  skal 
føle  Ånden  må  vi  føle  en  forandring  i 
vort  hjerte  og  for  at  være  i  harmoni  ved 
denne  særlige  lejlighed  måtte  vi  synge 
med  på  nadversalmen.  Mens  vi  sang 
ordene  blev  vore  sjæle  bedre  forberedt  til 
at  forstå  denne  hellige  ordinanse.  Ved 
den  første  nadver  sang  apostlene  med 
Frelseren.  Matthæus  skriver:  „Efter  at 
de  havde  sunget  lovsangen,  gik  de  ud  til 
Oliebjerget."  [Matt.26:30]. 


Og  som  vi  synger  til  et  nadvermøde 


Ydmygt,  Herre,  beder  vi  dig, 
Frelser,  led  os  ved  din  hånd, 
mens  vi  brød  og  vand  velsigner 
i  dit  navn:  send  os  din  ånd. 
Lad  mig  aldrig  glemme, 
at  du  døde  smertefuldt  for  mig, 
da  på  korsets  træ  på  Golgata 

Voldeligt  man  døde  dig. 
Giv  os  mildhed,  giv  os  retsind 
giv  os  kærlighed  og  tro, 
lad  vort  hjertes  bønner  nå  dig 
lad  vort  hjerte  bygge  bro. 
Og  når  vi  engang  har  vist,  at 
vi  er  værd  din  kærlighed, 
lad  os,  Herre,  gå  tilbage  da, 
led  os  til  din  herlighed. 
[Sange,  nr.  71]. 

Disse  ord  indprenter  sig  i  vore  hjerter 
fordi  vi  rent  faktisk  havde  sunget  dem. 
Når  man  synger  med  på  himmelske 
udtryk,  sat  sammen  med  en  himmelsk 
melodi  opstår  der  himmelske  tanker  i 
ens  sjæl. 

Efter  nadversalmen  var  sunget  knæle- 
de præsterne  på  en  lille  rød  fløjlsbænk 
mens  de  velsignede  brødet  og  vandet.  Vi 
havde  ikke  trykte  kort,  men  brugte 
afsnit  20  i  Lære  og  Pagter  hvis  det  var 
nødvendigt.  Der  var  ingen  mikrofoner 
eller  højttalere.  Præsterne  lærte  at  læse 
langsomt  og  tydeligt  og  at  udtale  så  klart 
at  alle  kunne  høre  og  forstå  ordene  i 
denne  hellige  bøn,  hvoraf  hvert  eneste 
ord  er  givet  os  af  Frelseren  selv. 

Til  vore  kvorumsmøder  i  præstedøm- 
met lærte  vore  vejledere  os  om  denne 
nadverordinanses  hellighed  -  hvorledes 
vore  tanker  bør  kredse  om  Frelseren  og 
hans  offer  for  os  -  vigtigheden  af  vor 
påklædning  og  udseende,  og  af  denne 
mulighed  for  i  sit  stille  sind  at  beslutte  sig 
for  at  være  mere  ivrig  i  efterlevelsen  af 

alle  befalingerne.  Vi  betragtede  nøje 
vore  egne  præster  tjene  i  en  hellig 
procedure  som  var  meget  lig  den  aller- 
første procedure  og  hørte  dem  recitere 
en  guddommeligt  dikteret  velsignelse  af 
brødet  og  vandet  til  ihukommelse  af  vor 
Frelsers  kød  og  blod.  Når  en  præst 
offentligt  henvender  sig  til  vor  Fader  i 
Himmelen  kan  han,  hvis  han  er  åndeligt 
forberedt  for  sit  indre  øje  se  en  himmelsk 


„I  vore  daglige  gøremål  bør 

vi  standse  op  og  tænke  over 

den  åndelige  fornyelse  og  de 

løfter  vi  afgav  sidste 

søndag." 


Fader  der  lytter  til  hans  ydmyge  bøn: 

,,0,  Gud,  du  evige  Fader,  vi  beder  dig 
i  din  Søns  Jesu  Kristi  navn  velsigne  og 
hellige  dette  brød  for  alle  deres  sjæle, 
som  nyder  deraf,  at  de  må  spise  det  til 
minde  om  din  Søns  legeme  og  vidne  for 
dig,  o,  Gud,  du  evige  Fader,  at  de  er 
villige  til  at  påtage  sig  din  Søns  navn  og 
altid  erindre  ham  og  holde  hans  bud, 
som  han  har  givet  dem,  så  hans  Ånd 
altid  må  være  hos  dem.  Amen."  [L&P 
20:77]. 

Jeg  ville  ønske  at  alle  drenge  i  det 
aronske  præstedømme  havde  mulighed 
for  at  høre  ældste  Howard  W.  Hunter 
velsigne  nadveren,  som  vi  har  hørt  det  i 
templet.  Han  er  et  særligt  vidne  for 
Kristus.  Når  jeg  har  hørt  ham  bede  vor 
himmelske  Fader  velsigne  nadveren  har 
jeg  følt  denne  dybe  åndelighed  der  er  i 
hans  sjæl.  Hvert  ord  var  klart  og  fuld  af 


betydning.  Han  skulle  ikke  skynde  sig. 
Han  var  alle  apostlenes  talsmand  i  deres 
henvendelse  til  vor  himmelske  Fader. 
Hvert  ord  i  nadverordinansen  er  vigtigt. 
Alle  tilstedeværende  ved  et  nadvermøde 
skal  klart  høre  hvert  ord  og  tænke  på 
den  pagt  de  lige  har  gjort  og  på  deres 
egen  personlige  værdighed. 

Frelseren  selv  introducerede  nadve- 
rordinansen, som  evangelieskriverne 
fortæller.  Ældste  James  E.  Talmage 
knytter  følgende  kommentar  dertil: 

„Medens  Jesus  endnu  sad  ved  bordet 
sammen  med  De  Tolv,  tog  han  et  brød 
eller  en  kage,  og  efter  ærbødigt  at  have 
takket  for  det  og  ved  at  velsigne  det  have 
helliget  det,  gav  Han  et  stykke  til  hver  af 
apostlene,  idet  Han  sagde:  ,Tag  det; 
dette  er  mit  legeme'; .  .  .  derefter  tog  han 
et  bæger  vin,  takkede  og  velsignede  det 
og  gav  dem  det  med  den  befaling:  ,Drik 
alle  deraf;  thi  dette  er  mit  blod,  Pagtens, 
som  udgydes  for  jer  til  syndernes  forla- 
delse' ...  På  denne  enkle  og  betagende 
måde  blev  den  ordinanse  indstiftet,  som 
man  siden  da  har  kaldt  for  Herrens 
nadver.  Brødet  og  vinen  bliver,  når  de  er 
tilbørligt  indviet  ved  bøn,  tegn  på  Her- 
rens legeme  og  blod,  der  skal  spises  og 
drikkes  med  ærbødighed  og  til  ihukom- 
melse af  ham."  [Jesus  Kristus,  s.  623]. 

Denne  hellige  ordinanse  lærte  Frelse- 
ren siden  nephiterne  på  den  vestlige 
halvkugle.  Efter  at  have  belært  dem  og 
helbredt  deres  syge  „befalede  [Jesus]  sine 
disciple  at  bringe  ham  noget  brød  og  vin 

Og  da  disciplene  kom  med  brød  og 
vin,  tog  han  brødet,  brød  og  velsignede 
det;  og  han  gav  disciplene  deraf  og 
befalede  dem  at  spise. 

Og  da  de  havde  spist  og  var  blevet 
mætte,  befalede  han,  at  de  skulle  give 
mængden  deraf."  [3  Ne.  18:1,  3-4]. 

Frelseren  sagde:  „Uddel  det  til  dem, 
der  tilhører  min  kirke,  til  alle  dem  som 
tror,  og  bliver  døbt  i  mit  navn. 

Og  det  skal  I  altid  gøre,  ligesom  jeg 
har  gjort,  ligesom  jeg  har  brudt  brødet 
og  velsignet  det  og  givet  jer  det  .  .  .  Og 
det  skal  I  altid  gøre  for  dem,  som 
omvender  sig  og  bliver  døbt  i  mit  navn; 
og  I  skal  gøre  det  til  ihukommelse  om 
mit  blod,  som  jeg  har  udgydt  for  jer,  at  I 
kan  vidne  for  Faderen,  at  I  altid  ihu- 
kommer mig.  Og  dersom  I  altid  ihukom- 
mer mig,  skal  I  have  min  Ånd  hos  jer. 

Og  jeg  giver  jer  en  befaling,  at  I  skal 
gøre  dette.  Og  dersom  I  altid  gør  dette, 
da  er  I  salige,  thi  I  er  bygget  på  min 
klippe."  [3  Ne.  18:5-6,  11-12]. 

Den  ugentlige  mulighed  vi  har  for  at 
deltage  i  Herrens  nadver  som  er  én  af  de 
mest  hellige  ordinanser  i  Jesu  Kristi 
Kirke  af  Sidste  Dages  Hellige,  er  et 
yderligere  bevis  på  hans  kærlighed  til  os 
alle.  Forbundet  med  deltagelsen  i  nadve- 
ren er  principper  af  grundlæggende  be- 


Ældste  David  B.  Haight  fra  De  tolvs 
apostles  Kvorum,  til  højre,  taler  med  en 
konferencebesøgende. 


tydning  for  menneskets  fremgang  og 
ophøjelse  i  Guds  rige  og  skabelsen  af  ens 
åndelige  karakter.  I  vore  daglige  gøre- 
mål bør  vi  standse  op  og  tænke  over  den 
åndelige  fornyelse  og  de  løfter  vi  afgav 
sidste  søndag.  Måske  ser  vi  ikke  den 
dybe  åndelige  storhed  vi  hver  især  per- 
sonligt har  i  denne  ordinanse.  Er  det 
muligt  at  en  ligegyldig  holdning  fra 
vores  side,  forårsaget  af  rutine  i  denne 
hellige  handling,  kan  dræbe  vor  mulig- 
hed for  åndelig  vækst? 

Vi  har  alle  ord  eller  tanker  eller 
handlinger  fra  sabbat  til  sabbat  som  vi 
fortryder  og  som  vi  gerne  ville  ryste  af 
vor  sjæl.  Måske  har  vi  fejlet  mod  én  eller 
anden  eller  såret  én;  eller,  hvis  vi  bærer 
på  dårlige  følelser  i  vort  hjerte  bør  vi 
omvende  os,  opnå  tilgivelse  fra  dem  der 
er  involveret  eller  som  vi  har  forbrudt  os 
imod,  og  så  ydmygt,  med  en  angergiven 
ånd,  forberede  os  på  at  blive  værdige  til 
at  deltage  i  nadveren.  Hvis  vi  i  al  alvor 
har  omvendt  os  kan  vi  opnå  tilgivelse  og 
vores  sjæl  kan  undergå  en  åndelig  deling. 
I  og  jeg  har  følt  det. 

Ved  åbenbaring  har  Herren  instrueret 
om  at:  „medlemmerne  skal  gennem 
gudelig  vandel  og  omgang  vise  for 
kirken  og  for  ældsterne,  at  de  er  værdige 
...  og  vandre  i  hellighed  for  Herren." 
[L&P  20:69]. 

Frelseren  har  også  sagt:  „I  [skal]  ikke 
med  vidende  og  vilje  .  .  .  give  nogen  lov 
til  uværdigt  at  spise  og  drikke  af  mit  kød 
og  blod."  [3  Ne.  18:28]. 

For  nogle  år  siden  skrev  ældste  Mel- 
vin J.  Ballard: 

„Jeg  kan  bevidne  at  der  ved  admini- 
strationen af  nadveren  er  en  Ånd  til 
stede  som  varmer  sjælen  fra  isse  til  fod; 
man  kan  føle  Åndens  sår  helet  og  ens 
byrde  løftet  bort.  Trøst  og  lykke  fylder 
en  værdig  sjæl  som  i  sandhed  ønsker  at 

deltage  i  dette  åndelige  måltid."  [Crusa- 
der  for  Righteousness ,  Salt  Lake  City 
Bookcraft,  1966,  s.  133]. 

Under  adminstrationen  og  omdelin- 
gen af  nadveren  har  de  tilstedeværende 
mulighed  for  at  tænke  over  de  vidunder- 
lige gaver  som  er  tilgængelige  for  os  hver 
især  gennem  hans  offer,  for  nadveren 
bliver  velsignet  og  helliget  så  alle  kan 
deltage  i  den  og  ihukomme  Guds  Søn. 
[Se  L&P  20:77]. 

Sædvanligvis  har  vi  mulighed  for  at 
deltage  i  et  nadvermøde  en  gang  om 
ugen  i  lidt  over  en  time  hvor  vi  så  kan 
tænke  over  Frelserens  liv;  huske  med 
stor  taknemlighed  og  ærbødighed  hans 
rene  liv,  hans  venlighed  og  kærlighed; 
tænke  over  det  store  forsonende  offer  og 
deltage  i  det  brudte  brød  som  er  sym- 
bolsk for  hans  forrevne  kød  og  drikke  af 
koppen,  som  er  symbol  på  hans  blod  der 
blev  udgydt  på  korset. 


Frelseren  lærte  nephiterne  at:  „Jeg 
kom  til  verden  for  at  gøre  min  Faders 
vilje,  fordi  min  Fader  sendte  mig. 

Og  min  Fader  sendte  mig,  for  at  jeg 
kunne  blive  løftet  op  på  korset .  .  .  at  jeg 
da  kunne  drage  alle  mennesker  til  mig." 
[3  Ne.  27:13-14]. 

Når  vi  deltager  i  nadveren  og  tænker 
over  hans  offer  for  hver  af  os,  lover  vi 
højtideligt  at  holde  de  befalinger  han  har 
givet  os,  og  når  vi  gør  dette  kan  vi  altid 
have  hans  Ånd  hos  os.  Ved  at  deltage  i 
nadveren  hver  søndag  modtager  vi  den 
opmuntring  og  styrke  der  kræves  for  at 
holde  Guds  befalinger  og  leve  retfær- 
digt, dydigt  og  ærligt.  Sammenfattede 
Jesus  ikke  selv  alt  dette  på  følgende 
måde:  ,,Du  skal  elske  Herren  din  Gud  af 
hele  dit  hjerte  og  med  hele  din  sjæl  og 
med  hele  din  styrke  og  med  hele  dit  sind, 
og  din  næste  som  dig  selv."  [Luk.  10:27]. 

Det   er    det   enhver    der   deltager    i 

nadveren  har  lovet  at  gøre.  At  efterleve 
Guds  befalinger  kræver  af  en  person  at 
han  lever  et  godt  liv  -  gør  godt  i 
samfundet  og  viser  ærlig  hjælpsomhed 
overfor  mennesket,  og  fjerner  had, 
fjendskab,  umoralitet,  selviskhed,  drik- 
fældighed, jalousi  og  uærlighed  fra  ens 
liv. 

Måtte  vi  erfare  glæden  ved  regelmæs- 
sigt at  være  til  stede  ved  nadvermøderne 
og  føle  velsignelserne  af  evig  fremgang  i 
vort  eget  personlige  liv  gennem  en 
helhjertet  omvendelse,  i  ånd  og  hand- 
ling, af  nadverens  hellige  ord. 

Profeten  Joseph  Smith  lærte  os:  „At 
læse  om  andres  oplevelser  og  erfaringer 
.  .  .  kan  aldrig  give  os  et  omfattende 
indblik  i  vor  stilling  og  vort  sande 
forhold  til  Gud.  Kundskab  om  disse  ting 
kan  kun  opnås  ved  erfaring  gennem 
Guds  forordninger  der  er  fremsat  i  den 
hensigt.  Hvis  I  kunne  se  ind  i  Himmelen  i 


fem  minutter,  ville  I  vide  mere,  end  I  ville 
ved  at  læse  alt,  hvad  der  nogen  sinde  er 
skrevet  om  dette  emne."  [Profeten  Jo- 
seph Smiths  Lærdomme ,  s.  390-391]. 

Nadveren  er  én  af  de  ordinanser  som 
tillader  os  at  opleve  et  personligt  forhold 
til  Gud  og  forstørre  vor  kundkab  til  og 
forståelse  af  ham  og  hans  Enbårne  Søn. 

Vor  personlige  belønning  for  at  efter- 
leve de  pagter  og  forpligtelser  der  ligger  i 
nadverordinansen  er  et  følgeskab  af 
Guds  Helligånd.  Dette  er  det  lys  der 
leder  til  det  evige  liv.  De  guddommelige 
dyder  der  forbindes  med  at  deltage  i 
Herrens  nadver  er  at  holde  hans  gud- 
dommelige liv  for  øje;  at  elske  Herren  af 
hele  sit  hjerte,  sjæl,  sind  og  styrke;  og  at 
arbejde  på  at  realisere  hans  største 
formål  -  evigt  liv  for  mennesket. 

Jeg  bærer  jer  mit  ydmyge  vidnesbyrd 
om  at  dette  er  sandt,  i  vor  Herre  Jesus 
Kristi  navn.  Amen.  □ 

Beviser  på  opstandelsen 


Ældste  Howard  W.  Hunter 
De  tolv  apostles  Kvorum 


Det  budskab  jeg  bringer  ved  denne 
konference  er  af  stor  vigtighed  for  alle 
der  lever  i  dag.  Det  er  ikke  et  nyt 
budskab.  Hvis  du  er  medlem  af  Jesu 
Kristi  Kirke  af  Sidste  Dages  Hellige  har 
du  hørt  det  mange  gange.  Hvis  du  ikke  er 
medlem  har  du  måske  hørt  ordene  før, 
men  måske  vil  du  i  dag,  som  følge  af 
yderligere  bevis,  føle  dig  stærkere  påvir- 
ket af  sandheden  i  disse  ting  og  føle  dig 
mere  tilbøjelig  til  at  gøre  det  til  en 
motiverende  tro. 

Budskabet  jeg  taler  om  har  været  en 
del  af  alle  de  taler  I  har  hørt  tidligere  i 
dag.  Det  er  enkelt  og  smukt  og  storslået. 
Jeg  kan  måske  ikke  præsentere  det  på  en 
fuldkommen  måde,  og  der  er  måske 
mange  som  ikke  fuldt  ud  vil  forstå  det. 
Vi  har  måske  svært  ved  at  reagere  på  det 
på  en  passende  måde,  men  budskabet 
selv  er  blevet  kaldt  det  største,  det  mest 
spændende,  det  mest  betydingsfulde  og 
vigtigste  vi  nogen  sinde  vil  høre.  Det  har 
at  gøre  med  de  „gode  nyheder"  -  Jesu 
Kristi  evangelium. 

Helt  præcist  er  det  at  Jesus  af  Nazaret, 
den  samme  som  blev  født  af  Maria  i 
Betlehem  for  ca.  2000  år  siden,  er  hele 


menneskehedens  Frelser.  Vi  ved,  og 
bærer  vidnesbyrd  til  verden  om,  at  han 
levede  et  fuldkomment  og  et  efterlevelse- 
sværdigt liv,  at  han  led  for  vore  synder  i 
Getsemane  Have,  at  han  gav  sit  liv  for  os 
ved  at  lade  sig  korsfæste  og  at  han  efter 
tre  dage  opstod  -  som  han  havde  sagt 
han  ville.  Den  sidste  del  af  disse  gode 
nyheder  er  at  han  vil  komme  tilbage 
engang  i  fremtiden  for  at  samle  sine. 

Dette  er  også  det  budskab  som  apo- 
stelen Paulus  bragte  i  sine  breve  til  de 
hellige  i  Korint,  nemlig  at  Kristus  døde 
for  vore  synder,  blev  begravet  og  opstod 
på  den  tredie  dag.  Med  sine  egne  ord 
siger  han: 

„Brødre,  jeg  vil  minde  jer  om  det 
evangelium,  som  jeg  forkyndte  jer,  som  I 
også  tog  imod,  som  I  stadig  står  i, 

og  som  I  også  frelses  ved,  hvis  I  da 
holder  fast  ved  det  ord,  hvormed  jeg 
forkyndte  jer  det  -  ellers  var  det  til  ingen 
nytte,  at  I  kom  til  troen. 

Jeg  overgav  jer  nemlig  som  noget  af 
det  første,  hvad  jeg  selv  modtog:  at 
Kristus  døde  for  vore  synder,  efter 
skrifterne, 

og  at  han  blev  begravet;  og  at  han 
opstod  på  den  tredje  dag,  efter  skrifter- 
ne." [1  Kor.  15:1-4]. 

Ved  denne  påsketid  vender  vi  også 
vore  tanker  mod  de  hændelser  der  udgør 
det  der  måske  er  den  mest  spændende  del 
af  de  gode  nyheder  vi  frembærer.  Jeg 
taler  om  de  hændelser  som  fulgte  efter 
Frelserens  korsfæstelse.  Evangelisterne 
beskrev  Herrens  begravelse  som  skete  i 
al  hast  da  sabbatsdagen  snart  ville 
begynde;  hvorledes  Maria  og  andre 
trofaste  kvinder  en  tidlig  morgen  opda- 
gede den  tomme  grav;  englens  budskab: 
„Han  er  ikke  her;  thi  han  er  opstanden, 
som  han  har  sagt."  [Matt.  28:6];  det 
budskab  Maria  overbragte  Peter  og 
Johannes   om   at   legemet   var   blevet 


Ældste  Howard  W.  Hunter,  fra  De  tolvs 
apostles  Kvorum 


fjernet  fra  graven;  hvorledes  Peter  og 
Johannes  selv  så  at  graven  virkelig  var 
tom;  og  endelig,  de  korte  samtaler  Maria 
havde  -  først  med  de  to  personligheder 
klædt  i  hvidt  i  graven,  og  den  anden  med 
én  som  hun  troede  var  gartneren,  men 
som  hun  indså  var  Mesteren  selv,  da  han 
talte  til  hende. 

Disse  hændelser  bevidner  Jesu  mis- 
sion som  Messias.  Det  er  i  disse  hændel- 
ser kristne  søger  støtte  fra  i  det  håb  at  der 
er  liv  efter  døden.  I  vor  moderne  verden, 
hvor  livet  er  så  forskelligt  og  så  langt  fra 
de  hændelser  der  fandt  sted  den  første 
påskemorgen,  har  mange  svært  ved  at 
tro  på  og  identificere  sig  selv  med  disse 
ting.  For  dem  der  kæmper  har  vi  yderli- 
gere gode  nyheder.  Der  er  en  måde 
hvorpå  man  med  sikkerhed  kan  opnå 
kundskab  og  der  er  mange  beviser  som 
kan  hjælpe  dem  der  søger  at  kende  og 
forstå  sandheden.  Må  jeg  allerførst  dele 
nogle  af  disse  beviser  med  jer  og  dernæst 
indvie  jer  i  en  handlingsplan  der,  hvis 
den  bliver  fulgt,  kan  give  kundskab  om 
sandheden  i  disse  ting. 

Mens  Jesus  var  i  Jerusalem  gav  han  en 
af  sine  mest  imponerende  taler  da  han 
talte  om  hyrderne  og  fårene  og  henviste 
til  sig  selv  som  den  gode  hyrde  som 
kender  sine  får  og  som  kendes  af  sin  flok. 
Han  sagde: 

„Jeg  er  den  gode  hyrde;  jeg  kender 
mine,  og  mine  kender  mig, 

ligesom  Faderen  kender  mig,  og  jeg 
kender  Faderen;  og  jeg  sætter  mit  liv  til 
for  fårene. 

Og  jeg  har  andre  får,  som  ikke  hører 
til  denne  fold;  også  dem  bør  jeg  lede,  og 
de  skal  høre  min  røst;  og  der  skal  blive  én 
hjord,  én  hyrde."  [Joh.  10:14-16]. 

Hvem  var  disse  „andre  får"  som  ikke 
hørte  til  det  jødiske  folk  i  Palæstina,  som 
skulle  høre  Herrens  stemme  og  blive  ført 

ind  i  lyset  af  evangeliet  sammen  med 
resten  af  hans  får?  Dette  henviste  til  en 
rest  af  Josefs  hus,  som  levede  på  det 
amerikanske  kontinent,  hvis  forfædre 
havde  forladt  Jerusalem  6  århundreder 
før  den  tid  og  rejst  til  den  nye  verden. 

Efter  sin  korsfæstelse  og  efterfølgende 
opstandelse  besøgte  Herren  dem,  som 
han  havde  sagt  han  ville;  og  til  de  andre 
får  i  Amerika  sagde  den  opstandne 
Kristus: 

„I  er  dem,  om  hvem  jeg  sagde:  Jeg  har 
andre  får,  som  ikke  er  af  denne  fold; 
også  dem  må  jeg  føre  hid,  og  de  skal  høre 
min  røst,  og  der  skal  blive  een  hjord  og 
een  hyrde. 

Og  de  forstod  mig  ikke,  thi  de  troede, 
det  var  hedningerne."  [3  Ne.  15:21-22]. 

Dem  der  kender  til  Mesterens  liv  og 
lære  udfra  den  kundskab  de  har  fra 
Bibelens  bøger  vil  det  interessere  at  vide 
at  der  også  findes  en  optegnelse  om  hans 
besøg  til  folket  på  den  vestlige  halvkugle 
-  de  andre  får  som  han  henviste  til.  Den 
bærer  titlen  Mormons  Bog  efter  en 
profet  som  samlede  og  forkortede  de 
optegnelser  folkene  på  det  amerikanske 
fastland  havde  ført.  Mormons  Bog  er 
endnu  et  vidne  om  Kristus  og  indeholder 
hans  belæringer  til  den  anden  fold  i  den 
nye  verden.  Det  er  også  en  optegnelse 
over  de  historiske  hændelser  over  en 
periode  på  mere  end  1000  år  som 
beskriver  de  rejser  og  problemer  folkene 
og  de  profeter,  der  ledte  og  belærte  dem, 
havde. 

Vi  er  allerede  bekendt  med  styrken  og 
kraften  i  de  mange  vidnesbyrd  båret  af 
de  profeter  der  har  levet  i  verden,  og  som 
vi  kan  læse  om  i  Bibelen.  Vore  gode 
nyheder  er  at  ordene  fra  de  profeter  der 
levede  i  den  nye  verden  ikke  alene  giver 
os  yderligere  indsigt  i  åndelige  ting,  men 
de  giver  os  også  et  bekræftende  vidnes- 


byrd som  støtter  og  som  er  i  overens- 
stemmelse med  det  vi  allerede  forstår  ud 
fra  vor  læsning  af  Bibelen. 

Dem  der  ikke  er  så  godt  bekendt  med 
Mormons  Bog,  men  som  alvorligt  søger 
sandheden,  vil  finde  at  den  vil  have  en 
dybtgående  indvirkning  på  vedkom- 
mendes liv  når  han  læser  den.  Den  vil 
øge  din  kundskab  om  Guds  behandling 
af  mennesket  og  vil  give  dig  et  større 


Nogle  af  beviserne  „og  en 
handlingsplan  der,  hvis  den 

bliver  fulgt,  kan  give 
kundskab  om  sandheden  i 
evangeliets  gode  nyheder". 


ønske  om  at  leve  i  harmoni  med  hans 
evangeliums  lære.  Den  vil  også  give  dig 
et  stærkt  vidnesbyrd  om  Jesus. 

Moroni,  en  af  de  store  profeter  i 
Mormons  Bog,  har  givet  svar  på  spørg- 
mål  som:  „Hvorledes  kan  jeg  kende 
sandheden  i  disse  ting?"  og  „Hvordan 
kan  jeg  med  sikkerhed  vide  at  Frelseren 
lever  i  dag?"  Han  giver  os  vejledning  i 
hvorledes  vi  kan  afgøre  sandheden  i 
Mormons  Bog,  og  den  samme  procedu- 
re vil  lede  os  til  al  sandhed  og  kan  være 
en  sikker  hjælp  til  den,  der  ønsker  at 
kende  til  virkeligheden  i  Jesu  opstandel- 
se. Han  skrev  følgende: 

„Og  når  I  modtager  disse  ting,  forma- 
ner jeg  jer  til  at  adspørge  Gud,  den  evige 
Fader,  i  Kristi  navn,  om  disse  ting  ikke 
er  sande;  og  dersom  I  beder  af  et 
oprigtigt  hjerte  og  med  fast  forsæt  samt 

med  tro  på  Kristus,  da  vil  han  åbenbare 
sandheden  deraf  for  jer  gennem  den 
Helligånds  kraft. 

Og  gennem  den  Helligånds  kraft  kan  I 
kende  sandheden  i  alle  ting."  [Moroni 
10:4-5]. 

Hvis  du  har  et  ægte  ønske  om  at  vide, 
og  hvis  du  er  villig  til  at  efterleve  alle  de 
befalinger  han  har  givet  vil  dette  råd  som 
Moroni  gav  resultere  i  en  åndelig  be- 
kræftelse af  evangeliske  sandheder. 

I  denne  påsketid  føler  jeg  stærkt 
vigtigheden  af  min  forpligtelse  til  at 
vidne  om  virkeligheden  i  Frelserens 
opstandelse.  Mine  brødre  og  søstre,  der 
er  en  Gud  i  Himmelen  som  elsker  og 
bekymrer  sig  for  jer  og  for  mig.  Vi  har  en 
Fader  i  Himmelen,  som  sendte  sin 
førstefødte  blandt  sine  åndebørn,  sin 
enbårne  i  kødet  for  at  være  et  jordisk 
eksempel  for  os,  at  påtage  sig  verdens 
synder  og  dernæst  lade  sig  korsfæste  for 
verdens  synder  og  opstå.  Det  var  ham 
der  sagde: 

„Thi  se,  jeg,  Gud,  har  lidt  dette  for 
alle,  for  at  de,  som  vil  omvende  sig,  ikke 
skal  lide. 

Men  dersom  de  ikke  vil  omvende  sig, 
må  de  lide,  ligesom  jeg. 

Og  mine  lidelser  gjorde,  at  selv  jeg, 
Gud,  den  største  af  alle,  skælvede  af 
smerte  og  blødte  fra  hver  pore  og  led 
både  på  legeme  og  sjæl  og  ønskede,  at  jeg 
ikke  skulle  drikke  den  bitre  kalk. 

Dog,  ære  være  Faderen  jeg  tømte  den 
og  fuldendte  mine  forberedelser  for 
menneskenes  børn."  [L&P  19:16-19]. 

Han  sagde  også:  „Jeg  er  opstandelsen 
og  livet;  den,  som  tror  på  mig,  skal  leve, 
om  han  end  dør. 

Og  enhver,  som  lever  og  tror  på  mig, 
skal  i  al  evighed  ikke  dø.  Tror  du  det?" 
[Joh.  11:25-26]. 


Dette  er  i  sandhed  et  smukt  budskab  - 
der  er  et  liv  efter  døden;  vi  kan  vende 
tilbage  og  leve  med  vor  Fader  i  Himme- 
len igen  på  grund  af  det  offer  Frelseren 
gjorde  for  os,  og  på  grund  af  vor 
omvendelse  og  lydighed  mod  befalinger- 
ne. 

I  denne  smukke  påskemorgengry 
hvor  tankerne  i  den  fristende  verden 
vendes  mod  Jesu  opstandelse  i  nogle  få 
øjeblikke,  bør  vi  udtrykke  vor  påskøn- 
nelse til  vor  himmelske  Fader  for  den 
store  frelsesplan  som  er  udfærdiget  for 
os.  Vi  bør  vende  os  til  uselviskhed  og  en 
nøje  overholdelse  af  retfærdighedens 
principper.  Når  vi  gør  dette  bør  vi  huske 
at  forberedelsestiden  snart  er  omme,  at 
Frelseren  snart  vil  komme.  Som  aposte- 
len Paulus  sagde:  „Der  er  endnu  kun  en 
liden  stund,  snart,  snart,  så  kommer 
han."  [Hebr.  10:37]. 

Min  bøn  er  at  vi  må  blive  fundet 
værdige  ved  hans  komme,  i  hans  navn. 
Amen.  □ 

Enhed 


Præsident  Marion  G.  Romney 

Førsterådgiver  i  Det  øverste  Præsidentskab 

[Oplæst  af  hans  søn,  George  J.  Romney] 


Et  af  Jesu  Kristi  evangeliums  centrale 
temaer  er  enhed.  Skrifterne  lærer  os  at 
lighed  og  enhed  bør  være  fremherskende 
blandt  kirkens  medlemmer. 

I  kan  sikkert  huske  at  om  aftenen  ved 
den  første  nadver,  da  Frelseren  mødtes 
med  sine  apostle,  bad  han  om  at  de 
måtte  være  ét  med  ham,  som  han  var  ét 
med  Faderen.  Han  bad  ikke  for  dem 
alene,  „men  også  for  dem,  som  ved  deres 
ord,  kommer  til  tro  på  mig,  at  de  alle  må 
være  ét,  ligesom  du,  Fader!  i  mig,  og  jeg  i 
dig,  at  også  de  må  være  ét  i  os,  så  verden 
må  tro,  at  du  har  sendt  mig."  [Joh. 
17:20-21]. 

Må  der  altid  være  enhed  og  lighed 
blandt  Kristi  kirkes  medlemmer.  Som  et 
eksempel  kan  I  tænke  på  Enoks  opteg- 
nelse, hvorledes  han  og  hans  folk  opnåe- 
de en  enhed  mens  resten  af  verden  var  i 
krig. 

„Og  der  udgik  en  forbandelse  over 
alle  folk,  der  stred  mod  Gud. 

Og  fra  den  tid  var  der  krige  og 
blodsudgydelser  blandt  dem,  men  Her- 
ren kom  og  boede  hos  sit  folk,  og  de 
levede  i  retfærdighed. 


Så  stor  var  Herrens  herlighed,  som 
hvilede  over  hans  folk,  at  alle  nationer 
frygtede  ham.  Og  Herren  velsignede 
landet  .  .  . 

Og  Herren  kaldte  sit  folk  ZION." 
Hvorfor?  „ Fordi  de  var  af  ét  hjerte  og  ét 
sind  og  levede  i  retfærdighed,  og  der 
fandtes  ingen  fattige  blandt  dem. "  [Moses 
7:15-18;  kursiv  tilføjet]. 

Under  sin  jordiske  mission  lærte  Jesus 
sine  disciple  den  samme  lære.  Da  Jesus 
var  faret  til  Himmelen:  „blev  [de]  alle 
fyldt  af  Helligånden,  og  de  talte  Guds 
ord  med  frimodighed. 

Og  hele  forsamlingen  af  dem,  der  var 
kommet  til  troen,  havde  ét  hjerte  og  én 
sjæl;  ikke  en  eneste  kaldte  noget  af  det, 
han  ejede,  for  sit  eget;  men  de  havde 
alting  fælles."  [Ap.  G.  4:31-32]. 

Efter  den  opstandne  Frelsers  mission 
blandt  nephiterne  „blev  alle  mennesker  i 
hele  landet,  både  nephiter  og  lamaniter, 
omvendt  til  Herren,  og  der  var  ingen 
strid  og  uenighed  mellem  dem,  og  alle 
handlede  retskaffent  med  hinanden. 
De  havde  alle  ting  tilfælles;  derfor  fandtes 
der  hverken  fattige  eller  rige,  trælle  eller 

frie,  men  de  var  alle  frigjort  og  deltagere  i 
den  himmelske  gave.  [4  Ne.  2-3;  kursiv 
tilføjet]. 

I  dag  er  vi  Kristi  kirke,  og  Herren 
forventer  at  vi  kommer  til  den  samme 
enhed.  Han  sagde  til  os  „vær  et,  og 
dersom  I  ikke  er  et,  er  I  ikke  mine." 
[L&P  38:27]. 

Nogle  medlemmer  mener  at  man  kan 
være  i  fuld  harmoni  i  Ånden  i  evangeliet, 
nyde  fuldt  fællesskab  i  kirken  og  samti- 
dig være  ude  af  harmoni  med  lederne  i 
kirken  og  de  råd  og  vejledninger  de 
giver.  En  sådan  holdning  er  fuldstændig 
uholdbar,  fordi  denne  kirkes  ledelse  ikke 
alene  kommer  fra  det  skrevne  ord  men 
også  fra  fortsat  åbenbaring,  og  Herren 
giver  den  åbenbaring  til  kirken  gennem 
sin  udvalgte  profet.  Det  følger  altså 
deraf  at  de  der  påstår  at  acceptere 
evangeliet,  og  som  samtidig  kritiserer  og 
nægter  at  følge  profetens  råd  indtager  en 
uforsvarlig  holdning.  En  sådan  ånd 
fører  til  frafald.  Den  er  ikke  ny.  Den  var 
fremherskende  på  Jesu  tid  og  på  profe- 
ten Joseph  Smiths  tid. 

Det  er  godt  at  huske  den  store  lektie 
Frelseren  gav  nephiterne  om  dette  da 
han  påbegyndte  sin  mission  blandt  dem. 
Han  sagde: 

,,Og  der  skal  ikke  være  nogen  strid 
iblandt  jer,  som  der  hidtil  har  været;  og 
der  skal  heller  ikke  være  ordstrid  blandt 
jer  angående  mine  læresætninger,  som 
der  hidtil  har  været. 

Thi  sandelig,  sandelig  siger  jeg  jer,  at 
den,  der  har  en  trættekær  ånd,  er  ikke  af 
mig,  men  af  djævelen,  som  er  faderen  til 
splid  og  uenighed,  som  opægger  menne- 
skenes hjerter  til  at  trættes  i  vrede  med 
hinanden."  [3  Ne.  11:28-29]. 

Der  er  kun  én  måde  hvorpå  vi  kan 
være  ét,  og  det  er  at  søge  Herren  og  hans 
retfærdighed.  [Se  3  Ne.  13:33].  Enhed 


kommer  ved  at  følge  lyset  fra  oven.  Den 
kommer  ikke  fra  forvirringerne  neden- 
fra. Så  længe  mennesket  stoler  på  sin 
egen  visdom  og  vandrer  på  sine  egne 
stier,  uden  Herrens  vejledning,  kan  det 
ikke  leve  i  enighed.  Man  kan  heller  ikke 
opnå  en  enhed  ved  at  følge  uinspirerede 
mænd. 

Vejen  til  enhed  er  for  os   at  lære 
Herrens  vilje  og  så  gøre  den.  Indtil  vi 


„De  der  påstår  at  acceptere 

evangeliet,  og  som  samtidig 

kritiserer  og  nægter  at  følge 

profetens  råd,  indtager  en 

uforsvarlig  holdning." 


forstår  dette  grundlæggende  princip  og 
efterlever  det  vil  der  ikke  være  nogen 
enhed  og  fred  på  jorden.  Kirken  virker 
for  det  gode  i  verden,  men  dens  virke 
afhænger  af  hvor  godt  vi,  kirkens  med- 
lemmer, efterlever  dette  princip. 

Nogle  årsager  til  verdens  problemer  i 
dag  er  at  mennesket  ikke  søger  at  lære 
Herrens  vilje  at  kende  og  så  gøre  den.  De 
søger  snarere  at  løse  problemerne  med 
deres  egen  visdom  og  på  deres  egen 
måde.  Herren  gjorde  os  opmærksom  på 
dette  i  det  første  afsnit  af  Lære  og 
Pagter,  som  han  åbenbarede  som  et 
forord  til  befalingernes  bog,  og  bemær- 
kede at  det  var  én  af  årsagerne  til  de 
problemer  som  han  forudså  ville  ramme 
jordens  indbyggere.  Lyt  til  denne  sene 
udtalelse: 

„Thi  de  er  afveget  fra  mine  forordnin- 
ger og  har  brudt  min  evige  pagt. 

De  søger  ikke  Herren  for  at  indføre 
hans  retfærdighed,  men  enhver  vandrer 
på  sin  egen  vej."  [L&P  1:15-16]. 

Brødre  og  søstre  stol  ikke  på  menne- 
skers råd  og  stol  ikke  på  jeres  egen  styrke 
[se  L&P  1:19],  men  søg  Herren  og  søg  at 
indføre  hans  retfærdighed  [se  L&P  1:16]. 

Vi  i  denne  kirke  kan  opnå  en  enhed 
som  vil  give  os  styrke  der  rækker  ud  over 
alt  hvad  vi  har  oplevet  indtil  nu,  hvis  vi 
vil  få  en  bedre  forståelse  af  evangeliets 
principper  og  opnå  en  enighed  i  vor 
fortolkning  af  verdens  forhold  og  ten- 
denser i  vore  dage.  Dette  kan  vi  gøre  ved 
bønsomt  at  studere  Herrens  ord,  også 
dem  han  har  givet  os  gennem  den 
levende  profet. 

Dette  er  måden  hvorved  vi  kan  blive 
en  enhed.  Hvis  vi  vil  studere  Herrens  ord 
som  det  kommer  til  os  gennem  standard- 
værkerne og  gennem  belæringerne  fra 
den  levende  profet  og  vi  ikke  forhærder 
vore  hjerter,  men  ydmyger  os  og  udvik- 
ler et  sandt  ønske  om  at  forstå  hvorledes 
vi  kan  anvende  dette  i  vore  egne  omstæn- 
digheder og  så  beder  Herren  i  tro,  med 
tro  på  at  vi  skal  modtage  [L&P  18:18], 


alt  imens  vi  ivrigt  overholder  Herrens 
befalinger,  da  vil  vi  kunne  se  den  sti  vi 
skal  følge  og  vi  vil  være  i  stand  til  at 
møde  verden  som  en  solid  enhed. 

Vi  har  brug  for  denne  enhed  og  den 
styrke  i  de  tider  vi  lever  i.  Vi  har  en  stor 
mulighed,  muligheden  for  at  komme 
Himmelen  nærmere,  at  få  evangeliets 
ånd  som  vi  aldrig  har  kendt  den  før. 
Dette  kan  vi  gøre  ved  at  udvikle  den 
enhed  blandt  os  som  kræves  af  det 
celestiale  riges  lov. 

Hvis  vi  i  øjeblikkets  gøren  og  laden 
sætter  Gud  til  side  og  følger  menneskets 
lærdomme,  fornægter  vi  ham. 

Kun  et  forenet  folk,  der  overholder 
Guds  befalinger  kan  forvente  den  be- 
skyttelse som  kun  han  kan  give  når 
oversvømmelserne  kommer  og  regnen 
kommer  styrtende,  vindene  blæser  og 
kastes  mod  vort  hus.  [Se  Matt.  7:25]. 

Det  er  min  overbevisning  at,  da  vi  er 
involveret  i  Herrens  arbejde  kan  vi  opnå 
alt  hvad  han  beder  os  om  hvis  blot  vi  vil 
være  forenede.  At  vi  må  blive  det,  beder 
jeg  om  i  Jesu  Kristi  navn.  Amen.  □ 

2.  april  1983 
MØDET  LØRDAG  EFTERMIDDAG 


Kirkens  revisionskomités  rapport 

til  Det  øverste  Præsidentskab  i  Jesu  Kristi  Kirke  af  Sidste  Dages  Hellige 

Fremlagt  af  Wilford  G.  Edling 
Formand  for  kirkens  revisionskomité 


Vi  har  gennemgået  kirkens  årlige  Revisionsafdelingen  er  uafhængig  af 
finansrapport,  som  den  forelå  den  31.  alle  andre  afdelinger  og  udfører  en  3- 
december  1982,  samt  kirkens  virke  for  sidet  revision;  finansiel  revision,  virk- 
det  år  der  er  gået.  I  redegørelsen  for  somhedsrevision  og  revision  af  compu- 
kirkens  økonomi  og  virke,  som  blev  tersystemer  som  kirken  har  antaget, 
gennemgået  af  komiteen,  omfattes  bl.a.  Dette  arbejde  er  noget  som  hele  tiden 
kirkens  hovedfonde  og  andre  kontrolle-  finder  sted  indenfor  alle  kirkens  afdelin- 
rede  organisationer,  hvis  regnskaber  ger,  andre  kirkestyrede  organisationer 
føres  af  kirkens  finans-  og  registrerings-  [hvis  regnskaber  bliver  ført  af  finans-  og 
afdeling.  Vi  har  også  undersøgt  budget-  registreringsafdelingen],  samt  verdens- 
tering,  regnskab  og  revideringen  af  for-  omfattende  anliggender,  blandt  andet 
retningsmetoder,  samt  måden  hvorpå  de  missioner,  finanscentre  og  aktivitetsaf- 
fonde  der  modtages  og  gives  ud  bliver  delinger,  som  ledes  i  fremmede  lande, 
kontrollerede.  Vi  sluttede  at  udgifterne  i  Revisionsafdelingens  arbejde  og  beføjel- 
almindelige  kirkefonde  blev  bemyndiget  ser,  med  hensyn  til  at  sikre  kirkens 
af  Det  øverste  Præsidentskab  og  var  i  midler,  øges  i  et  rimeligt  forhold  til 
overensstemmelse  med  budgetteringen,  kirkens  vækst  og  stadigt  mere  omfatten- 
Budgettet  er  bemyndiget  af  rådet  for  de  aktiviteter.  Revisionen  af  lokale  fon- 
tiendeanbringelse,  der  er  sammensat  af  de  i  ward  og  stave  er  pålagt  stavsreviso- 
Det  øverste  Præsidentskab,  De  tolvs  rer.  Kirkeejede  forretninger  eller  forret- 
Råd  og  Det  præsiderende  Biskopråd.  ninger  som  styres  af  kirken,  og  hvis 
Budget-  og  bevillingskomiteen  admini-  regnskaber  ikke  føres  af  finans-  og 
strerer  ved  ugentlige  møder  fondenes  registreringsafdelingen,  bliver  revideret 
budgetterede  udgifter  under  budgetlæg-  regelmæssigt  af  professionelle  revisions- 
ning.  firmaer  eller  statsstyrede  organer. 

Moderne  regnskabsteknologi  og  ud-  På  baggrund  af  vor  gennemgang  af 
styr  anvendes  af  finans-  og  registrerings-  den  årlige  finansrapport  og  andre  regn- 
afdelingen,  samt  de  andre  afdelinger,  for  skaber,  og  ved  vore  undersøgelser  af 
at  kirken  kan  holde  sig  ajour  med  dens  regnskabs-  og  revisionsmetoder,  hvor- 
hastige  vækst  og  de  skiftende  metoder  ved  økonomien  styres,  samt  under  stadi- 
indenfor  elektronisk  dataapparatur.  ge  samtaler  med  personalet  i  finans-  og 

registreringsafdelingen,  revisionsafde- 
lingen og  kirkens  lovmæssige  repræsen- 
tanter, er  vi  af  den  formening  at  kirkens 
hovedfond,  som  er  modtaget  og  givet  ud 
i  1982,  på  rette  vis  er  regnskabsført  i 
overensstemmelse  med  de  bestående  ret- 
ningslinier. 


Ærbødigst  kirkens  revisionskomité 

Wilford  G.  Edling 
David  M.  Kennedy 
Warren  E.  Pugh 
Merrill  J.  Bateman 
Ted  E.  Davis 


Statistisk  rapport  1982 


Forelagt  af  Francis  M.  Gibbons 
Det  øverste  Præsidentskabs  sekretær 


Til  orientering  for  kirkens  medlem- 
mer har  Det  øverste  Præsidentskab  ladet 
udarbejde  den  følgende  statistiske  rap- 
port over  kirkens  vækst  og  status  pr.  31. 
dec.  1982.  [Medlemstallene  er  anslåede, 
baseret  på  1982  rapporter  modtaget 
forud  for  konferencen]. 

Kirkeenheder 

Antal  stave  1.392 

Antal  distrikter 336 

Antal  missioner 180 

Antal  ward  8.888 

Antal  grene  i  stave 2.699 

Antal  grene  i  missioner 2.029 

[Disse  tal  viser  en  forøgelse  på  71  stave 
og  523  ward  og  grene  i  1982]. 
Antal  lande  med  organiserede 

ward  eller  grene  89 

Antal  territorier,  kolonier  og  ejendom- 
me med  organiserede  ward  og  grene  16 

Kirkens  medlemstal 

Samlet  medlemstal  ved 

udgangen  af  1982 5.165.000 


Kirkens  vækst  i  1982 

Velsignede  børn  

Indskrevne  børn  døbt 
Nyomvendte  døbt  207.000 


124.000 
67.000 


Samfundsstatistik 

Fødsler  pr.  tusinde  28,1 
Personer  indgået  ægteskab 

pr.  tusinde 12,2 

Dødsfald  pr  tusinde 3,9 

Præstedømmet 

Diakoner 227.000 

Lærere 168.000 

Præster 325.000 

Ældster 436.000 

Halvfjerdsere 32.000 

Højpræster 180.000 

Missionærer 

Fuldtidsmissionærer 26.300 


32 


Genealogi 

Navne  klargjort  i  1982  til  udførelse 
af  tempelordinanser 2.462.700 

Templer 

Antal  begavelser  udført 
i  løbet  af  1982: 

For  levende 48.800 

For  døde  4.418.000 

Templer  i  drift 19 

Planlagte  templer  eller  templer 

under  opførsel 22 

Templer  der  har  været  lukket 

i  årets  løb 1 

Kirkens  Uddannelses  System 

Samlet  antal  indskrevne 
i  skoleåret  1981-82: 

Seminar  og  institut 320.500 

Kirkens  skoler,  gymnasier 

og  universiteter 70.100 

Velfærdstjenesten 

Personer  hjulpet  af  SDH 

socialtjenester  83.700 

Personer  anbragt 

i  bedre  stillinger  22.300 

Arbejdsdage  skænket  til 

velfærdstjenesten 393.500 

Varer  uddelt  fra  forrådshusene 

[i  kg] 9.570 

Prominente  medlemmer 
der  døde  i  årets  løb 

Præsident  N.  Eldon  Tanner,  første- 
rådgiver i  Det  øverste  Præsidentskab; 
Ældste  LeGrand  Richards,  medlem  af 
De  tolv  apostles  Råd;  John  G.  Lahader- 
ne,  missionspræsident  i  Italien  Catania 
missionen;  Charles  R.  Hansen,  mis- 
sionspræsident i  Californien  Oakland 
missionen;  Terry  Lavelle  Crapo,  regio- 
nalrepræsentant; Lavere  Arnold  Ricks, 


regionalrepræsentant;  James  David 
King,  præsident  for  Paradise  Valley 
Arizona  staven;  J.  Spencer  Cornwall, 
forhenværende  dirigent  for  tabernakel- 
koret; Bertha  Reeder  Richards,  præsi- 
dentinde  for  Unge  Piger  fra  1948  til 
1961;  Percy  K.  Fetzer,  patriark  og 
tidligere  tempel-,  stavs-  og  missionspræ- 
sident; Monte  L.  Bean,  prominent  kirke- 
leder og  filantrop;  Dr.  Albert  Ray  Olpin, 
tidligere  præsident  for  University  of 
Utah;  Claire  Middlemiss,  præsident  Da- 
vid O.  McKays  personlige  sekretær  i  35 
år;  W.  Creed  Haymond,  kendt  atlet  og 
kirkeleder;  Dr.  Barney  Clark,  den  første 
der  fik  indopereret  et  kunstigt  hjerte. 

Rigets  nøgler 


Ældste  Bruce  R.  McConkie 
De  tolv  apostles  Kvorum 


Lad  mig  fortælle  jer  hvordan  rigets 
nøgler  virker,  og  hvor  de  kom  fra,  hvem 
der  har  dem  nu  og  hvad  deres  fremtid  er. 

Den  guddommelige  beretning  begyn- 
der i  foråret  1829.  Det  er  den  15.  maj. 
Herrens  profet  er  nu  i  sit  24.  år  i  denne 
hans  jordiske  prøvestand.  Han  dikterer 
hellig  skrift  til  sin  sekretær.  De  hellige 
ord  taler  om  dåb,  uden  hvilket  menne- 
sket hverken  kan  se  eller  komme  ind  i 
Himmelens  rige. 

Guds  Ånd  hviler  på  seeren  og  på  hans 
skriver.  De  ønsker  dåben  som  sultende 
sjæle  ønsker  mad.  Et  guddommeligt 
forsyn  leder  dem  til  et  afsides  sted  ved 
bredden  af  Susquehannafloden  ved  Har- 
mony  i  Pennsylvania.  Der  udøser  de 
deres  sjæl  for  Herren  som  befalede  sin 
egen  syndfri  Søn  at  blive  døbt  som  et 
eksempel  for  alle  mennesker. 

Så  sker  miraklet.  Himmelen  åbnes.  En 
engel  kommer  ned  fra  de  celestiale 
højder  for  at  tale  med  sin  medtjenere  på 
jorden. 

Det  er  den  opstandne  Johannes  som 
Antipas  lod  halshugge  for  mere  end  1 800 


år  siden  i  de  dystre  fangekældre  i 
Makaræus. 

Det  er  den  samme  Johannes,  som  er 
Zacharias'  og  Elisabets  eneste  søn,  og 
som  selv  i  en  alder  af  blot  8  dage  var 
blevet  ordineret  af  en  engel  til  at  kuldka- 
ste det  jødiske  rige. 

Det  er  den  Johannes  som  judæiske 
folk  ilede  til  i  Betabara  for  at  nyde  godt 
af  hans  rensende  dåbskraft.  Og  senere 
skulle  denne  elskede  døber  opfylde  al 
retfærdighed  ved  at  døbe  Guds  Søn  i  de 
mudrede  vande  i  en  sølle  palæstinensisk 
flod. 

Det  er  den  Johannes  Himlene  åbnede 
sig  for  og  som  så  Helligånden  dale  ned  i 
sin  legemlige  skikkelse,  med  en  stille 
værdighed  som  en  due,  og  hvile  på  den 
om  hvem  den  guddommeliges  røst  sag- 
de: „Denne  er  min  Søn,  den  elskede;  i 
ham  har  jeg  velbehag."  [Matt.  3:17]. 

I  sin  opstandne  herlighed  taler  han  nu 
i  Messias'  navn  -  den  Messias  for  hvem 
han  havde  lidt  martyrdøden  -  og  over- 
drager det  aronske  præstedømme  og 
nøglerne  til  engles  betjening  og  til  dåb 

ved  nedsænkning  til  syndernes  forladel- 
se til  sine  jordiske  venner.  [Se  L&P  13]. 

Nu,  for  første  gang  i  næsten  1700  år  er 
der  jordiske  mænd  som  kan  administre- 
re menneskenes  frelse  for  Herren  Jesus. 
Den  tid  er  nær  hvor  det  triste  mørke  skal 
gennemtrænges  og  Himmelens  lys  atter 
engang  skinne  på  vor  mørklagte  planet. 

Men  dette  er  kun  begyndelsen  til  den 
storslåede  plan.  Der  kommer  flere  bud- 
bringere fra  lysets  og  herlighedens  rige. 
Peter,  Jakob  og  Johannes,  som  i  deres 
tid  holdt  præstedømmet  og  de  nøgler 
som  altid  ligger  hos  præsidentskabet  af 
det  jordiske  rige,  kommer  til  Joseph 
Smith  og  Oliver  Cowdery. 

Disse  oprindelige  apostle,  Herren  Jesu 
Kristi  betroede  venner  i  jordelivet;  disse 
hellige  sjæle  som  spiste  og  drak  med  ham 
efter  han  var  oprejst  fra  de  døde,  disse 
levende  vidner  om  den  levende  som  døde 
så  alle  kan  leve  -  gør  så  noget  vidunder- 
ligt. 

De  lægger  deres  hænder  på  denne 
moderne  profets  og  hans  medtjeners 
hoved  og  overdrager  det  præstedømme 
som  er  efter  Guds  Søns  orden,  han  som 
forbliver  præst  bestandigt.  Dette  melki- 
sedekske  præstedømme  er  det  højeste 
præstedømme  og  den  helligste  orden  der 
gives  til  mennesker  på  jorden  nu  og  altid. 
Det  indeholder  nu  og  har  altid  indeholdt 
det  hellige  apostelembedes  magt  og 
autoritet. 

Med  det  modtager  de  kæmpende 
mennesker  som  snart,  efter  guddomme- 
lig anvisning,  igen  skal  organisere  Guds 
kirke  og  rige  på  jorden,  særlige  nøgler  af 
næsten  uendelig  vigtighed. 

De  modtager  rigets  nøgler  med  hvilke 
de  har  magten  til  at  organisere,  præside- 
re over,  lede  og  styre  Guds  rige  her  på 
jorden,  hvilket  er  Jesu  Kristi  Kirke  af 
Sidste  Dages  Hellige. 


De  modtager  også  tidernes  fyldes 
nøgler,  den  vidunderlige  genoprettelsens 
tid  og  forfriskningens  tid  i  hvilken  Gud 
vil  samle  alle  ting  i  ét  i  Kristus;  den 
åbenbaringens  og  gavernes  og  mirakler- 
nes tid  hvori  han  vil  tilvejebringe  genop- 
rettelsen af  alle  de  ting  som  profeterne 
har  talt  om  siden  verdens  begyndelse.  [Se 
L&P  27:12-13;  81:2]. 

Med  disse  anvisninger  og  i  besiddelse 
af  frelsens  evangelium  kan  det  dødelige 
menneske  igen  oprette  Guds  rige  på 
jorden  og  atter  prædike  evangeliet  i  hele 
verden  og  til  alle  folkeslag.  Riget  etable- 
redes så  den  6.  dag  i  april  i  1830, 
hvorefter  hvert  ærligt  medlem  har  givet 
sin  tid,  talenter  og  midler  til  at  udsprede 
sandheden  til  vor  Faders  andre  børn. 

Men  selv  dette  er  ikke  alt.  Der  skal 
komme  flere  nøgler.  På  en  vidunderlig 
dag  i  1836  kom  Moses  og  Elijah  og  Elias 
hver  medbringende  nøgler  og  kræfter 
som  de  havde  udøvet  i  deres  uddeling. 
Det  er  en  dag  i  slægt  med  den  vidunderli- 
ge dag  1 800  år  tidligere  på  Forklarelsens 
Bjerg.  [Se  Matt.  17:1-13]. 

Højt  oppe  på  det  sneklædte  bjerg, 
efter  at  Faderen  havde  talt  fra  skyen,  var 
Moses  og  Elijah,  der  begge  blev  optaget 
til  Himmelen  uden  at  smage  døden, 
kommet  i  deres  fysiske  legemer  til  et 
tempel  der  ikke  var  bygget  af  menneske- 
hænder, og  overdrog  deres  nøgler  og 
kræfter  til  Peter,  Jakob  og  Johannes. 

Og  således  er  det  nu  med  disse  samme 
tidligere  tiders  værdige  mænd.  De  kom- 
mer igen  i  vore  dage.  Denne  gang  i  et 
tempel  bygget  for  de  helliges  tiende  og 
offergaver.  Disse  samme  oprindelige 
profeter  tjener  nu  i  opstanden  herlighed, 
og  gengiver  deres  nøgler  og  kræfter. 

Moses,  som  i  det  melkisedekske  præ- 
stedømmes majestæt  ledte  et  lænket 
Israel  ud   af  ægyptisk  fangenskab  til 

deres  forjættede  Palæstina,  bringer  disse 
samme  nøgler  tilbage,  disse  nøgler  giver 
jordiske  mænd  magt  til  at  samle  Israels 
fortabte  får  fra  verdens  Ægypten,  og 
bringe  dem  til  deres  forjættede  Zion 
hvor  slaveriets  forblindende  mørke  vil 
blive  fjernet  fra  deres  øjne. 

Disse  nøgler  giver  de  der  holder  dem 
kraft  til  at  lede  Israel,  deriblandt  de  ti 
stammer,  fra  alle  verdens  nationer,  så  de 
ifølge  de  profetiske  ord  kan  komme  én 


„Nøglerne  til  Guds  rige  .  .  . 

gives  ved  åbenbaringens  ånd 

til  enhver  som  både  er 

ordineret  til  apostel  og 

indsat  som  medlem  af  De 

tolv  apostles  Kvorum"  og 

„udøves  i  deres  fylde  af  én 

mand  på  jorden  ad  gangen." 


og  én  eller  to  og  to  til  Herrens  bjerg  og 
hus  for  der  at  modtage  kræfter  fra 
Himmelen. 

Manden  Elias  bringer  ,, Abrahams 
evangelium"  til  veje,  den  store  pagt 
indgået  med  Abraham  hvorved  alle 
trofaste  modtager  løfte  om  evigt  afkom, 
løfter  om  at  ved  et  celestialt  ægteskab  vil 
deres  evige  afkom  blive  så  talrigt  som 
havets  sand  eller  som  stjernerne  på 
himlen.  Elias  giver  det  løfte  -  som  blev 
modtaget  af  Abraham,  Isak  og  Jakob  - 
at  i  vore  dages  mennesker  og  i  deres  sæd 
skal  alle  generationer  bliver  velsignet. 


Og  vi  tilbyder  nu  alle  Abrahams,  Isaks 
og  Jakobs  velsignelser  til  alle  dem  der  vil 
modtage  dem. 

Elijah  bringer  nøglerne  til  besegling 
tilbage,  den  magt  som  sætter  det  levende 
menneske  i  stand  til  på  samme  måde 
som  Peter  at  binde  på  jorden  og  få  deres 
handlinger  beseglet  til  evig  tid  i  Himme- 
len. [Se  L&P  110:11-16]. 

Fordi  Elijah  kom  vil  de  dåb  vi  udfører 
på  jorden  have  virkning  og  gyldighedens 
segl  i  evigheden.  Den  bogstavelige  reali- 
tet er  at  dåben  giver  os  medlemskab  i  det 
jordiske  rige  som  er  kirken,  og  i  det 
Himmelske  rige  som  er  det  celestiale  sted 
hvor  Gud  og  Kristus  er. 

Og  således,  i  tidens  løb,  er  der  ,,en  hel, 
fuldstændig  og  fuldkommen  forening  og 
sammenføjning  af  uddelinger,  nøgler, 
magter  og  velsignelser  ...  fra  Adams 
dage  til  nærværende  tid."  [L&P  128:18]. 

I  tidernes  midte  ordinerede  Jesus  de 
tolv  på  Kapernaums  kyst;  han  gav  rigets 
nøgler  til  Peter,  Jakob  og  Johannes  på 
Det  hellige  Bjerg;  og  senere  gav  han  de 
samme  nøgler  til  alle  De  Tolv.  [Se  Matt. 
18:18]. 

I  vor  uddeling  fik  vi  det  melkisedekske 
præstedømme  i  1829;  mænd  blev  ordine- 
ret og  modtog  det  hellige  apostelembede 
i  februar  1835;  forskellige  nøgler  blev 
givet  på  forskellige  tidspunkter,  hoved- 
sageligt omkring  den  3.  april,  1836;  og 
dette  fortsatte  indtil  alle  fortidens  floder 
havde  samlet  sig  til  nutidens  hav  og  det 
jordiske  menneske  besad  alle  de  nøgler 
og  kræfter  der  nogen  sinde  var  blevet 
givet  mennesket  i  nogen  tidsalder  fra 
Adams  dage  til  nutiden. 

Som  et  klimaks  blev  alle  rigets  nøgler 
givet  til  De  Tolv  i  1 844.  De  modtog  så 
det  åbenbaringen  kalder  for  præstedøm- 
mets fylde,  sammen  med  magten  til  at 
videregive  denne  fylde  til  andre. 

Da  De  Tolv  således  havde  modtaget 
begavelser  og  kræfter  sagde  profeten  til 
dem:  ,, På  jeres  hoveder  har  jeg  beseglet 
alle  Guds  riges  nøgler.  På  jer  har  jeg 
beseglet  hver  eneste  nøgle,  kraft  og 
princip  som  Himmelens  Gud  har  åben- 
baret mig.  Nu  vil  riget  forblive  hos  jer 
ligegyldigt  hvor  jeg  drager  hen  eller  hvad 
jeg  gør.  Men,  I  Guds  Lams  apostle,  mine 
brødre,  på  jeres  skuldre  hviler  dette  rige; 
nu  må  I  stå  skulder  ved  skulder  og  bære 
riget  oppe.  Hvis  I  ikke  gør  dette  vil  I 
blive  forbandet."  [Se  Discour  ses  ofWil- 
ford  Woodruff,  samlet  af  G.  Homer 
Durham,  Salt  Lake  City:  Bookcraft, 
1946,  s.  72]. 

Således  opfyldtes  det  gudommelige 
ord  som  Herren  havde  talt  til  sine  tolv: 
„Thi  til  jer,  de  tolv,  og  til  dem,  Det  første 
Præsidentskab,  som  er  valgt  sammen 
med  jer  til  at  være  jeres  rådgivere  og 
ledere,  er  dette  præstedømmes  magt 
givet  i  de  sidste  dage  og  for  sidste  gang, 
hvori  evangeliets  fyldes  uddeling  er. 

Og  denne  magt  har  I  i  forbindelse  med 
alle  dem,  som  på  et  eller  andet  tidspunkt 
har  haft  en  uddeling  fra  skabelsens 
begyndelse. 

Thi  sandelig  siger  jeg  jer:  Nøglerne  til 
denne  uddeling,  som  I  har  fået,  er 
kommet  fra  fædrene  og  er  sluttelig  blevet 
sendt  jer  fra  himlen."  [L&P  112:30-32]. 

Og  på  den  måde  er  Herrens  succes- 
sionssystem  også  blevet  etableret  i  præsi- 
dentskabet. Nøglerne  til  Guds  rige  - 
rettighederne  og  kræfterne  i  det  evige 
præsidentskab  som  det  jordiske  rige  skal 
ledes  under  -  når  de  engang  først  er 
åbenbaret  fra  Himmelen,  gives  ved 
åbenbaringens  ånd  til  enhver  som  både 
er  ordineret  til  apostel  og  indsat  som 
medlem  af  De  tolv  apostles  Kvorum. 

Men  eftersom  nøgler  er  præsidentens 
rettigheder  kan  de  kun  udøves  i  deres 


fylde  af  én  mand  på  jorden  ad  gangen. 
Dette  er  altid  seniorapostlen,  den  præsi- 
derende apostel,  den  præsiderende  høj- 
præst, den  præsiderende  ældste.  Han  og 
han  alene  kan  råde  over  alle  de  andre  og 
give  vejledning  som  ingen  kan  undslå 
sig. 

Således  bruges  disse  nøgler,  skønt  alle 
De  Tolv  har  fået  dem  overdraget,  kun  i 
en  vis  udstrækning  af  De  Tolv,  med 
mindre  og  indtil  én  af  dem  opnår  at  blive 
seniorapostel  og  Herrens  salvede  på 
jorden. 

Det  følger  heraf  af  da  Joseph  Smith 
som  blev  sendt  i  martyrdøden  af  onde  og 
morderiske  mænd  -  drager  sit  sidste  suk 
bliver  Brigham  Young,  som  er  seniora- 


Ældste  Bruce  R.  McConkie  fra  De  tolv 
apostles  Kvorum. 

postel  i  det  jordiske  rige,  automatisk  den 
præsiderende  embedsmand. 

I  bror  Brighams  næste  åndedrag  fin- 
des således  den  magt  som  Herren  indgi- 
ver i  ham,  som  er  hans  udvalgte  tjener. 
Der  går  ikke  et  øjeblik  hvor  kirken  står 
uden  en  præsiderende  embedsmand. 

Når  præsident  Kimball  bliver  kaldt 
hjem  for  at  aflægge  rapport  om  sit 
arbejde  der  har  været  så  storslået  og 
succesrigt,  vil  nøglerne  i  det  øjeblik  gå 
videre  til  en  anden  apostel  som  Herren 
selv  vælger.  Og  således  vil  dette  system  af 
guddommelig  succession  fortsætte  indtil 
Herren  Jesus  Kristus  kommer  klædt  i 
herlighed  for  at  regere  personligt  på 
jorden. 

Vi  behøver  ikke  at  frygte  for  fremti- 
den. Dette  er  Herrens  værk;  det  er  hans 


rige;  og  han  leder  det  på  den  måde  han 
vælger.  Nøglerne  som  er  blevet  givet  til 
mennesket  på  jorden  holdes  nu  af  dem 
som  han  selv  har  valgt. 

Og  så  sandt  som  Herren  lever,  og  så 
sandt  som  Kristus  er  en  realitet,  og  så 
sandt  som  sandheden  vil  sejre  vidner  jeg 
at  dette  værk  vil  gå  fremad  indtil  det 
opfylder  hele  jorden  og  indtil  kundska- 
ben om  Gud  dækker  jorden  som  vande- 
ne dækker  havet. 

Dette  vidnesbyrd  bærer  jeg  for  mig 
selv  og  for  alle  rigets  trofaste  ældster  og 
for  alle  de  hellige  søstre  som  står  værdigt 
og  trofast  ved  deres  side,  og  frem  for  alt 
gør  jeg  det  i  Herren  Jesu  Kristi  hellige 
navn.  Amen.  □ 


Et  ungdomskor  bestående  af  drenge  og  piger  fra  Salt  Lake  området  sang  ved  konferencens 
møde  lørdag  eftermiddag. 

Tapperhed  i  livets  drama 


Ældste  Roy  den  G.  Derrick 
De  halvfjerds'  Præsidium 


William  Shakespeare  udviste  en  stor 
indsigt  da  han  skrev:  „Hele  verden  er  en 
scene,  og  alle  mænd  og  kvinder  er  blot 
skuespillere."  [As  You  Like  It,  2.  akt,  7. 
scene].  Lad  mig  beskrive  scenen  til  et 
drama  som  ikke  er  fiktivt,  men  virkelig- 
hed. Dramaet  er  baseret  på  visse  fakta. 

Det  er  et  faktum  at  Gud  lever.  Det  er 
et  faktum  at  Jesus  Kristus  var  og  er  en 
guddommelig  person.  Det  er  et  faktum 
at  Faderen  og  Sønnen  åbenbarede  sig 
for  Joseph  Smith  i  Den  hellige  Lund. 
Det  er  et  faktum  at  Joseph  Smith  var  en 
Guds  profet.  Det  er  et  faktum  at  Gud 
åbenbarede  sin  vilje  gennem  sine  profe- 
ter på  Bibelens  tid,  og  at  han  også  gør 
det  i  dag. 

Manuskriptet  til  dette  drama  blev 
skrevet  før  verdens  begyndelse.  Manu- 
skriptforfatteren har  åbenbaret  visse 
ting  om  fremtidige  scener  til  enkeltper- 
soner som  så  har  fortalt  dem  til  alle  der 
ville  lytte. 

For  eksempel  var  der  én  af  dramaets 
vigtige  personer  der  for  2600  år  siden  fik 
nogle  scener  at  se  om:  „hvad  der  skal  ske 
i  de  sidste  dage."  [Dan.  2:28].  Profeten 


Daniel  så  fortolkningen  af  kong  Nebu- 
kadnezars  drøm  om  hvilken  han  fortal- 
te: „Men  i  hine  kongers  dage,"  han  talte 
om  scenen  i  de  sidste  dage,  „vil  Himme- 
lens Gud  oprette  et  rige,  som  aldrig  i 
evighed  skal  forgå,  og  herredømmet  skal 
ikke  gå  over  til  noget  andet  folk;  det  skal 
knuse  og  tilintetgøre  alle  hine  riger,  men 
selv  stå  i  al  evighed."  [Dan.  2:44]. 

De  scener  han  dengang  talte  om  er  nu  i 
fuld  gang  med  at  blive  udspillet. 

I  en  alder  af  14  1 12  år  gik  Joseph  Smith 
ud  i  skoven  for  at  bede  til  vor  himmelske 
Fader  med  et  ønske  om  at  vide  hvilken  af 
alle  kirker  var  den  sande.  Der  åbenbare- 
de Gud  Faderen  og  hans  Søn  Jesus 
Kristus  sig  for  ham.  Faderen  sagde: 
,, Denne  er  min  elskede  Søn.  Hør  ham!" 
[Joseph  Smiths  Skrivelser  2:17].  Så  for- 
talte Jesus  Kristus  den  14-årige  dreng  at 
Guds  sande  kirke  ikke  fandtes  på  jorden 
og  at  han  var  blevet  udvalgt  til  at  være  et 
instrument  i  Guds  hånd  og  skulle  geno- 
prette Jesu  Kristi  Kirke  og  Jesu  Kristi 
sande  principper.  I  de  følgende  scener 
oprettede  Gud  et  rige  som  ifølge  profe- 
ten Daniel  „aldrig  i  evighed  skal  forgå". 

Joseph  Smith  tillod  at  nogle  oversatte 
sider  af  manuskriptet  til  Mormons  Bog 
faldt  i  hænderne  på  andre  og  blev  tabt. 
Dette  vakte  Herrens  mishag  og  han 
sagde  til  ham:  „Guds  værk,  planer  og 
hensigter  kan  ikke  forpurres,  ej  heller 
kan  de  tilintetgøres."  [L&P  3:1]. 

„Kom  i  hu  ...  at  det  ikke  er  Guds 
værk,  der  forstyrres,  men  menneskenes 
gerning."  [L&P  3:3]. 


„Vi  bør  bestræbe  os  på  at 

blive  lige  som  Herren  Jesus 

Kristus  ved  at  handle  som 

han  ville  have  handlet." 


„Se,  du  er  Joseph,  og  du  blev  udvalgt 
til  at  udføre  Herrens  værk;  men  dersom 
du  ikke  passer  på,  vil  du  falde  på  grund 
af  overtrædelse."  [L&P  3:9]. 

Havde  Joseph  ikke  målt  sig  med 
Herrens  krav  til  ham  ville  Herren  have 
ændret  rollebesætningen  ved  at  udvælge 
en  anden  til  at  gå  i  hans  sted.  Men  det 
gjorde  han,  som  de  yderligere  åbenba- 
ringer fra  Gud  viser,  da  han  roser  ham 
for  hans  trofasthed. 

Herren  sagde  at  dette  rige,  som  skulle 
etableres  i  de  sidste  dage,  „aldrig  i 
evighed  skal  forgå".  Vi  behøver  ikke 
gøre  os  tanke  om  hvorvidt  denne  kirke 
som  Gud  har  oprettet  skal  falde.  Det  gør 
den  ikke!  For  det  har  Gud  sagt! 

Daniel  profeterede  endvidere  at  „her- 
redømmet skal  ikke  gå  over  til  noget 
andet  folk."  [Dan.  2:44].  Vi  kan  ikke 
slutte  os  til  nogen  økumeniske  bevægel- 
ser, for  hvis  vi  gør  det  må  vi  indgå 


kompromiser  for  visse  principper.  Det 
kan  vi  ikke  gøre,  for  Herren  har  etable- 
ret de  principper  som  hans  kirke  er 
bygget  på  og  vi  har  ingen  ret  til  at  ændre 
dem. 

Atten  måneder  efter  at  kirken  var 
blevet  organiseret  og  efter  himmelske 
besøg  hvori  Joseph  Smith  havde  fået 
myndighed  til  at  handle  i  Guds  navn 
erklærede  Herren  „Guds  riges  nøgler  er 
overladt  menneskene  på  jorden,"  og  at 
riget  skal  være  som  en  sten  der  „skal 
rulle  frem,  til  den  opfylder  hele  jorden." 
[L&P  65:2]. 

Der  er  andre  profeter  der  har  set  visse 
dele  af  andre  scener  som  f.eks.  Esajas, 
Jeremias,  Ezekiel  og  Johannes  Åbenba- 
rer, såvel  som  andre  fra  den  bibelske 
historie;  og  Nephi,  Alma,  Helaman, 
Mormon,  Moroni  og  andre  fra  Mor- 
mons Bogs  historie. 

Hovedrollen  i  stykket  spilles  af  Jesus 
Kristus,  menneskehedens  Frelser.  Man- 
ge af  hændelserne  i  hans  liv  blev  opfyl- 
delsen af  visse  scener  som  førhen  var 
blevet  vist  til  tidligere  tidens  profeter.  I 
morgen  mindes  vi  den  vigtigste  af  alle 
scenerne  -  Jesu  Kristi  opstandelse;  han 
som  led  og  døde  for  at  sone  for  mænd  og 
kvinders  synder. 

Antallet  af  folk  i  stykket  er  ubegræn- 
set. „Dersom  I  derfor  ønsker  at  tjene 
Gud,"  sagde  Herren  „da  er  I  kaldet  til 
arbejdet."  [L&P  4:3].  For  at  klare  opta- 
gelsesprøven må  man  omvende  sig,  blive 
døbt  og  efterleve  Guds  befalinger.  Alle 
er  velkomne  til  at  deltage,  for  profeten 
Nephi  sagde:  „Han  indbyder  alle  til  at 
komme  til  sig  og  få  del  i  hans  godhed,  og 
han  nægter  ikke  nogen  at  komme  til  sig, 
sort  eller  hvid,  træl  eller  fri,  mand  eller 
kvinde,  og  han  ihukommer  folkene,  thi 
alle  er  lige  for  Gud,  både  jøde  og  ikke- 
jøde."  [2  Ne.  26:33]. 

Om  man  accepterer  Jesu  Kristi  evan- 
gelium eller  ej  afhænger  af  ens  holdning. 
William  James,  som  er  en  berømt  forfat- 
ter og  psykolog  skrev  engang:  „Den 
største  opdagelse  i  min  tid  er  at  menne- 
skene kan  ændre  deres  forhold  ved  at 
ændre  deres  holdning."  [Richard  L. 
Evans,  Richard  Evan' s  Quote  Book,  Salt 
Lake  City:  Publishers  Press,  1971,  s. 
161]. 

I  King  James  udgaven  af  Bibelen  kan 
vi  læse  det  følgende  i  Ordsprogenes  Bog: 
„For  som  en  mand  tænker  i  sit  hjerte, 
sådan  er  han."  [Ordspr.  3:7].  Henry 
David  Thoreau  bekræftede  den  idé  da 
han  sagde:  „En  mand  bliver  det  han 
tænker  på  hele  dagen." 

Vi  har  vor  handlefrihed.  Det  er  op  til 
os  hver  især  hvilken  karakterrolle  vi 
ønsker  at  spille  i  dette  drama,  alt  efter 
hvilken  person  vi  er  eller  ønsker  at  blive. 

Da  præsident  David  O.  McKay  var  en 
ung  missionær  i  Skotland  fik  han  hjem- 
ve, han  blev  mismodig  og  følte  sig  langt 
nede.  Da  han  var  på  vej  nedad  en  gade 
med  sin  kammerat  lagde  han  mærke  til 
en  inskription  der  var  udhugget  i  en  sten 
der  sad  på  et  endnu  ikke  færdigbygget 
hus.  Der  stod:  „Hvad  du  end  er,  gør  din 
del  vel."  Fra  det  øjeblik  begyndte  han  at 
gøre  sin  del  som  missionær  godt  og  blev 
en  storartet  missionær.  Dette  var  en 
lærerig  oplevelse  som  hjalp  ham  i  adskil- 
lige andre  vigtige  kaldelser  som  han  fik 
senere  i  livet.  [Se  Cherished  Experiences 
from  the  Writings  of  President  David  O. 
McKay,  samlet  af  Clare  Middlemiss, 
Salt  Lake  City,  Deseret  Book  Co.,  1955, 
s.  174]. 

Hvis  vi  ønsker  at  være  pålidelige  må  vi 
handle  som  om  vi  er  pålidelige  og  så 
bliver  vi  pålidelige.  Hvis  vi  ønsker  at 
være  kærlige  må  vi  handle  kærligt  og  så 
bliver  vi  kærlige. 


Frelseren  tænkte  på  dette  princip  da 
han  spurgte:  „Hvad  slags  mænd  burde  I 
da  ikke  være?"  Og  så  svarede  han  på  sit 
eget  spørgsmål:  „Som  jeg  er".  [3  Ne. 
27:27]. 

Vi  bør  stræbe  efter  at  blive  som  ham 
ved  at  handle  som  han  ville  have  hand- 
let. 

Gud  vælger  ikke  det  liv  vi  lever.  Den 
udvælgelse  foretager  vi  ved  det  vi  tæn- 
ker. Hvis  du  ønsker  at  spille  en  rolle,  så 
spil  rollen.  Hvilken  rolle  spiller  du  nu? 
Er  du  en  god  støtte?  Er  du  et  halvhjertet 
medlem  der  mangler  overbevisning?  Er 
du  bare  en  tilskuer?  Eller  er  du  en  der 
kæmper  mod  Guds  kirke? 

Man  bliver  belønnet  for  tapperhed  i 
dette  livets  drama.  Frelseren  sagde:  „Og 
...  du  [skal]  have  evigt  liv,  hvad  der  er 
den  største  af  alle  Guds  gaver".  [L&P 


Ældste  Royden  G.  Derrick  fra  De 
halvfjerds'  første  Præsidium. 


41 


14:7].  Det  er  svært  at  forestille  sig  et  liv  i 
evig  lykke  og  glæde  uden  dem  vi  elsker  i 
dette  liv.  Alt  efter  vor  trofasthed  vil  vort 
fremtidige  liv  også  indbefatte  vor  hustru 
eller  mand,  vore  børn,  vore  forældre  -ja, 
vore  efterkommere  såvel  som  vore  for- 
fædre. 

Hvad  kan  jeg  gøre  for  mine  børn  for 
at  hjælpe  dem  til  at  kvalificere  sig  til  det 
evige  liv?  For  adskillige  år  siden  lavede 
Missionary  Department  en  professionel 
undersøgelse  for  at  afgøre  hvad  der  sker 
med  hjemvendte  missionærer.  Undersø- 
gelsen indeholdt  de  missionærer  der  var 
vendt  tilbage  fra  1-10  år  tidligere  og 
havde  en  påstået  sikkerhedsmargen  på 
3%.  Den  viste  at  deres  trofasthed  var 
yderst  eksemplarisk  og  prisværdig.  Det 
var  en  sigende  rapport  som  var  langt 
mere  favorabel  end  man  kunne  forvente. 

For  nogle  uger  siden  besøgte  jeg  en 
stav  der  bestod  af  unge  familier.  Jeg 
spurgte  præsted  ømme  lederne  hvor  man- 
ge af  dem  der  havde  været  på  mission. 
Jeg  var  overrasket  over  at  hver  eneste 
mand  rakte  sin  hånd  i  vejret.  Den  næste 
uge  besøgte  jeg  en  mere  moden  stav  som 
var  en  af  de  bedste  stave  i  kirken  og 
stillede  det  samme  spørgsmål.  Hver 
eneste  mand  til  stede  på  nær  to  rakte  sin 
hånd  i  vejret. 

Konklusionen?  Ikke  at  alle  mænd  skal 
være  hjemvendte  missionærer  for  at 
blive  præstedømmeledere,  men  at  dem 
der  udfører  en  god  mission  udvikler  en 
forståelse  af  evangeliet  og  en  selvdisci- 
plin som  resulterer  i  hengivenhed  til  det 
de  ved  er  sandt. 

Vi  bør  organisere  vore  familieplaner 
så  de  resulterer  i  at  hver  af  vore  sønner 
tager  på  mission,  og  at  alle  vore  sønner 
og  døtre  bliver  gift  i  templet.  Planlæg- 
ning af  vore  sønners  missioner  kan 
begynde  ved  deres  fødsel  hvor  de  begyn- 


der deres  egen  missionsopsparingspro- 
gram  hvilket  vil  hjælpe  dem  til  at  være 
financielt,  moralsk,  fysisk  og  mentalt 
forberedt  når  de  når  missionæralderen. 
Men  frem  for  alt  bør  vi  lære  vore  børn 
„at  vandre  retskaffent  for  Herren". 
[L&P  68:28]. 

Hvad  kan  jeg  gøre  for  mine  forfædre 
for  at  hjælpe  dem  til  at  kvalificere  sig  til 
evigt  liv?  Jeg  kan  hjælpe  mine  forældre 
og  bedsteforældre  til  at  forstå  evangeliet, 
til  at  blive  døbt,  og  modtage  disse 
frelsende  ordinanser  i  Guds  tempel.  Jeg 
kan  sørge  for  at  mine  afdøde  forældre, 
bedsteforældre,  oldeforældre  og  så  langt 
jeg  kan  komme  tilbage  i  mit  genealogi- 
ske arbejde  personligt  eller  ved  stedfor- 
trædende arbejde  har  modtaget  de  frel- 
sende tempelordinanser  der  vil  sætte 
dem  i  stand  til  at  modtage  evigt  liv.  Ved 
at  gøre  disse  ting  for  vore  efterkommere 
og  for  vore  forfædre  kan  vi  etablere  en 
evig  familie,  som  kan  resultere  i  et 
dynasti  af  retfærdige  liv  som  vil  bringe 
glæde  og  lykke  ind  i  denne  verden  og 
evigt  liv  ind  i  den  kommende  verden,  ja 
„udødelig  herlighed".  [Moses  6:59]. 

Afslutningsscenen  på  dette  store  dra- 
ma er  nært  forestående.  Guds  rige  går 
fremad  i  forberedelsen  af  Kristi  andet 
komme  hvor  tæppet  vil  falde  og  Frelse- 
ren vil  sige  til  hver  af  de  trofaste:  „Vel, 
du  gode  og  tro  tjener,  du  har  været  tro 
over  lidt,  jeg  vil  sætte  dig  over  meget;  gå 
ind  til  din  herres  glæde."  [Matt.  25:21]. 
Og  således  vil  Guds  rige  fortsætte  for 
evigt  gennem  evighedernes  evigheder. 
Som  profeten  Daniel  sagde:  „Gud  [vil] 
oprette  et  rige,  som  aldrig  i  evighed  skal 
forgå"  [Dan  2:44],  hvori  I  og  jeg  vil 
modtage  en  dom  og  belønning  ifølge  den 
rolle  som  vi  har  været  trofaste  mod  i 
dette  liv  --  hvilket  jeg  bevidner  i  Jesu 
Kristi  navn.  Amen.  □ 

For  at  I  må  levnes  rødder  og  grene 

Ældste  Hartman  Rector,  jun. 
De  halvfjerds'  første  Kvorum 


„Skal  et  menneske  bedrage  Gud?" 
[Mal.  3:8].  Det  må  være  et  af  de  mest 
direkte  spørgsmål  der  nogen  sinde  er 
blevet  stillet  i  de  hellige  skrifter.  Virknin- 
gerne af  et  bekræftende  svar  vil  betyde, 
at  dem  som  bedrager  Gud,  vil  blive 
forbandet  af  Gud  og  gå  op  i  luer  ved 
Herrens  andet  komme.  [Se  Mal.  3:9  og 
4:1]. 

Denne  forespørgsel  blev  stillet  af  det 
fordums  Israel  gennem  profeten  Mala- 
kias,  men  det  gjaldt  ikke  blot  for  det 
fordums  Israel.  Det  gjaldt  helt  klart  også 
for  nephiterne  og  lamaniterne  på  det 
amerikanske  kontinent,  for  den  op- 
standne Herren  gentog  dette  budskab 
for  dem  da  han  besøgte  dem  ca.  34  år 
efter  sin  fødsel.  [Se  3  Nephi  24:8-9].  Jeg 
formoder  at  det  nutidige  Israel  også  er 
omfattet  af  det  samme  påbud  eftersom 
Herren  helt  klart  benyttede  næsten  de 
samme  ord,  da  han  advarede  om  den 
opbrænding,  der  vil  gå  forud  for  hans 
andet  komme,  og  i  denne  forbindelse 
synes  tiende  at  være  det  afgørende 
kriterium  ved  bedømmelsen.  [Se  L&P 
64:23-24]. 

På  den  anden  side  loves  der  dem,  som 


betaler  tiende  [giver  Herren  hans  tiende] 
at  Himlens  sluser  vil  blive  åbnet  for  dem 
og  at  deres  velsignelser  vil  overgå  deres 
evne  til  at  modtage  dem.  [Se  Mal.  3:10], 
Ydermere  vil  Herren  „skræmme  æderne, 
så  at  de  ikke  ødelægger  eder  landets 
afgrøde,  og  vinstokken  på  marken  skal 
ikke  slå  eder  fejl."  [Mal.  3:11].  Det  er  en 
overordentlig  stor  velsignelse. 

Lydighed  mod  Herrens  befalinger, 
herunder  den  vigtige  tiendebefaling, 
bringer  mange  velsignelser.  Vi  ved  ikke 
altid  hvordan  Herren  vil  velsigne  os.  Det 
følgende  oplevelse  som  er  almindelig  for 
de  fleste  af  os  måske  illustrere.  Har  I 
nogen  sinde  kørt  bag  ved  en  langsomt 
kørende  bil,  der  snegler  sig  af  sted  mens 
bilisten  nøje  studerer  alt  hvad  der  passe- 
rer, og  du  ved  at  hvis  han  ikke  sætter 
farten  op,  så  vil  du  aldrig  slippe  igennem 
det  grønne  lys  længere  fremme.  Men  så 
sætter  han  farten  op  -  lige  nok  til  at  køre 
over  for  gult  lys  -  hvorpå  du  må  standse. 
Det  er  noget  der  prøver  tålmodigheden. 
Af  og  til  tænker  vi  endda  temmelig 
nedsættende  om  ham,  når  han  begynder 
at  køre  igen.  Det  kan  imidlertid  være  at 
Herren  beskytter  os  fra  en  ulykke  2  km 

Ældste  Hartman  Rector  jun.  fra  De 
halvfjerds1  første  Kvorum. 


længere  fremme,  fordi  vi  standsede  ved 
det  lyskryds,  selv  om  vi  gjorde  det 
modvilligt.  Hvis  du  tænker  på  denne 
måde  kan  det  gøre  dig  taknemmelig  i 
stedet  for  at  være  fortørnet  eller  vred, 
hvilket  er  meget  bedre  for  din  fordøjelse. 
Jeg  oplevede  dette  princip  meget  klart 
for  længe  siden.  Jeg  boede  i  staten 
Virginia  på  det  tidspunkt.  En  smuk 
efterårsdag  kørte  jeg  ud  i  landet  for  at 
samle  nogle  valnødder.  Der  var  16 
stopskilte  mellem  mit  hjem  og  den 
smalle  skovklædte  vej  hvor  jeg  drejede  af 
for  at  indsamle  valnødderne.  Jeg  stand- 
sede 15  gange.  Det  sidste  stopskilt  var 
langt  ude  på  landet.  Jeg  kunne  se  begge 
veje.  Der  var  ikke  andre  biler  i  syne.  Jeg 
tænkte  for  mig  selv:  ,, Hvorfor  skulle  jeg 
standse?  Stopskilte  er  til  for  at  beskytte 


mennesker,  men  jeg  er  den  eneste  som  er 
i  nærheden  så  hvorfor  standse?"  Så  jeg 
standsede  ikke!  Jeg  kørte  ikke  særlig 
stærkt,  og  jeg  kørte  kun  igennem  uden  at 
overskride  hastighedsbegrænsningen. 
Da  jeg  nåede  den  skovklædte,  smalle  vej, 
opdagede  jeg  at  jeg  ikke  kunne  se  rundt 
om  hjørnet.  Sådan  er  det  i  Virginia. 
Derfor  satte  jeg  farten  ned  og  drejede 
ind.  Netop  som  jeg  gjorde  det  kom  en 
anden  bil  ud  fra  vejen,  og  fordi  vi  ikke 
kunne  se  hinanden  kørte  vi  ind  i  hinan- 
den med  en  fart  af  ca.  10  km  i  timen.  Det 
var  ikke  noget  hårdt  sammenstød  og 
bilerne  blev  ikke  ret  meget  beskadiget. 
Så  vidt  jeg  husker  kostede  det  mig  kun 
$168  at  få  et  nyt  kølergitter  og  nye 
forlygter. 

Denne  ulykke  var  tidsmæssigt  set 
perfekt  tilpasset.  Den  ville  selvfølgelig 
ikke  være  indtruffet  hvis  jeg  havde 
standset  ved  det  sidste  stopskilt.  Jeg 
sagde:  „Herre,  jeg  forstår  budskabet. 
Det  var  ikke  nødvendigt  at  gå  så  langt, 
men  jeg  forstår  det."  På  vej  hjem 
standsede  jeg  16  gange  med  min  rampo- 
nerede forende  på  bilen. 

Det  virker  som  om  Herren  kræver 
lydighed  af  os  for  at  vi  kan  modtage 
hans  velsignelser,  hvilket  omfatter  at 
skræmme  ødelæggeren.  „Der  er  en  lov, 
uigenkaldelig  fastsat  i  himlen  før  denne 
jords  grundvold  blev  lagt,  ifølge  hvilken 
alle  velsignelser  er  forjættede.  Og  når  vi 
opnår  en  velsignelse  fra  Gud,  så  er  det 
ved  lydighed  mod  den  lov  ifølge  hvilket 
den  er  forjættet.  [Se  L&P  130:20-21, 
fremhævning  tilføjet].  Det  rækker  endog 
også  til  et  stopskilt,  går  jeg  ud  fra. 

„Lad  ingen  bryde  landets  love,  thi 
den,  der  holder  Guds  love,  behøver  ikke 
at  bryde  landets  love."  [L&P  58:21]. 

Malakias  fortsætter:  „Og  vinstokken 
på  marken  skal  ikke  slå  eder  fejl."  [Vi  vil 

undgå  spild].  „Og  alle  folkene  skal  love 
eder,  fordi  I  har  et  yndigt  land,  siger 
Hærskarers  Herre."  [Mal.  3:11-12]. 

Det  er  en  kendsgerning  at  vi  endda  ser 
bedre  ud  når  vi  betaler  tiende.  Der  findes 
en  lykke  som  opstår  i  tiendebetalerens 
hjerte,  som  endog  afspejles  i  ansigtsud- 
trykket. 

Herren  synes  derpå  at  beklage  sig: 
„I  taler  stærke  ord  imod  mig,  siger 
Herren.  Og  1  spørger:  ,Hvad  taler  vi 


„Tiende  er  et  af  ophøjelsens 

grundlæggende  principper. 

Dette  princip  indeholder  et 

stort  løfte  og  bringer  evig 

glæde  og  lykke." 


imod  dig?'"  [Hvornår  har  vi  nogen  sinde 
sagt  noget  imod  Herren?] 

Herren  svarer:  ,,I  siger:  ,Det  er  ørke- 
sløst at  tjene  Gud;  hvad  vinder  vi  ved  at 
opfylde  hans  krav  og  gå  sørgeklædte  for 
Hærskarers  Herres  åsyn? 

Nej,  vi  må  love  de  frække!  De  øver 
gudløshed  og  kommer  til  vejrs;  de  frister 
Gud  og  slipper  godt  derfra.'"  [Mal. 
3:13-15]. 

Har  I  nogen  sinde  set  på  naboens  bil 
og  tænkt:  „Han  betaler  ikke  tiende  eller 
går  i  kirke  om  søndagen.  Han  kan  se 
sport  i  TV  osv.  om  søndagen.  Det  synes 
ikke  som  om  han  skal  gøre  noget  af  det 
jeg  må  gøre,  og  alligevel  synes  han  at 
klare  sig  ligeså  godt  som  jeg,  måske 
endda  bedre."  Har  I  nogen  sinde  tænkt 
sådan?  Hvis  I  har,  så  kan  jeg  forestille 
mig  at  det  er  det  Herren  henviser  til  i 


disse  skriftsteder.  Derpå  lader  Herren 
bomben  falde: 

„Da  talte  de,  som  frygter  Herren  med 
hverandre."  [På  samme  måde  som  vi  gør 
nu.  Har  1  nogen  sinde  lagt  mærke  til  at 
de,  som  elsker  Herren,  altid  taler  sam- 
men? Ved  det  ene  møde  efter  det  andet]. 
„Og  Herren  lyttede  og  hørte  efter,  og  en 
bog  blev  skrevet  for  hans  åsyn,  for  at  de 
kunne  ihukommes,  som  frygter  Herren 
og  slår  lid  til  hans  navn."  [Mal.  3: 16  og  3 
Nephi  24:16]. 

Aha!  Nu  lysner  det.  Der  føres  en  bog  - 
og  det  gør  der.  Den  ene  gruppe  modta- 
ger sin  belønning  nu,  den  anden  lægger 
skatte  op  i  Himlen,  og  ud  fra  de  bøger 
som  er  skrevet  og  skal  skrives,  vil  de 
døde  blive  dømt.  [Se  Åb.  20:12].  Derpå 
giver  Herren  sit  ord,  som  han  ikke  kan 
bryde  for  han  siger  helt  sikkert:  „Jeg, 
Herren,  er  forpligtet,  når  I  gør,  hvad  jeg 
siger".  [L&P  82:10,  fremhævning  tilfø- 
jet]. Og  her  lyder  Herrens  løfte:  „Den 
dag  jeg  griber  ind,  skal  de  tilhøre  mig 
som  mit  eget,  siger  Hærskarers  Herre,  og 
jeg  vil  handle  nænsomt  med  dem,  som  en 
fader  handler  nænsomt  med  sin  søn,  der 
tjener  ham."  [Mal.  3:17].  Det  er  helt 
sikkert  meget  svært  at  være  partisk 
overfor  sin  egen  søn,  som  arbejder  for 
en,  hvis  han  udfører  et  godt  arbejde.  Jeg 
mener  ikke  at  der  er  noget  forkert  i  at 
føle  på  denne  måde  overfor  sin  egen  søn. 
Det  synes  som  om  Herren  mener  det 
samme. 

Herren  fortsætter:  „Da  skal  I  atter 
kende  forskel  på  retfærdig  og  gudløs,  på 
den,  som  tjener  Gud,  og  den,  som  ikke 
tjener  ham."  [Mal.  3:18].  Det  vil  være 
meget  let  at  se  hvem  der  er  hvem  ved  at  se 
på  optegnelsen. 

Og  nu  kommer  vi  til  det  centrale  i  hele 
spørgsmålet  om  tiende:  „Thi  se,  dagen 
kommer  [siger  Herren],  luende  som  en 

ovn;  og  alle  de  frække  og  alle,  som  øver 
gudløshed,  skal  blive  som  strå,  og  dagen, 
som  kommer,  skal  lade  dem  gå  op  i  luer, 
siger  Hærskarers  Herre,  så  der  ikke 
levnes  rod  eller  gren  af  dem."  [Mal.  4:1]. 

Med  andre  ord  vil  de,  som  betaler 
tiende  have  rødder  og  grene  på  den 
sidste  dag,  og  de,  som  ikke  betaler  tiende 
vil  hverken  have  rødder  eller  grene. 
Hvad  er  nu  vore  rødder?  Alex  Haley 
skrev  en  bog  om  rødder.  Vore  rødder  er 
helt  klart  vore  forfædre.  Og  hvad  er  vore 
grene?  Det  er  vore  børn.  Dem  som 
vandrer  i  hellighed  for  Herren,  hvilket 
omfatter  tiendebetaling,  vil  være  en  evig 
familie  på  den  sidste  dag.  Og  dem,  som 
ikke  betaler  tiende,  vil  ingen  evig  familie 
have. 

Tiende  er  nødvendig  for  at  opnå 
templets  velsignelser.  Hvis  en  mand 
overholdt  alle  Herrens  befalinger  med 
undtagelse  af  tiende,  kunne  han  alligevel 
aldrig  blive  gift  for  tid  og  evighed  i 
templet  og  han  ville  således  hverken 


have  rødder  eller  grene  på  den  sidste 
dag. 

Det  bliver  derpå  virkelig  alvorligt  for 
der  findes  ingen  ophøjelse  uden  din 
familie,  og  uden  tiende  findes  der  ingen 
ophøjelse.  Når  vi  tænker  på  det  så  ved  vi 
at  det  er  sandt. 

Derfor  er  tiende  et  af  ophøjelsens 
grundlæggende  principper.  Og  det  viser 
sig,  når  en  mand  betaler  tiende,  at 
Herren  åbner  Himlens  sluser  og  skræm- 
mer æderne,  så  at  det  ikke  koster  ham 
noget,  men  i  virkeligheden  fører  ham 
meget  længere  frem  end  han  nogen  sinde 
kunne  være  nået  hvis  han  ikke  havde 
betalt  tiende.  Dette  princip  indeholder  et 
stort  løfte  og  bringer  evig  glæde  og 
lykke. 

Hvem  har  derpå  råd  til  ikke  at  give 
Herren  hans  tiende?  Det  har  hverken  du 
eller  jeg,  hvilket  jeg  bærer  vidnesbyrd 
om.  For  Herren  har  sagt  det.  Og  med 
kong  Benjamins  ord:  ,,Han  går  aldrig  fra 
det,  han  har  sagt."  [Mos.  2:22].  I  vor 
Herre  Jesu  Kristi  navn.  Amen.  □ 

Jesu  Kristi  evangelium  og 
menneskers  grundlæggende  behov 

Ældste  James  M.  Paramore 
De  halvfjerds'  første  Kvorum 


Mine  elskede  og  vidunderlige  brødre 
og  søstre,  jeg  beder  om  at  jeres  tro  og 
bønner  må  være  med  mig  i  disse  få 
minutter  hvor  jeg  står  foran  jer.  For 
nogle  få  år  siden,  umiddelbart  før  vor 
afrejse  til  en  mission  i  Belgien,  tog  vi  som 
familie  på  ferie.  Da  vi  ankom  til  motellet 
skiftede  vore  børn  til  deres  badetøj  før  vi 
kunne  nå  at  tømme  bilen.  Da  jeg  gik 
forbi  svømmebassinet  slog  budskabet  på 
et  skilt  mig,  hvor  der  stod:  ,, Efterlad 
ikke  børn  uden  opsyn."  Selv  om  jeg 
havde  læst  lignende  skilte  før  og  ignore- 
ret dem  mange  gange,  så  følte  jeg  mig 
tvunget  til  at  blive  og  holde  øje  med  mine 
små  børn.  [Min  hustru  var  ikke  særlig 
glad  derfor,  eftersom  hun  var  i  færd  med 
at  tømme  bilen].  I  løbet  af  nogle  få 
minutter  var  en  af  mine  døtre  kommet 
ud  på  dybt  vand.  Hun  fik  problemer  og 
kæmpede  for  at  få  hjælp.  Jeg  sprang  på 
hovedet  i  bassinet  med  alt  mit  tøj  på,  og 
med  al  den  energi  jeg  besad,  nåede  jeg 
hende  lige  i  sidste  øjeblik.  Jeg  erkendte 
det  desparate,  lille  uudtalte  råb  om  hjælp 


den  dag,  og  jeg  skal  aldrig  glemme  det. 

Der  findes  grundlæggende  behov  hos 
mennesker,  som  ikke  altid  er  så  tydelige 
som  i  denne  oplevelse,  men  de  findes,  og 
der  findes  næsten  uhørlige  stemmer  hvis 
vi  kan  og  vil  lytte  -  skilte  og  sagte 
stemmer  overalt  som  siger:  „Jeg  føler  at 
der  er  noget,  et  eller  andet  sted  som  jeg 
behøver  og  som  vil  give  mig  fred,  som  vil 
trøste  mig  og  lade  mig  vide,  at  mit  liv  har 
formål  og  er  af  betydning,  og  at  jeg  hører 
til." 

For  nogle  få  år  siden  opdagede  en 
psykiatriker,  dr.  Henry  Link  efter  flere 
års  studium  og  tusindvis  af  tilfælde,  og 
det  selv  om  han  ikke  selv  var  kristen,  at 
Jesu  Kristi  evangelium  var  den  største 
enkle  påvirkning,  der  gjorde  mennesker 
mere  lykkelige,  mere  sunde  og  mere 
succesrige.  Han  blev  så  påvirket  af  det 
han  lærte,  at  han  blev  en  hengiven  Jesu 
Kristi  discipel  og  skrev  en  bog  med  titlen 
The  Return  to  Religion  [Tilbagenvenden 
til  religion.  O.a].  Medens  jeg  har  tænkt 
over  dette  er  jeg  kommet  til  at  tænke  på 

Frelserens  udtalelse:  „[Ved]  hvert  ord 
som  udgik  af  Guds  mund,  begyndte 
menneskene  at  få  tro  på  Kristus;  og  ved 
tro  antog  de  alt,  hvad  der  var  godt." 
[Moroni  7:25]. 

Brødre  og  søstre,  det  er  gennem  denne 
kundskab  fra  Himlen,  der  indeholdes  i 
Jesu  Kristi  gengivne  evangelium  og  vor 
totale  og  ubetingede  tro  på  det  og 
efterlevelse  af  det,  vi  opfylder  menne- 
skers grundlæggende  behov. 

Alle  har  et  behov  for  at  høre  til.  En 
lille  ny  hundehvalp  gøede  uden  ophør 
den  første  uge  vi  havde  den,  fordi  den 
savnede  sin  mor,  og  når  nogen  af  os 
samlede  den  op,  følte  den  sig  sikker  og 
ønsket  og  at  den  hørte  til  -  og  den  holdt 
op  med  at  gø. 

For  mange  år  siden  i  5.  klasse  havde 
jeg  et  desperat  behov  for  at  høre  til,  og 
bare  det  at  være  med  på  basketballhol- 
det og  bære  en  uniform  skabte  den 
sikkerhed,  den  tilhørsfølelse,  for  mig. 
Jesu  Kristi  evangelium  kan  imødekom- 
me dette  store  behov  for  enhver  mand, 
kvinde  og  ethvert  barn  på  denne  jord  - 
for  enhver  familie,  og  for  alle  enlige. 
Alle,  som  slutter  sig  til  hans  kirke,  hører 
med  det  samme  til,  uanset  hvem  ved- 
kommende er  eller  hvor  vedkommende 
er.  Der  findes  et  broderskab  som  over- 
skrider nationale  og  sprogmæssige 
grænser  og  det  binder  alle  mennnesker 
sammen.  Evangeliets  sandheder,  evan- 
geliets broderskab  og  søsterskab  samt 
aktiv  deltagelse  tilfredsstiller  disse 
længsler  og  kan  overvinde  alle  barrierer. 

Jeg  husker  en  fortælling  som  blev 
fortalt  under  2.  verdenskrig,  hvor  en 
tysk  SDH-soldat  blev  ramt  af  en  ameri- 
kansk kugle  og  lå  for  døden.  Han  sagde 
til  sin  leder:  „Vil  du  ikke  nok  tage  et 
hvidt  flag  og  gå  over  til  den  anden  side 
og  se,  om  der  findes  en  mormonældste, 


som  kan  salve  mig."  Hvilken  mærkelig 
anmodning  i  en  krig  mellem  to  dødelige 
fjender.  Men  da  lederen  så  denne  soldats 
tilstand  og  var  ivrig  efter  at  imødekom- 
me, hvad  der  syntes  at  være  et  sidste 
ønske,  tog  han  det  hvide  flag,  gik  over  til 
fjendens  linie  og  spurgte  efter  en  mor- 
monældste. Der  blev  fundet  en  sådan  og 
han  gik  sammen  med  tyskeren  tilbage  til 
fjendens  linier,  lagde  sine  hænder  på 
denne    broders    hoved    og   befalede    i 


Evangeliet  kan  give  os  fred, 
trøste  os,  hjælpe  os  at  forstå 
at  vores  liv  har  et  formål  og 
er  af  betydning  samt  lade  os 
vide  hvor  vi  hører  til. 


Herrens  navn,  at  han  ville  forblive  i  live, 
indtil  han  kunne  blive  hjulpet.  Der 
findes  en  form  for  tilhørsfølelse,  som 
fuldt  ud  imødekommes  gennem  Jesu 
Kristi  evangelium  -  først  til  vor  Fader  i 
Himlen,  derpå  til  vor  familie,  som  kan 
blive  en  evig  enhed  og  derpå  til  medlem- 
merne overalt  på  denne  jord. 

For  nogle  få  år  siden  flyttede  et 
pensioneret  ægtepar  [familien  Kruger] 
vestpå  for  at  tilbringe  deres  sidste  år  der. 
De  tog  med  bus  og  standsede  i  Provo  i 
Utah.  De  havde  ikke  noget  særligt 
endemål  og  de  tog  en  taxi  og  kørte  rundt 
i  Provoområdet.  De  kunne  lide  hvad  de 
så  og  følte,  og  den  næste  dag  købte  de  et 
hjem  der.  De  kom  fra  en  stor  by  i 
midtvesten  og  selv  om  de  havde  boet  i 

det  samme  hjem  i  42  år,  så  kendte  de 
næsten  ingen.  Da  de  flyttede  ind  i  vores 
ward  varede  det  ikke  timer  før  mad, 
hjælp  og  venskab  blev  dem  tilbudt.  De 
kunne  ikke  tro  deres  egne  øjne.  De  hørte 
nu  til  sammen  med  nogle  andre  varme 
og  barmhjertige  mennesker  -  menne- 
sker, som  i  sandhed  elskede  dem  og  gav 
dem  sikkerhed  og  varme  samt  Kristi 
sande  kærlighed.  De  blev  aldrig  de 
samme  igen.  De  tilhørte  nu  en  større 
familie  og  var  i  sandhed  lykkeligere  end 
de  nogen  sinde  havde  været  før  i  deres 

liv- 
Apostelen  Paulus  der  selv  var  blevet 

omvendt  til  Kristus  og  hans  sandheder, 

lærte  personligt,  ikke  blot  om  de  store 

evige  sandheder,  som  opbyggede  hele 

hans  væsen  og  ændrede  hans  liv,  men 

også  at  han  tilhørte  Kristi  legeme  -  Guds 

riges  medlemmer  på  jorden,  som  elskede 

og  betjente  hinanden  med  et  åbent  hjerte 

og  åben  ånd  på  grund  af  den  kærlighed 

som  de  nærede.  Lyt  til  hans  ord,  når  han 

beskriver  hvordan  det  var:  „Så  er  I  da 

ikke  længere  fremmede  og  udlændinge, 

men  I  er  de  helliges  medborgere  og  Guds 

husfæller."  [Ef.  2:19]. 

Medlemmer  siger  at  de  har  aldrig 
været  fremmede  uanset  hvor  de  har 
været  Italien,  Oslo,  Mexico  City, 
Portland  eller  i  Orem  i  Utah.  De  hørte 
til  i  det  øjeblik  det  blev  kendt  at  de  var 
medlemmer  af  Jesu  Kristi  Kirke.  Ethvert 
menneske  som  lever  på  denne  jord  har 
behov  for  denne  følelse  af  accept,  og 
Herren  Jesu  Kristi  evangelium  og  kirke 
frembringer  denne  følelse.  Selv  om  et 
medlem  lever  for  sig  selv,  så  er  vedkom- 
mende aldrig  alene.  Han  hører  til,  han 
yder  og  han  bliver  aldrig  glemt. 

For  nyligt  blev  missionspræsidenten  i 
Holland  ramt  af  et  kraftigt  hjerteanfald 
og  lå  døden  nær  en  tid.  Selv  om  han  var 


Ældste  James  M.  Paramore  fra  De 
halvfjerds'  første  Kvorum. 


en  udlænding  og  amerikaner,  så  tilhørte 
han  Guds  husfæller  og  bogstavelig  talt 
tusindvis  af  mennesker  i  Holland  og 
andre  lande;  Herrens  apostle  knælede 
ned  og  bad  for  hans  liv  -  hvis  det  var 
Guds  vilje  at  han  skulle  leve.  Tænk  på 
det  -  det  sker  hundredvis  af  gange  hver 
dag  på  denne  jord.  Han  tilhørte  Guds 
familie  og  han  følte  deres  faste,  bøn  og 
kærlighed.  Og  hvad  med  hans  hustru? 
Hun  hørte  til,  som  hun  aldrig  havde 
troet  det  var  muligt.  Jeg  var  til  stede  der. 
Jeg  var  et  vidne  dertil.  Der  var  så  mange 
besøg  og  opringninger  fra  dem,  som 
hører  til  Guds  husfæller,  at  hun  virkelig 
blev  træt. 

Da  missionspræsidenten  fik  det  bedre 
og  jeg  tog  af  sted  var  mit  hjerte  fyldt.  Ja, 

over  at  hans  liv  var  blevet  bevaret,  men 
også  over  det  privilegium  at  tilhøre  Jesu 
Kristi  kirke  her  på  jorden. 

Vi  er  i  virkeligheden  altid  hjemme  i 
Herrens  kirke  -  hjemme  i  de  ting,  som  vi 
tror  på  og  de  standarder  som  vi  holder  i 
ære,  den  ånd  som  vi  behøver  og  den 
hjælp  og  sikkerhed  og  følelse  af  at  høre 
til,  som  findes  her.  Jeg  kommer  til  at 
tænke  på  ældsternes  kvorum  i  Geneve  i 
Schweiz,  som  har  påtaget  sig  det  projekt 
at  flytte  gratis  for  alle  wardets  medlem- 
mer, når  de  flytter  indenfor  wardet  [de 
kan  end  ikke  slippe  bort  fra  os  når  de 
flytter!].  Sidste  dages  hellige  overalt 
åbner  deres  hjerter,  deres  hjem,  deres 
pengepung,  deres  liv  i  tjeneste  og  kærlig- 
hed overfor  andre.  Dette  gøres  ikke 
gennem  tvang,  men  ved  hjælp  af  den 
kærlighed  og  glæde  som  de  føler  for  Gud 
og  for  hinanden.  Det  er  i  virkeligheden 
essensen  i  evangeliet,  sådan  som  Herren 
efterlevede  det  og  belærte  om  det.  Husk 
hans  ord:  „Vær  et,  og  dersom  I  ikke  er  et, 
er  I  ikke  mine."  [L&P  38:27].  „Sandelig 
siger  jeg  eder:  hvad  I  har  gjort  imod  en  af 
mine  mindste  brødre  dér,  har  I  gjort 
imod  mig."  [Matt.  25:40]. 

„Åndens  frugt  er  kærlighed,  glæde  .  .  . 
[og]  godhed."  [Gal.  5:22],  Alle  som 
tilhører  hans  kirke  ønsker  at  nå  ud  til 
andre  -  ikke  fordi  vedkommende  bliver 
ledt  dertil  gennem  en  organisation  eller 
institution  -  til  at  tjene,  elske,  hjælpe, 
lide  med  og  bekymre  sig  for  andre  med 
kærlighed  og  ægte  omsorg.  Hver  eneste 
af  os  kan  på  en  ydmyg  og  uselvisk  måde 
være  et  lys  for  andre,  som  måske  i 
hemmelighed  eller  i  stilhed  længes  efter, 
ja,  endog  beder  om,  at  finde  denne 
følelse  af  at  høre  til.  Mine  brødre  og 
søstre,  denne  form  for  omsorg  kan 
aldrig  gennemføres  ved  tvang  eller  på  en 


fastsat  tid,  men  kommer,  fordi  menne- 
sket i  sig  selv  har  denne  følelse  af  at  høre 
til,  føler  dets  magt,  glæde,  godhed  og 
bliver  bekymret  for  alle  Guds  børn. 

Jeg  husker  for  nogle  år  siden  et 
inaktivt  medlem  af  præstedømmet,  som 
i  en  stund  med  bøn,  interview  og  en 
invitation  til  at  tjene,  følte  sine  lederes 
kærlighed  og  omhyggelige  omsorg,  og 
som  åbent  græd  over  muligheden  at 
forbedre  sig  og  tilhøre  den  ånd  og  det 
broderskab  som  han  følte.  Vi  tilhører 
disse  sandheder,  dette  broderskab  og 
disse  løfter  -  men  vi  tilhører  også  den 
organisation  som  Jesu  Kristi  kirke  er. 
Der  er  virkelig  brug  for  os,  og  vi  lærer  i 
hans  tjeneste.  Vi  vokser  i  barmhjertig- 
hed, i  visdom,  i  karakter,  i  taknemmelig- 
hed og  i  styrke  når  vi  virker  „med  iver 
for  [hans]  sag".  [L&P  58:27].  Vi  bliver 
ham  mere  lig.  Vi  begynder  -  hvis  vi 
tjener  med  hjertets  renhed  og  uselvisk  - 
at  lære  Herrens  veje  at  kende.  Vi  lærer  at 
reagere  overfor  andres  behov. 

Lad  os  som  ledere  følge  profeten 
Moronis  råd.  Han  sagde:  „Og  efter  at  de 
havde  modtaget  dåben  .  .  .  blev  de  regnet 
blandt  Kristi  kirkes  folk;  og  deres  navne 
blev  nedskrevet,  så  at  de  kunne  blive 
ihukommet  og  få  næring  gennem  Guds 
gode  ord  .  .  .  [og  de  talte]  med  hinanden 
om  deres  sjæles  vel."  [Moroni  6:4,  5]. 
Lad  os  nå  ud  til  hver  enkelt  medlem,  så 
han  eller  hun  kan  komme  til  at  høre  til 
blandt  Guds  husfæller. 

Som  medlemmer  kan  vi  med  al  den 
energi  og  kærlighed  vi  har  nå  ud  for  først 
at  hjælpe  hver  eneste  medlem  i  vores 
familie  og  derpå  hjælpe  medlemmerne  - 
alle  -  og  til  sidst  hjælpe  enhver  overalt 
således  at  alle  kan  opnå  det  store 
privilegium  og  den  ære  og  velsignelse  det 
er  at  tilhøre  Guds  rige.  I  Jesu  Kristi 
navn.  Amen.  □ 

Tag  imod  en  profet 


Ældste  Loren  C.  Dunn 
De  halvfjerds'  første  Kvorum 


Mine  brødre  og  søstre.  Jeg  er  meget 
taknemmelig  over  at  være  her  denne 
eftermiddag,  for  jeg  ønsker  at  indlede 
min  tale  med  at  bære  vidnesbyrd  til  jer 
om  sandheden  af  dette  værk.  Jeg  ved  at 
Gud  lever  og  at  Jesus  er  Kristus  og  at 
dette  er  deres  værk.  Jeg  ved  at  Joseph 
Smith  var  en  Guds  profet  og  at  Spencer 
W.  Kimball  er  en  Guds  profet  i  dag. 

Jeg  vil  gerne  dele  et  par  oplevelser  med 
jer.  Da  jeg  voksede  op,  var  Heber  J. 
Grant  præsident  for  kirken.  Min  far  bad 
altid  for  præsident  Grant.  Han  nærede 
store  personlige  følelser  for  ham,  fordi 
præsident  Grant  på  et  tidspunkt  var 
præsident  for  Tooele  stav,  og  min  far  på 
den  tid  var  præsident  for  samme  stav. 
Præsident  Grant  blev  syg  og  døde,  og  jeg 
husker  hvordan  vi  efter  begravelsen 
knælede  i  familiebøn,  hvor  jeg  som 
dreng  hørte  min  far  bede  med  den 
samme  kærlighed  og  hengivenhed  og 
følelse  for  den  næste  profet,  den  næste 
præsident  for  kirken,  George  Albert 
Smith. 

Som  ung  blev  jeg  meget  overrasket 


fordi  jeg  aldrig  havde  hørt  nogen  bede 
for  en  anden  profet  end  Heber  J.  Grant. 
Jeg  følte  mig  næsten  snydt  -  som  om  min 
far  havde  vendt  sig  bort  fra  en  god  ven. 
Men  efterhånden  som  tiden  gik  lærte 
han  mig  gennem  denne  oplevelse  og 
andre  oplevelser  en  meget  værdifuld 
lektie  for  han  havde  nemlig  stor 
kærlighed  og  taknemmelighed  overfor 
præsident  Grant,  og  det  vil  aldrig  ændre 
sig,  men  i  sit  hjerte,  forstod  jeg,  havde 
han  bevaret  sin  største  kærlighed  og  sin 
største  loyalitet  til  sin  Gud,  og  hvem 
Gud  ville  sende,  ville  han  opretholde, 
bede  for  og  gøre  til  sin. 

For  ikke  ret  lang  tid  siden  havde  min 
familie  og  jeg  mulighed  for  at  præsidere 
over  Australien  Sidney  missionen.  Jeg 
kom  fra  missionærafdelingen  og  jeg  tror 
at  mine  missioneringssynspunkter  var 
ret  så  konservative.  Ikke  desto  mindre 
begyndte  vi  vort  arbejde  i  Australien 
Sidney  missionen  og  vi  oplevede  en 
beskeden,  men  god  succes,  og  jeg  følte 
mig  godt  tilpas  med  hvad  vi  lavede 
indtil  præsident   Kimball  kom  for  at 

Ældste  Loren  C.  Dunn  fra  De  halvfjerds' 
første  Kvorum. 


besøge  os.  På  sin  egen  måde  sagde  han: 
„Broder  Dunn,  Loren,  vi  må  øge  vor 
indsats."  Jeg  forstod  budskabet. 

Budskabet  var,  at  selv  om  vi  havde 
gjort  fremskridt  så  var  det  i  Herrens  øjne 
og  i  profetens  øjne  ikke  tilstrækkeligt.  Vi 
vendte  tilbage  og  fordoblede  vor  indsats. 
Vi  fandt  øget  vækst,  men  også  øget 
styrke  og  nye  stave  fremstod  som  et 
resultat  af  disse  anstrengelser.  Jeg  tror 
ikke  at  fremgangen  skyldtes  os  så  meget 
som  vort  ønske  at  følge  profeten. 

Jeg  talte  med  en  præstedømmeleder 
sidste  weekend.  Vi  havde  afsluttet  vort 
lederskabsmøde  lørdag  aften,  som 
handlede  om  missionering  og  han  sagde 
til  mig:  „Du  er  en  rigtig  missionerende 
generalautoritet."  Jeg  svarede:  „Nej  jeg 
betragter  ikke  mig  selv  som  en  missione- 
rende generalautoritet.  Hvis  jeg  vil  blive 
husket  for  noget  [og  det  håber  jeg  at  jeg 
på  en  eller  anden  måde  og  på  et  eller 
andet  sted  vil  blive],  så  vil  jeg  stille  mig 
tilfreds  med  det  som  min  far  lærte  mig  og 
som  jeg  føler  at  han  var  kendt  for,  og  det 


er  at  være  villig  til  at  give  sin  troskab  til 
samt  følge  en  Guds  profet.  Hvis  det  kan 
blive  mit  minde,  så  føler  jeg  at  jeg  vil 
have  opnået  det  som  Herren  har  sendt 
mig  for  at  gøre." 

Det  er  ikke  programmet,  det  er  ikke 
aktiviteterne,  men  i  sidste  instans  er  det 
vor  loyalitet  overfor  ham  som  Gud  har 
kaldet  og  det  vi  ofrer  gennem  bøn  på 
hans  vegne. 


,,  'Den,  som  tager  imod  en 
profet  fordi  han  er  en  profet, 
skal  få  en  profets  løn'  [Matt. 
10:41].  Jeg  ønsker  at  se  disse 
velsignelser  i  en  enhver  sidste 
dages  helliges  liv." 


Der  er  et  skriftsted  som  lyder  således: 
„Den,  som  tager  imod  en  profet  fordi 
han  er  en  profet,  skal  få  en  profets  løn." 
[Matt.  10:41].  Jeg  er  kommet  til  at  forstå 
hvor  bogstaveligt  dette  skriftsted  skal 
tages.  Jeg  har  set  disse  velsignelser  i  min 
fars  liv  på  grund  af  hans  loyalitet.  Jeg  vil 
gerne  have  at  disse  velsignelser  bliver 
min  familie  og  mig  til  del,  og  jeg  vil  gerne 
se  disse  velsignelser  i  enhver  sidste  dages 
helligs  liv. 

Må  jeg  afslutte  hvor  jeg  indledte.  Gud 
lever.  Jesus  er  Kristus.  Joseph  Smith  er 
en  sand  profet,  og  vi  ledes  af  en  Guds 
profet  i  dag.  Jeg  er  loyal  overfor  profeten 
og  jeg  elsker  ham,  for  hvordan  kan  jeg 
opretholde  Herren,  hvis  jeg  ikke  opret- 
holder ham?  I  Jesu  Kristi  navn.  Amen. 
□ 

For  nogle  få  uger  siden  var  jeg  på 
besøg  i  et  fjerntliggende  land  hvor  jeg 
talte  med  en  modløs  missionær.  Da  jeg 
spurgte:  „Hvor  længe  er  det  siden  at  du 
har  skrevet  til  din  mor?"  Han  svarede: 
„Åh,  3-4  uger,  formoder  jeg."  Da  jeg 
foreslog  at  han  skrev  til  hende  straks 
svarede  han:  „Hvad  betyder  straks?" 
Straks  er  et  handlekraftigt  ord.  Straks  er 
et  handlingspræget  ord.  Det  betyder 
med    det    samme,    uden   ophold    eller 


tøven.  Det  betyder  lige  nu.  Det  har  også 
noget  at  gøre  med  ingen  svinkeærinder 
på  vejen  -  det  er  en  lige  kurs,  spor  eller 
sti.  Udsættelse  er  det  modsatte  af  straks. 
At  udsætte  noget  er  med  vilje  og  vane- 
mæssigt at  udsætte  noget  som  skulle 
gøres.  Udsættelse  er  en  uproduktiv  for- 
sinkelse. Det  er  klogt  blevet  sagt:  „Ud- 
sættelse er  dumt,  det  gør  mig  kun  ked  af 
det,  men  jeg  kan  ændre  mig  når  som 
helst  -jeg  tror  jeg  vil  begynde  i  morgen!" 

„Da  han  vandrede  langs  Galilæa  sø, 
så  han  to  brødre,  Simon,  kaldet  Peter,  og 
hans  broder  Andreas,  i  færd  med  at 
kaste  vod  i  søen;  for  de  var  fiskere. 

Og  han  siger  til  dem:  ,Kom  og  følg 
mig,  så  vil  jeg  gøre  jer  til  menneskefiske- 
re. ' 

Og  de  forlod  straks  deres  garn  og 
fulgte  ham. 

Og  da  han  gik  videre,  så  han  to  andre 
brødre,  Jakob,  Zebedæus'  søn,  og  hans 
broder  Johannes,  sidde  sammen  med 
deres  fader,  Zebedæus  i  båden  og  bøde 
deres  garn,  og  han  kaldte  på  dem. 

Og  de  forlod  straks  båden  og  deres 
fader  og  fulgte  ham."  [Matt.  4:18-22, 
fremhævning  tilføjet]. 

Mine  bemærkninger  i  dag  vil  være 
centreret  om  dette  nøgleord  straks.  ,,Og 
de  forlod  straks  deres  garn  og  fulgte 
ham."  Hvor  beskrivende,  hvor  magt- 
fuldt og  hvor  belønnende  når  dette  ord 
anvendes  på  rette  måde  i  den  menneske- 
lige opførsel. 

Vi  indbyder  alle  til  straks  at  tjene 
Frelseren  og  gå  på  hans  stier.  Det  er 
nødvendigt  for  os  alle  at  have  kundskab 
om  Frelserens  guddommelighed  og  rea- 
gere herpå  uden  tøven  og  forsinkelse. 
Tiden  er  nu. 

Josua  minder  os  om  betydningen  af  at 
træffe  afgørelser  med  det  samme:  „Vælg 
i  dag,  hvem  I  vil  tjene  .  .  .  Men  jeg  og  mit 
hus,  vi  vil  tjene  Herren!"  [Jos.  24:15]. 
Ikke  i  morgen,  ikke  når  vi  bliver  klar, 
ikke  når  det  er  passende  -  men  vælg  ,,i 
dag",  straks  hvem  I  vil  tjene.  Han,  som 
indbyder  os  til  at  følge  sig,  vil  altid  gå 
forud  for  os  med  Ånd  og  påvirkning  og 
derved  sætte  tempoet.  Han  har  lagt  og 
afmærket  kursen,  åbnet  portene  og  vist 
os  vejen.  Han  har  indbudt  os  at  komme 
til  ham,  og  den  bedste  tid  at  møde  hans 
venskab  er  straks.  Vi  kommer  bedst  ind 
på  den  kurs  og  forbliver  der  ved  at  gøre 
som  Jesus  gjorde  -  fuldkommen  forplig- 
te sig  til  at  gøre  Faderens  vilje. 

Straks  at  følge  vor  Frelser  kræver  at  vi 
anstrenger  os.  Han  går  ikke  længere 
sammen  med  os  personligt  på  jorden, 
men  han  har  ikke  ladt  os  alene.  Hans 
retningslinier  og  befalinger  er  altid  hos 
os  hvis  vi  vil  studere  skrifterne.  Vi  må 
lære  hans  vilje  at  kende  før  vi  kan  udføre 
hans  vilje. 

En  forudsætning  for  at  „gøre  noget" 
er  at  sætte  sig  mål.  Forud  for  handlingen 
ligger  der  tanker  og  planlægning.  Vi  må 
alle  tage  ansvaret  for  vores  eget  liv  .  .  .  vi 
må  bedømme  de  valgmuligheder  der  står 
os  åbne  og  vi  må  derefter  handle  positivt 


udfra  vor  egen  beslutning.  Et  gammelt 
ordsprog  siger:  ,,En  rejse  på  1000  km 
begynder  med  det  første  skridt." 

Ordet  straks  antyder  den  nødvendig- 
hed det  er  at  tage  det  første  skridt  mod 
ethvert  værdigt  mål. 

,,Thi  om  I  vil,  at  jeg  skal  give  jer  en 
plads  i  den  celestiale  verden,  må  I  berede 
jer  ved  at  gøre  det,  jeg  har  befalet  jer  og 
fordret  af  jer,"  sagde  Herren,  [L&P 
78:7].  At  tage  det  første  skridt  kræver 
stort  mod,  men  på  en  eller  anden  måde 
begynder  muligheder  og  mulig  styrke  at 
vise  sig  med  det  samme  beslutningen  om 
at  handle  positivt  er  truffet.  Uventet 
mod  og  styrke  vil  blive  givet  dem  som 
begynder  på  den  rigtige  beslutning. 

Peter,  en  beskeden,  men  barsk  fisker, 
tog  det  første  skridt  og  fulgte  straks 
Jesus.  Han  blev  stærkere  og  stærkere. 
Han  voksede  fra  at  være  disciplen  som 
fornægtede  sin  Herre  tre  gange,  til  at 
være  den  mand  som  ingen  kunne  gøre 
bange.  Da  han  og  Johannes  stod  midt 
blandt  ypperstepræsten  "Annas  ...  og 
Johannes  og  Alexander  og  alle,  som  var 
af  ypperstepræstelig  slægt"  [Ap.  G.  4:6] 
erklærede  Peter  frimodigt  at  frelse  kom- 
mer på  grund  af  Kristus. 

„Men  da  de  så  Peters  og  Johannes' 
frimodighed,  og  kunne  mærke,  at  de  var 
ulærde  mænd  og  lægfolk,  undrede  de  sig; 
men  så  kendte  de  dem  igen  og  huskede, 
at  de  havde  været  sammen  med  Jesus." 
[Ap.  G.  4:13]. 

Højpræsten  kunne  have  skadet  disse 
brødre  meget,  men  han  vovede  kun  at 
forbyde  dem  aldeles  at  tale  eller  lære  i 
Jesu  navn. 

Men  Peter  og  Johannes  svarede  og 
sagde  til  dem:  ,Døm  selv,  om  det  i  Guds 
øjne  er  ret  at  lyde  jer  mere  end  Gud.' 
[Ap.  G.  4:18-19].  Stillet  overfor  truslen 
blev  der  givet  disse  apostle  yderligere 

mod:  ,,Og  med  stor  kraft  aflagde  apost- 
lene vidnesbyrdet  om  Herren  Jesu  op- 
standelse, og  alle  havde  de  stor  yndest 
hos  folket."  [Ap.  G.  4:33]. 

Ved  at  tage  det  første  skridt  straks, 
lærte  Peter  at  blive  en  menneskefisker. 
Han  fandt  frem  til  sine  mål  og  mens  han 
arbejdede  på  at  opnå  dem  voksede  han  i 
styrke,  kraft  og  overbevisning. 


„Det  er  nødvendigt  for  os 

alle  at  have  kundskab  om 

Frelserens  guddommelighed 

og  at  reagere  herpå  uden 

tøven  eller  forsinkelse." 


Hvor  vise  og  velsignede  ville  vi  ikke 
blive,  hvis  vi  lod  være  med  at  udsætte  at 
træffe  en  beslutning  om  at  tjene  Herren 
og  acceptere  hans  invitation:  „Kom  .  .  . 
følg  mig."  [Luk.  18:22].  Når  vi  så  har 
fundet  frem  til  vores  mål,  må  vi  så  have 
det  mod  at  handle  i  overenstemmelse 
med  vor  beslutning  med  den  tillid  at  øget 
styrke  og  kraft  vil  blive  givet  os  i 
overensstemmelse  med  vore  behov,  når 
vi  følger  den  gode  hyrde. 

Når  vi  planlægger  at  følge  Frelseren, 
straks  kan  Satan  forsøge  at  få  os  fra  det 
ved  at  få  opgaven  til  at  se  uoverkomme- 
lig ud  og  ved  at  få  os  til  at  tvivle  på  vores 
egen  værdighed  eller  evne.  Vi  er  hver 
især  forskellige  og  vi  har  hver  især  vore 
egne  styrkesider. 

Peter  og  Andreas  var  fiskere.  Derfor 
sagde  Frelseren  idet  han  benyttede  ud- 
tryk fra  deres  erhverv:  „Jeg  [vil]  gøre  jer 


til  menneskefiskere."  [Matt.  4:19].  Til 
tømmeren  ville  han  sige:  „Jeg  vil  ladejer 
opbygge  mennesker."  Til  lærerne:  „Jeg 
vil  gøre  jer  til  lærere  for  menneskene." 
Intet  menneske  har  alle  talenter. 

„Thi  alle  har  ikke  fået  hver  gave;  for 
der  er  mange  gaver,  og  enhver  har  fået  en 
gave  gennem  Guds  ånd. 

Nogle  har  fået  en  gave  og  andre  en 
anden,  så  alle  kan  få  gavn  deraf."  [L&P 
46:11-12]. 

At  ønske  at  ting  var  anderledes  i  vores 
liv  eller  vente  på  at  en  forhindring  bliver 
fjernet,  en  holdning  ændret  kan  få  os  til 
at  marchere  på  stedet  snarere  end  straks 
at  gå  fremad.  William  Shakespeare 
skrev:  „Vor  tvivl  forråder  os,  og  gør  at  vi 
mister  det  gode,  som  vi  ofte  kunne  have 
vundet  ved  at  have  haft  mod  til  at  prøve. " 
[Measure  for  Measure,  1.  akt,  4.  scene, 
linie  77-79]. 

Gør  brug  af  dine  særlige  talenter. 
Udsæt  ikke  handling  mens  du  ønsker  at 
du  havde  haft  de  manglende  evner.  Lad 
os  sige  med  al  den  kærlighed  og  oprigtig- 
hed som  vi  besidder  til  dem,  som  er 
tilbøjelige  til  at  svare  „Ikke  nu"  på 
invitationen  „Kom,  følg  mig":  Han 
ønsker  dig.  Han  vil  med  det  samme  byde 
dig  velkommen  uanset  hvor  du  har 
været,  hvor  du  er  nu,  hvem  du  er  eller 
hvilke  talenter  du  er  i  besiddelse  af  eller 
mangler. 

For  nogle  få  uger  siden  kom  en  mand 
efter  et  stavskonferencemøde  hen  til 
mig,  en  mand  som  havde  været  fuldkom- 
men inaktiv  i  mange  år,  og  sagde  med 
stor  tøven:  „Jeg  synes  ikke  rigtig  at  jeg 
hører  til  her.  Mit  liv  er  et  rod."  Til  dette 
svarede  jeg:  „Hvad  forskel  gør  det? 
Selvfølgelig  hører  du  til  her." 

De  mennesker,  som  hele  tiden  fore- 
trækker at  skabe  urolige  vande,  finder 
ud  af  at  de  kun  laver  en  strømhvirvel  og 

går  i  ring  snarere  end  straks  at  gå 
fremad. 

Bør  vi  tjene  vor  Herre  snarere  end  at 
kritisere  dem,  som  prøver  på  at  tjene 
ham?  En  tjener  vil  søge  efter  løsninger  på 
problemer,  mens  de  som  forhaler  tinge- 
ne vil  undskylde  deres  inaktivitet  ved  at 
koncentrere  sig  om  problemets  nytteløs- 
hed. 

De  mennesker  hvis  mål  er  straks  at 
følge  Frelseren,  søger  ikke  blot  efter  svar 
på  deres  egne  problemer,  men  hjælper 
også  andre  med  at  finde  løsninger  på 
livets  besværligheder.  De  åbner  deres 
hjerte  og  sind  for  den  foruroligede,  den 
tilsidesatte  eller  trætte. 

Blot  ved  at  lytte  med  et  åbent  sind  kan 
vi  ofte  hjælpe  andre  med  at  finde  deres 
egne  løsninger.  Fornylig  fortalte  en 
stavspræsident  mig  at  den  mest  oprigtige 
tak  som  han  nogen  sinde  havde  modta- 
get, kom  fra  en  ung  mor  med  to  børn, 
der  under  vanskelige  omstændigheder 
prøvede  at  klare  sig  som  enlig  mor.  Efter 
et  langt  interview  lød  hendes  takord 
ganske  enkelt:  „Tak  fordi  du  har  lyttet  til 
mig.  Jeg  tror,  at  jeg  kan  klare  mine 
problemer  bedre  nu." 

Vi  kan  forbedre  vor  egen  fremgang 
hvis  vi  søger  efter  løsninger  i  stedet  for  at 
kritisere  vore  medmennesker  og  skyde 
skylden  på  vor  manglende  fremgang  på 
ydre  forhold. 

Kan  vi  være  ærlige  overfor  os  selv  og 
undersøge  årsagerne  til  hvorfor  vi  ikke 
straks  følger  Frelseren?  Forsinkes  vi 
gennem  at  kritisere  et  andet  menneskes 
gerninger  eller  holdning  overfor  os?  Er 
vores  stolthed  blevet  såret  eller  vores  ego 
forslået?  Har  vi  draget  nogle  konklusio- 
ner uden  de  nøjagtige  kendsgerninger? 

Frelseren  formanede:  „Hold  .  .  .  fred 
med  hverandre!"  [Mark.  9:50].  Fred  må 
først  komme  indefra.  Det  kommer  fra 


den  enkelte  til  hjemmet,  til  samfundet,  til 
nationerne  og  til  verden.  Denne  fred  kan 
kun  komme  hvis  vi  modstår  det  skadeli- 
ge tidsfordriv  det  er  at  dømme  andre.  I 
skrifterne  advares  vi  mod  at  dømme  for 
at  vi  ikke  selv  skal  blive  dømt.  [Se  3  Ne. 
14:1  og  Mat.  7:1].  Der  synes  på  en  eller 
anden  måde  at  være  noget  spændende  og 
tillokkende  ved  at  være  en  selvudnævnt 
dommer. 

For  mange  år  siden  hørte  jeg  en 
historie  somjeg  altid  har  husket.  Måske 
hørte  jeg  den,  da  jeg  løb  rundt  som  en 
lille  barfodet  dreng. 

En  gammel  fransk  kvinde  gik  langs 
Seineflodens  bredder.  Over  hendes  lu- 
dende skuldre  hang  et  tyndslidt  sjal. 
Pludselig  standsede  hun  og  bøjede  sig 
ned  og  samlede  noget  op  som  skinnede  i 
sollyset  og  gemte  det  under  sit  sjal.  En 
politibetjent  så  hvad  hun  gjorde  og 
skyndte  sig  over  til  hende.  Med  en  meget 
bøs  stemme  sagde  han:  „Lad  mig  se, 
hvad  du  gemmer  under  dit  sjal!"  Den 
gamle  kvinde  tog  et  brækket  stykke  glas 
frem  og  sagde:  „Det  er  blot  et  skarp 
stykke  ituslået  glas.  Jeg  samlede  det  op 
så  en  eller  anden  barfodet  dreng  ikke 
ville  træde  på  det  og  skære  sin  fod." 

Politibetjenten  udførte  sin  pligt,  men 
han  var  mere  villig  til  at  dømme  kvinden 
for  en  misgerning  inden  han  kunne 
erfare  at  hun  havde  handlet  ædelt  som  en 
betænksom  sjæl. 

Ja,  det  at  dømme  vore  medmenne- 
skers gerninger  fejlagtigt  kan  være  årsag 
til  vor  forsinkelse  med  straks  at  lytte  til 
vor  Frelsers  kald. 

Ved  at  følge  Jesu  Kristi  lærdomme  og 
efterleve  evangeliets  principper  kan  vi 
skubbe  den  smerte  og  forsinkelse  som 
måske  er  blevet  påført  af  mennesker 
omkring  os,  bort. 

Og  endelig,  at  bevæge  sig  og  handle 
med  det  samme  i  den  rette  retning 
kræver  selvdisciplin  og  selvbeherskelse. 

Mange  lever  efter  mottoet:  Mor  dig 
nu  og  betal  senere.  Nogle  tror  at  hvis  de 
venter  længe  nok  så  vil  deres  problemer 
forsvinde.  Men  det  gør  de  ikke.  De  må 
gennemarbejdes.  Før  vi  kan  løse  vore 
problemer  og  sætte  vores  liv  i  orden,  må 
vi  først  fuldt  ud  acceptere  ansvaret  for 
vore  problemer. 

Vi  undlader  ofte  at  handle  fordi  vi 
fortæller  os  selv  at  vor  problem  skyldes 
forhold  eller  mennesker,  som  vi  ikke  kan 
kontrollere.  Derfor  tror  vi,  at  vi  kan 
afgive  os  vores  ansvar,  og  vi  kommer 
således  til  at  håbe  at  andre  mennesker 
eller  ændrede  forhold  vil  løse  vore 
besværligheder.  Det  er  snarere  vort  an- 


svar at  omvende  os  -  at  ændre  os  og  gå 
fremad  uden  forsinkelse.  „Jeg  [beder]  jer 
om  ikke  at  opsætte  jeres  omvendelses- 
dag  til  enden."  [Alma  34:33]. 

Hvor  behageligt  har  nogle  af  os  det 
ikke  når  vi  slår  rede  i  opsættelsens  spind. 
Det  er  en  falsk  hvile  for  dem,  som  er 
tilfredse  med  at  leve  uden  mål,  uden 
forpligtelse  eller  selvdisciplin. 

Vi  må  give  agt  på  Almas  ord:  „Dette 
liv  er  tiden,  da  menneskene  skulle  berede 
sig  til  at  møde  Gud;  ja,  dette  livs  dag  er 
den  dag,  da  menneskene  skal  udføre 
deres  arbejde."  [Alma  34:32]. 

Undgå  udsættelse.  Vi  kan  med  stor 
nøjagtighed  sige  at  udsættelse  er  en 
usund  blanding  af  tvivl  og  forsinkelse. 
Frelserens  ofte  benyttede  ord:  Spørg, 
søg,  bank  på,  gå,  brug  er  handlingspræ- 

gede  ord.  Han  ønsker  at  vi  skal  handle 
mens  vi  belærer  om  og  efterlever  hans 
principper. 

„Gå  ind  ad  den  snævre  port;  thi  vid  er 
den  port  og  bred  den  vej,  som  fører  til 
fortabelse,  og  mange  er  de,  der  går  ind 
ad  den; 

og  snæver  er  den  port  og  trang  den  vej, 
som  fører  til  livet,  og  få  er  de,  der  finder 
den."  [Matt.  7:13-14]. 


Tvivl  ikke  på  dine  evner.  Udsæt  ikke 
virkeliggørelsen  af  dine  værdige  indtryk. 
Med  Guds  hjælp  kan  du  ikke  fejle.  Han 
vil  give  dig  mod  til  at  foretage  en 
meningsfyldt  forandring  og  til  at  leve  et 
formålsfyldt  liv.  Vi  må  straks  omvende 
os  og  stole  på  hans  virkelighed  og  evne 


til  at  hjælpe  os  at  lære  det  rigelige  liv  at 
kende.  Han  vil  hjælpe  os  med  at  lære  at 
være  opmærksomme  på  vore  egne  behov 
og  andres  behov. 

De  mennesker,  som  frygter,  udsætter. 
De  mennesker  som  ændrer  sig  til  det 
bedre,  går  straks  fremad  og  bliver  kloge- 
re og  stærkere.  Vi  må  fremelske  det  mod 
straks  at  tage  det  første  skridt.  Det  er 
nødvendigt  at  vi  husker  at  børn  kun 
lærer  at  gå,  fordi  en  eller  anden  opmun- 
trer dem  til  at  tage  det  første  skridt. 

Lad  os  straks  sætte  mål  som  er  i 
overenstemmelse  med  evangeliet  og  lad 
os  gøre  det  med  den  viden,  at  hvis  vi 
benytter  de  talenter  som  er  vore  -  hvis  vi 
hjælper  andre,  stræber  efter  fred,  undgår 
at  være  alt  for  nærtagende  eller  kritiske  - 
så  vil  det  blive  føjet  styrke  på  styrke  til 
vore  egne  evner  og  vi  vil  straks  gå  fremad 
mod  større  vækst,  lykke  og  evige  glæder. 
Vor  Mester  og  Frelser  indbyder  til  straks 
at  gøre  hans  sandheder  til  vore  og  nyde 
den  varme  som  hans  vedblivende  fælles- 
skab giver. 

Mennesket  må  rejse  sig  op  ved  sine 
egne  anstrengelser  og  leve  ved  tro.  En  af 
de  største  hjælpekilder  vi  har  til  succes 
og  lykke  af  at  gøre  det  rigtige  nu.  Vi  må 
alle  som  Guds  børn  lære  at  en  menings- 
fyldt vækst  må  komme  indefra  og  ikke 
udefra.  Når  vi  gør  det  vil  vi  gå  på  hans 
stier,  løfte  de  trætte  og  undertryktes 
arme,  give  opmuntringer  til  vore  om- 
gangsfæller,  fremkalde  et  individuelt 
initiativ  til  at  styre  os  selv,  bære  vore 
kors  med  værdighed  og  formål  og  hjælpe 
alle  med  straks  at  blive  menneskefiskere. 

Jesu  Kristi  evangelium  er  sandt.  Jesus 
Kristus  er  vor  Forløser  og  Frelser. 
Lykke  og  evigt  liv  er  opnåeligt  for  dem 
som  vil  følge  ham  straks.  Om  disse 
sandheder  efterlader  jeg  jer  mit  vidnes- 
byrd i  Jesu  Kristi  navn.  Amen.  □ 

PRÆSTEDØMMEMØDE 


En  kongelig  slægt 


Ældste  Dean  L.  Larsen 
De  halvfjerds'  første  præsidium 


Vi  vil  i  aften  ved  dette  præstedømme- 
møde  tale  om  familiernes  betydning. 
Andre  anliggender  af  betydning  vil  også 
blive  behandlet,  men  der  vil  blive  lagt 
særlig  vægt  på  familier.  Jo  mere  vi  lærer 
om  den  indflydelseskraft  som  udøves  i 
familierne,  jo  mere  kan  vi  værdsætte  den 
vejledning,  som  kommer  til  os  gennem 
vore  ledere  fra  kirkens  tidligste  dage,  for 
at  sikre  os  at  forholdene  i  vore  hjem  er 
som  de  bør  være.  Vi  har  gennem  årene 
sagt  meget  om  forældrenes  ansvar  for  at 
tilvejebringe  et  sundt  hjemmeliv  for 
deres  børn.  Vi  vil  yderligere  blive  op- 
muntret hertil  i  aften.  Det  er  af  afgøren- 
de betydning  at  vi  gør  det. 

Vi  har  for  nylig  udført  nogle  meget 
omfattende  studier,  som  bekræfter  den 
indflydelseskraft  som  vi  påvirker  hinan- 
den med  i  vore  familier  og  vore  hjem. 
Familiens  påvirkning  har  en  større  virk- 
ning på  det  vi  tænker,  på  hvordan  vi 
føler  og  hvad  vi  gør  med  vores  liv,  ja,  en 
større  indflydelse  end  alle  andre  indfly- 
delseskilder  til  sammen.  Det  mønster  vi 


sætter  i  vore  hjem  og  de  værdier  vi 
udvikler  der,  hvadenten  de  er  gode  eller 
dårlige  kan  næsten  ikke  overvindes. 

Vi  har  allesammen  ansvar  for  at 
bidrage  til  kvaliteten  af  vores  hjemmeliv. 
Forældre  bidrager  i  høj  grad,  men  det 
gør  børn  også. 

Jeg  vil  i  første  række  i  aften  gerne  tale 
til  jer  unge  i  det  aronske  præstedømme 
om  det  ansvar  I  har  for  at  leve  på  en 
sådan  måde,  at  I  kan  blive  en  god 
indflydelse  i  jeres  hjem,  uanset  hvordan 
forholdene  så  end  er  der,  og  således  at  I 
kan  kvalificere  jer  til  at  gøre  alt  hvad 
Herren  forventer  af  jer  i  jeres  liv. 

Unge  mænd,  jeg  tror  ikke  at  det 
skyldes  en  ren  tilfældighed  at  I  er  her  på 
jorden  på  dette  tidspunkt.  Jeg  tror  at  I 
kvalificerede  jer  i  forudtilværelsen  til  at 
komme  til  jorden  på  et  tidspunkt,  hvor 
der  ville  blive  krævet  store  ting  af  jer.  Jeg 
tror  at  I  har  vist,  før  I  kom  her,  at  I  var  i 
stand  til  at  blive  stolet  på  under  usæd- 
vanlige vanskelige  omstændigheder  -  at 
I  kunne  leve  op  til  de  mest  vanskelige 

udfordringer.  Misforstå  mig  ikke.  Jeg 
antyder  ikke  at  I  ifølge  sagens  natur  er 
bedre  end  nogen  anden  generation,  som 
har  været  på  jorden.  I  kvalificerer  jer 
ikke  automatisk  til  flere  velsignelser  eller 
fordele  end  nogen  anden  som  har  levet 
på  jorden  siden  dens  skabelse.  I  kan  fare 
vild,  falde  i  overtrædelse  og  pådragejer 
Guds  straffedomme  lige  så  let  som 
nogen  anden  der  er  gået  forud  for  jer  her. 


,Vi  må  forstå,  at  det  ikke  er 

sikkert  at  bevæge  os  i 

samme  retning  som  den 

ugudelige  verden." 


I  virkeligheden  lever  I  i  nogle  omgivelser 
hvor  det  sikkert  er  lige  så  let  at  diskvalifi- 
cere jer  selv  på  denne  måde  som  nogen 
anden  generation  nogen  sinde  har  ople- 
vet. Men  Gud  stoler  på  at  I  ikke  vil  gøre 
det.  Han  stoler  på  at  I  holder  jer  selv 
værdige  til  at  udføre  de  meget  store 
opgaver,  som  han  forventer  at  I  skal 
udføre. 

I  vokser  op  til  modenhed  i  en  periode  i 
jordens  historie,  som  alle  de  store  profe- 
ter gennem  tiderne  har  set  frem  til  med 
forventning.  Det  er  tidspunktet  for  den 
endelige  forberedelse  før  jorden  og  dens 
indbyggere  vil  gennemgå  en  bemærkel- 
sesværdig forandring.  Den  bliver  pas- 
sende omtalt  som  evangeliets  ,, fy  Ides 
uddeling"  [L&P  112:30].  Det  er  en 
periode  hvor  Herren  og  hans  tjenere  vil 
gøre  sig  den  sidste  store  anstrengelse  for 
at  bringe  sandhedens  budskab  til  alle 
mennesker  på  jorden  og  redde  efterkom- 


merne af  det  fordums  Israel,  som  har 
mistet  deres  sande  identitet. 

Profeten  Zenos,  som  Jakob  citerede  i 
Mormons  Bog,  sammenligner  denne 
anstrengelse  med  det  arbejde  der  udføres 
af  arbejderne  som  beskærer  og  poder 
vingården  og  indsamler  dens  frugt  for 
sidste  gang.  Zenos  sammenligner  Frelse- 
ren med  vingårdens  herre,  som  siger  til 
sine  hjælpere:  „Lad  os  derfor  gå  og 
arbejde  af  alle  kræfter  denne  sidste  gang; 
thi  se,  enden  nærmer  sig,  og  det  er  sidste 
gang,  jeg  vil  beskære  min  vingård." 
[Jakob  5:62]. 

I  er  kommet  på  jorden  på  dette 
tidspunkt  hvor  grundlaget  er  blevet  lagt 
til  det  store  værk.  Evangeliet  er  blevet 
gengivet  for  sidste  gang.  Kirken  er  blevet 
oprettet  i  næsten  hver  eneste  del  af 
verden.  Scenen  er  klar  for  de  sidste 
dramatiske  scener  der  skal  udspilles.  I  vil 
have  hovedrollerne.  I  er  blandt  de  sidste 
arbejdere  i  vingården.  Det  er  dette  åg, 
som  er  blevet  lagt  på  jeres  skuldre.  Det  er 
den  tjeneste  som  I  er  udvalgt  til. 

Lad  mig  beskrive  det  sceneri  hvor  I  vil 
udføre  jeres  arbejde.  Herren  selv  sagde 
at  forholdene  henimod  slutningen  af 
denne  uddeling  i  høj  grad  vil  ligne  de 
forhold,  som  eksisterede  umiddelbart 
før  syndfloden.  „Thi  ligesom  i  Noas 
dage,  således  skal  det  gå  ved  Menneske- 
sønnens komme,"  sagde  Herren  [Matt. 
24:37]. 

Joel  så  den  tidsperiode  hvor  vi  vil  være 
en  stor  kampplads  for  menneskenes 
sjæle.  Han  sagde:  „Råb  det  ud  blandt 
folkene,  helliger  en  krig,  væk  heltene  op! 
Lad  alle  våbenføre  mænd  komme  og 
drage  op! 

Smed  eders  plovjern  om  til  sværd, 
eders  vingårdsknive  til  spyd!  Svæklingen 
skal  sige:  ,Jeg  er  en  helt!' "  [Joel  3:14-1 5]. 

Joel  så  at  dette  store  slag  ikke  ville 
blive  betragtet  tilfældigt.  Der  vil  ikke 
være  tid  til  svaghed  eller  svæklinge. 

Apostelen  Paulus  skrev  til  sin  unge 
missionærkammerat,  Timoteus:  „Det 
skal  du  vide,  at  i  de  sidste  dage  skal  der 
komme  strenge  tider."  [2  Tim.  3:1]. 

De  udfordrende  omstændigheder, 
som  vi  befinder  os  i  i  verden  i  dag,  bør 
ikke  være  nogen  overraskelse  for  os.  Jo 
nærmere  vi  kommer  tidspunktet  for 
Frelserens  tilbagevenden  vil  ugudelighe- 
den øges.  Der  vil  være  flere  fristelser  i 
vores  daglige  liv,  og  de  vil  blive  mere 
intense.  Det  vil  blive  mere  acceptabelt  i 
verdens  øjne  at  bryde  Guds  love  eller 
helt  at  tilsidesætte  dem.  Den  skam  som 
er  forbundet  med  umoralsk  eller  uærlig 
opførsel  vil  forsvinde. 

Det  er  i  disse  vanskelige  omgivelser 
det  forventes  af  os  at  vi  styrer  vor  egen 
kurs  i  opadgående  retning.  Som  præsi- 
dent Kimball  har  advaret  os,  så  vil  det 
hverken  være  acceptabelt  eller  sikkert  at 
forblive  på  de  plateauer  hvor  vor  nuvæ- 
rende opførsel  har  bevaret  os.  Bratte 
nedadgående  kræfter,  repræsenteret  ved 
den  øgede  ugudelighed  i  verden,  kan  kun 
modvirkes  afkræfter  som  bevæger  sig  op 
i  samme  grad.  Vort  liv  må  være  bedre 
end  det  nogen  sinde  har  været  før.  Det 
betyder  ganske  enkelt  at  vi  i  højere  grad 
vil  adskille  os  fra  de  mennesker  omkring 
os,  som  i  deres  liv  følger  verdens  måde. 
Det  er  ikke  let  at  være  anderledes.  Der 
findes  et  intenst  pres  som  arbejder  imod 
os.  Men  vi  må  klart  forstå  at  det  ikke  er 
sikkert  at  bevæge  sig  i  samme  retning 
som  verden  bevæger  sig,  selv  om  vi  er  lidt 
bagefter  det  eksempel  som  verden  angi- 
ver. En  sådan  kurs  vil  til  sidst  lede  os  til 
de  samme  problemer  og  den  samme 
ulykke.  Det  vil  gøre  det  umuligt  for  os  at 
udføre   det   arbejde    som   Herren   har 


udsendt  os  til  at  gøre.  Det  vil  diskvalifi- 
cere os  fra  hans  velsignelse  og  hans 
beskyttelse. 

Herren  har  sagt  at  den  tid  vil  komme, 
hvor  der  vil  være  ,,en  fuldkommen 
adskillelse  mellem  de  retfærdige  og  de 
ugudelige."  [L&P  63:54].  Nephi  sagde  i 
Mormons  Bog:  „Thi  den  tid  kommer 
snart,  da  Gud  Herren  skal  drage  et  stort 
skel  mellem  folket;  og  de  ugudelige  vil 
han  udrydde."  [2  Ne.  30:10]. 

Når  vi  overvejer  disse  løfter,  bør  vi 
ikke  glemme  den  advarsel  som  Herren 
har  givet  til  de  sidste  dages  hellige.  „Dog 
skal  Zion  undfly,  om  hun  ønsker  at  gøre 
alt,  hvad  jeg  har  befalet  hende. 

Men  om  hun  forsømmer  at  gøre  det, 
jeg  har  befalet  hende,  vil  jeg  hjemsøge 
hende  efter  hendes  gerninger  med  megen 
bedrøvelse,  pest,  plager,  sværd,  hævn  og 
fortærende  ild."  [L&P  97:25-26]. 

Vi  må  gennem  denne  advarsel  lære  at 
det  ikke  er  tilstrækkelig  kun  at  være 
sidste  dages  hellig  af  navn.  Det  er  ikke 
nok  ganske  enkelt  at  erklære  at  vi  er  et 
udvalgt  folk  for  Herren.  Vi  må  bevare 
den  tillid  som  han  har  vist  os.  Vi  må 
kvalificere  os  til  hans  velsignelser  ved 
den  måde  hvorpå  vi  forbliver  anderledes 
fra  verden,  i  vor  lydighed  overfor  hans 
love.  Ellers  har  vi  intet  løfte,  og  vor 
skæbne  vil  blive  den  samme  som  verdens 
skæbne. 

En  af  årsagerne  til  at  jeg  føler  en  så 
dyb  bekymring  for  jer  unge  mænd  er  at 
vi  ser  nogle  beviser  på  en  tilbøjelighed 
blandt  vore  unge  mennesker  til  at  følge 
verdens  tendenser.  Vi  holder  ikke  altid 
trit  med  dem  som  angiver  tempoet,  men 
på  nogle  områder  er  vi  ikke  langt 
bagefter.  Jeg  ved  at  der  er  mange,  som  er 
undtagelser  fra  dette  mønster,  og  som 
trofast  holder  Guds  befalinger  og  holder 
deres  liv  rent  og  uplettet  af  verden,  ja 

selv,  når  de  står  overfor  store  fristelser 
og  udfordringer.  [Se  L&P  59:9].  I  som  er 
trofaste  på  denne  måde,  nærer  vi  den 
dybeste  respekt  for  og  har  den  største 
tillid  til.  I  lever  op  til  den  tillid,  som 
Herren  har  vist  jer. 

Men  der  er  for  mange  hvis  liv  er  blevet 
forurenet  af  verdslige  tendenser.  Dette 
er  ikke  noget  der  skal  tages  let  på.  Guds 
straffedomme  vil  ikke  blive  holdt  tilbage 
fra  dem,  som  med  overlæg,  fuld  vidende 
hvem  de  er  og  hvad  der  forventes  af  dem, 
tillader  sig  selv  at  blive  trukket  ad  de 
farlige  stier,  som  verdens  levemåde  ud- 
gør. Til  sådanne,  som  er  indenfor  min 
stemmes  rækkevidde  i  aften,  siger  jeg: 
„Tag  den  sti  som  fører  opad.  Far  ikke 
vild,  Gud  lader  sig  ikke  spotte!  thi  hvad 
et  menneske  sår,  det  skal  han  også 
høste."  [Gal.  6:7]. 


For  adskillige  år  siden  gav  jeg  udtryk 
for  følgende  tanker  i  en  artikel,  som  blev 
trykt  i  et  nummer  af  New  Era.  De  er 
meget  passende  for  mit  emne  i  aften. 

„For  ikke  ret  længe  siden  interviewe- 
de jeg  en  ung  mand,  som  ønskede  at 
udføre  en  mission,  men  han  havde  gjort 
sig  skyldig  i  nogle  meget  alvorlige  over- 
trædelser under  sin  opvækst.  Han  var 
medlem  af  en  aktiv  sidste  dages  hellig 
familie  og  havde  selv  deltaget  aktivt  som 
medlem  af  kirken,  selv  på  det  tidspunkt 
hvor  han  overtrådte.  Han  var  til  sidst 
gået  til  sin  biskop  og  havde  tilstået  sine 
ugerninger.  Nu  havde  hans  liv  i  mere  end 
et  år  været  fri  for  de  tidligere  vanskelig- 
heder og  han  var  nu  ivrig  efter  at  udføre 
en  mission. 

Da  vi  talte  om  hans  situation  og  de 
beslutninger  som  han  havde  truffet  tidli- 

gere  i  sit  liv,  der  førte  til  hans  diskutable 
stilling  i  kirken,  sagde  han:  ,Åh,  jeg 
vidste  at  det  jeg  gjorde  var  forkert,  og  jeg 
var  sikker  på  at  jeg  en  dag  ville  bringe 
tingene  i  orden  og  udføre  en  mission.' 

Selv  om  jeg  var  glad  for  den  unge 
mands  ønske  om  at  bringe  sit  liv  i  orden 
og  tjene  Herren  som  missionær,  blev  jeg 
foruroliget  over  den  tilsyneladende  be- 
regnende måde,  hvorpå  han  havde  til- 
ladt sig  selv  at  fjerne  sig  fra  den  rette  kurs 
og  tage  del  i  en  ødelæggende  og  umo- 
ralsk opførsel  og  derpå,  næsten  som  om 
han  fulgte  en  tidskalender  han  selv 
havde  sat,  var  begyndt  at  rekonstruere 
sin  beslutning  om  at  være  lydig. 

Hvis  min  oplevelse  med  denne  unge 
mand  havde  været  et  isoleret  tilfælde, 
ville  det  ikke  være  berettiget  til  at  blive 
nævnt  her,  men  det  er  desværre  imidler- 
tid slet  ikke  enestående.  Der  synes  at 
være  en  stigende  tendens  og  fristelse  for 
unge  mennesker  at  prøvesmage  på  de 
forbudte  ting  i  verden,  ikke  med  den 
hensigt  at  gøre  dem  til  en  del  af  sig  selv, 
men  med  den  bevidste  beslutning  om  at 
svælge  i  dem  for  øjeblikket,  som  om 
disse  ting  besad  en  eller  anden  værdi  der 
var  for  vigtig  eller  for  spændende  at 
forbigå.  Det  er  en  af  vor  tids  største 
prøver. 

Selv  om  mange  vender  tilbage  fra 
disse  udflugter  ind  på  forbudt  område, 
så  indtræffer  der  et  stigende  antal  trage- 
dier, som  bringer  fordærv  og  fortvivlelse 
til  mange  og  som  har  meget  langtvirken- 
de  konsekvenser.  Der  findes  ikke  noget 
der  hedder  privat  synd.  Selv  om  man  kan 
være  beregnende  i  forbindelse  med  udfø- 
relsen af  sådan  synd  ...  så  kan  dens 
virkninger  ikke  reguleres  af  den  person 
som  har  gjort  sig  skyldig  i  en  dårlig 
opførsel.  At  tro  anderledes  er  at  lade  sig 


narre  af  en  af  de  mest  ondsindede  løgne 
som  løgnens  fader  nogen  sinde  har  været 
mester  for. 

For  nylig  overværede  jeg  en  eksa- 
mensceremoni  ved  et  lokalt  gymnasium. 
Eleverne,  som  var  blevet  indbudt  til  at 
tale  for  deres  klassekammerater,  udtryk- 
te sig  med  vendinger  om  de  store  og  ædle 
kaldelser,  som  lå  foran  dem,  når  de  nu 
overskred  grænsen  og  gik  ind  i  det 
voksne  liv.  De  voksne  talere  roste  vor 
tids  ungdoms  dyder  og  muligheder  og 
talte  om  de  horisonter  der  skulle  besejres 
i  de  kommende  år,  de  nye  videnskabelige 
grænser  som  skulle  gennembrydes  af 
eleverne  fra  eksamensklasserne,  de  fryg- 
telige sygdomme  som  man  ville  finde  en 
kur  mod  og  det  gennembrud  indenfor 
diplomatiet  og  de  menneskelige  forbin- 

delser,  som  ville  bringe  varig  fred  til 
jorden.  Det  var  en  stimulerende  og 
inspirerende  ceremoni. 

Mens  jeg  lyttede  til  de  imponerede 
talere  ved  denne  lejlighed  dannede  jeg  i 
mit  eget  sind  et  billede  af  de  ting  som  jeg 
gerne  ville  have  sagt  til  disse  unge 
mennesker.  Jeg  vidste  at  de  fleste  af  dem 
var  sidste  dages  hellige.  Jeg  vidste  at  de 
kom  fra  familier  hvor  man  havde  store 
forventninger  til  dem,  hvor  man  tog  del  i 
stoltheden  over  det  de  havde  opnået.  Jeg 
havde  også  kendskab  til  de  erfaringer, 
som  nogle  af  disse  unge  mennesker 
havde  planlagt  for  sig  selv  i  de  timer  og 
dage  der  umiddelbart  fulgte  efter  eksa- 
mensceremonien.  Jeg  følte  hvordan  jeg 
ønskede  at  bønfalde  denne  bestående 
klasse,  ikke  for  de  strålende  og  fjerne  år  i 
en  fjern  fremtid  hvor  de  forhåbentlig 
ville  opnå  så  meget  for  menneskeheden, 
men  her  og  nu.  Jeg  ønskede  at  sige  til 
dem:  Jeg  bekymrer  mig  ikke  så  meget 
for  hvad  I  vil  gøre  næste  år  eller  i  næste 
generation.  Jeg  bekymrer  mig  for  hvad  I 
vil  gøre  i  aften  og  i  morgen,  når  I  har 
afleveret  jeres  hat  og  kjortel.  Hvad  har  I 
planlagt?  Hvor  vil  I  tage  hen?  Hvad  vil  I 
lave  i  aften?' 

Jeg  ved  nu,  som  jeg  nedskriver  disse 
tanker,  at  der  var  dem  i  denne  klasse, 
såvel  som  i  mange  andre  lignende  grup- 
per som  med  fuldt  overlæg  og  beregnen- 
de placerede  sig  selv  i  omstændigheder, 
efter  deres  eksamensceremoni,  hvor  de 
vanærede  sig  selv,  deres  familie,  deres 
kirke  og  deres  himmelske  Fader.  Det  var 
ikke  meningen  at  deres  opførsel  skulle 
være  permanent.  Det  var  blot  noget  med 
at  rende  rundt  og  lave  sjov,  et  øjebliks 
spænding,  ja  et  vovestykke.  Men  den 
samlede  virkning  er  ødelæggende.  Efter- 
dønningerne vil  påvirke  deres  liv  og  de 
mennesker,  som  elskede  dem  og  stolede 


på  dem  på  en  uheldig  og  uforudset  måde 
i  umindelige  tider.  Menneskeheden  vil 
ubønhørligt  være  gledet  ned  på  et  lavere 
plan.  Nogle  vil  aldrig  nogen  sinde  fuldt 
ud  overvinde  det  og  hele  menneskehe- 
den vil  uundgåeligt  føle  tabet."  [New 
Era,jun.  1980,  s.  4-5]. 

Unge  mænd,  husk  hvem  I  er.  Husk  at 
formålet  med  at  I  er  kommet  her  på 
jorden  -  er  den  tjeneste  som  I  er  blevet 
udvalgt  til  at  yde.  Forbliv  sand  overfor 
den  guddommelige  tillid,  som  vor  him- 
melske Fader  og  hans  søn,  Jesus  Kristus 
har  vist  jer.  I  kan  bidrage  lige  så  meget  til 
det  åndelige  forhold  i  jeres  hjem  som 
noget  andet  medlem  af  jeres  familie,  og  1 
har  en  forpligtelse  til  at  gøre  det.  Studér 
skrifterne  og  opmuntr  de  øvrige  med- 
lemmer i  familien  til  at  gøre  det  samme. 
Bed  jeres  bønner  og  gør  alt  hvad  I  kan 
for  at  påvirke  andre  medlemmer  af 
familien  til  at  bede.  Betal  jeres  tiende. 
Adlyd  visdomsordet.  Vær  kysk.  I  kan 
udøve  en  større  indflydelse  end  I  nogen 
sinde  har  troet  det  muligt,  hvis  I  vil  gøre 
jeres  del. 

Husk  disse  ord  af  Edward  W.  Bok: 
„Når  vi  først  er  overbevist .  .  .  om  at  vi  er 
sat  her  med  et  formål:  at  den  guddom- 
melige energisæd  blev  givet  til  os,  og  at 
det  er  op  til  os  at  dyrke  den  til  dens  fulde 
blomstring,  så  vil  vejen  blive  vist  os.  Det 
er  op  til  os  at  gøre  anstrengelsen  og 
lægge  alle  vore  kræfter  og  retskaffenhed 
ind  heri.  Det  er  en  ung  mand  med  ringe 
tro  som  siger:  Jeg  er  intet.'  Det  er  en  ung 
mand  med  en  sand  forståelse,  som  siger: 
Jeg  er  alting,'  og  som  derpå  går  ud  for  at 
bevise  det." 

Unge  mænd,  lad  os  gennem  den  måde 
vi  lever  og  tjener  på  vise,  at  vi  er  alt,  hvad 
Herren  forventer,  at  vi  skal  være,  det 
beder  jeg  om  i  Jesu  Kristi  navn.  Amen. 
□ 

I  dine  armes  trygge  omfavnelse 

Jeffrey  R.  Holland 
Præsident  for  Brigham  Young  Universitetet 


Brødre,  det  er  ikke  muligt  for  mig  at 
give  udtryk  for  den  overvældende  følelse 
af  ansvar,  som  jeg  nærer  i  aften.  Ligesom 
æslet  der  er  med  i  et  stort  hestevæddeløb 
ved  jeg,  at  jeg  sandsynligvis  ikke  skulle 
være  her,  men  jeg  kan  godt  lide  det 
fællesskab  som  jeg  derved  kan  have.  Jeg 
vil  i  aften  medtage  min  søn  i  dette 
specielle  fællesskab,  min  søn,  Matt,  som 
jeg  elsker  af  hele  mit  hjerte.  Jeg  beder 
oprigtigt  for  at  Herrens  Ånd  må  være 
med  os  i  vor  opgave. 

Brødre,  en  nylig  undersøgelse  gen- 
nemført af  kirken  har  i  høj  grad  bekræf- 
tet, statistisk  set,  det  som  vi  har  fået  at 
vide  igen  og  igen.  Og  det  er,  hvis  der  ikke 
er  kærlige  og  inspirerede  instruktioner 
og  eksempler  i  hjemmet,  så  er  vore 
samlede  anstrengelser  for  at  opnå  succes 
i  og  omkring  kirkens  programmer  i  høj 
grad  begrænset.  Det  bliver  i  stigende 
grad  klart  at  vi  personligt  må  undervise 
vor  familie  i  evangeliet,  efterleve  disse 
lærdomme  i  vores  liv  eller  løbe  den  risiko 
for  sent  at  opdage  at  en  primarylærer 
eller  præstedømmevejleder  eller  lærer  i 


seminar  ikke  kunne  gøre  det  for  vores 
børn,  som  vi  ikke  ville  gøre  for  dem. 

Må  det  være  mig  tilladt  at  komme 
med  lidt  opmuntring  vedrørende  så  stort 
et  ansvar?  Hvad  jeg  virkelig  kan  lide  i 
mit  forhold  til  Matt  er  at  han,  sammen 
med  sin  mor  og  sin  søster  og  bror,  er  min 
nærmeste  og  kæreste  ven.  Jeg  ville 
hellere  være  her  ved  dette  præstedømme- 
møde  i  aften  sammen  med  min  søn  end 
sammen  med  nogen  anden  mand  i  denne 
verden.  Jeg  elsker  at  være  sammen  med 
ham.  Vi  taler  meget  sammen.  Vi  ler 
meget  sammen.  Han  og  jeg  spiller  ba- 
sketball, vi  spiller  tennis  og  racquetball 
selv  om  jeg  nægter  at  spille  golf  med  ham 
[det  er  en  privat  vittighed].  Vi  diskuterer 
problemer.  Jeg  er  præsident  for  et  lille 
universitet  og  han  er  præsident  for  en 
stor  klasse  i  gymnasiet.  Vi  sammenligner 
notater  og  kommer  med  forslag  og  tager 
del  i  hinandens  udfordringer.  Jeg  beder 
for  ham  og  jeg  har  grædt  sammen  med 
ham  og  er  usandsynlig  stolt  af  ham.  Vi 
har  talt  til  langt  ud  på  natten,  mens  vi  lå 
på  hans  vandseng,  en  vildfarelse  fra  det 

20.  århundrede,  som  jeg  ved  en  dag  vil 
springe  som  en  del  af  de  sidste  dages 
straffedomme  og  skylle  den  hjælpeløse 
familie  Holland  ud  på  Provos  gader  [det 
er  en  anden  privat  vittighed]. 

Jeg  føler  jeg  kan  tale  til  Matt  om 
hvordan  han  oplever  seminar,  fordi  jeg 
prøver  på  at  tale  med  ham  om  alle  hans 
forskellige  klasser  i  skolen.  Vi  taler  ofte 
om  hvordan  hans  mission  vil  blive,  fordi 
han  ved  hvor  meget  min  mission  betød 
for  mig.  Og  han  spørger  mig  om  tempel- 
ægteskab, fordi  han  ved  at  jeg  er  absolut 
helt  vild  med  hans  mor.  Han  ønsker  at 
hans  fremtidige  hustru  skal  være  som 
hende  og  at  de  skal  have  hvad  vi  har. 

Jeg  ved,  mens  jeg  taler,  at  der  er  fædre 
og  sønner  ved  dette  møde  i  aften  som 
føler  at  de  ikke  har  nogen  del  i,  hvad  der 
er  blevet  beskrevet  her.  Jeg  ved  at  der  er 
fædre,  som  praktisk  taget  vil  give  deres 
liv  for  igen  at  kunne  føle  sig  tæt  knyttet 
til  en  søn  der  har  problemer.  Jeg  ved  at 
der  findes  sønner  ved  vort  møde,  som 
ønsker  at  deres  fædre  sad  ved  siden  af 
dem  her  i  aften  eller  en  hvilken  som  helst 
anden  aften.  Jeg  har  spekuleret  på 
hvordan  jeg  skal  tale  over  mit  tildelte 
emne  uden  at  lyde  selvretfærdig  på  den 
ene  side  og  på  den  anden  side  fornærme 
allerede  ømme  hjerter.  Som  svar  på  det 
siger  jeg  ganske  enkelt  til  os  alle,  ung  og 
gammel:  giv  aldrig  op.  Bliv  ved  med  at 
prøve,  bliv  ved  med  at  nå  ud,  bliv  ved 
med  at  tale,  bliv  ved  med  at  bede  -  men 
giv  aldrig  op.  Fremfor  alt,  fjern  jer  aldrig 
fra  hinanden. 

Må  det  være  mig  tilladt  at  fortælle  jer 
om  et  kort,  men  smertefuldt  øjeblik  i 
mine  egne  manglende  anstrengelser  som 
en  far? 

Tidligt  i  vores  ægteskab  arbejdede 
min  unge  familie  og  jeg  os  gennem  det 


uddannende  arbejde  i  et  universitet  i 
New  England.  Pat  var  præsidentinde  for 
hjælpeforeningen  i  vores  ward,  og  jeg 
tjente  i  vores  stavspræsidentskab.  Jeg 
gik  i  skole  hele  dagen  og  underviste  i  et 
halvdagsjob.  Vi  havde  to  små  børn  på 
det  tidspunkt,  ikke  ret  mange  penge  og 
udfordringerne  var  store.  Vores  liv  var  i 
virkeligheden  næsten  det  samme  som 
jeres. 

En  aften  vendte  jeg  tilbage  fra  de 
lange  timer  i  skolen  og  følte  de  alminde- 
lige kendte  byrder  på  mine  skuldre  som 
verden  giver.  Alt  synes  at  være  yderligere 
krævende,  nedbrydende  og  mørkt.  Jeg 
spekulerede  på  om  morgenen  nogen 
sinde  ville  komme,  og  da  jeg  gik  ind  i 
vores  lille  studenterlejlighed  var  der  en 
usædvanlig  stilhed  i  værelset. 

„Hvad  er  der  i  vejen?"  spurgte  jeg. 
„Matthew  har  noget  han  gerne  vil 
fortælle  dig,"  sagde  Pat.  „Matt,  hvad  vil 
du  fortælle  mig?"  Han  legede  stille  med 
sit  legetøj  i  et  hjørne  af  værelset  og 
prøvede  meget  hårdt  på  ikke  at  høre 
mig.  Jeg  sagde  lidt  højere:  „Matt,  har  du 
noget  at  fortælle  mig?" 

Han  holdt  op  med  at  lege,  men  det 
varede  lidt  inden  han  så  op.  Derpå 
drejede  de  to  store  tårefyldte  brune  øjne 
sig  mod  mig  og  med  den  smerte  som  kun 
en  5-årig  kan  føle,  sagde  han:  „Jeg 
gjorde  ikke  som  mor  sagde  i  aften  og  jeg 
svarede  hende  igen."  Da  han  havde  sagt 
det  brød  han  ud  i  gråd  og  hele  hans  lille 
krop  rystede  af  sorg.  Et  barns  åbenmun- 
dethed  var  blevet  bemærket,  en  smerte- 
fuld tilståelse  var  fremkommet,  den  5- 
åriges  vækst  fortsatte  og  en  kærlig 
forening  kunne  have  fundet  sted  på  en 
vidunderlig  måde. 

Alting  kunne  være  skønt  -  hvis  det 
ikke  havde  været  for  mig.  Jeg  gjorde 
noget  så  idiotisk  som  at  tabe  besindel- 

sen.  Det  var  ikke  over  Matt  -  der  var 
hundredvis  af  andre  ting  i  min  hjerne  og 
jeg  havde  ikke  selvdisciplin  nok  til  at 
indrømme  det.  Han  fik  hele  turen. 

Jeg  fortalte  ham  hvor  skuffet  jeg  var 
og  hvor  meget  jeg  troede  jeg  kunne 
forvente  af  ham.  Jeg  lød  ligesom  den 
fædrende  dværg  jeg  var.  Derpå  gjorde 
jeg  noget  jeg  aldrig  før  havde  gjort  i  hans 


„Vi  ved  alle  at  det  at  være 

far  ikke  er  en  let  opgave, 

men  at  det  står  mål  med  den 

mest  påkrævende  opgave, 

der  nogen  sinde  er  blevet 

givet.  Vi  må  blive  ved  med 

at  prøve,  blive  ved  med  at 

nå  ud,  blive  ved  med  at  bede 

og  blive  ved  med  at  lytte." 


liv  -  jeg  sagde  til  ham  at  han  skulle  gå 
lige  i  seng,  og  at  jeg  ikke  ville  komme  ind 
og  bede  sammen  med  ham  eller  fortælle 
ham  en  godnathistorie.  Han  prøvede  at 
holde  sin  hulken  tilbage  og  gik  lydigt  hen 
til  sin  seng  hvor  han  knælede  ned  -  alene 
-  for  at  bede.  Derpå  vædede  han  sin  lille 
pude  med  tårer,  som  hans  far  skulle  have 
tørret  af. 

Og  hvis  stilheden  var  tung  da  jeg  kom 
hjem,  så  skulle  I  bare  føle  den  nu.  Pat 
sagde  ikke  et  ord.  Det  behøvede  hun 
ikke.  Jeg  havde  det  frygteligt  med  mig 
selv! 

Senere  da  vi  knælede  ned  ved  vor  egen 
seng  lød  min  svage  bøn  om  velsignelse 
for  min  familie  i  mine  ører  med  en  hul 


klang.  Jeg  havde  lyst  til  at  rejse  mig  op 
med  det  samme  og  gå  ind  til  Matt  og 
bede  om  hans  tilgivelse,  men  han  sov 
allerede  fredeligt. 

Min  lettelse  kom  ikke  så  hurtigt,  men  jeg 
faldt  til  sidst  i  søvn  og  begyndte  at 
drømme,  hvilket  jeg  sjældent  gør.  Jeg 
drømte  at  Matt  og  jeg  fyldte  to  biler  for 
at  flytte.  Af  en  eller  anden  årsag  var  hans 
mor  og  lillesøster  ikke  til  stede.  Da  vi  var 
færdige  vendte  jeg  mig  mod  ham  og 
sagde:  „Nå  Matt,  du  kan  køre  den  ene 
bil,  så  skal  jeg  nok  køre  den  anden." 

Denne  5-årige  lille  dreng  satte  sig 
meget  lydigt  op  på  sædet  og  forsøgte  at 
gribe  fat  i  det  store  rat.  Jeg  gik  over  til 
den  anden  bil  og  startede  motoren.  Da 
jeg  begyndte  at  køre  så  jeg  hen  til  den 
anden  bil  for  at  se  hvordan  han  klarede 
det.  Han  prøvede  -  åh,  hvor  han  prøve- 
de. Han  forsøgte  at  nå  pedalerne,  men 
det  kunne  han  ikke.  Han  drejede  også  på 
knapperne  og  kontakterne  på  instru- 
mentbordet for  at  starte  motoren.  Han 
kunne  knap  nok  se  op  over  instrument- 
brættet, men  der  var  de  igen  de  samme 
store,  tårefyldte,  smukke,  brune  øjne, 
der  stirrede  på  mig.  Da  jeg  kørte  bort 
råbte  han:  „Efterlad  mig  ikke  her.  Jeg 
ved  ikke  hvordan  jeg  skal  gøre  det.  Jeg  er 
alt  for  lille."  Derpå  kørte  jeg  væk. 

Da  jeg  senere  i  min  drøm  kørte  ned 
gennem  ørkenen  gik  det  i  et  rædselsvæk- 
kende øjeblik  op  for  mig  hvad  jeg  havde 
gjort.  Jeg  standsede  med  et  sæt,  flåede 
døren  op  og  begyndte  at  løbe  så  hurtigt 
jeg  kunne.  Jeg  efterlod  bilen,  nøglerne, 
det  hele  og  løb.  Asfalten  var  så  varm  at 
den  brændte  mine  fødder  og  tårerne 
blændede  mine  anstrengelser  for  at  se 
dette  barn  et  eller  andet  sted  i  horison- 
ten. Jeg  blev  ved  med  at  løbe,  bede  og 
anmode  om  at  blive  tilgivet  og  finde  min 
dreng  i  sikkerhed. 

Da  jeg  løb  rundt  om  et  hjørne  og  var 
lige  ved  at  styrte  sammen  af  psykisk  og 
fysisk  udmattelse,  så  jeg  den  ukendte  bil 
som  jeg  havde  ladet  Matt  køre.  Den  stod 
pænt  langs  siden  af  vejen  og  han  lo  og 
legede  i  nærheden.  Der  var  en  ældre 
mand  sammen  med  ham,  der  legede  og 
reagerede  på  hans  leg.  Matt  så  mig  og 
sagde  noget  i  denne  retning:  „Hej  far.  Vi 
har  det  sjovt".  Det  var  helt  klart  at  han 
allerede  havde  tilgivet  og  glemt  min 
frygtelige  overtrædelse  imod  ham. 

Men  jeg  frygtede  den  gamle  mands 
blik,  som  fulgte  hver  eneste  bevægelse 
jeg  gjorde.  Jeg  forsøgte  at  sige:  „Tak", 
men  hans  øjne  var  fulde  af  sorg  og 
skuffelse.  Jeg  mumlede  en  akavet  und- 
skyldning og  den  fremmede  sagde  gan- 
ske enkelt:  ,,Du  skulle  ikke  have  efter- 
ladt ham  alene  til  at  udføre  denne 
vanskelige  opgave.  Det  ville  du  ikke 
være  blevet  bedt  om." 

Og  der  endte  drømmen  og  jeg  satte 
mig  op  i  sengen.  Min  pude  var  nu  våd, 
hvorvidt  det  var  af  sved  eller  tårer  ved 
jeg  ikke.  Jeg  smed  dynen  fra  mig  og  løb 
hen  til  den  lille  metalbarneseng  der  var 
min  søns  seng.  På  mine  knæ  og  gennem 
mine  tårer  tog  jeg  ham  i  mine  arme  og 
talte  til  ham  mens  han  sov.  Jeg  fortalte 
ham  at  alle  fædre  gør  fejltagelser,  men 
det  er  ikke  deres  mening.  Jeg  fortalte 
ham  at  det  ikke  var  hans  fejl,  at  jeg  havde 
haft  en  dårlig  dag.  Jeg  fortalte  ham  at 
når  drenge  er  5  eller  1 5  år,  så  glemmer  far 
det  af  og  til  og  tror  at  de  er  50.  Jeg 
fortalte  ham  at  jeg  ønskede  at  han  skulle 
være  en  lille  dreng  i  lang,  lang  tid,  for  alt 
for  hurtigt  ville  han  vokse  op  og  blive  en 
mand  og  ikke  mere  lege  med  sit  legetøj 
på  gulvet,  når  jeg  kom  hjem.  Jeg  fortalte 
ham  at  jeg  elskede  ham  og  hans  mor  og 
søster  mere  end  noget  andet  i  verden,  og 
at  uanset  hvilke  udfordringer  vi  ville 


møde  i  livet  så  ville  vi  møde  dem 
sammen.  Jeg  fortalte  ham  at  jeg  aldrig 
nogen  sinde  ville  udelukke  ham  fra  min 
kærlighed  eller  tilgivelse,  og  jeg  bad  om 
at  han  aldrig  ville  udelukke  mig.  Jeg 
fortalte  ham  at  jeg  var  stolt  over  at  være 
hans  far,  og  at  jeg  af  hele  mit  hjerte  ville 
prøve  at  være  sådan  et  stort  ansvar 
værdig. 

Jeg  har  ikke  vist  mig  at  være  den 
fuldkomne  far,  således  som  jeg  indgik 
pagt  om  at  være  den  nat  og  tusind  nætter 
før  og  efter.  Men  jeg  ønsker  stadig  væk 
at  være  det,  og  jeg  tror  på  denne  kloge 
vejledning  som  præsident  Joseph  F. 
Smith  har  givet: 

„Mine  brødre  .  .  .  hvis  1  vil  holdejeres 
[børn]  nær  til  jer,  trykke  dem  til  jeres 
bryst;  hvis  I  kan  få  dem  til  at  føle,  at  I 
elsker  dem  ...  og  holde  dem  nær  til  jer, 
vil  de  ikke  vige  bort  fra  jer  og  de  vil  ikke 
begå  de  mange  store  synder. 

Men  det  er,  når  I  lukker  dem  ude  af 
jeres  hjem,  ikke  har  hengivenhed  for 
dem  ...  at  I  jager  dem  bort  fra  jer  .  .  . 

Fædre,  hvis  I  ønsker  jeres  børn  under- 
vist i  evangeliets  principper,  hvis  I 
ønsker,  at  de  skal  elske  og  forstå  sandhe- 
den, hvis  I  ønsker,  at  de  skal  adlyde  jer, 
så  elsk  dem!  Og  vis  dem,  at  I  elsker  dem 
gennem  jeres  ord  og  gerninger."  [Evan- 
geliske Lærdomme,  s.  237,  266]. 

Brødre,  vi  ved  alle  at  det  at  være  far 
ikke  er  en  let  opgave,  men  den  står  mål 
med  den  mest  påkrævende  opgave  der 
nogen  sinde  er  blevet  givet  i  tid  og 
evighed.  Vi  må  ikke  jage  vore  børn  væk 
fra  os.  Vi  må  blive  ved  med  at  prøve, 
blive  ved  med  at  nå  ud,  blive  ved  med  at 
bede  og  blive  ved  med  at  lytte.  Vi  må 
blive  ved  med  at  trykke  dem  til  vort 
bryst.  Det  er  det  venner  er  til  for.  Om 
dette  bærer  jeg  vidnesbyrd.  I  Jesu  Kristi 
navn.  Amen.  □ 

Mudrede  fødder  og  hvide  skjorter 

Matthew  S.  Holland 
Oak  Hills  4.  Word,  Provo  Utah  Oak  Hills  stav 


Da  jeg  fandt  ud  af  at  jeg  skulle  tale  til 
jer  i  aften  sad  jeg  på  kanten  af  mine 
forældres  seng  efter  jeg  var  kommet  sent 
hjem.  Mine  forældres  seng  har  nu  et 
knæk  på  45  grader  og  min  mor  har 
stadigvæk  et  mærke  på  sit  venstre  ben. 
Nå,  nu  da  jeg  er  kommet  mig  over 
choket,  siger  min  far  at  jeg  er  taknemlig 
for  at  være  her. 

I  virkeligheden  så  er  jeg  meget  tak- 
nemlig for  at  være  her  i  aften  for  at  sige 
nogle  få  ord  om  den  indflydelse  forældre 
og  familie  har  på  de  unge  i  vores  kirke. 
Jeg  vil  gerne  benytte  min  egen  familie  for 
at  illustrere  dette.  Mine  forældre  og 
yngre  søster  og  bror  viser  at  de  elsker 
mig  og  at  de  støtter  mig  hver  eneste  dag. 
De  bekymrer  sig  for  mine  behov  både 
timeligt  og  åndeligt.  Det  er  meget  vigtigt 
for  mig,  og  min  familie  gør  det  bedre  end 
nogen  som  helst  anden  kunne,  selv  de 
andre  organisationer  i  kirken. 

Jeg  elsker  kirkens  programmer  meget. 
Men  det  synes  som  om  der  er  en  idé 
blandt  mange  sidste  dages  hellige,  at 
kirken  har  ansvaret  for  åndeligt  at 
opdrage  de  unge.  Forældre  som  tror 
sådan  berøver  deres  børn  en  af  de  rigeste 


oplevelser  som  vi  kan  have  her  på 
jorden. 

Primary,  søndagsskolen  og  seminar 
har  lært  os  alle  sammen  lektier  som  vi 
aldrig  vil  glemme.  Det  aronske  præste- 
dømme og  Unge  Mænds  programmer 
har  hjulpet  os  til  at  ære  vort  præstedøm- 
me mere  fuldt  ud.  Unge  Pigers  program- 
mer har  lært  dem  åndelige,  sociale  og 
huslige  færdigheder  som  er  meget  vigti- 
ge. Programmerne  i  det  melkisedekske 
præstedømme  og  hjælpeforeningen  sør- 
ger for  at  den  ældre  og  mere  oprørske 
generation  holder  sig  i  skindet.  Men 
disse  programmer  vil  ikke  være  succesri- 
ge, med  mindre  de  samme  lektier  bliver 
belært  i  hjemmet. 

Der  vil  blive  sagt  meget  om  fædre  i 
aften.  Jeg  vil  også  gerne  nævne  mødrene. 
En  sommermorgen  i  den  samme  studen- 
terlejlighed, som  min  far  netop  har 
beskrevet,  fortalte  jeg  min  mor  at  jeg 
ville  ud  på  legepladsen.  Hun  sagde  ja, 
men  sagde  til  mig  at  jeg  ikke  skulle 
komme  løbende  tilbage  med  mudrede 
fødder,  da  hun  netop  var  ved  at  vaske  og 
polere  gulvet.  Hun  sagde  det  endnu  en 
gang,  for  at  lægge  vægt  på  det,  da  jeg 

stolprede  ud  af  døren  i  korte  bukser, 
bare  fødder  og  uden  skjorte.  Jeg  må  have 
leget  omkring  en  time  og  tilbragt  mindst 
halvdelen  af  den  tid  i  mudderet.  Derpå 
løb  jeg,  med  den  viden  at  min  mor 
sandsynligvis  var  færdig  med  gulvet  og 
ville  læse  for  mig,  hjem  fuld  af  den 
ivrighed  og  livskraft  som  drenge  har. 
Den  samme  livskraft  fik  mig  og  mine 
mudrede  fødder  op  ad  trapperne,  gen- 
nem døren  og  halvvejs  over  det  næsten 
færdigvaskede  og  polerede  gulv,  som 
min  mor  stadig  stod  bøjet  over. 

Jeg  ventede  ikke  på  nogen  reaktion  og 
jeg  ønskede  ikke  at  min  synd  skulle  være 
halvgjort,  så  jeg  løb  henover  resten  af 
gulvet  ind  i  mine  forældres  værelse  og 
smækkede  døren  efter  mig.  Jeg  vidste 
ikke  om  jeg  skulle  springe  ud  gennem  det 


Matthew  Holland,  en  præst,  som  talte  ved 
konferencens  præstedømmemøde. 


andensals  vindue  eller  om  det  var  nok  at 
jeg  gemte  mig  under  sengen.  Jeg  brød  ud 
i  tårer  og  kastede  mit  lille  legeme  på 
sengen  og  gjorde  mig  rede  til  muligvis  at 
møde  min  tipoldefar  hurtigere  end  jeg 
havde  forventet. 

Jeg  hørte  døren  åbnede  sig  stille  og 
kiggede  derhen.  Åh  godt,  tænkte  jeg. 
Hun  bar  ikke  på  en  gloende  ildrager.  Før 
hun  kunne  sige  noget  råbte  jeg:  „Mor, 
du  elsker  mig  ikke."  Hertil  svarede  hun: 
„Jeg  elsker  dig,  og  jeg  vil  gøre  alt  for  at 
bevise  det."  Hun  løftede  op  i  mine 
beskidte  mudrede  fødder  og  kyssede 
dem.  Jeg  behøver  ikke  at  sige  at  denne 
oplevelse  lærte  mig  meget  om  hvad  det 
vil  sige  at  omvende  sig  og  blive  tilgivet, 
sådanne  lektier  som  kirken  senere  ville 
forstærke. 

Det  behøver  selvfølgelig  ikke  altid  at 
være  en  stor  oplevelse  som  påvirker  et 
barn.  Alma  den  Yngre,  som  havde  sine 
egne  problemer  i  ungdommen,  sagde  til 
sin  søn  Helaman:  „Nu  tror  du  måske, 
det  er  dårskab  af  mig;  men  jeg  siger  dig, 
at  ved  små  og  ringe  ting  bliver  der 
udrettet  store  ting."  [Alma  37:6].  Som 
fædre  og  sønner  bør  vi  forstå  hvilke  store 
ting  vi  kan  udrette  gennem  gerninger, 
som  i  øjenblikket  synes  at  være  uden 
betydning. 

For  eksempel  har  min  far  og  jeg  altid 
fået  en  is  efter  hver  eneste  generalpræste- 
dømmemøde,  lige  siden  jeg  blev  diakon. 
Det  skal  vi  også  have  i  aften.  Nu  er  det  at 
få  en  is  ikke  absolut  nødvendigt  for  at 
nyde  et  præstedømmemøde  men  det 
hjælper.  Jeg  husker  også  hvordan  min 
far  nogle  få  uger  før  jeg  blev  ordineret  til 
diakon  fortalte  mig,  at  han  håbede  på  at 
jeg  når  som  helst  jeg  forberedte,  velsig- 
nede eller  uddelte  nadveren  altid  ville 
have  en  hvid  skjorte  og  et  slips  på.  Jeg  er 
sikker  på  I  har  hørt  de  samme  ord  fra  en 

lærer  i  søndagsskolen  eller  læst  det  i  et 
eller  andet  lektiehæfte,  men  det  var  ikke 
før  min  far  sagde  det,  at  jeg  havde  til 
hensigt  at  gøre  det.  Ved  at  reagere 
positivt  overfor  min  fars  forslag  har  jeg 
vist  respekt  for  nadverens  hellige  ordi- 
nanse.  Og  dette  lille  råd  hjælper  mig  også 
til  at  forstå  at  præstedømmets  ordinan- 
ser  ikke  blot  er  et  arbejde  eller  en 
opgave,  men  der  er  uvurderlige  privile- 


,,Lad  hjemmet  være  et  sted 

hvor  sønner  og  døtre  kan 

lære,  vokse,  spørge  og 

udtrykke  sig  frit  uden  kritik 

og  hvor  ører  og  hjerte  er 

åbent." 


gier,  som  jeg  er  taknemlig  over  at  kunne 
deltage  i. 

Jeg  lærte  for  nylig  endnu  en  betyd- 
ningsfuld lektie  fra  min  far  om  hans 
kærlighed  til  mig.  For  nogle  få  uger 
siden  blev  der  spillet  om  basketballme- 
sterskabet en  lørdag  aften  i  Ogden.  Jeg 
var  på  ét  af  de  to  hold  som  skulle  spille 
om  mesterskabet.  Da  vi  var  en  fjerdedel 
henne  i  spillet  mødtes  holdene  til  råd- 
slagning. Da  jeg  rejste  mig  op  fra  den 
dejlige  bløde  stol,  som  jeg  havde  vænnet 
mig  til,  så  jeg  min  mor  og  far  sidde  på 
forreste  række.  Det  synes  måske  uden 
betydning  for  jer,  men  jeg  blev  meget 
glad,  fordi  samme  aften  fandt  én  af  de 
vigtigste  begivenheder  i  året  sted  i  Pro- 
vo. Det  var  ikke  min  fars  indsættelse 
eller  de  årlige  indledningsceremonier. 
Det  var  en  basketballkamp  mellem  Brig- 
ham Young  universitet  og  Utahs  univer- 


sitet. Men  far  forlod  den  kamp  og 
adskillige  generalautoriteter  og  andre 
fremtrædende  personer  som  han  var 
vært  for,  for  at  komme  til  min  kamp. 
Denne  demonstration  af  kærlighed  be- 
tød så  meget  for  mig,  ikke  fordi  min 
kamp  var  vigtigere,  men  fordi  jeg  var 
vigtigere.  Er  det  mærkeligt  at  jeg  ønsker 
at  gengælde  den  kærlighed?  Vi  har  et 
bånd  mellem  os,  ikke  blot  som  far  og  søn 
-  men  også  som  venner. 

Fædre  jeg  beder  jer  indtrængende  om 
ikke  at  tro  at  de  eneste  vigtige  lektier  i 
præstedømmet  eller  åndelige  lektier  er 
dem  som  gives  gennem  kirkens  pro- 
grammer. Gør  jeres  hjem  til  en  himmel. 
Lad  hjemmet  være  et  sted  hvor  sønner 
og  døtre  kan  lære,  vokse,  spørge,  ud- 
trykke sig  frit  uden  kritik  og  hvor  ører  og 
hjerte  er  åbent. 

Ældste  Marvin  J.  Ashton  har  sagt: 
,, Hjemmet  bør  være  en  ankerplads,  en 
havn  i  uvejret,  et  tilflugtssted  og  et 
lykkeligt  sted  at  være.  Livets  største 
lektier  bør  undervises  i  og  læres  i  hjem- 
met. Hjemmet  kan  være  midtpunktet  for 
ens  jordiske  tro,  hvor  kærlighed  og  et 
gensidigt  ansvar  blandes  på  en  passende 
måde."  [Marvin  J.  Ashton,  Ye  Are  My 
Friends,  Salt  Lake  City:  Deseret  Book, 
1982,  s.  44]. 

Jeg  ønsker  at  bære  mit  vidnesbyrd  om 
det  ansvar  vi,  som  præstedømmebærere  i 
denne  kirke,  har  for  at  belære  og  opbyg- 
ge vore  familier  åndeligt.  Jeg  vil  også 
gerne  i  al  offentlighed  takke  min  far  for 
det  store  eksempel,  som  han  har  været  i 
mit  liv,  og  for  den  måde  som  han  altid 
har  æret  sit  præstedømme  på.  Jeg  elsker 
ham  højt.  Jeg  kan  helt  ærligt  sige,  at  vi  er 
de  bedste  venner,  og  det  er  mit  brænden- 
de håb  og  bøn,  at  alle  kan  opleve  et 
sådant  forhold  mellem  far  og  søn.  I  Jesu 
Kristi  navn.  Amen.  □ 

Berig  familielivet 


Ældste  James  E.  Faust 
De  tolv  apostles  Kvorum 


Brødre,  jeg  står  ydmygt  på  denne 
talerstol.  Som  ung  mand  husker  jeg 
præsident  J.  Reuben  Clark  der  gang 
efter  gang  ved  generalpræstedømmemø- 
derne  indtrængende  bad  om  enighed  i 
præstedømmet.  Han  citerede  ofte  Her- 
rens budskab:  „Jeg  siger  jer:  Vær  et,  og 
dersom  I  ikke  er  et,  er  I  ikke  mine.,, 
[L&P  38:27], 

Enigheden  i  præstedømmet  bør  af- 
spejle enighed  i  vore  hjem.  Man  undrer 
sig  over  hvorfor  så  mange  hjem  svækkes 
og  hvorfor  så  mange  familier  opløses. 
Årsagerne  er  mange.  Det  har  uden  tvivl 
noget  at  gøre  med  nutidens  sociale 
forvirring.  Vi  er  alle  underkastet  den 
strålende  og  lokkende  falske  reklame. 
Vold  bliver  magtfuldt  portrætteret  over- 
alt. Vort  samfund  er  gennemsyret  af 
antydningen  om  at  selviskhed  og  øje- 
blikkelig tilfredsstillelse  er  acceptabel,  ja 
endog  en  respektabel  opførsel.  Alkoho- 
lismens onder  er  vokset  som  en  eksplo- 
sion og  er  blevet  gjort  større  af  andre 
former  for  narkotikamisbrug.  Den  sek- 
suelle revolution  har  forkrøblet  familier- 
nes åndelige,  mentale  og  fysiske  sund- 
hed. 


Blandt  angrebene  på  familierne  er 
angrebene  på  vor  tro,  som  forældre  bør 
forberede  deres  børn  på.  Nogle  af  disse 
angreb  kommer  gennem  apostater  som 
har  haft  et  vidnesbyrd  og  som  nu  ikke 
synes  at  være  i  stand  til  at  lade  kirken 
være.  En,  der  har  klaget  over  kirkens 
fremgangsmåde,  sagde:  „Jeg  er  så  vred, 
at  hvis  jeg  havde  betalt  tiende,  så  villejeg 
være  holdt  op  med  det."  Forfølgelse  er 
ikke  noget  der  er  nyt  for  Kristi  trofaste 
disciple.  Imidlertid  så  synes  vores  fjen- 
ders vrede  og  ondskab  i  den  sidste  tid  at 
være  øget.  Brigham  Young  sagde:  „Vi 
begynder  aldrig  at  bygge  et  tempel  uden 
at  helvedes  klokker  begynder  at  ringe." 
[Discourses  o f  Brigham  Young,  udvalgt 
af  John  A.  Widtsoe,  Salt  Lake  City: 
Deseret  Book  Co.,  1973,  s.  410].  Med  22 
templer  under  bygning  eller  planlægning 
så  virker  det  som  om  der  er  mange 
klokker  der  skal  ringe. 

Når  jeg  hører  om  familier  der  opløses, 
så  tvivler  jeg  på  om  familiehjemmeafte- 
ner  og  familiebøn  har  været  regelmæs- 
sigt holdt  i  dette  hjem,  og  om  tiendelo- 
ven er  blevet  iagttaget.  Har  den  familie 
æret  sabbaten?  Har  forældrene  udtalt  sig 

imod  kirkens  lærdomme  og  ledere?  Jeg 
spekulerer  på  hvad  der  muligvis  kan 
retfærdiggøre  at  man  opgiver  de  løfter 
man  har  indgået  i  templet  eller  hvad  der 
kan  retfærdiggøre  at  en  familie  med  små 
børn  opløses. 

Hvorfor  er  én  familie  stærk  og  en 
anden  svag?  Problemerne  er  uendelig 
sammensatte.  Alligevel  findes  der  svar. 
Der  findes  tilstrækkelige  beviser  for 
tilstedeværelse  af  en  fast  kærlig  fader  i 
hjemmet  i  langt  højere  grad  muliggør  at 
børnene  bliver  ansvarlige  og  lovlydige 
end  hvis  faderen  ikke  er  der,  eller  hvis 
han  ikke  udfører  sin  funktion  som  far  i 
hjemmet.  I  begge  tilfælde  bliver  byrden 
på  moderen  dobbelt  så  stor. 

Malakias  sagde  at  hele  verden  ville 
blive  forbandet  hvis  fædrenes  hjerter 
ikke  blev  vendt  mod  børnene  og  børne- 
nes hjerter  mod  fædrene.  [Se  Mal.  4:6]. 

Tilstedeværelsen  af  faderen  i  hjem- 
met, sammen  med  dét  at  den  ene  eller 
begge  af  forældrene  er  aktive  i  kirken,  og 
at  der  findes  disciplin  i  hjemmet,  synes  at 
medvirke  til  stabile  og  stærke  familier. 

Der  er  ingen  tvivl  om  at  den  vigtigste 
del  i  at  frembringe  familielykke  for 
medlemmer  af  denne  kirke  er  en  dyb 
religiøs  overbevisning  under  en  klog  og 
moden  vejledning  fra  forældrene.  Hen- 
givenheden overfor  Gud  i  hjemmet  sy- 
nes at  smelte  de  åndelige  ankerpladser 
og  den  åndelige  stabilitet  sammen,  som 
kan  hjælpe  familien  til  at  klare  sig.  Nogle 
vil  måske  sige  at  dette  er  en  oversimplifi- 
cering af  et  meget  kompleks  problem, 
men  alligevel  tror  jeg  at  svarene  ligger 
indenfor  rammerne  af  Kristi  gengivne 
evangelium. 

En  af  årsagerne  til  at  familien  er 
svækket  er  manglen  på  absolutter.  Et 
absolut  har  ingen  begrænsning,  ingen 
undtagelse  eller  kvalifikation.   Det   er 


noget  fast  og  sikkert.  Der  må  være 
noget,  som  familiens  medlemmer  altid 
bør  prøve  at  gøre  og  nogle  aktiviteter 
som  familiens  medlemmer  meget  om- 
hyggeligt bør  undgå.  Sandhed  bør  været 
et  absolut  i  enhver  familie. 

Hvordan  kan  forældre  og  familiemed- 
lemmer fremme  og  opbygge  familiens 
styrke?  En  af  mine  bedste  venner  som 
dreng  døde  for  nylig  af  kræft.  Hans 
familie  besluttede  at  han  ville  være  mere 
lykkelig  ved  at  tilbringe  sine  sidste  dage  i 
sit  eget  hjem  end  på  hospitalet,  så  de  fik 
ham  udskrevet  fra  hospitalet  hvor  kræf- 
ten var  blevet  diagnosticeret,  og  de 
sørgede  for  ham  indenfor  hans  eget 
hjems  kendte  vægge.  Hans  81-årige  mor 
forlod  sit  hjem  i  en  anden  stat  og  flyttede 
ind  for  at  lede  den  kærlige  og  ømme 
pleje.  Hans  søster  og  en  bror  forlod 
deres  hjem  langt  væk  adskillige  gange 
for  at  hjælpe  til  i  nødssituationer.  Hans 
børn,  hvoraf  nogle  også  boede  langt 
borte,  kom  og  iværksatte  en  24-timers 
vågen,  således  at  han  aldrig  var  alene. 

Nogle  få  måneder  senere  døde  han 
helt  ødelagt  og  udmarvet,  men  tilfreds 
og  glad.  Deres  kærlighed  fulgte  ham  i 
døden.  Familien  kunne  have  overladt 
ham  til  hospitalet,  uden  udgifter  og  med 
ringe  personlige  besværligheder. 

Må  jeg  foreslå  andre  måder  hvorpå 
man  kan  berige  familier  livet: 

1.  Hold  familiebøn  morgen  og  aften. 
Kilden  til  vor  enorme  individuelle  styrke 
og  potentiel  er  ikke  noget  mysterium. 
Det  er  en  gave  fra  Gud.  Vi  behøver  ikke 
at  nyde  vanedannende  kemikalier  i  nar- 
kotika, herunder  alkohol  for  at  gøre  os  i 
stand  til  at  møde  livets  problemer.  Vi 
behøver  blot  hele  tiden  at  trække  på 
kraftkilden  gennem  ydmyg  bøn.  Det 
kræver  ofte  overmenneskelig  anstrengel- 
se af  forældre  i  en  travl  familie  at  få  alle 

ud  af  sengen  og  samlet  sammen  til 
familiebøn  og  studium  afskriften.  I  har 
måske  ikke  altid  lyst  til  at  bede  når  I  til 
sidst  er  blevet  samlet,  men  det  vil  i  høj 
grad  betale  sig  hvis  I  holder  ud. 

2.  Studér  skrifterne.  Vi  har  alle  brug 
for  den  styrke  som  kommer  gennem 
daglig  læsning  af  skrifterne.  Forældrene 
må  have  et  kendskab  til  standardvær- 
kerne for  at  kunne  undervise  deres  børn  i 
dem.  Et  barn  som  er  blevet  undervist  i 
skrifterne  har  en  uvurderlig  arv.  Børn 
styrkes  når  de  bliver  bekendt  med  helte- 
figurerne og  historierne  fra  skrifterne 
såsom  Daniel  i  løvekulen,  David  og 
Goliat,  Nephi,  Helaman  og  de  2000 
unge  krigere  og  alle  de  andre. 

At  bede  sammen,  studere  skrifterne 
sammen  og  spise  sammen,  giver  foræl- 
dre, børn,  brødre  og  søstre  en  uvurderlig 
tid  hvor  de  kan  tale  og  lytte. 

3.  Lær  børnene  at  arbejde.  Hver  eneste 
husholdning  har  daglige  rutineopgaver, 
som  børnene  kan  være  ansvarlige  for. 

4.  Undervis  i  disciplin  og  lydighed. 
Hvor  forældrene  ikke  disciplinerer  deres 
børn  og  lærer  dem  at  adlyde  skal 
samfundet  måske  belære  dem  på  en 
måde  som  hverken  forældre  eller  børne- 
ne vil  synes  om.  Dr.  Lee  Salk,  børnepsy- 
kolog, har  sagt:  „Holdningen  ,gør  hvad 
du  vil'  har  sneget  sig  ind  på  os  menne- 
sker som  prøver  at  udvikle  et  tæt  og 
tillidsfuldt  familieforhold.  Denne  hold- 
ning fortæller  mennesker  at  de  er  neuro- 
tiske hvis  de  føler  en  form  for  ansvar  for 
de  øvrige  familiemedlemmers  følelser. 
Mennesker  får  også  at  vide  at  de  skal 
give  luft  for  alle  deres  følelser,  selv  om 
det  er  meget  smertefuld  for  andre." 
[Special  Section  Families,  U.S,  News  and 
World  Report,  Inc.,  16  juni  1980,  s.  60]. 
Det  er  som  dr.  Salk  siger,  selvfølgelig 
fuldstændigt  åbenlyst  forkert.  Uden  dis- 


ciplin og  lydighed  i  hjemmet  vil  familiens 
enighed  bryde  sammen. 

5.  Prioritér  loyaliteten  overfor  hinan- 
den højt.  Ordbogen  over  det  danske 
sprog  definerer  ordet  loyal  som  værende 
„som  retter  sig  efter,  respekterer  de 
gældende  love  .  .  .  tro,  mod  og  hengiven 
overfor  .  .  .  som  respekterer  forpligtelser 


Otte  retningslinier  til 

forældre  til  styrkelse  af 

enighed  og  kærlighed  i 

familien. 


overfor,  tager  hensyn  til  andres  beretti- 
gede krav,  interesser,  optræder  på  en 
ærlig  og  hensynsfuld  måde"  [Ordbog 
over  det  danske  sprog,  del  12,  s.  1234,  se 
under  ordet  loyal  O.A.].  Hvis  familiens 
medlemmer  ikke  er  loyale  overfor  hin- 
anden er  de  ikke  loyale  overfor  sig  selv. 
6.  Undervis  i  selvrespekt  og  uafhængig- 
hed. Et  af  hovedproblemerne  i  familier- 
ne i  dag  er  at  de  får  mindre  og  mindre  tid 
sammen.  Nogle  bruger  usædvanlig  me- 
gen tid,  når  de  er  sammen,  foran  fjernsy- 
net, tid  som  berøver  dem  den  personlige 
tid  der  skal  forstærke  følelsen  af  at  man 
selv  er  noget  værd.  Tid  sammen  er 
værdifuld  tid.  Tid  der  er  nødvendig  til  at 
tale,  lytte,  opmuntre  og  vise  hvordan 
man  gør  ting.  Mindre  tid  sammen  kan 
resultere  i  ensomhed,  som  kan  fremkal- 
de indre  følelser  af  ikke  at  blive  støttet, 
ikke  blive  værdsat  og  utilstrækkelighed. 
Følelsen  af  selv  at  være  noget  værd  kan 
styrkes  på  mange  måder.  Når  forældre- 
ne siger  disse  simple  men  betydningsful- 
de ord  til  en  søn  eller  datter,  der  forlader 

hjemmet  til  én  eller  anden  aktivitet: 
„Husk  hvem  du  er",  så  har  de  hjulpet  det 
barn  med  at  føle  sig  betydningsfuldt. 

7.  Udvikl  familietraditioner.  En  stor 
kilde  til  styrke  i  en  familie  kan  findes  i 
deres  egne  traditioner,  som  kan  bestå  af 
mange  ting:  gøre  velsignelse  af  børn, 
dåb,  ordinationer  til  præstedømmet, 
fødselsdag,  fisketure,  juleaften,  familie- 
hjemmeaften  og  så  videre  til  en  særlig 
lejlighed.  Hver  enkelt  families  traditio- 
ner er  enestående  og  tilvejebringes  for  en 
stor  dels  vedkommende  gennem  mode- 
rens påvirkning. 

8.  Gør  alt  i  en  kærlig  ånd.  Ældste 
LeGrand  Richards  fortalte  os  om  det 
kærlige  forhold  som  han  havde  til  sin 
far.  Han  sagde:  „Jeg  trådte  ind  i  min 
faders  lejlighed,  da  han  var  omkring  90 
år  gammel  ...  og  da  jeg  åbnede  døren, 
rejste  han  sig  op  og  gik  hen  imod  mig, 
tog  mig  i  sine  arme,  omfavnede  mig  og 
kyssede  mig.  Det  gjorde  han  altid  .  .  . 
han  sagde  idet  han  tog  mig  i  sine  arme  og 
kaldte  mig  ved  mit  drengenavn:  ,Gran- 
dy,  min  dreng,  jeg  elsker  dig."'1  [Confe- 
rence  Report,  okt.  1967,  s.  111-12]. 

Nogle  forældre  har  vanskeligheder 
med  at  udtrykke  deres  kærlighed  fysisk 
eller  med  ord.  Jeg  kan  ikke  mindes  at 
min  egen  far  nogen  sinde  brugte  ordene: 
„Søn  jeg  elsker  dig",  men  han  viste  det 
på  1 000  måder  som  var  mere  talende  end 
ord.  Det  var  sjældent  han  gik  glip  af  min 
øvetid,  en  kamp,  et  løb  eller  nogen 
anden  aktivitet  som  hans  sønner  deltog 
i. 

Moderens  tid  og  hånd  i  hjemmet  gør 
hjemmet  til  et  varmt,  komfortabelt  og 
dejligt  sted.  Og  husk  på  vore  mødre 
fortjener  særlig  støtte.  Præsident  George 
Albert  Smith  talte  til  ægtemænd  og 
fædre  og  sagde: 


Ældste  James  E.  Faust  fra  De  tolv  apostles 
Kvorum. 


„Det  synes  som  om  nogle  tror  at  det  er 
kvindens  ansvar  at  tage  sig  af  hjemmet 
og  alt  andet,  mens  manden  går  til  møder. 
Jeg  ønsker  at  sige  til  jer  at  jeres  hovedan- 
svar er  jeres  eget  hjem."  [Seventies  and 
Stake  Missionary  Conference,  4.  okt. 
1941,  s.  8]. 

Det  er  blevet  bekræftet  af  præsident 
Harold  B.  Lee:  „Det  største  værk  som  I, 
brødre  nogen  sinde  vil  udføre  for  Her- 
ren, vil  være  som  fædre  inden  for  jeres 
egne  vægge."  [Conference  Report,  april 
1973,  s.  130]. 

Lad  der  ikke  være  nogen  dårlige 
følelser  eller  vrede  mellem  forældre  og 
børn,  brødre,  søstre  og  slægtninge.  En 
vedblivende  følelse  af  smerte  eller  uove- 
rensstemmelse bør  hurtigt  bringes  ud  af 
verden.  Hvorfor  vente  til  den  ene  af 
parterne  er  ved  at  dø  eller  er  død?  Må 
den  rige  menneskelighed  som  et  varmt 
og  kærligt  familieliv  blive  genoprettet  og 
fremherske  i  vort  forhold  til  alle  vore 
slægtninge. 

Hvordan  kan  vi  som  præstedømmele- 
dere, der  allerede  er  administrativt  be- 

byrdet,  hjælpe  forældrene  med  at  hjælpe 
deres  børn?  Jeg  tror  at  svaret  er  meget 
grundlæggende.  I  Frelserens  sidste  dage 
i  sin  tjenestegerning  sagde  han  til  Peter: 
„Simon,  Simon!  se,  Satan  begærede  jer 
for  at  sigte  jer  som  hvede. 

Men  jeg  bad  for  dig,  at  din  tro  ikke  må 
glippe.  Og  når  du  engang  omvender  dig, 
da  styrk  dine  brødre."  [Luk.  22:31-32]. 

Forældre  har  behov  for  at  blive  om- 
vendt og  styrket.  Det  sker  gennem 
undervisning  i,  forståelse  for  og  anven- 
delse af  evangeliets  principper.  Det  er  en 
stor  udfordring  til  præstedømmets  lede- 
re at  sørge  for  at  alle  i  ward,  grene  og 
kvorummer  styrkes  i  deres  forståelse  af 
evangeliet.  Præstedømmets  ledere  er 
iført  stor  autoritet.  Når  biskopper  og 
andre  præstedømmeledere  er  nødvendi- 
ge af  særlige  familieårsager  eller  person- 
lige årsager,  så  er  de,  at  de  står  til 


rådighed  en  stor  styrke  og  trøst.  Deres 
ægte  interesse  og  omsorg  for  os  som 
enkeltpersoner  en  afgørende  støtteme- 
kanisme. 

Brødre  jeg  vil  til  sidst  gerne  sige  noget 
til  at  fremme  en  bedre  forståelse  i  vort 
arbejde.  Lad  os  ikke  tro  at  bare  fordi  vi 
afholder  vore  møder,  passer  vort  hjem- 
melærerbesøg,  og  er  involveret  i  andre 
aktiviteter  at  vi  nødvendigvis  fuldt  ud 
lever  op  til  vort  medlemskab  i  kirken. 
Hele  Helligånden,  godheden  og  Kristi 
nåde  bør  fuldt  ud  være  en  del  af  vor 
tjenestegerning  i  kirken  og  i  vore  fami- 
lier. 

Religionen  i  en  fjern  fortid  var  ofte 
indhyllet  i  streng  fanatismie,  hykleri  og 
intolerance.  Guds  hellige  præstedømme 
kom  sammen  med  evangeliets  genopret- 
telse, ikke  for  at  blive  udøvet  i  en  ånd  af 
tvang,  men  i  handlefrihedens  ånd,  hvi- 

lende  på  et  fundament  af:  „mildhed, 
sagtmodighed  og  uskrømtet  kærlighed" 
[L&P  121:41].  Det  er  Kristi  søde  Ånd. 

Disse  ophøjede  principper  må  iværk- 
sættes af  kloge  mænd.  Når  vi  giver 
vejledning  i  kirken  og  i  vore  hjem  bør  der 
ikke  findes  nogen  diktatorisk  ånd  eller 
uretfærdig  herredømme.  Præstedømmets 
nøgler  og  magt  kan  kun  ,, bruges  .  .  .  ved 
retfærdighedens  grundsætninger."  [L&P 
121:36]. 

Gud  har  gennem  sine  profeter  i  nyere 
tid  givet  præstedømmet  den  store  udfor- 
dring overalt  i  verden  at  fremme  det 
hellige  værk,  som  vi  er  involveret  i.  Alle 
værdige  mænd  kan  nu  modtage  præste- 
dømmet. Lad  os  spekulere  på  om  der 
sammen  med  disse  inspirerede  ændrin- 
ger også  er  indtrådt  en  holdning  baseret 
på  de  ophøjede  principper,  som  Frelse- 
ren belærte  om.  Har  det  udvidede  ansvar 
hos  præstedømmet  fået  os  til  at  få  en 
bedre  forståelse  for  vort  arbejde?  Er 
nogle  af  os  ikke  i  stand  til  at  skelne 
mellem  synden  og  synderen? 

Vi  er  mange  som  har  siddet  ved 
fællesrådet,  møder  i  præstedømmets 
udøvende  komité  samt  andre  møder  på 
wardsplan.  Vi  brugte  tid  med  at  finde 
frem  til  dem  som  var  gået  vild.  Men  vore 
anstrengelser  for  at  nå  ud  til  dem  kunne 
have  været  mere  effektive.  Vi  var  af  og  til 
fordømmende.  Af  og  til  mistede  vi  den 
enkelte,  fordi  vi  koncentrerede  os  om 
programmet.  Jeg  kritiserer  ikke  pro- 
grammerne og  aktiviteterne.  Jeg  er  tak- 
nemlig for  dem.  De  er  nødvendige.  De  er 
inspirerede  og  storslåede.  Jeg  beder  kun 
om  større  omsorg  for  den  enkelte  og 
familien,  hvad  der  når  alt  kommer  til  alt 
er  formålet  med  Guds  hellige  værk.  „Thi 
se,  dette  er  min  gerning  og  herlighed  -  at 
tilvejebringe  udødelighed  og  evigt  liv  for 
mennesket."  [Moses  1:39]. 


Måtte  vi  bringe  vort  liv  og  vort  hjem  i 
orden.  Vi  må  forblive  trofaste  overfor  de 
store  absolutter  i  det  gengivne  evange- 
lium, nemlig  Kristus  og  hans  korsfæstel- 
se, den  guddommelige  gengivelse  af 
evangeliet  i  vor  tid,  sandheden  af  Mor- 
mons Bog,  Joseph  Smiths  guddommeli- 
ge kaldelse  som  Guds  profet  og  den 
fortsatte  åbenbaring  til  hans  efterfølgere 
i  henhold  til  kirkens  og  dens  medlem- 
mers behov. 

Hvis  vi  er  ét  og  går  fremad  under 
ledelse  af  dem,  som  har  nøglerne  til 
Guds  rige  på  jorden  så  vil  vore  hjem 
blive  beriget,  vore  liv  renset  og  helvedes 
porte  vil  ikke  vinde  over  os.  Lad  os  følge 
Almas  råd  og  „stå  som  Guds  vidner  til 
alle  tider,  i  alle  ting  og  på  alle  steder, 
hvor  I  skulle  befinde  jer,  ja  til  døden." 
[Mosiah  18:9].  I  Jesu  Kristi  navn.  Amen. 
□ 


?s 

Et  kald  til  præstedømmet: 
„Vogt  mine  får" 

Præsident  Ezra  Taft  Benson 
De  tolvs  apostles  Kvorum 


Mine  elskede  brødre,  dette  er  et 
vidunderligt  skue!  Vi  er  dybt  taknemlige 
over  den  tjeneste  som  I  så  villigt  giver  til 
Herren.  Vi  ved  at  Gud  vil  velsigne  jer 
derfor. 

Alle  I  unge  mænd  -  bærere  af  det 
aronske  præstedømme  -  vi  elsker  jer  og 
er  taknemlige  for  jer.  Vi  er  så  taknemlige 
for  jeres  hengivenhed  og  trofasthed.  Af 
hele  min  sjæl  opfordrer  jeg  jer  nu  til  at 
beslutte  jer  til  at  være  rene  og  værdige  til 
at  tjene  Herren  i  alle  jeres  livs  dage.  Deri 
ligger  den  sande  glæde. 

I  aften  taler  jeg  til  alle  præstedømme- 
bærere, til  alle  jer  som  har  et  ansvar  for 
vor  Faders  børn.  Mit  budskab  er  et  kald 
til  præstedømmet:  „Vogt  mine  får". 

De  fleste  af  jer  er  bekendt  med 
Frelserens  beskrivelse  af  medlemmerne 
af  kirken  og  deres  ledere.  De  sande 
disciple  kaldte  han  får  og  præstedømme- 
lederne kaldte  han  hyrder. 

Vi  husker  hans  uforglemmelige  ek- 
sempel med  en  hyrde  som  sørgede  for 
sine  får: 


„Hvis  et  menneske  har  hundrede  får, 
og  et  af  dem  farer  vild,  vil  han  så  ikke 
forlade  de  nioghalvfems  ...  og  gå  ud  og 
lede  efter  det,  der  fo'r  vild?  Og  lykkes  det 
ham  at  finde  det  .  .  .  glæder  [han]  sig 
mere  over  det  end  over  de  nioghalvfems, 
som  ikke  er  faret  vild.  "[Matt.  18:12-13]. 

På  Jesu  tid  var  hyrden  i  Palæstina 
kendt  for  sin  beskyttelse  af  sine  får.  I 
modsætning  til  nutidige  fårehyrder,  så 
gik  hyrden  altid  foran  sin  flok.  Han  førte 
dem.  Hyrden  kendte  hvert  eneste  får  og 
havde  normalt  et  navn  for  hver  enkelt. 
Fårene  kendte  hans  stemme  og  stolede 
på  ham  og  de  ville  ikke  følge  en  frem- 
med. Således  ville  fårene  komme  til  ham 
når  de  blev  kaldt.  [Se  Joh.  10:14,  16]. 

Om  natten  førte  hyrderne  deres  får  til 
en  indhegning,  der  blev  kaldt  en  fåre- 
fold. Høje  mure  omgav  fårefolden  og 
torne  blev  anbragt  på  toppen  af  disse 
mure  for  at  forhindre  vilde  dyr  og  tyve  i 
at  klatre  over. 

Af  og  til  ville  et  vildt  dyr  imidlertid 
drevet  af  sult  springe  over  muren  og  ned 

midt  iblandt  fårene,  der  således  blev 
opskræmt.  Sådan  en  situation  adskilte 
den  sande  hyrde,  én  som  elskede  sine  får, 
fra  lejesvenden,  et  menneske  som  kun 
arbejdede  for  betaling  og  af  pligt. 

Den  sande  hyrde  var  villig  til  at  give  sit 
liv  for  fårene.  Han  ville  gå  ind  midt 
blandt  fårene  og  kæmpe  for  deres  vel- 
færd. Lejesvenden  ville  på  den  anden 
side  sætte  sin  egen  personlige  sikkerhed 
over  fårenes  og  flygtede  normalt  fra 
faren. 

Jesus  benyttede  denne  almindelige 
illustration  fra  sin  tid  til  at  erklære  at  han 
var  den  gode  hyrde,  den  sande  hyrde.  På 
grund  af  sin  kærlighed  til  sine  brødre  og 
søstre  ville  han  frivilligt  give  sit  liv  for 
dem.  [Se  Joh.  10:17-18]. 

Til  sidst  gav  den  gode  hyrde  sit  liv  for 
fårene  -  for  dig  og  mig,  for  os  alle.  Jesus 
gav  senere,  efter  sin  opstandelse,  Peter 
denne  befaling:  „Vogt  mine  lam!  .  .  . 
Vær  hyrde  for  mine  får!  .  .  .  Vogt  mine 
får."  [Se  Joh.  21:15-17]. 

Tre  gange  blev  dette  påbud  gentaget 
overfor  den  nyligt  udpegede  overhyrde. 

Tror  I  at  Peter  huskede  lignelsen  om 
den  gode  hyrde? 

Tror  I  at  Peter  kunne  huske  hvad  en 
god  hyrde  skulle  være  og  hvad  han  skulle 
gøre? 

Tror  I  han  nogen  sinde  betvivlede 
Herrens  eksempel  som  alt  for  idealistisk? 

Det  må  have  påvirket  Peter  dybt,  for 
traditionen  siger  at  han  også  gav  sit  liv 
.  frivilligt  for  værket. 

Symbolikken  i  den  gode  hyrde  er  ikke 
uden  betydning  for  kirken  i  dag.  Det  er 
nødvendigt  at  fårene  bliver  ledt  af  op- 
mærksomme hyrder.  For  mange  strejfer, 
nogle  bliver  lokket  bort  af  øjeblikkelige 
forvirringer,  og  atter  andre  går  fuldkom- 
men tabt. 


Tænk  nøje  over  disse  repræsentative 
eksempler  fra  adskillige  stave,  som  illu- 
strerer størrelsen  af  vort  problem. 

-  En  stav  i  den  østlige  del  af  USA  har 
lidt  over  300  bærere  af  det  melkisedek- 
ske  præstedømme  og  et  lige  så  stort  antal 
vordende  ældster  -  tabte  får! 

-  En  stav  i  Salt  Lake  City  har  1100 
melkisedekske  præstedømmebærere, 
men  også  1100  vordende  ældster.  Hvor 
er  hyrderne,  spørger  vi? 

En  stav  i  England  har  360  bærere  af 
det  melkisedekske  præstedømme,  men 
over  800  vordende  ældster,  hvoraf  kun 
en  ringe  procentdel  overværer  deres 
møder.  Vi  spørger,  hvordan  fårene  vil 
overleve  uden  fårefoldens  sikkerhed  og 
den  vågne  omsorg  fra  en  kærlig  hyrde. 

Vi  ved  at  store  resultater  kan  opnås 
når  hyrderne  gør  en  koncentreret  an- 
strengelse og  viser  omsorg. 

I  en  stav  i  det  sydlige  Utah  er  der 
blevet  gjort  et  koncentreret  arbejde  for 
at  genaktivisere  vordende  ældster.  I  en 
periode  på  to  år  blev  over  100  mænd 
ordineret  til  ældster  i  det  melkisedekske 
præstedømme.  Deres  ordinationer  hæ- 
vede tilstedeværelsen  ved  nadvermøder- 
ne i  staven  med  14%. 

I  en  stav  i  Arizona  oprykkede  47 
vordende  ældster  til  det  melkisedekske 
præstedømme;  i  en  anden  i  stat  i  Was- 
hington oprykkede  det  samme  antal. 
Begge  fortsætter  med  at  benytte  tempel- 
forberedelsesseminarerne. 

Distrikterne  i  en  mission  i  Storbritan- 
nien har  genaktiviseret  mere  end  600 
medlemmer  ved  hjælp  af  fuldtids-  og 
stavsmissionærerne . 

En  stav  i  Sydamerika  har  gennem 
bønsom  og  oprigtige  anstrengelser  gen- 
aktiviseret 146  vordende  ældster  på 
mindre  end  ét  år.  Yderligere  45  er  nu 

klar  til  ordination  til  embeder  i  det 
melkisedekske  præstedømme. 

Vi  erkender,  som  i  fordums  tid,  at 
nogle  af  fårene  vil  gøre  oprør  og  er  „som 
en  vild  flok,  der  flyr  fra  hjorden." 
[Mosiah  8:21].  Men  de  fleste  af  vore 
problemer  stammer  fra  mangel  på  kær- 
lighed og  opmærksomme  hyrder. 

Med  en  hyrdes  omsorg  vil  mange  af 
vore  medlemmer,  de  som  netop  er  blevet 
født  i  evangeliet,  blive  næret  gennem 
evangeliet  og  nye  standarder.  En  sådan 
opmærksomhed  vil  sikre  at  der  ikke  vil 
ske  en  tilbagevenden  til  gamle  vaner  og 
venner. 

Med  en  hyrdes  kærlige  omsorg  vil 
mange  af  vore  unge  mennesker,  vore 
unge  lam,  ikke  strejfe  om.  Og  hvis  de  gør 
det  så  vil  fårehyrdens  stav,  en  kærlig 
arm,  få  dem  tilbage. 


Med  en  hyrdes  omsorg  kan  mange  af 
de  som  nu  er  uafhængige  af  flokken  blive 
vundet  tilbage.  Mange  har  giftet  sig 
udenfor  kirken  og  påtaget  sig  den  livsstil 
som  deres  ægteskabspartner  har. 

Jeg  gentager,  problemet  er  alvorligt 
og  af  betragtelig  størrelse. 

Vi  tilbyder  ingen  ny  løsning  på  dette 
gamle  problem.  De  pålæg  som  Jesus  gav 
til  Peter,  og  som  han  fremhævede  ved  at 
gentage  det  tre  gange  er  den  gamle 
løsning:  „Vogt  mine  lam  . «  .  Vær  hyrde 
for  mine  får  .  .  .  Vogt  mine  får". 

Svaret  ligger  således  i  at  hyrden  passer 
på  flokken.  Med  andre  ord  at  præste- 
dømmet våger  og  drager  omsorg.  Det  er 
virkelig  omsorg  fra  en  sand  hyrde,  ikke 
blot  den  forlorne  omsorg  som  en  leje- 
svend kunne  udvise. 

Her  er  nogle  spørgsmål  som  enhver 
sand  hyrde  bør  stille: 

Hyrder  -  hjemmelærere: 

Våger  I  over  familierne  som  I  bør? 

Betjener  I  deres  behov? 

Bekymrer  I  jer  nok  om  jeres  familiers 
velfærd  til  at  finde  ud  af  deres  interesser, 
således  at  I  husker  fødselsdage  og  særli- 
ge begivenheder  og  at  I  hele  tiden  beder 
for  dem? 

Er  I  de  første  der  kommer  til  hjemmet, 
når  familien  har  behov  for  hjælp? 

Kalder  familieoverhovedet  på  dig 
først? 

Er  du  opmærksom  på  behovene  hos 
hver  enkelt  medlem  af  familien? 

Når  én  af  jeres  tildelte  familier  flytter, 
ved  I  så  hvor  de  er  flyttet  hen?  Har  I  gjort 
noget  for  at  få  fat  i  deres  nye  adresse? 
Har  I  undersøgt  hos  naboer,  venner  og 
slægtninge? 

Hyrder  -  stavspræsidenter, 
biskopper  og  kvorumsledere: 

Byder  I  de  nyomvendte  velkommen  i 
jeres  rækker? 

Kan  de  føle  jeres  kærlighed  og  oms- 
org? 

Inviterer  I  de  nyomvendte  hjem  til  jer 
selv? 

Ved  de  hvad  familieaften  er  og  hvor- 
dan man  benytter  den? 

Føler  familien  sig  velkommen  og 
komfortabel  i  jeres  kreds? 

Ordinerer  I  værdige  mandlige  med- 
lemmer til  embeder  i  præstedømmet 
efter  dåb? 

Giver  I  dem  meningsfyldte  kirkeopga- 
ver? 

Hyrder  -  stavspræsidenter, 
biskopper  og  kvorumsledere: 


Efterlader  I  de  99  og  søger  efter  den 
tabte? 

Kalder  I  og  udpeger  I  vejledere  og 
andre,  som  kan  nå  ud  til  de  påvirkelige 
unge  og  være  sammen  med  dem  på  deres 
„egne  betingelser"? 

Har  I  fuldt  ud  iværksat  ungdomspro- 
grammet og  benytter  I  dette  program  til 
at  imødekomme  de  unges  individuelle 
behov? 

Er  I  opmærksomme  på  de  unge  enlige, 
de  skilte  og  dem  med  særlige  behov? 


Vi  ønsker  at  I  skal  våge 

over,  vogte,  passe  på  samt 

sørge  for  flokken,  og  hvis 

nogen  midlertidigt  går  tabt, 

udfordrer  vi  jer  til  at  finde 

dem." 


Forbereder  I  omhyggeligt  og  åndeligt 
dem  som  skal  indtræde  i  forsvaret? 

Er  I  særligt  opmærksomme  på  de  unge 
mænd,  der  befinder  sig  i  overgangsperio- 
den fra  det  aronske  præstedømme  til  det 
melkisedekske  præstedømme? 

Biskopper,  sikrer  I  jer  at  de  kommer 
under  omsorg  af  deres  nye  hyrde,  kvo- 
rumspræsidenten? 

Tilvejebringer  I  tilstrækkelige  mulig- 
heder for  tjeneste  i  kirken  for  vore 
hjemvendte  missionærer,  således  at  disse 
unge  mænd  og  kvinder  ikke  driver  ud  i 
uaktivitet,  fordi  de  ikke  har  lejlighed  til 
at  tjene  således  som  de  har  gjort  i  18 
måneder? 

Benytter  I  besøgslærererinderne  til  at 
forstærke  hjemmelærer  arbejdet? 

Belærer  I  fædrene  om  deres  pligter? 

Afholder  I  tempelforberedelsessemi- 
nar  for  at  opmuntre  de  vordende  ældster 
til  at  forberede  sig  til  det  melkisedekske 
præstedømme  og  templet? 

Tildeler  I  ældre  vordende  ældster  til 
højpræsterne,  og  inviterer  I  dem  til  at 
være  sammen  med  dem  som  de  føler  sig 
bedst  tilpas  sammen  med? 

Bliver  de  unge  vordende  ældster  invi- 
teret til  at  deltage  i  ældsternes  kvorum? 

Nogle  ledere  siger  at  nogle  mænd  er 
hinsides  al  håb,  men  som  englen  fortalte 
Abraham,  så  er  intet  umuligt  for  Herren! 
[Se  1  Mos.  18:14].  En  bror,  der  blev 
betragtet  af  nogle  som  et  håbløst  tilfæl- 
de, udbrød  med  tårer  overfor  tempelar- 
bejderen ved  beseglingsalteret:  „Jeg  ved 
ikke  hvorfor  jeg  har  ventet  så  længe  på 
denne  velsignelse!" 


For  nyligt  hørte  jeg  ved  et  møde  for 
ledere  lørdag  aften  en  bestemt  broder, 
der  sagde:  „Jeg  har  har  haft  travlt  med 
djævelen  lige  siden  jeg  begyndte  at  blive 
aktiv.  Forud  for  det  fulgte  jeg  bare  efter 
ham." 

Hjælper  vi  den  ene,  som  behøver 
hjælp  fordi  han  eller  hun  er  på  vej  til  fuld 
aktivitet? 

Hyrder  -  stav spræ sidenter , 
biskopper  og  kvorumsledere: 

Er  I  opmærksomme  på  kirkens  opteg- 
nelser over  medlemmer  indenfor  jeres 
ansvarsområde  -  især  dem  som  ikke 
deltager  sammen  med  jer  i  møderne? 

Fremskaffer  I  de  nye  adresser  fra 
hjemmelærerne,  når  medlemmerne  for- 


Medlemmer  af  De  tolv  apostles  Kvorum:  Præsident  Ezra  Taft  Benson,  til  venstre, 
ældsterne  Mark  E.  Petersen,  Howard  W.  Hunter,  Thomas  S.  Monson  og  Boyd  K.  Packer. 

lader  jer,  eller  er  I  bare  glade  for  at  slippe 
af  med  deres  medlemskort  og  sender 
dem  ind  med  ,, adresse  ukendt"  skrevet 
på  dem? 

Hyrder  -  fædre  i  Israel: 

Sørger  I  for  familiebøn  med  jeres 
familie  morgen  og  aften? 

Afholder  I  en  regelmæssig,  vedvaren- 
de og  inspirerende  familiehjemmeaften 
en  gang  om  ugen? 

Fører  I  an  i  åndelige  anliggender? 

Er  dit  eksempel  hvad  det  bør  være  for 
dem  som  du  leder? 

Beder  du  for  dine  egnes  velfærd? 

Elsker  du  dem? 

Vil  du  give  dit  liv  for  dem? 

Hyrder  -  alle  som  bærer  præstedømmet: 

Vi  beder  jer  højtideligt  bedømme  jeres 
egen  præstation  i  forhold  til  disse  anlig- 
gender. 

Vi  kalder  pajer  som  Paulus  kaldte  på 
ældsterne  i  Efesus: 

„Så  giv  da  agt  på  jer  selv  og  på  hele 
den  hjord,  i  hvilken  Helligånden  satte  jer 
som  tilsynsmænd,  for  at  I  skal  vogte 
Guds  kirke,  som  han  købte  sig  med  sit 
eget  blod."  [Ap.  G.  20:28,  fremhævning 
tilføjet]. 

Vi  gentager  overfor  jer  det  pålæg  som 
Jesus  gav  Peter.  Vi  gentager  med  den 
samme  vægt  og  den  samme  gentagelse: 
„Vogt  mine  lam!  .  .  .  Vær  hyrde  for  mine 
får!  .  .  .  Vogt  mine  får!" 

Vi  kalder  på  jer  og  beder  jer  om  at 
virke  med  fornyet  hengivenhed.  Vi  øn- 
sker at  I  skal  gøre  noget  som  I  ikke  har 
gjort.  Vi  ønsker  I  skal  våge  over,  vogte, 
passe  på  samt  sørge  for  flokken,  og  hvis 
nogen  midlertidigt  går  tabt,  udfordrer  vi 
jer  til  at  finde  dem. 

Hvorfor  skal  I  gøre  dette? 


Fordi  I  elsker  jeres  brødre  og  søstre.  I 
ønsker  at  de  skal  nyde  glæde  i  vor  Faders 
rige. 

Der  findes  intet  større  værk  i  hele 
verden  end  det  at  frelse  sjæle.  Uendelig 
glæde  vil  blive  jer  til  del,  når  I  bringer 
sjæle  til  ham! 

Hvis  I  vil  være  bønsomme  og  oprigti- 
ge i  jeres  ønske  om  at  vogte  hans  hjord, 
så  vil  Herren  velsigne  jer  med  succes. 

Dette  lover  vi  jer! 

Gud  velsigne  jer,  mine  brødre  i  præ- 
stedømmet, som  alle  er  opmærksomme 
hyrder,  som  alle  kender  jeres  hjord  og 
som  alle  kendes  af  jeres  hjord.  Må  vi 
omhyggeligt  passe  på  dem  og  beskytte 
dem  således  at  de  kan  forblive  i  sikker- 
hed og  uskadte.  Dette  er  vor  udfordring, 
vor  pligt  og  vor  glæde,  og  denne  glæde 
lover  jeg  jer  alle,  når  I  accepterer  udfor- 
dringen og  gør  jeres  pligt. 

I  Jesu  Kristi  navn.  Amen.  □ 


TmMimB3BBB^USm>B&BKB9Em 


83 


Overvind  de  „Goliat'er"  vi  møder  i 

livet 


Præsident  Gordon  B.  Hinckley 
Andenrådgiver  i  Det  øverste  Præsidentskab 


Jeg  er  taknemmelig  for  det  store  antal 
drenge,  der  har  gjort  så  stor  anstrengelse 
for  at  komme  til  disse  møder.  Det  er  ikke 
let  for  mange  af  dem.  Vi  er  taknemmeli- 
ge for  jer.  Jeg  vil  gerne  sige  noget  særligt 
til  jer  og  jeg  gør  det  ved  at  fortælle  en  del 
af  en  beretning  som  I  allerede  kender. 
Det  er  historien  om  David,  Isajs  søn. 

Som  I  husker  så  befandt  Israels  hær 
sig  under  ledelse  af  kong  Saul  sig  i  en 
dødelig  krig  med  filisternes  hær.  Den  ene 
hær  stod  klar  på  den  ene  høj  og  den 
anden  på  den  modsatte  høj  med  en  dal 
imellem  sig.  Nu  havde  filisterne  blandt 
sig  en  stor  gigant  ved  navn  Goliat  fra 
Gat.  Han  var  seks  alen  og  et  spand  høj. 
Hvis  jeg  har  regnet  rigtigt,  så  må  han 
have  været  omkring  2  m  og  45  cm  høj. 
Sikken  en  basketballspiller  han  kunne 
være  blevet! 

Klædt  i  sin  rustning  gik  han  ned  i 
dalen  og  råbte  til  Israels  hær: 

„Vælg  jer  en  mand  og  lad  ham  komme 
herned  til  mig! 

Hvis  han  kan  tage  kampen  op  med 
mig  og  dræber  mig,  vil  vi  være  eders 


trælle,  men  får  jeg  bugt  med  ham  og 
dræber  ham,  skal  I  være  vore  trælle  og 
trælle  for  os  .  .  . 

I  dag  har  jeg  hånet  Israels  slagrækker; 
kom  med  en  mand,  så  vi  kan  kæmpe 
sammen!"  [1  Sam.  17:8-10]. 

Da  Saul  og  Israels  hær  så  denne  gigant 
og  hørte  hans  isende  udfordring  blev  de 
bange,  fordi  de  ikke  selv  havde  en  mand 
der  var  så  stor. 

Mens  alt  dette  udspillede  sig  bad 
Davids  fader,  Isaj,  sin  unge  søn  om  at 
bringe  noget  mad  til  sine  tre  brødre  i 
hæren.  Da  han  ankom  på  kamppladsen 
stod  Goliat  frem  igen  og  udslyngede  den 
samme  udfordring  som  David  hørte. 
Der  var  frygt  i  hele  Israels  hær.  David, 
der  blot  var  en  dreng,  sagde  til  kongen 
[og  jeg  vil  omforme  hans  sprogbrug  lidt]: 
„Konge,  hvorfor  er  du  så  bange  for 
denne  gigant!  Jeg  vil  ud  og  kæmpe  med 
ham." 

Saul  svarede:  „Du  kan  ikke  gå  hen  og 
kæmpe  med  den  filister;  thi  du  er  en  ung 
mand,  og  han  har  været  kriger  fra  sin 
ungdom!"  [1  Sam.  17:33]. 

David  overtalte  derefter  Saul  til  at 
lade  ham  prøve.  Han  fortalte  kongen 
hvordan  han  havde  kæmpet  med  en  løve 
og  en  bjørn  for  at  redde  sin  faders  får  og 
afsluttede  med  at  sige  at  Herren  ville 
redde  ham  fra  filisterens  hånd.  Saul,  der 
muligvis  tænkte  at  et  liv  mere  eller 
mindre  i  forbindelse  med  de  alvorlige 
tab  som  de  allerede  havde  haft  ikke  var 
af  større  betydning,  sagde  til  David: 
„Gå!  Herren  være  med  dig."  [1.  Sam. 
17:37]. 

Saul  hængte  derpå  en  rustning  på 
David  der  var  så  tung  at  drengen  knapt 
kunne  gå.  David  sagde  til  kongen:  „Jeg 
kan  ikke  gå  med  den"  hvorpå  han  tog 
rustningen  af. 

„Derpå  tog  han  sin  stav  i  hånden 
udsøgte  sig  fem  af  de  glatteste  sten  i 
flodlejet,  lagde  dem  i  sin  hyrdetaske,  der 
tjente  ham  som  slyngestenstaske,  tog  sin 
slynge  i  hånden  og  gik  mod  filisteren." 
[1.  Sam.  17:40]. 

Denne  unge  dreng  gik  med  blot  en 
slynge  og  fem  sten  samt  kun  iført  troens 
rustning  ned  i  dalen  for  at  møde  Goliat. 

,,0g  da  filisteren  så  til  og  fik  øje  på 
David,  ringeagtede  han  ham,  fordi  han 
var  en  ung  mand,  rødmosset  og  smuk  at 
se  til. 

Og  filisteren  sagde  til  David: , Er  jeg  en 
hund,  siden  du  kommer  imod  mig  med 
en  stav?'  Og  filisteren  forbandede  David 
ved  sin  gud. 

Derpå  sagde  filisteren  til  David:  ,Kom 
herhen,  så  skal  jeg  give  himmelens  fugle 
og  markens  vilde  dyr  dit  kød!' 

David  svarede  filisteren:  ,Du  kommer 
imod  mig  med  sværd  og  spyd  og  kaste- 
våben, men  jeg  kommer  imod  dig  i 
Hærskarers  Herres,  Israels  slagrækkers 
Guds  navn,  ham,  du  har  hånet. 

I  dag  giver  Herren  dig  i  min  hånd;  jeg 
skal  slå  dig  ned  og  hugge  hovedet  af  dig 


og  i  dag  give  himmelens  fugle  og  jordens 
vilde  dyr  din  og  filisterhærens  døde 
kroppe,  for  at  hele  jorden  kan  kende,  at 
der  er  en  Gud  i  Israel."  [1  Sam.  17:42- 
46]. 

Det  var  en  modig  snak  af  en  dreng, 
som  stod  overfor  en  gigant  på  2  m  og  45 
cm. 

Goliat  angreb  ham  i  vrede.  David  løb 
hen  imod  giganten  og  „greb  ned  i  tasken, 
tog  en  sten  af  den,  slyngede  den  ud  og 


„Øllets,  alkoholens, 
tobakkens,  narkotikaens  og 

pornografiens  onder  er 

fristelser  som  bærer  at  det 

aronske  præstedømme  kan 

besejre!" 


ramte  filisteren  i  panden,  så  stenen 
trængte  ind  i  hans  pande,  og  han  styrte- 
de næsegrus  til  jorden."  [1  Sam.  17:49]. 
I  kender  resten  af  denne  historie.  Jeg 
vil  gerne  anvende  den  på  jer.  Der  findes 
Goliat'er  overalt  omkring  jer,  store 
giganter  med  onde  hensigter  om  at 
ødelægge  jer.  Det  er  ikke  mænd  der  er 
2,45  m  høje,  men  det  er  mænd  fra 
institutioner  som  kontrollerer  tiltræk- 
kende, men  onde  ting,  der  kan  udfordre, 
svække  og  ødelægge  jer.  Det  gælder  både 
øl,  anden  form  for  alkohol  og  tobak.  De 
mennesker,  som  markedsfører  disse  pro- 
dukter, vil  gerne  gøre  jer  til  slaver  af 
dem.  Der  findes  forskellige  former  for 
narkotika,  som  jeg  har  fået  at  vide  er 
relativt  lette  at  få  fat  i  på  mange 
gymnasier.  For  dem  som  faldbyder  disse 

ting  er  dette  en  industri  i  millionklassen, 
et  kæmpemæssigt  ondt  edderkoppe- 
spind. Der  findes  pornografi,  som  er 
forførende,  interessant  og  tillokkende. 
Det  er  blevet  til  en  kæmpemæssig  indu- 
stri, der  producerer  blade,  film  samt 
andre  materialer,  der  har  til  hensigt  at 
berøve  jer  jeres  penge  og  føre  jer  hen 
imod  aktiviteter,  som  vil  ødelægge  jer. 

Giganterne  bag  ved  disse  anstrengel- 
ser er  formidable  og  dygtige.  De  har 
opnået  en  stor  erfaring  i  den  krig  som  de 
udkæmper.  De  vil  gerne  fange  jer  i  deres 
snarer. 

Det  er  næsten  fuldkommen  umuligt 
helt  at  undgå  at  blive  stillet  overfor  deres 
produkter.  Man  ser  disse  materialer 
overalt,  men  I  behøver  ikke  frygte,  hvis  I 
har  en  slynge  af  sandhed  i  jeres  hænder.  I 
er  blevet  vejledt,  undervist  og  rådet.  I 


har  sten  af  dyd,  ære  og  retskaffenhed, 
som  I  kan  benytte  imod  de  fjender  som 
gerne  vil  overvindejer.  I  kan  ramme  dem 
,,lige  mellem  øjenene"  for  at  benytte  et 
billedligt  udtryk.  I  kan  triumfere  over 
dem  ved  at  disciplinere  jer  selv  til  at 
undgå  dem.  I  kan  sige  til  dem  allesam- 
men som  David  sagde  til  Goliat:  ,,Du 
kommer  imod  mig  med  sværd  og  spyd 
og  kastevåben,  men  jeg  kommer  imod 
dig  i  Hærskarers  Herres,  Israels  slagræk- 
kers Guds,  navn,  ham,  du  har  hånet." 
Sejren  vil  blive  jeres.  Der  findes  ikke 
en  dreng  indenfor  rækkevidden  af  min 
stemme,  som  behøver  at  give  efter  for 
nogle  af  disse  kræfter.  I  bærer  Guds 
præstedømme.  1  er  Guds  sønner.  I  har 
hans  kraft  i  jer  til  at  opretholdejer.  I  har 
ret  til  englebetjening  til  at  beskytte  jer. 
Lad  ikke  en  Goliat  gøre  jer  bange.  Stå 

fast  og  vig  ikke  tilbage,  så  vil  I  sejre. 
Efterhånden  som  årene  går  vil  I  kunne  se 
tilbage  med  tilfredsstillelse  på  de  kampe 
som  I  har  vundet  i  jeres  liv. 

Når  I  bliver  fristet  så  nævn  den 
pralende  og  bedrageriske  gigant  „Go- 
liat" og  gør  med  ham  som  David  gjorde 
med  filisteren  fra  Gat.  Gud  velsigne  hver 
eneste  af  jer,  det  beder  jeg  ydmygt  om. 

Jeg  vil  nu  kort  omtale  et  andet  emne 
og  jeg  vil  især  tale  til  jer  ældre  brødre. 

Jeg  har  en  ven  som  byggede  et  smukt 
hjem  og  fyldte  det  med  de  bedste  tæpper, 
møbler,  husholdningsapparater  og  alt 
hvad  penge  kan  købe.  Indenfor  murene 
opbevarede  han  sine  fine  biler  og  sine 
dyre  juveler,  men  da  han  var  bange  for  at 
ubudne  gæste  skulle  komme  og  røve  det, 
installerede  han  dyre  låse,  så  han  måtte 
benytte  en  nøgle  for  både  at  komme  ud 
og  ind.  Han  satte  stænger  på  vinduerne 


og  dørene  og  var  som  en  fange  der 
kiggede  ud  fra  sit  eget  hjem  på  samme 
måde  som  man  kigger  ud  fra  et  fængsel. 
Han  installerede  dyrt  elektronisk  over- 
vågningsudstyr til  at  tænde  lys  og  sætte 
sirener  igang  hvis  nogen  uvedkommen 
gæst  skulle  nærme  sig.  Han  anlagde  for 
en  stor  dels  vedkommende  sin  have  uden 
træer  eller  buske  så  at  der  ikke  ville  være 
nogle  steder  hvor  en  tyv  kunne  skjule  sig. 
Så  sagde  han  selvtilfreds  for  sig  selv: 
„Nu  er  jeg  i  sikkerhed." 

Men  hvad  han  ikke  forstod  var,  at 
hverken  stænger  eller  låse,  lys  eller 
sirener  eller  noget  andet  af  den  slags  ville 
have  den  mindste  virkning  på  de  ubudne 
gæster  af  en  anden  slags,  som  kunne 
ødelægge  hans  børns  liv,  ødelægge  hans 
ægteskab,  som  havde  været  kilden  til 
hans  lykke  i  så  mange  år,  og  binde  ham 
med  ondskabens,  bitterhedens  og  hadets 

bånd  overfor  dem  som  han  en  gang 
elskede,  og  låse  ham  inde  i  en  fængsels- 
celle bestående  af  fortvivlelse  og  ulykke. 

Brødre,  jeg  tilbringer  megen  tid  med 
at  lytte  til  hvad  ulykkelige  mennesker 
fortæller  mig.  Set  i  forhold  til  kirkens 
medlemstal  procentvis  udgør  de  en  rela- 
tiv lille  gruppe.  Men  der  er  for  mange,  og 
hver  eneste  tilfælde  er  en  tragedie.  Med 
nogle  få  undtageler  synes  det  som  om  det 
er  ægtemanden  og  faderen  der  er  den  der 
overtræder  mest  og  som  blive  mest 
udnyttet  af  syndens  og  selviskhedens 
ubudne  gæster. 

Brødre,  jeg  ved  at  dette  er  et  gammelt 
tema  og  der  er  blevet  talt  meget  om  det. 
Jeg  gentager  det  igen:  Beskyt  jeres  hjem. 
Hvor  dumt  synes  det  ikke  at  være  at 
installere  stænger,  låse  og  elektronisk 
udstyr  mod  tyve  og  ødelæggere,  når  man 


samtidig  modtager  mere  lumske  ubudne 
gæster  som  om  de  var  inviteret. 

Jeg  siger  til  jer  hvad  jeg  sagde  til 
drengene  -  undgå  pornografi  som  pe- 
sten. Jeg  mindes  en  opgave  for  nogle  år 
siden  hvor  jeg  skulle  gengive  en  mands 
velsignelser,  en  mand  som  var  blevet 
udelukket  af  kirken  på  grund  af  sin  synd. 
Han  kom  til  mit  kontor  sammen  med  sin 
hustru.  Jeg  talte  med  dem  enkeltvis.  Jeg 
spurgte  ham  hvordan  det  altsammen  var 
begyndt.  Han  havde  en  ansvarsfuld 
stilling  i  kirken.  Han  var  ligeledes  selv- 
stændig med  et  stort  ansvar  i  samfundet. 

Han  sagde  at  hans  problem  begyndte 
da  han  samlede  et  pornografisk  blad  op 
for  at  læse  det  på  en  flyvetur.  Det 
fangede  ham.  Det  appelerede  til  ham. 
Han  opdagede  at  han  købte  flere  og  flere 
af  disse  blade.  Derpå  begyndte  han  at 

finde  frem  til  film  som  kildrede  ham  og 
ophidsede  ham.  Da  han  vidste  at  hans 
hustru  ikke  ville  være  med  til  noget  af  det 
så  gik  han  alene.  Han  skabte  mulighed 
for  at  forlade  byen  og  besøge  andre  byer 
hvor  han  lettere  kunne  hengive  sig  til 
sine  lyster.  Så  fandt  han  på  undskyldnin- 
ger til  at  blive  sent  på  kontoret  og  bad  sin 
sekretær  om  at  blive  samme  med  ham. 
Den  ene  ting  førte  til  den  anden  indtil 
han  gav  efter. 

Med  tårerne  rullende  ned  ad  kinderne 
sad  han  på  den  anden  side  af  skrivebor- 
det og  forbandede  den  dag  da  han  havde 
læst  det  første  blad.  Han  talte  om  sin 
kærlighed  til  sin  hustru,  som  havde 
tilgivet  ham  og  var  forblevet  trofast 
overfor  ham.  Han  talte  om  sin  kærlighed 
til  sine  børn,  som  var  skamfulde  og 
forlegne  over  hans  gerninger.  Han  for- 
talte om  det  helvede  som  han  havde 
gennemgået  i  4  år  fra  den  tid  hvor  han 
var  blevet  udelukket.  Han  talte  om  sin 
kærlighed  til  kirken  og  sit  ønske  om  igen 
at  nyde  kirkens  fulde  velsignelser. 

I  overværelse  af  hans  hustru  lagde  jeg 
mine  hænder  på  hans  hoved  og  gengav 
med  det  hellige  præstedømmes  myndig- 
hed hans  præstedømme,  hans  tempelbe- 
gavelse, hans  tempelbesegling  og  alle 
andre  velsignelser  som  han  tidligere 
havde  haft.  Denne  store  stærke  mand 
græd  som  et  barn  under  mine  hænder, 
mens  hans  hustru  der  holdt  hans  hånd 
også  græd  som  et  barn. 

Ved  afslutningen  af  denne  velsignelse 
omfavnede  de  hinanden  og  han  bad 
hende  om  at  tilgive  sig.  Hun  sagde,  at 
hun  havde  tilgivet  ham  og  at  hun  elskede 
ham  og  altid  ville  elske  ham. 

De  var  meget  lykkelige  da  de  forlod 
mig,  lykkeligere  end  de  havde  været  i 
årevis  og  jeg  var  også  lykkelig,  men  jeg 
tænkte  på  den  frygtelige  pris  som  han 


havde  betalt  og  på  den  pris  som  han 
havde  krævet  af  sin  familie  gennem  sin 
dumhed  og  sin  overtrædelse. 

Desværre  er  der  ikke  altid  denne  form 
for  en  lykkelig  udgang.  I  mange  tilfælde 
er  der  skilsmisse  med  bitterhed  og  had. 
Hvad  der  engang  var  kærlighed  har 
vendt  sig  til  had.  Børnenes  liv  bliver 
ødelagt.  Håb  bliver  som  aske.  Ofte  er  der 
kun  ulykke,  ensomhed  og  beklagelse. 

Brødre,  sørg  for  at  jeres  kærlighed  og 
hengivenhed  bevares  i  hjemmet.  Betragt 
den  kvinde,  som  I  har  givet  hånden  over 
alteret  i  Herrens  hus  og  som  I  har  lovet 
jeres  kærlighed,  loyalitet  og  hengiven- 
hed for  tid  og  al  evighed,  som  jeres  mest 
værdifulde  ejendel  i  tid  og  evighed.  Din 
hustru,  dine  børn  og  du  selv  vil  derpå 
kende  og  føle  en  sikkerhed  der  er  langt 
større  end  nogen  som  kan  købes  med 
isenkramvarer  og  dippedutter. 

Gud  velsigne  jer,  min  brødre,  både 
unge  og  gamle.  At  Herren  må  holde  sin 
hånd  over  jer,  således  at  I  kan  forblive 
nært  knyttet  til  ham  og  gøre  jer  fortjent 
til  hans  beskyttende  hånd,  det  beder  jeg 
ydmygt  om  i  Jesu  Kristi  navn.  Amen.  □ 


Præsident  Gordon  B.  Hinckley, 
andenrådgiver  i  Det  øverste  Præsidentskab. 

Et  princip  med  en  forjættelse 


Præsident  Ezra  Taft  Benson 
De  tolv  apostles  Kvorum 


Mine  elskede  brødre  og  søstre,  for  1 50 
år  siden  organiserede  profeten  Joseph 
Smith  profeternes  skole.  Formålet  med 
denne  skole  var  at  forberede  udvalgte 
medlemmer  af  præstedømmet  til  at  præ- 
dike Jesu  Kristi  evangelium  til  hele 
verden. 

Da  man  ikke  havde  et  tempel  blev  den 
første  profeternes  skole  afholdt  i  et  lille 
rum  i  biskop  Newel  K.  Whitneys  hjem. 
Brigham  Young  var  én  af  de  tidlige 
deltagere  i  denne  skole  og  han  beskrev 
en  scene  som  ofte  gentog  sig  under 
møderne: 

,,De  samme  brødre  havde  ofte  kørt 
hundredevis  af  mil  for  at  deltage  i  skolen 
i  det  lille  værelse  der  formodentligt  ikke 
har  været  større  end  3x4  meter.  Når  de 
samledes  her  efter  morgenmaden  var  det 
første  de  gjorde  at  tænde  deres  piber,  og 
mens  de  røg  talte  de  om  de  storslåede 
ting  der  hører  dette  riget  til,  ...  og  så 
snart  piben  var  taget  ud  af  munden  tog 
de  et  stort  stykke  skråtobak.  Det  skete 


ofte  at  når  profeten  kom  ind  i  værelset 
for  at  give  belæringer  befandt  han  sig  i  en 
sky  af  tobaksrøg.  Dette,  og  hans  hustrus 
beklagelser  over  at  skulle  gøre  gulvet 
rent  fik  profeten  til  at  overveje  sagen,  og 
han  gik  til  Herren  i  bøn  for  at  kende  hans 
indstilling  til  ældsternes  brug  af  tobak." 
[Journal  of  Discourses,  12:158]. 

Som  svar  på  profetens  henvendelse 
gav  Herren  ham  en  åbenbaring  i  fami- 
lien Whitneys  hjem.  Denne  åbenbaring 
er  kendt  som  visdomsordet. 

Til  at  begynde  med  blev  denne  åben- 
baring ikke  givet  som  en  befaling.  Den 
blev  givet  som  ,,et  princip  med  en 
forjættelse  og  afpasset  efter  de  svages 
evne,  ja,  de  allersvageste  blandt  de 
hellige,  som  er  eller  kan  kaldes  hellige." 
[L&P  89:3],  Det  gav  de  hellige  tid  til  at 
vænne  sig  til  de  principper  der  var 
indeholdt  i  denne  åbenbaring. 

Mens  jeg  var  på  min  første  mission  i 
Storbritanien  i  1922  var  der  nogle  af 
søstrene  der  havde  svært  ved  at  holde  op 

med  at  drikke  te.  Jeg  læste  dette  afsnit 
for  dem  og  de  fleste  af  dem  holdt  op  med 
at  drikke  te,  fordi  de  ikke  ønskede  at 
blive  anset  for  at  være  de  „svageste"  af 
dem  der  er  eller  kan  kaldes  hellige. 

I  1851  foreslog  Brigham  Young  til 
kirkens  generalkonference  at  alle  hellige 
formelt  indgik  en  pagt  om  at  overholde 
visdomsordet.  Dette  forslag  blev  en- 
stemmigt godkendt  af  kirkens  medlem- 
skab. Siden  den  dag  har  åbenbaringen 
været  en  bindende  befaling  for  alle 
kirkens  medlemmer. 

Visdomsordet  er  én  af  de  ting  som 
kirkens  medlemmer  er  kendt  for.  Sæd- 
vanligvis ved  andre  der  ikke  er  af  vores 
tro  at  de  praktiserende  medlemmer  af 
vor  kirke  afstår  fra  tobak,  kaffe,  te  og 
alle  alkoholiske  drikke. 

Videnskabelige  studier  har  bekræftet 
at  sidste  dages  hellige  har  færre  proble- 
mer med  hjertet,  færre  kræfttilfælde  og 
andre  sygdomme  fordi  de  efterlever 
visdomsordet. 

Disse  studier  har  vist  at  man  ikke 
alene  lever  længere,  men  at  kvaliteten  af 
ens  liv  også  bliver  bedre. 

Visdomsordet  er  ét  af  beviserne  på 
inspirationen  i  Joseph  Smiths  profetiske 
kald.  Lad  mig  fortælle  jer  hvorfor. 

For  adskillige  år  siden  bar  en  undersø- 
ger vidnesbyrd  om  Joseph  Smith.  Han 
sagde  at  visdomsordet  var  den  åbenba- 
ring der  havde  bevæget  ham  til  at 
undersøge  kirken.  „Joseph  Smith  kunne 
på  ingen  mulig  måde  have  vidst  hvad 
lægevidenskaben  har  fortalt  os  i  dag  om 
tobakkens,  alkoholens,  teens  og  kaffens 
skadelige  virkninger." 

Han  sagde  at  dette  blev  begyndelsen 
på  hans  ærlige  undersøgelse  af  evange- 
liet, for  han  sluttede  at  hvis  Joseph 
Smith  kunne  være  så  specifik  om  noget 
som  den  medicinske  videnskab  giver  sit 


blå  stempel  over  100  år  senere,  fortjener 
resten  af  kirkens  lære  at  blive  undersøgt. 
Det  gjorde  han  og  i  dag  er  han  medlem  af 
kirken. 

Et  af  evangeliets  principper  som  kir- 
kens ungdom  bør  forstå  er:  Gud  vor 
himmelske  Fader,  regerer  sine  børn  ved 
lov.  Han  har  lavet  love  så  vi  kan  blive 
fuldkommengjorte.  Hvis  vi  adlyder  hans 
love  vil  vi  modtage  de  velsignelser  der  er 
knyttet  til  loven.  Hvis  vi  ikke  adlyder 
dem  må  vi  lide  konsekvenserne. 

Visdomsordet  er  en  lov  -  et  princip 
med  en  forjættelse.  Hvis  vi  adlyder 
lovens  foranstaltninger  får  vi  det  der  er 
blevet  lovet.  Hvis  vi  ikke  gør  det  vil  det 
få  timelige  og  åndelige  konsekvenser. 

Hvad  er  så  visdomsordets  foranstalt- 
ninger? 

Åbenbaringen  tilskynder  til  afståelse 
fra  skadelige  fødevarer  og  drikkevarer 
med  disse  ord: 

„Stærke  drikke  [eller  med  andre  ord, 
alkohol  eller  skadelige  drikke]  er  ikke  for 
maven."  [L&P  89:7]. 

„Tobak  er  ikke  for  legemet  ...  og  er 
ikke  godt  for  mennesket."  [L&P  89:8]. 

„Hede  drikke  [defineret  som  te  og 
kaffe]  er  ikke  for  legemet."  [L&P  89:9]. 

De  fødevarer  der  er  gode  for  menne- 
sket beskrives  med  disse  ord: 

„Gud  har  bestemt  alle  sunde  urter  til 
menneskets  brug,  natur  og  legemsbe- 
skaffenhed. 

Hver  urt  til  sin  tid,  hver  frugt  til  sin 
tid. 

Kødet  af  dyr  og  luftens  fugle  .  .  .  skal 
nydes  .  .  .  sparsomt. 

Alt  korn  er  godt  til  føde  for  mennesket 
ligesom  også  vinstokkens  frugt."  [L&P 
89:10-12,  14,  16]. 

I  denne  åbenbaring  råder  Herren  os  til 
at  spise  kød  sparsomt.  Jeg  har  ofte  følt  at 
Herren  også  i  denne  åbenbaring  fraråder 

os  at  slå  dyr  ihjel  uden  formål,  og  et 
andet  sted  i  skrifterne  har  han  sagt:  ,,Og 
ve  den,  der  udgyder  blod  eller  lader  kød 
fordærve  uden  nødvendighed."  [L&P 
49:21]. 

Hveden  skilles  især  ud  som  en  god 
spise  for  mennesket,  såvel  som  vinstok- 
kens frugt  -  grøntsager  og  alle  frugter. 
Dette  er  Herrens  visdom  med  hensyn  til 
sund  næring  og  diæt. 


„Hvis  vi  efterlever 

visdomsordets 

foranstaltninger  får  vi  det 

der  er  blevet  lovet.  Hvis  vi 

ikke  gør  det  vil  det  få  både 

timelige  og  åndelige 

konsekvenser." 


Visdomsordet  viser  os  at  Herren  er 
levende  interesseret  i  sine  helliges  hel- 
bred. Han  har  i  sin  nåde  rådgivet  os  for 
at  styrke  vort  helbred,  udholdenhed  og 
modstandsdygtighed  overfor  mange 
sygdomme. 

Den  timelige  forjættelse  ved  overhol- 
delse af  visdomsordet  er:  de  „skal  få 
sundhed  i  navlen  og  marv  i  benene. 

De  skal  løbe  og  ikke  blive  trætte;  de 
skal  gå  og  ikke  blive  matte."  [L&P  89: 1 8, 
20]. 

Jeg  har  dog  altid  følt  at  den  største 
velsignelse  for  lydighed  mod  visdomsor- 
det og  alle  andre  befalinger  er  åndelig. 

Hør  dette  åndelige  løfte:  „Alle  hellige, 
der  erindrer  sig  disse  ord,  følger  dem  og 
vandrer  i  lydighed  mod  disse  bud  .  .  . 


skal  finde  visdom  og  store  skatte  af 
kundskab,  ja,  endog  skjulte  skatte." 
[L&P  89:18-19]. 

Nogle  har  troet  at  dette  løfte  kun  var 
forbundet  med  overholdelse  af  visdoms- 
ordet. Men  vi  skal  være  lydige  mod  alle 
befalingerne.  Så  modtager  vi  særlige 
åndelige  forjættelser.  Dette  betyder  at  vi 
må  adlyde  tiendeloven,  holde  sabbats- 
dagen  hellig,  holde  os  moralsk  rene  og 
kyske,  og  adlyde  alle  andre  befalinger. 

Når  vi  gør  dette  er  løftet:  „De  skal 
finde  visdom  og  store  skatte  af  kund- 
skab, ja,  endog  skjulte  skatte."  [L&P 
89:19], 

Hvilken  far  eller  mor  ville  ikke  ønske 
at  have  Herrens  inspiration  i  opdragel- 
sen af  deres  børn?  Jeg  bærer  vidnesbyrd 
om  at  disse  velsignelser  kan  blive  jeres. 
Naturligvis  vil  forældre  ikke  ønske  at 
forhindre  deres  børn  i  at  modtage  velsig- 
nelser gennem  lydighed.  Alle  fædre  og 
mødre  i  Israel  bør  kvalificere  sig  til  dette 
løfte. 

Et  af  kravene  for  at  være  værdige  til  at 
gå  ind  i  Herrens  Hus  er  at  efterleve 
befalingerne.  Der  gives  visdom  og  „store 
skatte  af  kundskab"  som  vedrører  vor 
lykke  i  dette  liv  og  glæden  i  evighederne. 

Brødre  og  søstre  og  venner,  lær  dette 
princip.  Herren  vil  øge  vor  kundskab, 
visdom  og  evne  til  at  adlyde  når  vi 
adlyder  hans  grundlæggende  love.  Det 
var  det  profeten  Joseph  Smith  mente  da 
han  sagde  at  vi  kan  få  „visse  ideer  og 
tanker  plus  lidt"  som  kommer  til  os  som 
„den  rene  intelligens."  [Se  Profeten  Jo- 
seph Smiths  Lærdomme,  s.  178].  Dette 
er  åbenbaring.  Vi  må  lære  at  stole  på 
Helligånden  så  vi  kan  bruge  den  til  at 
lede  vort  liv  og  deres  liv  som  vi  har 
ansvaret  for. 

Jeg  tror  ikke  at  medlemmer  af  kirken 
kan  have  et  aktivt,  levende  vidnesbyrd 

om  evangeliet  uden  at  holde  befalinger- 
ne. Et  vidnesbyrd  er  at  have  fortløbende 
inspiration  og  at  vide  at  værket  er  sandt, 
ikke  noget  vi  bare  modtager  én  gang. 
Helligånden  bliver  ved  den  der  ærer, 
respekterer  og  adlyder  Guds  love.  Og 
det  er  den  Ånd  der  giver  inspiration  til 
det  enkelte  menneske.  Jeg  bærer  ydmygt 
vidnesbyrd  om  virkeligheden  i  dette 
løfte. 

Der  er  en  anden  del  af  denne  åbenba- 
ring som  virker  som  en  advarsel  til  den 
moderne  generation:  „På  grund  af  de 
onde  hensigter,  som  er  og  vil  være  i 
rænkefulde  menneskers  hjerter  i  de  sid- 
ste dage,  har  jeg  advaret  jer  og  advarer 
jer  atter  ved  at  give  jer  dette  visdomsord 
gennem  åbenbaring."  [L&P  89:4]. 

Herren  forudså  vore  dages  situation 
hvor  pengegriskheden  ville  få  menne- 
sker til  at  sammensværge  sig  for  at  få 
andre  til  at  indtage  ting  der  vil  skade 
deres  legemer.  De  annoncer  der  fremmer 
øl,  vin,  alkohol,  kaffe,  tobak  og  andre 
skadelige  ting  er  eksempler  på  hvad 
Herren  forudså.  Men  det  værste  eksem- 
pel på  ond  sammensværgelse  i  vor  tid  er 
den  der  i  vore  dage  lokker  unge  menne- 
sker til  at  blive  stofmisbrugere. 

Mine  unge  brødre  og  søstre,  i  al 
kærlighed  advarer  vi  jer  om  at  Satan  og 
hans  håndlangere  vil  stræbe  efter  at 
lokke  jer  til  at  bruge  skadelige  ting  fordi 
de  er  velvidende  om  at  hvis  I  gør  dette  vil 
jeres  åndelige  kræfter  blive  bundet  og  I 
vil  være  i  deres  onde  magt.  Bliv  væk  fra 
de  steder  eller  folk  som  kan  påvirke  jer 
til  at  bryde  Guds  befalinger.  Hold  Guds 
befalinger  så  vil  I  få  visdom  så  I  kan 
skelne  hvad  der  er  ondt. 

I  år  er  det  150  år  siden  visdomsordet 
blev  givet  i  denne  uddeling.  For  at 
markere  dette  jubilæum  restaurerer  kir- 
ken Newel  K.  Whitneys  forretning  i 


Kirtland,  Ohio.  Forretningen  er  en  gan- 
ske almindelig  bygning  målt  med  mo- 
derne standarder,  men  det  er  det  sted 
hvor  Guds  hellige  åbenbaringer  blev 
modtaget.  150  år  har  videnskabeligt 
bekræftet  visdomsordet.  En  formel  for 
godt  helbred.  150  års  erfaring  med  de 
hellige  der  efterlever  disse  love  har 
ligeledes  bekræftet  at  Gud  opfylder  sine 
åndelige  løfter  til  sine  hellige. 

Må  vi  som  Guds  hellige  overholde  alle 
hans  befalinger.  Må  vi  være  rene  og 
hellige  så  vi  kan  have  Helligånden  hos  os 
altid.  Lad  os  skille  os  ud  som  et  folk  der 
kendes  for  vor  lydighed  mod  Guds  love. 

En  ny  dag  oprinder  i  Kirtland.  For 
nogle  år  siden  tog  jeg  selv  det  første 
spadestik  til  den  første  kirkebygning  der 
skulle  bygges  i  Kirtland,  siden  indvielsen 
af  det  første  tempel  i  1836. 

Jeg  var  for  nylig  tilbage  og  indviede  en 
smuk  ny  bygning.  Efter  indvielsen  del- 
tog vi  i  en  særlig  reception  der  blev 
overværet  af  58  ikke-medlemmer  der  var 
efterkommere  af  de  tidlige  hellige  i 
Kirtland.  Nogle  af  disse  ikke-medlem- 
mer er  nu  blevet  døbt  og  andre  er  godt  på 
vej. 

Vi  forventer  at  inden  for  det  næste  år 
vil  vi  igen  have  en  stav  i  Kirtland  hvor 
den  første  af  kirkens  stave  blev  organise- 
ret. 

Jeg  vidner  om  at  denne  er  Herrens 
kirke  som  er  genoprettet  i  disse  moderne 
dage.  Jesus  Kristus  lever.  Han  leder 
kirkens  virke  og  er  nær  sine  tjenere. 

Jeg  vidner  også  om  at  lydighed  mod 
alle  Guds  love  giver  et  dyrebart  løfte  om 
fred  i  dette  liv  og  evigt  liv  i  den  næste 
verden.  1  Jesu  Kristi  navn.  Amen.  D 

„Anonym 


55 


Ældste  Thomas  S.  Monson 
De  tolv  apostles  Kvorum 


For  nyligt,  da  jeg  skulle  besøge  en 
patient  på  et  hospital  gik  jeg  hen  til 
receptionen  for  at  finde  ud  af  hvor  han 
lå.  Hospitalet  var,  lige  som  næsten  alle 
andre  i  landet,  i  gang  med  at  blive 
udvidet.  På  væggen  bag  receptionsda- 
men  hang  der  en  storslået  plade  som  bar 
takkeinskriptioner  til  dem  der  havde 
gjort  udvidelsen  mulig.  Navnene  på  hver 
af  de  givere  som  havde  givet  mere  end 
$100.000  var  skrevet  med  skråskrift  på 
en  særskilt  messingplade  som  var  for- 
bundet med  den  store  plade  med  en 
gylden  kæde. 

Givernes  navne  var  velkendte.  Hand- 
elskaptajner,  industrigiganter,  professo- 
rer -  de  var  der  allesammen.  Jeg  følte  en 
taknemmelighed  over  deres  gode  vilje. 
Så  så  jeg  en  lille  messingplade  der  var 
anderledes  -  der  stod  ikke  noget  navn. 
Kun  ordet  „Anonym".  Jeg  smilede  og 
tænkte  på  hvem  mon  den  unavngivne 
giver  kunne  være.  Han  eller  hun  har 
sikkert  følt  en  stille  glæde  som  ingen 
andre  har  vidst  noget  om. 

Mine  tanker  gik  tilbage  i  tiden 
tilbage  til  Det  hellige  Land,  tilbage  til 
ham  som  vi  især  husker  denne  påskesøn- 


dag; tilbage  til  ham  der  forløste  hele 
menneskeheden  fra  graven;  tilbage  til 
ham  som  på  det  særlige  bjerg  underviste 
sine  disciple  i  den  sande  givers  ånd  da 
han  gav  rådet:  ,,  Vogt  jer  for  at  øve  jeres 
retfærdighed  for  menneskene,  for  at  de 
skal  lægge  mærke  til  jer;  .  .  . 

Men  når  du  giver  almisse,  så  lad  ikke 
din  venstre  hånd  vide,  hvad  din  højre 
gør."  [Matt.  6:1,  3]. 

Så,  som  for  uudsletteligt  at  indprente 
den  praktiske  anvendelse  af  denne  helli- 
ge sandhed  i  deres  sjæle  steg  han  ned  fra 
bjerget  med  en  stor  skare  efter  sig.  ,,Og 
se,  en  spedalsk  kom,  kastede  sig  ned  for 
ham  og  sagde: , Herre!  hvis  du  vil  kan  du 
rense  mig.' 

Og  han  rakte  sin  hånd  ud,  rørte  ved 
ham  og  sagde:  Jeg  vil;  bliv  ren!'  Da  blev 
han  straks  renset  for  sin  spedalskhed. 

Og  Jesus  siger  til  ham:  ,Se  til,  at  du 
ikke  siger  det  til  nogen.'"  [Matt.  8:2-4]. 
Ordet  anonym  havde  en  stor  betydning 
dengang  og  det  har  det  stadig. 

Litteraturens  klassikere  såvel  som  or- 
dene fra  de  hellige  skrifter  lærer  os  om 
anonymitetens  holdbarhed.  En  af  mine 
favoritter  er  Charles  Dickens'  „Et  Julee- 

ventyr".  Jeg  kan  stadig  tydeligt  se  den 
rystende  Ebenezer  Scrooge  der  i  et  syn 
ser  sin  tidligere  partner  Jacob  Marley 
vende  tilbage,  skønt  han  havde  været 
død  i  7  år.  Marleys  ord  gennemtrængte 
min  sjæl  da  han  klagede:  ,,At  jeg  dog 
ikke  vidste  at  enhver  kristen  ånd  der 
arbejder  elskeligt  i  sin  lille  sfære,  hvor 
det  så  end  måtte  være,  vil  finde  at  dets 
jordiske  liv  er  for  kort  til  at  udføre  alt  det 
gode  den  kunne  gøre.  At  jeg  dog  ikke 
vidste  at  intet  mål  af  anger  kan  opveje  at 
man  har  misbrugt  sit  livs  chance!  Og 
dog,  sådan  var  jeg!"  [,,A  Christmas 
Carol"  i  The  Best  Short  Stories  of 
Charles  Dickens,  New  York:  Charles 
Scribner's  Sons,  1947,  s.  435]. 

Efter  en  rædselsnat  hvori  spøgelserne 
fra  fortidens  jul,  nutidens  jul  og  fremti- 
dens jul  havde  vist  Scrooge  den  sande 
betydning  af  at  leve,  at  elske  og  at  give, 
vågnede  han  op  for  atter  at  opdage  livets 
friskhed,  kærlighedens  kraft  og  ånden  i 
en  sand  gave.  Han  huskede  familien  Bob 
Cratchits  tilstand  og  fik  en  dreng  til  at 
købe  en  stor  kalkun  [på  størrelse  med 
drengen  selv]  og  sendte  gaven  til  familien 
Cratchit.  Dernæst  siger  den  genfødte 
Ebenezer  Scrooge  med  stor  glæde  til  sig 
selv:  „Han  finder  aldrig  ud  af  hvem  der 
sendte  den."  [A  Christmas  Carol,  s.  481]. 
Her  har  vi  igen  ordet  anonym. 

Sandet  fylder  timeglasset,  viseren  på 
historiens  ur  går  fremad;  og  dog  forbli- 
ver den  guddommelige  sandhed  ufor- 
mindsket, ufortyndet,  uforandret. 

Da  den  store  rutebåd  Lusitania  sank 
ned  på  bunden  af  Atlanterhavet  gik 
mange  liv  tabt  med  skibet.  Mange  af  de 
storslåede  gerninger  der  blev  udført  af 
dem  der  gik  til,  er  aldrig  blevet  kendt.  En 
mand  som  gik  ned  med  Lusitania  gav  sin 
redningsvest  til  en  kvinde,  skønt  han 
ikke  kunne  svømme  et  eneste  tag.  Det 


var  i  virkeligheden  underordnet  at  han 
var  Alfred  Vanderbilt,  den  amerikanske 
multimillionær.  Han  gav  ikke  af  sit 
verdslige  gods;  han  gav  sit  liv.  Som 
Emerson  sagde:  „Ringe  og  andre  juveler 
er  ikke  gaver,  men  en  dårlig  undskyld- 
ning for  en  gave.  Den  eneste  virkelige 
gave  er  en  del  af  dig  selv."  [„Gifts",  i  The 
Complete  Writings  of  Ralph  Waldo 
Emerson,  New  York:  Wm.  H.  Wise  and 
Co.,  1929,  s.  286]. 

For  et  år  siden,  sidste  vinter  fik  et 
moderne  jetfly  problemer  efter  afgangen 
og  styrtede  ned  i  den  isbelagte  Potomac- 
flod.  Den  dag  kunne  man  se  modige 
heltegerninger  hvor  én  af  de  mest  dra- 
matiske blev  overværet  af  piloten  i  én  af 
redningshelikopterne.  Redningsrebet 
blev  firet  ned  til  én  af  de  overlevende.  I 
stedet  for  selv  at  gribe  denne  livgivende 
line  bandt  manden  den  på  en  anden  som 
så  blev  løftet  op  i  sikkerhed.  Rebet  blev 
igen  firet  ned  og  endnu  én  blev  frelst.  I 
alt  blev  5  frelst  fra  de  isnende  vande. 
Blandt  dem  var  ikke  den  anonyme  helt. 
Hans  navn  kendes  ikke,  men  „han 
beviste  sin  ære  inden  han  forlod  dette 
jordeliv."  [Stephen  Spender,  „I  think 
continually  of  those"  i  Masterpieces  of 
Religious  Ver  se,  red.  af  James  Dalton 
Morrison,  New  York:  Harper  and  Bro- 
thers Publishers,  s.  291]. 

Det  er  ikke  kun  ved  at  dø  at  man  kan 
give  den  sande  gave.  Der  er  masser  af 
muligheder  for  at  demonstrere  vor  lyd- 
hørhed overfor  Mesterens  lære  i  vor 
dagligdag.  Lad  mig  blot  fortælle  jer  om 
tre  eksempler: 

[1]  En  tidlig  vintermorgen  vækkede  en 
far  stille  sine  to  sønner  og  hviskede  til 
dem:  „Drenge,  det  har  sneet  i  nat.  Tag 
jeres  tøj  på,  så  går  vi  ud  og  skovler  sneen 
væk  fra  vore  naboers  indkørsler  før  det 
bliver  lyst." 

Det  lille  tremands  arbejdshold,  som 
var  godt  klædt  på  og  skjult  i  mørket 
fjernede  sneen  fra  adskillige  indkørsler. 
Faderen  havde  kun  givet  drengene  ét 
påbud:  „Gør  det  stille,  så  finder  de 
aldrig  ud  af  hvem  der  hjalp  dem."  Der 
har  vi  igen  ordet  anonym. 


,, Kær  lig  tjeneste  der  udføres 

anonymt  kommer  måske 

ikke  til  menneskenes 

kundskab  -  men  Gud 

kender  gaven  og  giveren." 


[2]  På  et  plejehjem  i  vor  by  var  to 
drenge  ved  at  forberede  nadveren.  Mens 
de  gjorde  det  sagde  én  af  patienterne  højt 
„Jeg  fryser."  Uden  et  øjebliks  tøven  gik 
én  af  de  unge  mænd  over  til  hende,  tog 
sin  egen  jakke  af  og  lagde  den  om 
patientens  skuldre,  klappede  hende  kær- 
ligt på  armen  og  gik  så  tilbage  til 
nadverbordet.  De  hellige  symboler  blev 
så  velsignet  og  delt  om  til  de  forsamlede 
patienter. 

Efter  mødet  sagde  jeg  til  den  unge 
mand:  „Det  du  har  gjort  her  i  dag  vil  jeg 
huske  meget  længe." 

Han  svarede:  „Jeg  var  lidt  bekymret 
for  om  jeg  nu  også  var  passende  påklædt 
til  at  velsigne  nadveren  uden  min  jakke." 

Jeg  svarede:  „Aldrig  har  nogen  været 
mere  passende  klædt  på  til  en  sådan 
lejlighed  end  du  var." 

Jeg  kender  ikke  hans  navn.  Han 
forblev  anonym. 

[3]  I  det  fjerntliggende  Europa  bag  et 
jerntæppe  og  en  mur  der  kaldes  „Ber- 


lin", besøgte  jeg,  sammen  med  en  hånd- 
fuld medlemmer,  en  lille  kirkegård.  Det 
var  en  mørk  aften,  og  den  kolde  regn 
havde  silet  ned  hele  dagen. 

Vi  var  kommet  derud  for  at  besøge  et 
gravsted  hvor  der  lå  en  missionær  som 
mange  år  tidligere  døde  i  Herrens  tjene- 
ste. Der  herskede  en  ærbødig  stilhed  da 
vi  samledes  om  graven.  Jeg  lyste  gravste- 
nen op  med  en  medbragt  lygte  og  læste 
følgende  inskription: 

Joseph  A.  Ott 

Født:  12.  dec.  1870  -  Virgin,  Utah 

Død:  10  jan.  1896 

Dresden,  Tyskland. 

Så  afslørede  lyset  at  denne  grav  ikke 
var  som  de  andre  på  kirkegården.  Mar- 
morstenen var  blevet  poleret,  ukrudt 
som  det  der  dækkede  de  andre  grave  var 
blevet  fjernet,  og  i  stedet  så  man  en 
trimmet  og  nøje  afstukket  græsfirkant 
og  nogle  smukke  blomster  som  vidnene 
om  en  kærlig  omsorg.  Jeg  spurgte: 
„Hvem  har  gjort  denne  grav  så  attrak- 
tiv?" Mit  spørgsmål  blev  mødt  med 
stilhed. 

Endelig  indrømmede  en  12-årig  dia- 
kon at  han  havde  haft  lyst  til  at  gøre 
denne  gode  gerning,  og  uden  at  blive 
tilskyndet  dertil  af  forældre  eller  ledere 
havde  han  gjort  det.  Han  sagde  at  han 
blot  ønskede  at  gøre  noget  for  en 
missionær  som  havde  givet  sit  liv  mens 
han  var  i  Herrens  tjeneste.  Jeg  takkede 
ham;  så  bad  jeg  alle  de  tilstedeværende 
om  at  bevare  hans  hemmelighed,  så  hans 
gave  kunne  forblive  anonym. 

Jeg  tror  ikke  jeg  har  læst  noget  der 
beskriver  Mesterens  belæringer  bedre 
eller  smukkere  end  det  Henry  van  Dyke 
skriver  i  sin  uforglemmelige  „The  Man- 
sion".  I  denne  klassiker  kan  man  læse 
om  en  John  Weightmann,  som  var  en 
velhavende  mand,  én  der  kunne  udøve 

politisk  magt,  en  succesrig  borger.  Hans 
filosofi  med  hensyn  til  at  give  kan  ses  ud 
fra  hans  egen  udtalelse:  „Naturligvis 
skal  man  være  forsigtig  med  hvordan 
man  giver,  for  at  sikre  de  bedste  resulta- 
ter -  ingen  tilfældig  uddeling  --  ingen 
krone  i  tiggerens  hat!  .  .  .  Forsøg  at 
placere  gaverne  hvor  de  kan  ses  og  tjene 
alle  til  gavn."  [Se  „The  Mansion",  i 
Unknown  Quantity:  A  Book  of  Romance 
and  Some  Half-told  Tales,  New  York: 
Scribner's  1918,  s.  337,  339]. 

En  aften  sad  John  Weightman  i  sin 
dybe  lænestol  ved  bordet  i  sit  bibliotek 
og  bladrede  i  de  aviser  der  lå  foran  ham. 
Der  var  beskrivelser  og  billeder  af  hospi- 
talets Weightmanvinge  og  omtale  af 
Weightmans  lærestol  for  politisk  retslæ- 
re  såvel  som  en  beretning  fra  åbningen  af 
Weightman  gymnasiet.  John  Weight- 
man følte  sig  tilfreds. 


Han  tog  familiebibelen  som  lå  på 
bordet,  slog  op  og  læste  disse  ord:  „Saml 
jer  ikke  skatte  på  jorden,  hvor  møl  og 
rust  fortærer,  og  hvor  tyve  bryder  ind  og 
stjæler, 

Men  saml  jer  skatte  i  Himmelen,  hvor 
hverken  møl  eller  rust  fortærer,  og  hvor 
ingen  tyve  bryder  ind  og  stjæler."  [Matt. 
6:19-20]. 

Bogstaverne  syntes  at  flyde  ud  for 
ham.  Han  lænede  sig  fremad  på  bordet 
og  hvilede  sit  hoved  i  sine  foldede 
hænder  og  faldt  i  en  dyb  søvn. 

I  sin  drøm  blev  John  Weightman  taget 
op  til  den  Himmelske  by.  Han  og  andre 
som  han  havde  kendt  på  jorden  blev 
mødt  af  en  rundviser  som  fortalte  at  han 
skulle  vise  dem  hen  til  deres  himmelske 
hjem. 

Gruppen  stod  stille  foran  et  stort 
smukt  hus  og  hørte  rundviseren  sige: 


•  K i  ••   • 

■;    :::  ;    ■ ;       ■      ■     ...-.-...       .■■  ■    .         ................. 

„Dette  er  dit  hjem,  Dr.  McLean.  Gå  ind; 
der  er  ingen  sygdom  her,  ingen  død,  sorg 
eller  smerte;  for  alle  dine  gamle  fjender 
er  overvundet.  Alt  det  gode  du  har  gjort 
for  andre,  al  den  hjælp  du  har  givet,  al 
den  trøst  du  har  bragt,  al  den  styrke  og 
kærlighed  du  har  vist  de  lidende  findes 
her;  for  alt  dette  har  vi  bygget  ind  i  dette 
hus  til  dig."  [„The  Mansion",  s.  361-62]. 

En  hengiven  ægtemand  som  havde 
passet  sin  invalide  hustru  blev  vist  ind  i 
et  smukt  hus,  på  samme  måde  som  en 
mor  der  tidligt  havde  mistet  sin  mand, 
men  dog  opdragede  en  enestående  fami- 
lie, og  en  lammet  ung  kvinde  som  i  30  år 
havde  ligget  på  sin  seng  -  hjælpeløs,  men 
ikke  uden  håb  -  for  hvem  det  var 
lykkedes  med  mirakuløst  mod  aldrig  at 
klage,  men  altid  at  indgyde  en  smule  af 
hendes  glæde  og  fred  til  dem  der  kom 
hende  nær. 

Nu  blev  John  Weightman  en  smule 
utålmodig  efter  at  se  hvilket  hus  der 
ventede  ham.  Da  han  og  rundviseren 
fortsatte  deres  gang,  blev  husene  mindre 
og  mindre.  Til  sidst  stod  de  midt  i  en 
uanselig  mark  og  så  en  hytte  der  næppe 
var  stor  nok  til  at  give  en  fårehyrde  ly. 
Rundviseren  sagde:  „Dette  er  dit  hjem, 
John  Weightman." 

I  desperation  sagde  John  Weightman: 
„Har  du  ikke  hørt  at  jeg  har  bygget  en 
skole;  en  hospitalsfløj;  .  .  .  tre  .  .  .  kir- 
ker!" 

„Vent,"  sagde  rundviseren,  .  .  .  „Det 
var  ikke  dårligt.  Men  de  blev  alle 
afmærket  og  brugt  som  et  fundament  for 
John  Weightmans  navn  og  hjem  i  verden 
.  .  .  Sandelig  siger  jeg  dig,  du  har  fået  din 
belønning  for  dem.  Vil  du  betales  to 
gange?" 

En  mere  bedrøvet,  men  klogere  John 
Weightman  talte  mere  stilfærdigt: 
„Hvad  er  det  da  der  tæller  her?" 


Og  svaret  kom:  „Kun  det  der  virkelig 
gives.  Kun  det  gode  der  gøres  for  at  gøre 
godt.  Kun  de  planer  hvor  tanken  om 
andres  velfærd  er  hovedtanken.  Kun  de 
arbejder  hvor  offeret  er  større  end 
belønningen.  Kun  de  gaver  hvor  giveren 
glemmer  sig  selv."  [„The  Mansion",  s. 
364-68]. 

John  Weightman  blev  vækket  af  uret 
der  slog  syv.   Han  havde  sovet  hele 
natten.  Det  viste  sig  at  han  stadig  havde 
et  liv5 at  leve,  kærlighed  at  dele  og  gaver 
at  give.  Lad  os  huske  at  - 
en  klokke  er  først  en  klokke 
når  du  bruger  den, 
en  sang  er  først  en  sang 
når  du  synger  den, 
og  kærligheden  i  dit  hjerte 
er  ikke  der  for  at  blive 
kærlighed  er  først  kærlighed 
når  du  begynder  at  give. 
Richard  Rodgers 
og  Oscar  Hammerstein  2nd., 
„Sixteen  Going  on  Seventeen"]. 

Må  sandheden  lede  os  i  vort  liv.  Må 
vi  se  op  og  gå  fremad  i  vor  Guds  og 
vor  næstes  tjeneste.  Og  må  vi  låne  øre 
til  Galilæa  så  vi  måske  kan  høre  et 
ekko  af  Frelserens  belæring:  „Vogt  jer 
for  at  øve  retfærdighed  for  menneske- 
ne, for  at  de  skal  lægge  mærke  til  jer." 
[Matt.  6:1].  „Lad  ikke  din  venstre 
hånd  vide,  hvad  din  højre  gør."  [Matt. 
6:3].  Og  om  vore  gode  gerninger:  „Se 
til  at  du  ikke  siger  det  til  nogen." 
[Matt.  8:4].  Så  vil  vore  hjerter  bliver 
lettere,  vort  liv  lysere  og  vor  sjæl 
rigere. 

Kærlig  tjeneste  der  udføres  ano- 
nymt kommer  måske  ikke  til  menne- 
skenes kundskab  -  men  Gud  kender 
gaven  og  giveren.  Denne  sandhed 
vidner  jeg  om  i  Jesu  Kristi  navn. 
Amen.  □ 

Omvendelse 


Ældste  F.  Bur  ton  Howard 
De  halvfjerds'  første  Kvorum 


Jeg  vil  gerne  bede  jer  alle  om  at 
forestille  jer  to  krystalskåle.  De  er  af 
forskellig  størrelse  og  form.  De  er  begge 
af  høj  kvalitet  og  er  blevet  godt  brugt. 
Den  ene  er  blevet  opbevaret  i  et  glas- 
skab. Den  er  ren  og  poleret.  Den  er  smuk 
og  indbydende.  Den  er  især  smuk  når 
den  er  fyldt  med  vand  og  lyset  spiller  i 
den. 

Den  anden  skål  er  dækket  af  snavs. 
Den  har  ikke  set  vand  og  sæbe  i  meget 
lang  tid.  Den  er  blevet  brugt  til  alt  andet 
end  det  den  var  beregnet  til.  For  nylig 
blev  den  sat  ud  i  haven  hvor  den  har  tjent 
som  blomstervase.  Der  er  ikke  flere 
blomster  i  den,  men  den  er  stadig  fyldt 
med  jord.  Den  ser  kedelig  og  ikke  særlig 
køn  ud. 

Er  vi  ikke  alle  som  en  krystalskål?  Vi 
varierer  alle  i  størrelse  og  form.  Nogle  af 
os  udstråler  en  særlig  ånd.  Nogle  er 
kedelige  og  uindbydende.  Nogle  opfyl- 
der formålet  med  deres  skabelse.  Andre 
gør  det  ikke.  Vi  bliver  alle  fyldt  med  de 
erfaringer  og  de  brokker  som  vi  samler 
sammen  i  livet. 

Nogle  indeholder  overvejende  gode 
ting  -  rene  tanker,  tro  og  kristen  tjeneste. 


Disse  indeholder  visdom  og  fred.  Andre 
indeholder  mørke  og  hemmelige  ting.  I 
tidens  løb  er  de  blevet  fyldt  af  urene 
tanker,  selviskhed  og  dovenskab.  De 
indeholder  ofte  tvivl,  strid  og  uro. 

Mange  ved  at  de  ikke  lever  op  til  deres 
kunnen,  men  at  de  af  forskellige  årsager 
har  udsat  at  ændre  deres  levevis.  Nogle 
længes  efter  noget  de  ikke  rigtig  kan 
definere  og  bruger  deres  liv  på  en 
tilfældig  søgen  efter  lykke. 

Disse  er  på  en  måde  som  den  krystal- 
skål der  tilbragte  en  del  af  sin  eksistens 
fyldt  med  jord.  De  føler  at  der  er  et 
højere  formål  med  livet.  De  bliver  util- 
fredse og  begynder  at  søge  livets  mening. 
Først  ser  de  sig  omkring.  De  prøver 
verdens  glæder.  Når  de  gør  dette  opda- 
ger de  på  samme  måde  som  sneglen  der 
drog  ud  for  at  lede  efter  sit  hus,  at  når  de 
er  kommet  derhen  hvor  de  ville  er  de 
ikke  kommet  deres  mål  nærmere  end  de 
var  før. 

Endelig  ser  de  så  ind  i  sig  selv.  Egentlig 
har  de  hele  tiden  vidst  at  det  var  der  man 
skal  finde  fred.  Synd  er  nemlig  ikke  blot 
en  sindstilstand.  Ugudelighed  var  aldrig 
og  vil  aldrig  være  lykke.  [Se  Alma  41:10]. 

De  opdager  at  hvis  de  ikke  er  retfærdige 
kan  de  aldrig  blive  lykkelige.  [Se  2  Ne. 
2:13].  De  beslutter  sig  til  at  ændre  sig.  Så 
står  de  billedligt  talt  overfor  problemet 
om  hvordan  man  laver  en  vejrbidt 
blomsterskål  om  til  en  funklende  kry- 
stalskål. Der  opstår  spørgsmål  som: 
„Kan  jeg  nogen  sinde  blive  tilgivet?  Er 
det  virkelig  anstrengelserne  værd?  Hvor 
skal  jeg  begynde?" 

Når  det  drejer  sig  om  skålen  er  det 
ikke  svært  at  finde  ud  af  hvad  man  skal 
gøre.  Vi  begynder  med  at  indse  at 
krystalskålen  kan  bruges  til  noget  bedre. 
Man  finder  et  passende  sted  hvor  det 
uønskede  indhold  kan  smides  hen.  Der 
efterlader  man  så  jorden.  Skålen  bliver 
vasket  med  en  særlig  sæbe  af  høj  kvalitet 
for  at  fjerne  pletter  og  rester.  Den  bliver 
pudset  med  kærlighed  og  igen  sat  op  i 
glasskabet  sammen  med  de  andre  kry- 
stalglas. Den  bliver  igen  taget  i  brug  og 
får  den  nødvendige  regelmæssige  pleje. 

Mænd  og  kvinder  bliver  rene  ved  en 
lignende  proces.  Misbruget  af  deres  liv 
glemmes  og  de  fornyes  og  ændres.  Dette 
princip  er  naturligvis  omvendelse.  Når 
omvendelse  følges  af  en  autoriseret  dåb 
forårsager  den  ikke  alene  en  renselse, 
men  er  også  begyndelsen  til  en  vedvaren- 
de tilgivelse  for  synder.  Det  er  måske  en 
af  de  mest  vidunderlige  og  en  af  de 
vigtigste  ting  vi  nogen  sinde  kan  gøre  når 
vi  deltager  i  denne  renselsesproces.  Den 
har  langtrækkende,  ja  evige  konsekven- 
ser. Af  mere  umiddelbar  interesse  er  dog 
belønningen  for  omvendelse,  som  er  fred 
og  tilgivelse  i  dette  liv. 

Lad  mig  illustrere  hvad  alt  dette 
betyder.  For  nogle  år  siden  blev  jeg  bedt 
om  at  tale  til  en  forsamling  unge  mænd. 
Jeg  kan  ikke  huske  nøjagtigt  hvad  der 
blev  sagt,  på  nær  at  som  afslutning  sagde 
jeg  at  ingen,  nej  ingen  af  de  til  stedevæ- 


rende nogen  sinde  havde  gjort  noget  som 
de  ikke  kunne  blive  tilgivet  for. 

Efter  mødet  kom  én  af  dem  til  mig  og 
sagde:  „Jeg  må  tale  med  dig."  Da  jeg 
havde  en  anden  aftale  som  var  ret 
presserende  spurgte  jeg  om  vi  ikke 
kunne  vente  eller  om  ikke  en  anden 
kunne  svare  på  hans  spørgsmål.  Han 
svarede  at  han  allerede  havde  ventet  i 
mange  år  og  at  dette  var  meget  vigtigt 
for  ham. 

Så  ved  at  drage  fordel  af  de  få 
minutters  ledighed  jeg  havde,  fandt  vi  et 
lille  tomt  klasseværelse,  gik  ind  og 
lukkede  døren.  „Mente  du  det  virkelig? 
Gjorde  du?"  spurgte  han. 

„Hvad  mente  jeg?"  sagde  jeg. 

„Det  der  med  at  ingen  af  os  nogen 
sinde  havde  gjort  noget  som  vi  ikke 
kunne  blive  tilgivet  for?"  svarede  han. 

„Naturligvis  gjorde  jeg  det,"  sagde 

jeg- 

Han  fortalte  mig  så  sin  historie  mens 
tårerne  løb  nedad  kinderne  på  ham.  Han 
var  født  af  retskafne  forældre.  Hele  hans 
liv  havde  hans  mor  sagt  at  han  skulle  på 
en  mission.  Før  han  blev  19  var  han 
kommet  ud  i  alvorlige  overtrædelser. 
Han  vidste  ikke  hvordan  han  skulle  få 
det  fortalt  til  sine  forældre.  Han  vidste  at 
det  ville  være  dem  til  stor  sorg.  Han 
vidste  at  han  ikke  var  værdig  til  at  tjene 
en  mission.  I  desperation  begyndte  han 
at  lede  efter  en  undskyldning  for  ikke  at 
tage  afsted.  Han  besluttede  sig  for  at 
ryge.  Han  følte  at  hans  far  bedre  ville 
kunne  forstå  dette  og  ikke  begynde  at 
bore  dybere  for  at  finde  den  virkelige 
årsag.  Hans  forældre  ville  blive  kede  af 
at  han  røg,  men  ikke  så  kede  af  det  som 
hvis  de  lærte  sandheden  at  kende. 

Han  fandt  dog  snart  ud  af  at  biskop- 
pen ikke  var  så  let  at  slå  ud.  Biskoppen 
bad  ham  om  at  holde  op  med  at  ryge  og 

så  tage  på  mission  alligevel.  Så  for  at 
komme  væk  fra  biskoppen  meldte  han 
sig  til  militæret.  Der  blev  han  påvirket  af 
nogle  gode  sidste  dages  hellige.  Han 
holdt  op  med  at  ryge.  Han  var  i  stand  til 
at  undgå  de  store  fristelser.  Han  fuldfør- 
te sin  militærtjeneste  og  vendte  hjem 
med  gode  papirer. 


„Omvendelse  er  ikke  nogen 

engangsforeteelse;  det  er 
derimod  noget  livsvarigt,  en 

evigt  tilbagevendende 

erkendelse  af  svaghed  og  fejl 

og  [en]  søgen  og  leven  for 

noget  højere  og  bedre." 


Der  var  kun  ét  problem,  han  følte  sig 
skyldig.  Han  måtte  krybe  udenom  sin 
mission.  Han  var  løbet  væk  fra  Herren 
og  følte  den  knugende  utilfredshed  som 
menneskene  oplever  når  de  ikke  lever  op 
til  formålet  med  deres  skabelse. 

,,Ja,  det  er  det  hele,"  sagde  han.  „Jeg 
har  ikke  syndet  igen.  Jeg  kommer  til 
mine  møder.  Jeg  overholder  visdomsor- 
det.  Hvorfor  synes  mit  liv  så  så  tomt? 
Hvorfor  føler  jeg  at  Herren  ikke  er 
tilfreds  med  mig?  Hvordan  kan  jeg  være 
sikker  på  at  jeg  er  blevet  tilgivet?" 

„Fortæl  mig  hvad  du  ved  om  omven- 
delse," sagde  jeg. 

Han  havde  tydeligvis  studeret  emnet. 
Han  talte  om  erkendelse,  anger  og 
genoprettelse.  Han  havde  besluttet  sig 
for  aldrig  at  synde  mere. 

„Lad  os  se  hvordan  disse  principper 
kan  anvendes  på  dig,"  sagde  jeg.  „Lad 


os  begynde  med  erkendelse.  Hvad  er  det 
bedste  bevis  på  at  man  erkender  at  man 
har  gjort  noget  forkert?"  „Man  vil 
indrømme  det,"  svarede  han. 

„Overfor  hvem?"  spurgte  jeg. 

Han  tænkte  sig  om.  „Overfor  sig  selv 
går  jeg  ud  fra." 

„Mennesket  betragter  somme  tider 
sig  selv  i  det  bedste  lys,"  sagde  jeg.  „Ville 
det  ikke  været  et  bedre  bevis  på  at  man  er 
opmærksom  på  at  man  har  gjort  noget 
forkert,  hvis  man  fortalte  en  anden  om 
det?" 

„Jo,  selvfølgelig,"  svarede  han. 

„Hvem?"  blev  jeg  ved. 

„Den  man  har  gjort  noget  forkert 
overfor,"  sagde  han,  „og  ...  og  måske 
biskoppen." 

„Har  du  gjort  det?"  spurgte  jeg. 

„Ikke  før  nu,"  svarede  han. 

„Jeg  har  aldrig  fortalt  det  hele  til 
andre  end  dig." 

„Det  er  måske  derfor  du  aldrig  har 
følt  at  du  er  blevet  fuldstændigt  tilgivet," 
svarede  jeg. 

Han  sagde  ikke  noget. 

„Lad  os  så  se  på  det  næste  skridt," 
sagde  jeg.  „Hvad  betyder  det  at  angre?" 

„Det  betyder  at  man  er  ked  af  det," 
svarede  han. 

„Er  du  ked  af  det?"  spurgte  jeg. 

„Åh  ja,"  sagde  han.  „Det  føles  for  mig 
som  om  jeg  har  spildt  halvdelen  af  mit 
liv."  Så  fyldtes  hans  øjne  igen  med  tårer. 

„Hvor  ked  af  det  skal  du  være?" 

Han  så  forvirret  ud.  „Hvad  mener 
du?" 

Jeg  sagde:  „For  at  blive  tilgivet  må  en 
overtræder  føle  sorg  efter  Guds  sind.  [Se 
2  Kor.  7:10].  Han  må  føle  smerte  i  sin 
sjæl  og  udvise  ægte  anger.  Denne  sorg 
skal  være  stærk  nok  og  langvarig  nok  til 
at  motivere  den  nødvendige  omvendel- 
sesproces,  ellers  er  den  ikke  dyb  nok. 

Angeren  må  være  stor  nok  til  at  frem- 
bringe en  forandret  person.  Han  må  vise 
at  han  er  en  anden  end  den  han  var  før 
ved  at  gøre  andre  og  bedre  ting.  Har  du 
været  nok  ked  af  det?"  spurgte  jeg  igen. 

Han  tøvede.  „Jeg  har  forandret  mig," 
sagde  han.  „Jeg  er  ikke  den  samme  som 
jeg  var  før.  Jeg  overholder  alle  befalin- 
gerne nu.  Jeg  ville  gerne  have  rent  bord 
med  mine  forældre.  Jeg  har  bedt  om 
tilgivelse.  Jeg  har  sagt  undskyld  til  den 
person  jeg  handlede  forkert  imod.  Jeg 
indser  det  alvorlige  i  det  jeg  har  gjort.  Jeg 
vil  give  hvad  som  helst  for  at  det  ikke  var 
sket.  Måske  har  jeg  ikke  være  så  god  som 
jeg  kunne  være,  men  jeg  ved  ikke  hvad 
jeg  ellers  skal  gøre.  Men  jeg  har  aldrig 
bekendt  det  til  nogen  før." 

Jeg  sagde:  „Jeg  tror  at  vi  efter  dette 
møde  kan  sige  at  du  også  har  gjort  det." 

Så  sagde  han:  „Jamen  efter  alt  dette, 
hvorledes  kan  jeg  så  vide  at  Herren 
virkelig  har  tilgivet  mig?" 

„Det  er  den  letteste  del,"  svarede  jeg. 

„Når  du  virkelig  har  omvendt  dig  vil 
du  føle  en  indre  fred.  Du  ved  med  dig 


selv  at  du  er  blevet  tilgivet  fordi  den 
byrde  du  har  båret  så  længe  pludselig 
ikke  er  der  mere.  Den  er  væk  og  du  ved  at 
den  er  væk." 

Han  så  stadig  ud  til  at  tvivle  lidt. 

„Det  skulle  ikke  overraske  mig," 
sagde  jeg,  „hvis  du,  når  du  forlader  dette 
værelse,  opdager  at  du  har  efterladt 
mange  af  dine  bekymringer  herinde. 
Hvis  du  virkelig  har  omvendt  dig  vil  den 
lettelse  og  fred  du  føler  være  så  fremher- 
skende at  det  vil  være  et  vidne  for  dig  om 
at  Herren  har  tilgivet  dig.  Hvis  det  ikke 
sker  i  dag,  så  tror  jeg  dog  at  det  sker 
snart." 

Jeg  kom  for  sent  til  mit  møde.  Jeg 
åbnede  døren  og  vi  gik  ud  sammen.  Jeg 
vidste  ikke  om  vi  nogen  sinde  ville 
mødes  igen.  Den  følgende  søndag  aften 
modtog  jeg  en  telefonopringning  i  mit 
hjem.  Det  var  den  unge  mand. 

„Bror  Howard,  hvordan  kunne  du 
vide  det?" 

„Hvordan  kunne  jeg  vide  hvad?" 
spurgte  jeg. 

„Hvordan  kunne  du  vide  at  jeg  for 
første  gang  i  5  år  kunne  have  gode 
følelser  overfor  mig  selv?" 

„Fordi  Herren  har  lovet  at  han  aldrig 
mere  vil  komme  dine  synder  i  hu,"  sagde 
jeg.  [Se  Hebr.  8:12]. 

Så  kom  spørgsmålet:  „Tror  du  at 
kirken  kan  bruge  en  24-årig  missionær? 
Hvis  den  kan,  så  vil  jeg  i  hvert  fald  gerne 
tage  af  sted." 

Den  unge  mand  var  som  en  af  de 
krystalskåle  vi  talte  om.  Han  havde 
været  ude  i  verden  og  var  delvis  blevet 
fyldt  op  med  forkerte  ting.  Hans  syn  var 
blevet  sløret  af  synd  og  han  kunne  ikke 
leve  op  til  sine  evner.  Han  kunne  aldrig 
blive  det  som  han  vidste  han  skulle  blive 
til,  hvis  ikke  han  fandt  en  måde  at 
omvende  sig  på.  Det  tog  tid  at  ændre  sig. 
Det  krævede  bøn.  Det  krævede  anstren- 
gelse og  det  krævede  hjælp. 

Min  unge  ven  opdagede  at  omvendel- 
se ofte  er  en  ensom,  stille  kamp.  Det  er 
ikke  nogen  engangsforeteelse;  det  er 
derimod  noget  livsvarigt.  Som  præsident 
Stephen  L.  Richards  engang  sagde,  det 
er  en  „evigt  tilbagevendende  erkendelse 
af  svaghed  og  fejl  og  [en]  søgen  og  leven 
for  noget  højere  og  bedre."  [I  Conferen- 
ce  Report,  april  1956,  s.  91]. 

Denne  unge  mand  fandt  ud  af  at 
omvendelse  ikke  er  en  gratis  gave.  På 
samme  måde  som  tro  uden  gerninger  er 
død  [se  Jakob  2: 1 7]  -  kræver  omvendelse 
meget.  Det  er  ikke  for  den  vege  eller  for 
den  dovne.  Det  kræver  en  fuldstændig 
afvisning  af  det  forkerte  og  et  helt  nyt 
sæt  gerninger  eller  handlinger  som  ska- 
ber et  nyt  hjerte  og  et  andet  menneske. 
Omvendelse  betyder  arbejde.  Det  er  ikke 
blot  at  holde  op  med  at  gøre  noget.  Det 
er  ikke  blot  at  indse  det  forkerte  eller  at 
vide  hvad  der  burde  gøres.  Det  er  ikke 


,,en  cyklus  af  synd  og  omvendelse  og 
synd  igen."  [Hugh  B.  Brown,  Eternal 
Quest,  Salt  Lake  City:  Bookcraft,  1956, 
s.  102]. 

Det  er  ikke  blot  anger;  det  er  derimod 
et  evigt  princip  som  altid,  når  det  bruges 
rigtigt  over  en  passende  periode,  resulte- 
rer i  en  fornyelse,  en  renselse  og  en 
forandring. 

Den  unge  mand  vi  har  talt  om  opda- 
gede at  når  synd  er  så  alvorlig  at  den 
stiller  ens  fællesskab  med  kirken  i  fare 
må  synderen  være  villig  til  at  underkaste 
sig  de  love  og  domme  der  bliver  udtalt  af 
den  person  som  har  nøglerne  til  hans 
medlemskab  af  kirken  og  også  bede  om 
hans  tilgivelse. 

Det  vigtigste  var  at  han  lærte  at 
omvendelse  er  en  uadskillelig  del  af 
handlefriheden.  Handlefriheden  i  frel- 
sesplanen bevirker  at  mænd  og  kvinder 
frit  kan  vælge  hvad  retning  de  ønsker  at 
styre  deres  liv  i.  Omvendelse  betyder  at 
da  ufuldkomne  væsener  af  og  til  træffer 
ufuldkomne  beslutninger  tillades  det 
dem  at  rette  deres  kurs.  Ved  at  følge 
omvendelsens  regler  og  gennem  Jesu 
Kristi  forsoning  kan  fejl  udviskes.  Her- 
ren har  lovet  at  han  ikke  længere  vil 
komme  dem  i  hu  [Hebr.  8:12].  Overtræ- 
delser bliver  tilgivet  -  og  glemt  som  følge 
af  tilgivelsens  mirakuløse  gave.  Menne- 
sket kan  blive  renset  og  vende  tilbage  til 
den  sti  hvor  det  finder  formål  og  frem- 
skridt og  fred. 

Ved  at  omvende  sig  blev  min  unge  ven 
et  nyt  menneske.  Han  blev  født  igen  af 
Ånden.  Han  fik  en  forståelse  af  betyd- 
ningen af  Frelserens  ord:  „Kom  hid  til 
mig,  alle  I,  som  er  trætte  og  tyngede  af 
byrder,  og  jeg  vil  give  jer  hvile,"  [Matt. 
11:28],  Og  dette  er  måske  noget  af  det 
allervigtigste.  Jeg  vidner  om  dette  i 
Herrens,  Jesu  Kristi  navn.  Amen.  □ 

At  finde  sin  egen  identitet 

Biskop  Victor  L.  Brown 
Præsiderende  Biskop 


Forleden  dag  fik  jeg  et  brev  fra  en  af 
mine  italienske  venner.  Han  er  læge  og 
har  specialiseret  sig  i  hjerte-  og  lungeo- 
perationer. Jeg  mødte  ham  i  Milano  for 
ca.  2  år  siden,  da  han  havde  været 
medlem  af  kirken  i  nogle  få  måneder. 
Han  var  en  fin,  god,  velklædt  ung  mand; 
sådan  en  ung  mand  som  alle  forældre 
ville  være  stolt  over.  Han  levede  et  godt 
liv.  Han  troede  ikke  at  han  havde  nogle 
udækkede  behov  indtil  han  fandt  Jesu 
Kristi  evangelium.  Jeg  vil  gerne  dele 
nogle  få  tanker  fra  hans  brev  med  jer 
som  drejer  sig  om  hans  følelser  om  sig 
selv. 

,,Uden  de  to  ældster  kunne  mit  liv 
have  været  lykkeligt,  fuldt  af  tilfredsstil- 
lelse, men  der  ville  have  manglet  kærlig- 
hed, tro,  sandhed,  kundskab,  frihed,  ja 
alle  de  ting  der  kommer  fra  Gud,  vor 
himmelske  Fader,  gennem  hans  Søn, 
Jesus  Kristus. 

Jeg  er  glad  for  at  leve  på  jorden  i  disse 
tider  som  et  Guds  barn.  Jeg  kender 
frelsesplanen  og  er  klar  over  de  velsig- 
nelser der  er  på  mit  hoved  [se  Ordspr. 


10:6],  og  jeg  forsøger  at  gøre  mit  bedste 
for  at  fuldføre  den  opgave  vor  himmel- 
ske Fader  gav  mig  før  han  sendte  mig 
herned  på  jorden. 

Jeg  er  fyldt  med  en  vidunderlig  glæde 
nu  da  mine  forældre  har  sluttet  sig  til 
kirken.  Vort  liv  har  undergået  en  stor 
forandring  og  vore  hjerter  er  villige  til  at 
gøre  det  vor  himmelske  Fader  vil  at  vi 
skal  gøre." 

Den  vidunderlige  unge  mand  har  nu 
opnået  en  kundskab  om  sin  egen  identi- 
tet som  så  mange  mennesker,  unge  såvel 
som  gamle,  hungrer  efter.  Det  kan  være 
en  stor  velsignelse  i  ethvert  menneskes 
liv  at  finde  sin  egen  inderste  identitet. 
Alle  kan  gøre  det  hvis  de  indser  at  det 
kun  kan  ske  gennem  sandhedens  lys, 
eller  som  Frelseren  forklarede  gennem 
livets  lys.  I  Joh.  8:12  kan  vi  læse:  „Jeg  er 
verdens  lys;  den,  som  følger  mig,  skal 
aldrig  vandre  i  mørket,  men  have  livets 
lys." 

Når  vi  stræber  efter  at  forstå  hvad  det 
betyder  at  have  livets  lys,  som  er  den 
vigtigste  hjælp  vi  kan  have  når  vi  skal 

finde  vor  identitet,  må  vi  nødvendigvis 
vide  hvem  Jesus  er.  De  hellige  skrifter 
fortæller  os  hvem  han  er  -  Guds  Søn, 
også  kaldet  Faderens  enbårne  i  kødet. 
Han  blev  født  af  Maria.  Han  er  vor 
Forløser  og  gennem  ham  er  omvendelse 
og  tilgivelse  for  synd  gjort  mulig.  Han  er 
den  som  blev  dømt  til  at  dø  og  som  på 
korset  tilgav  sine  bødler.  Han  er  den  som 
rejste  sig  fra  graven  og  derved  brød 
dødens  bånd  for  hele  menneskeheden  og 
tilvejebragte  opstandelsen.  Det  er  den 
samme  Jesus  som  leder  sin  kirke  i  disse 
sidste  dage,  den  kirke  som  bærer  hans 
navn,  nemlig  Jesu  Kristi  Kirke  af  Sidste 
Dages  Hellige. 

Frelseren  efterlod  mennesket  belærin- 
ger nok  til  at  enhver  kan  forstå  sig  selv 
og  finde  sin  egen  sande  identitet  ved  de 
belæringer  han  gav  i  sit  jordeliv  og  ved 
de  instruktioner  han  har  givet  både  til  de 
gamle  og  de  moderne  profeter.  Man  kan 
kun  finde  sin  egen  identitet  gennem  en 
kundskab  om  og  lydighed  mod  befalin- 
gerne. Når  man  får  en  forståelse  af  sig 
selv  vil  tanker  som:  „Jeg  er  ikke  noget 
værd  -jeg  er  et  nul,"  ikke  kunne  findes  i 
vort  liv.  Med  „sand  identitet"  mener  jeg 
det  forhold  der  er  mellem  påskønnelse  af 
én  selv  og  selvkontrol.  Behovet  for  dette 
kan  forklares  med  George  T.  Boyds  ord 
fra  en  tale  han  holdt  for  nogle  år  siden. 

„Når  et  menneske  læser  skrifterne  gør 
det  ham  i  stand  til  at  se  livet  ikke  alene 
fra  det  menneskelige  synspunkt,  men 
også  til  en  vis  grad  fra  Guds  synspunkt. 

Dette  perspektiv  opfylder  to  af  men- 
neskets vigtige  behov  -  en  følelse  af  et 
personligt  værd  og  en  følelse  af  en 
selvkontrol.  Begge  disse  kan  man  være  i 
besiddelse  af  hver  for  sig.  Men  hvor  kan 
påskønnelse  af  ens  eget  værd  dog  let 
blive  til  en  intolerant  egoisme  og  selvbe- 
drag -  eller  en  følelse  af  selvkontrol  - 


blive  til  falsk  ydmyghed  eller  en  uhygge- 
lig selvafsky. 

I  skrifterne  finder  mennesket  ud  at 
han  hører  til  et  hele  hvoraf  Gud  er  en  del. 
At  være  en  del  af  en  sådan  helhed  giver 
ham  en  følelse  af  at  hans  sjæl  har  en 
værdi,  men  set  i  forhold  til  Gud  afslører 
det  hans  afhængighed  og  derved  hans 
underordning  .  .  .  Således  nærer  flittig 
brug  af  skrifterne  det  åndelige  liv  med  en 
fred  der  erstatter  tvivl  og  frygt  som  kan 
paralysere  menneskeheden."  [Views  on 
Man  and  Religion,  red .  af  James  Allen  og 
andre,  Provo,  Utah:  Friends  of  George 
T.  Boyd,  1979,  s.  207], 

I  SI.  8:5  spørges  der:  „Hvad  er  da  et 
menneske,  at  du  kommer  ham  i  hu,  et 
menneskebarn,  at  du  tager  dig  af  ham?" 

Svaret  følger  smukt  og  klart: 

„Du  gjorde  ham  lidet  ringere  end 
Gud,  med  ære  og  herlighed  kroned  du 
ham; 

du  satte  ham  over  dine  hænders  værk, 
alt  lagde  du  under  hans  fødder."  [SI.  8:6- 
7].  Vi  lærer  altså  på  den  måde  at  vi  skal 
være  herre  over  alle  Guds  andre  skab- 
ninger. I  den  egenskab  er  vi  blevet  givet 
visse  karakteristika  som  er  enestående 
for  menneskeheden.  Blandt  andet 

1 .  Vi  er  klare  over  vor  egen  personlig- 
hed og  vor  evne  til  at  stræbe  efter 
selvopfyldelse. 

2.  Vi  har  evner  til  at  øge  vor  kund- 
skab, at  komme  til  en  kundskab  om 
menneskehedens  og  naturens  og  disse 
omgivende  tings  natur. 

3.  Vi  har  evnen  til  at  tænke  abstrakt  og 
på  den  måde  sammenligne  fakta  og 
afgøre  forholdet  mellem  dem  og  deres 
relevans  i  vort  liv. 

4.  Vi  er  i  stand  til  og  har  ret  til  at  træffe 
valg.  Dette  er  en  af  de  største  gaver  Gud 
har  givet  os. 

5.  Vi  har  en  vilje  vi  skal  styre,  og  ved 
denne  kraft  kan  vi  kontrollere  tanker, 
følelser,  appetitter  og  lidenskaber. 

6.  Vi  har  ret  til  at  tilbede  Gud  og  kan 
søge  kraft  fra  ham  så  vi  kan  fuldføre 
vores  skæbne. 

Med  disse  fantastiske  evner  og  med 
den  vægt  der  lægges  på  sjæles  værdi  i 
Guds  øjne  opstår  muligheden  for  forvir- 
ring også.  Vi  lever  i  en  materialistisk 
verden.  Nogle  bliver  forvirrede  og  søger 
deres  identitet  gennem  rigdomme  eller 
menneskers  anerkendelse.  Frelseren  gør 
det  meget  klart  i  sine  belæringer  at  det 
ikke  er  muligt  at  finde  den  identitet  jeg 
taler  om  ved  sådanne  midler.  I  Luk. 
18:18-25  kan  vi  læse: 

,,Og  en  rådsherre  spurgte  ham  og 


sagde:  ,Gode  Mester!  hvad  skal  jeg  gøre 
for  at  arve  evigt  liv?' 

Jesus  svarede  ham  .  .  .  ,Du  kender 
budene:  du  må  ikke  bedrive  hor;  du  må 
ikke  slå  ihjel;  du  må  ikke  stjæle;  du  må 
ikke  sige  falsk  vidnesbyrd;  ær  din  fader 
og  din  moder.' 

Han  sagde:  ,Det  har  jeg  holdt  altsam- 
men fra  min  ungdom  af.' 

Da  Jesus  hørte  det,  sagde  han  til  ham: 
,Én  ting  mangler  du  endnu;  sælg  alt  det, 
du  har,  og  del  det  ud  til  de  fattige,  så  skal 
du  have  en  skat  i  Himlene;  og  kom  så  og 
følg  mig!' 

Men  da  han  hørte  det,  blev  han  dybt 
bedrøvet,  thi  han  var  meget  rig. 

Og  idet  Jesus  så  på  ham,  sagde  han: 
,Hvor  er  det  dog  vanskeligt  for  den,  der 
har  rigdom,  at  komme  ind  i  Guds  rige! 


WMMSM 
Eli 


106 


Thi  en  kamel  går  lettere  gennem  et 
nåleøje,  end  en  rig  går  ind  i  Guds  rige!' " 
Problemet  var  ikke  at  manden  var  rig, 
men  at  han  værnede  om  sine  rigdomme 
og  ikke  ville  dele  sin  velstand  med  de 
fattige. 

Vi  kan  finde  endnu  et  eksempel  i 
Lukas: 

Han  fortalte  dem  en  lignelse:  „Der  var 
en  rig  mand;  hans  mark  havde  båret 
godt. 

Han  tænkte  ved  sig  selv:  ,Hvad  skal 
jeg  gøre?  Jeg  har  jo  ikke  plads  til  min 
høst.' 

Og  så  sagde  han:  , Sådan  vil  jeg  gøre: 
Jeg  vil  rive  mine  lader  ned  og  bygge  dem 
større,  og  dér  vil  jeg  samle  alt  mit  korn 
og  mit  gods; 

og  jeg  vil  sige  til  min  sjæl:  sjæl!  du  har 
meget  gods  liggende,  nok  for  mange  år; 
slå  dig  til  ro,  spis,  drik  og  vær  glad!' 

Men  Gud  sagde  til  ham:  ,Du  dåre!  i 
denne  nat  kræves  din  sjæl  af  dig;  hvem 
skal  så  have  det,  du  har  samlet  dig?' 

Således  går  det  den,  som  samler  sig 
skatte,  men  ikke  er  rig  hos  Gud."  [Luk. 
12:16-21]. 

Sammenlign  dette  med  historien  om 
den  16-årige  præst  som  tog  telefonen  en 
dag  og  hørte  en  populær  discjockeys 
stemme.  Discjockeyen  fra  den  lokale 
radiostation  stillede  ham  et  spørsmål  og 
da  han  besvarede  det  korrekt  fik  han  at 
vide  at  han  nu  havde  vundet  en  dyr 
sportsvogn.  Det  lod  til  at  en  teen-age 
drengs  vildeste  drøm  var  gået  i  opfyldel- 
se. Hans  kærlige  biskop  var  lidt  bekym- 
ret over  hvilken  indflydelse  denne  bil 
kunne  have  på  drengen,  fordi  den  måske 
kunne  trække  ham  bort  fra  det  vi  alle 
holder  så  kært.  Han  spurgte  ham  ud  om 
hans  følelser.  Biskoppen  kunne  næppe 
tro  sine  ører  da  den  unge  mand  fortalte 
at  han  ikke  havde  taget  bilen,  men  havde 


accepteret  at  få  gevinsten  udbetalt  i 
kontanter  i  stedet.  Han  sagde:  „Nu  har 
jeg  penge  nok  til  min  mission."  Sikke  et 
fremragende  eksempel  på  en  god  balan- 
ce mellem  ens  holdning  til  verdslig 
velstand  og  anseelse  af  kristne  værdier. 
Jeg  kender  en  anden  ung  mand  som 
kæmpede  for  at  opnå  denne  balance. 
Han  havde  fået  store  anerkendelser  som 
atlet.  Han  begyndte  at  svømme  i  kon- 


„Påskønnelse  af  én  selv 

kommer  kun  gennem 

kundskab  om  og  lydighed 

mod  befalingerne." 


kurrencer  allerede  i  13-års  alderen  og 
trænede  henimod  30  timer  om  ugen. 
Han  blev  USA's  bedste  og  vandt  bronce 
ved  de  olympiske  lege  i  1968.  Han  var  på 
det  amerikanske  landshold  i  de  tre  år 
han  gik  på  college.  Efter  sin  eksamen 
begyndte  han  at  studere  medicin  og 
klarede  sig  meget  fint. 

I  al  den  tid  havde  han  afskåret  sig  selv 
fra  al  form  for  åndelig  påvirkning  og 
havde  ikke  meget  til  overs  for  mennesker 
der  var  mindre  heldige  eller  mindre 
talentfulde  end  han.  Han  kæmpede  for 
at  få  en  virkelig  følelse  af  personlig 
værdi.  Som  han  sagde:  „Jeg  plejede  at 
sige  til  mig  selv:  Du  er  olympisk  mester. 
Du  har  et  godt  hoved  og  bliver  læge  en 
dag  og  vil  komme  til  at  leve  et  godt  liv.  - 
Det  fortalte  jeg  mig  selv  da  jeg  gik  og 

overvejede  at  begå  selvmord.  Jeg  var 
fuld  af  falsk  og  forfængelig  stolthed." 

I  løbet  af  hans  sidste  år  på  universite- 
tet kom  han  heldigvis  til  at  tilbringe 
nogen  tid  sammen  med  en  læge  på  landet 
som  forstod  de  problemer  han  havde.  På 
denne  ældre  læges  opfordring  begyndte 
han  at  læse  i  skrifterne.  Til  at  begynde 
med  gjorde  han  det  overlegent,  da  han 
var  sikker  på  at  han  ville  kunne  forstå  alt 
hvad  han  læste,  men  det  fandt  han  ud  af 
at  han  ikke  kunne.  Han  sagde  selv:  „Jeg 
var  halvvejs  gennem  1  Mosebog  og  lærte 
kun  ganske  lidt,  men  sagde  så  til  mig 
selv:  Der  må  være  nogle  kapitler  der  er 
skrevet  på  en  måde  som  er  lettere  at 
forstå.  -  Jeg  slog  op  på  4  Mosebog  og 
forstod  endnu  mindre." 

Endelig  påbegyndte  han  sine  studier 
med  den  rette  ånd.  Han  ønskede  at  lære 
og  at  føle.  Mens  han  bad  og  studerede  og 
bad  igen  begyndte  han  langsomt  at  indse 
at  han  var  barn  af  en  kærlig  Fader  i 
Himmelen  og  at  han  derigennem  havde 
fantastiske  muligheder  som  menneske. 
Han  accepterede  Frelserens  råd  om,  at  vi 
skal  bygge  vort  liv  på  en  klippe: 

„Derfor:  enhver  der  hører  de  ord,  jeg 
her  har  sagt,  og  handler  efter  dem,  han 
ligner  en  klog  mand,  som  byggede  sit  hus 
på  klippegrund. 

Og  regnen  styrtede  ned,  og  vand- 
strømmene kom,  og  vinden  blæste  og 
kastedes  mod  det  hus,  men  det  faldt 
ikke;  thi  dets  grundvold  var  lagt  på 
klippen. 

Men  enhver,  der  hører  de  ord,  jeg  her 
har  sagt,  og  ikke  handler  efter  dem, 
ligner  en  dåre,  som  byggede  sit  hus  på 
sand. 

Og  regnen  styrtede  ned,  og  vand- 
strømmene kom,  og  vindene  blæste  og 
slog  imod  det  hus;  og  det  faldt,  og  dets 
fald  var  stort."  [Matt.  7:24-27]. 


Mine  brødre  og  søstre,  jeg  håber  at  vi 
altid  vil  erindre  os  Frelserens  opfordring 
til  at  bygge  på  klippen  i  stedet  for  på 
sandet  og  til  at  „vandre,  mens  I  har  lyset, 
for  at  ikke  mørket  skal  få  bugt  med  jer. 
Og  den,  der  vandrer  i  mørket,  ved  ikke, 
hvor  han  går  hen. 

Tro  på  lyset,  mens  I  har  lyset,  så  I  kan 
blive  lysets  børn!"  [Joh.  12:35-36]. 

Jeg  bærer  jer  mit  vidnesbyrd  om  at  vi 
kun  kan  finde  vor  egen  identitet  og  lykke 
som  lysets  børn  hvis  vi  er  i  besiddelse  af 
livets  lys,  som  vi  kan  se  i  de  belæringer 
Jesus  af  Nazaret  gav  os,  for  det  var  ham 
der  sagde:  „Jeg  er  verdens  lys;  den,  som 
følger  mig,  skal  aldrig  vandre  i  mørket, 
men  have  livets  lys."  [Joh.  8:12].  I  Jesu 
Kristi  navn.  Amen.  □ 


:ili 

Skaber  og  Frelser 


Ældste  Mark  E.  Petersen 
De  tolv  apostles  kvorum 


Foråret  har  altid  påsken  med  sig,  og 
påsken  vender  vore  tanker  mod  Jesus 
Kristus,  vor  Frelser. 

Det  var  ham  der  blev  født  i  Betlehem 
som  Guds  Søn,  Fredsfyrsten  [Es.  9:6], 
som  giver  menneskeheden  et  løfte  om 
fred. 

Det  var  ham  der  gav  os  den  virkelige 
betydning  af  påsken  gennem  sin  vidun- 
derlige opstandelse  der  gav  os  forsikring 
om  evigt  liv.  Tænk  engang  -  evigt  liv! 

Da  han  blev  født  fik  han  navnet  Jesus 
fordi  han  skulle  frelse  sit  folk  fra  deres 
synder.  Men  han  var  også  Immauel  [Es. 
7:14],  som  betyder  „Gud  med  os". 

Det  navn  var  passende,  for  han  var 
Gud,  og  han  kom  til  denne  verden  for  at 
være  med  os.  ,,Gud  med  os"!  Ja,  det  var 
han.  Han  var  guddommelig  før  han  blev 
født  til  dette  jordeliv,  og  han  var  sit  eget 
guddommelige  selv  mens  han  var  her  på 
jorden.  Han  ændrede  ikke  sin  identitet. 
Han  forbliver  evigt  Guds  Søn,  vor 
forløser  og  vor  frelser. 

Han  døde  på  korset  for  at  forsone  for 
alle  deres  synder  som  ville  adlyde  ham 


og  han  brød  dødens  bånd  for  at  tilveje- 
bringe en  opstandelse  for  os  alle. 

Hans  forsoning  er  den  vigtigste  hænd- 
else der  nogen  sinde  har  fundet  sted. 
Skabelsen  af  jorden,  etableringen  af 
Israels  12  stammer  og  de  store  patriarker 
og  profeters  arbejder  var  alle  et  prælu- 
dium til  hans  bedrift  på  Golgata. 

Der  blev  brændt  ofre  på  Israels  altre  i 
hele  Det  gamle  Testamentes  tid,  et 
symbol  på  at  man  ventede  på  det  store 
offer  som  skulle  bringes  af  ham,  der  blev 
kaldt  „Det  slagtede  Lam."  [Åb.  13:8]. 

Som  Jehova  i  sit  førjordiske  liv  var 
Jesus  den  centrale  person  i  planlægnin- 
gen af  den  menneskelige  races  jordiske 
eksistens. 

Det  var  ham  der  frivilligt  indlod  sig  på 
at  dø  for  os.  Det  var  ham  der  gav  al  ære 
til  vor  himmelske  Fader.  Det  var  ham 
der  blev  ophavsmanden  til  evig  frelse 
„for  alle,  som  er  lydige  mod  ham" 
[Hebr.  5:9]. 

Som  apostlen  Peter  sagde:  „Og  der  er 
ikke  frelse  i  nogen  anden;  thi  der  er  ikke 
under  himmelen  givet  mennesker  noget 

andet  navn,  hvorved  vi  kan  frelses." 
[Ap.  G.  4:12]. 

Der  krævedes  stor  forberedelse  forud 
for  hans  forsoning,  endda  før  han  blev 
født  i  kødet.  For  det  første  skulle  han 
bruge  en  jord  hvorpå  vi,  Guds  børn, 
kunne  leve  i  vor  dødelige  tilværelse. 

Den  jord  måtte  nødvendigvis  være  af 
fysisk  natur,  da  vi  der  skulle  bo  derpå 
ville  være  fysiske  væsener,  som  vi  er  nu. 
Det  skulle  være  en  fysisk  jord  hvorpå 
også  Frelseren  kunne  leve  sit  dødelige 
liv. 

Hans  eksistens  i  Palæstina  skulle  være 
fysisk,  i  et  legeme  af  kød  og  ben  som 
vores.  På  denne  jord  skulle  han  udholde 
korsfæstelsens  fysiske  smerter.  Han 
skulle  dø  fysisk,  og  dernæst  -  hvor  var 
det  dog  storslået  -  skulle  han  tilvejebrin- 
ge en  fysisk  opstandelse. 

Derfor  var  en  fysisk  jord  nødvendig 
for  hans  mission.  Der  var  intet  overna- 
turligt ved  hans  værk  her  på  jorden.  Det 
skulle  ikke  opnås  på  en  eller  anden 
uhåndgribelig  eller  mystisk  måde. 

Hans  liv  på  jorden  var  virkeligt  og 
fysisk.  Hans  død  var  virkelig  og  fysisk 
såvel  som  hans  opstandelse,  og  alle  fandt 
de  sted  på  denne  meget  virkelige  og 
fysiske  planet.  Det  viste  til  fulde  at  han 
var  en  virkelig,  fysisk  person. 

Da  der  blev  lagt  planer  for  hans 
forsoning  i  Det  store  Råd  i  Himmelen 
koncentreredes  en  del  af  planlægningen 
om  skabelsen  af  denne  jord,  for  den  ville 
kræve  en  guddommelig  arkitektur  og 
dernæst  en  fysisk  skabelsesproces. 

Kunne  Kristus  være  bleve  født  af 
Maria  i  Betlehem  uden  denne  jord? 
Kunne  han  være  død  på  korset  i  Jerusa- 
lem? Kunne  han  være  opstået  fra  gra- 
ven? 

Hvis  denne  jord  ikke  fandtes  ville  der 
så  have   været  romerske  soldater  der 


kunne  nagle  ham  til  korset  og  derefter 
bevogte  hans  grav? 

Kunne  han  have  vist  sig  fysisk  for  sine 
disciple  som  bevis  på  sin  opstandelse? 

Ville  „den  anden"  Maria  have  været  i 
haven  denne  første  påskemorgen  [Matt. 
28:1]  og  hørt  englen  sige:  „Han  er  ikke 
her;  thi  han  er  opstanden"  [Matt.  28:6]? 

Den  særlige  skabelse  af  denne  jord  var 
en  vigtig  del  af  frelsesplanen.  Den  tjente 


,, Jesus  er  en  lysets  og  livets 
Gud,  ikke  et  symbol  på  død 

og  tvivl.  Han  lever  og  vil 

frelse  enhver  der  er  villig  til 

at  tjene  ham." 


et  særligt  formål.  Det  var  ikke  noget 
man  kom  i  tanke  om  bagefter.  Det  var 
heller  ikke  en  ulykke,  eller  en  spontan 
udvikling  af  nogen  slags.  Det  var  et 
resultat  af  bevidst,  forudgående  plan- 
lægning og  en  formålstjenlig  skabelse. 
Den  guddommelige  arkitekt  havde  ud- 
tænkt det.  Den  almægtige  Skaber  skabte 
jorden  og  tildelte  den  en  særlig  mission. 
Denne  jord  var  dog  ikke  blot  tænkt 
som  et  hjem  for  dødelige.  Slet  ikke.  Den 
har  en  højere  skæbne.  Denne  jord  vil 
ikke  forblive  i  sin  nuværende  tilstand. 
Den  vil  blive  udødelig.  Den  vil  gå 
igennem  en  rensende  proces  hvorved 
den  vil  blive  en  celestial  jord  og  være  som 
Urim  og  Tummim  i  himlene.  [Se  L&P 
130:9].  Dette  vil  kræve  en  yderligere 
guddommelig  skabelse,  og  sund  fornuft 
siger  os  at  en  spontan  ulykke  ikke  vil 

kunne  frembringe  en  sådan  forandring. 

Herren  vil  være  til  stede  her  på  jorden 
når  den  modtager  sin  celestiale  herlighed 
og  hans  Fader  vil  komme  her  fra  tid  til 
anden.  Den  vil  da  blive  et  evigt  hjem  for 
dem  der  opnår  celestial  herlighed  i  Guds 
rige. 

Dette  er  jordens  endelige  skæbne.  Det 
var  det  formål  Gud  havde  med  at  skabe 
den,  for  det  planlagde  han  helt  fra 
begyndelsen. 

Forstår  vi  hvad  jorden  virkelig  bety- 
der for  os?  Indser  vi  hvorfor  den  blev 
skabt?  Forstår  vi  dens  formål?  Kan  vi  se 
at  der  ikke  var  noget  tilfældigt  eller 
spontant  ved  dens  oprindelse?  Kan  vi  se 
at  skabelsen  af  jorden  helt  bogstaveligt 
og  i  al  sandfærdighed,  fuldstændigt  og 
udelukkende  var  en  handling  foretaget 
af  Gud? 

Og  hvem  var  Skaberen? 

Vor  himmelske  Fader  erklærede  at  det 
var  hans  egen  elskede  Søn  der  udførte 
dette  store  arbejde. 

„Alt  er  blevet  til  ved  ham,  og  uden 
ham  blev  intet  til  af  det,  som  er,"  sagde 
apostelen  Johannes.  [Joh.  1:3  i  King 
James  versionen]. 

„Thi  i  ham  skabtes  alt  i  Himlene  og  på 
jorden,  det  synlige  og  det  usynlige,  hvad 
enten  det  er  tronengle  eller  herskere  eller 
magter  eller  myndigheder:  alt  er  skabt 
ved  ham  og  til  ham; 

og  han  er  før  alt,  og  alt  består  ved 
ham."  [Kol.  1:16-17].  Sådan  blev  det 
udtrykt  af  apostelen  Paulus. 

Den  Almægtige  bekræftede  det  også 
da  han  fortalte  Moses:  „Utallige  verde- 
ner har  jeg  skabt,  og  jeg  skabte  også  dem 
i  mit  eget  øjemed,  og  jeg  skabte  dem  ved 
Sønnen,  som  er  min  Enbårne."  [Moses 
1:33:  fremhævelse  tilføjet]. 

Kristus  lærte  også  at  han  selv  var 
Skaberen.  Han  sagde  bl.a.  til  profeten 


Joseph  Smith:  „Se,  jeg  er  Jesus  Kristus, 
den  levende  Guds  Søn,  som  skabte 
himlen  og  jorden."  [L&P  14:9]. 

En  af  de  mest  rørende  og  imponeren- 
de åbenbaringer  af  Frelseren  findes  i 
Ethers  Bog  hvor  beretningen  om  hvorle- 
des Herren  åbenbarede  sig  for  Jareds 
bror  står  optegnet.  Jeg  citerer  kort  fra 
den.  Frelseren  sagde  til  Jareds  bror: 

„Se,  jeg  er  den,  som  fra  verdens 
begyndelse  var  udset  til  at  forløse  mit 
folk.  Se,  jeg  er  Jesus  Kristus  .  .  . 

Jeg  har  aldrig  vist  mig  for  noget 
menneske,  som  jeg  har  skabt,  thi  aldrig 
har  noget  menneske  troet  på  mig,  som 
du  har.  Ser  du,  at  du  er  skabt  i  mit  eget 
billede  .  .  . 

Dette  legeme,  som  du  nu  ser,  er  min 
ånds  legeme,  og  jeg  har  skabt  mennesket 
efter  min  ånds  legeme,  og  som  jeg  ser  ud 
for  dig  i  ånden,  således  skal  jeg  vise  mig 
for  mit  folk  i  kødet."  [Ether  3:14-16; 
fremhævelse  tilføjet]. 

Der  har  vi  det  med  hans  egne  ord!  Den 
herlige,  ubestridelige  sandhed!  Kristus 
er  Skaberen!  Skal  vi  ikke  acceptere  hans 
ord  fremfor  menneskets  uinspirerede 
teorier? 

Den  største  udfordring  der  i  dag 
møder  troen  på  Kristus  er  den  hurtigt 
spredende  benægtelse  af  at  han  er  Skabe- 
ren. Dette  bemærkes  af  de  mænd  som  vil 
erstatte  den  åbenbarede  sandhed  med  de 
meget  spinkle  og  skrøbelige  teorier  om 
at  universet  og  alt  liv  opstod  ved  en  eller 
anden  mystisk,  spontan,  ulykke. 

At  nægte  at  han  er  Skaberen  er  at 
nægte  at  han  er  Kristus. 

At  nægte  at  han  er  Skaberen  er  at 
nægte  at  han  kan  frelse  os  fra  vore 
synder. 

At  nægte  at  han  er  Skaberen  er  at 
nægte  at  han  brød  dødens  bånd.  Det  er 
at  nægte  opstandelsens  realitet. 

At  nægte  at  han  er  Skaberen  er  at 
nægte  at  han  tilvejebragte  en  forsoning 
på  korset  ved  Golgata. 

At  nægte  at  han  er  Skaberen  er  at 
fornægte  hans  evangelium  og  den  sande 
kristne  religion. 

Men  han  er  Skaberen!  Han  er  Forlø- 
seren! Han  er  verdens  Frelser!  Han 
fuldførte  forsoningen  på  Golgata  og 
tilvejebragte  opstandelsen.  Dette  ved  vi 
gennem  åbenbaringer  fra  Gud!  Haris 
evangelium  er  sandt  og  vi  ønsker  det,  og 
vi  ønsker  ham  og  anser  det  for  et 
privilegium  at  tjene  ham! 

Kan  nogen  ønske  sig  en  enklere 
definition  på  skabelsen  og  livets  formål 
end  den  der  gives  i  vore  skrifter? 


Vi  har  endda  vor  evige  himmelske 
Faders  ord.  Han  bar  vidnesbyrd  om  at 
Jesus  er  hans  elskede  Søn  og  erklærede 
yderligere  at  han  har  velbehag  i  ham.  [Se 
Matt.  3:17]. 

Han  ikke  alene  bekræftede  at  Kristus 
skabte  verdener,  men,  sagde  han  ikke 
også  efter  hvert  skridt  i  skabelsen  at 
arbejdet  var  godt  udført? 

Da  vandene  og  himlen  var  bragt  på 
plads  så  Gud  at  det  var  godt.  Da  livet 
blev  placeret  på  jorden  så  Gud  at  det  var 
godt,  og  da  skabelsen  var  fuldbragt  så 
„Gud  .  .  .  alt,  hvad  han  havde  gjort,  og 
se,  detvar  såre  godt.  "[Se  1  Mos.  1:10-31; 
fremhævning  tilføjet]. 


Ældste  Bernard  P.  Brockbank,  emeritus  generalautoritet,  til  venstre  søster  Barbara  B. 
Smith,  præsidentinde  for  hjælpeforeningen  og  hendes  førsterådgiver,  søster  Marian  R. 
Boyer. 

Faderen  er  en  sandhedens  Gud,  og 
han  sagde  at  Frelseren  er  „fuld  af  nåde 
og  sandhed."  [Mos.  1:6].  Tør  vi  så  at 
undlade  at  tro  på  ham  eller  fornægte 
hans  ord?  Frelseren  udførte  skabelsesar- 
bejdet  og  Faderen  havde  behag  i  ham! 
Gør  vi  da  ikke  vel  i  at  acceptere  og  tjene 
ham? 

Faderen  gav  flere  gange  udtryk  for  sin 
tilfredshed  med  sin  Søns  tjenesteger- 
ning. Gav  han  ikke  udtryk  for  dette  ved 
Kristi  dåb?  „Denne  er  min  Søn,  den 
elskede;  i  ham  har  jeg  velbehag."  [Matt. 
3:17;  fremhævning  tilføjet]. 

Introducerede  han  ikke  Frelseren  til 
nephiterne  med  de  samme  ord?  „Se,  min 
Søn,  den  elskede;  i  hvem  jeg  har  velbe- 
hag." [3  Ne.  11:7;  fremhævning  tilføjet]. 

Og  da  han  åbenbarede  sig  for  drengen 
Joseph  Smith  gav  han  sin  Søn  endnu  en 
positiv  udtalelse. 

Er  vor  evige  Faders  vidnesbyrd  ikke 
nok  til  at  fjerne  al  tvivl  fra  menneskets 
sind?  Det  var  ham  der  udtalte  at  Jesus  er 
hans  Søn  og  at  han  gjorde  alle  ting  vel. 

Hvad  er  så  vor  tro? 

Den  er  at  Gud  er  vor  himmelske 
Fader  og  gennem  evangeliet  kan  vi  blive 
som  ham  og  leve  med  ham. 

Den  er  at  Jesus  fra  Nazaret  er  hans 
Søn  og  vor  Frelser. 

Den  er  at  Frelseren  virkelig  skabte 
himmelen  og  jorden,  og  at  han  er  det 
guddommelige  mønster  som  vi  bør  ska- 
be vore  liv  efter. 

Derfor,  lad  os  følge  ham  og  tilbede 
ham  i  ånd  og  i  sandhed.  Han  har  givet  os 
en  kærlig  invitation  og  siger:  „Kom  hid 
til  mig,  alle  I,  som  er  trætte  og  tyngede  af 
byrder,  og  jeg  vil  give  jer  hvile. 

Tag  mit  åg  pajer  og  lær  af  mig,  thi  jeg 
er  sagtmodig  og  ydmyg  af  hjertet;  så  skal 
I  finde  hvile  for  jeres  sjæle. 


Ældste  Mark  E.  Petersen  fra  De  tolv 
apostles  Kvorum. 


Thi  mit  åg  er  gavnligt,  og  min  byrde  er 
let."  [Matt.  11:28-30]. 

Da  han  blev  født  sang  englene. 

Da  han  døde  græd  Himlene. 

Da  han  brød  dødens  bånd  var  der 
engle  til  at  møde  ham,  og  det  var  Maria 
også.  Hun  kendte  ham  og  erkendte  at 
han  er  Kristus. 

Men  nogle  tvivlede. 

Skal  vi  være  som  Maria  og  tro  og 
acceptere  ham?  Eller  skal  vi  slutte  os  til 
tvivlerne  og  iklæde  os  selv  mørke  og 
vantro? 

Jesus  er  en  lysets  og  livets  Gud,  ikke  et 
symbol  på  død  og  tvivl.  Han  lever  og  vil 
frelse  enhver  der  er  villig  til  at  tjene  ham. 
Han  er  vor  guddommelige  Forløser  og 
vor  evige  Skaber.  Han  er  opstandelsen 
og  livet.  Dette  er  vort  vidnesbyrd  til 
verden. 

Ja,  i  dag  er  det  påske  og  for  os  betyder 
påske  Kristus  -  den  opstandne  Kristus, 
Guds  Søn,  vor  Skaber  og  Forløser.  I 
Jesu  Kristi  navn.  Amen.  □ 

3.  april  1983 
MØDET  SØNDAG  EFTERMIDDAG 


Handlefrihed  og  kontrol 


Ældste  Boyd  K.  Packer 
De  tolv  apostles  Kvorum 


Jeg  har  et  budskab  til  jer  forældre  om 
uddannelsen  af  jeres  børn.  For  adskillige 
uger  siden  havde  jeg  på  mit  kontor  besøg 
af  en  firstjernet  general  og  hans  hustru. 
De  var  meget  imponerende  mennesker. 
De  beundrer  kirken  på  grund  af  vore 
unges  opførsel.  Generalens  hustru  om- 
talte sine  børn,  som  hun  retfærdigvis  er 
stolt  af.  Men  hun  gav  udtryk  for  en  dyb 
bekymring.  Hun  sagde:  „Fortæl  mig 
hvordan  I  er  i  stand  til  at  kontrollere 
jeres  unge  og  opbygge  en  sådan  karakter 
som  vi  har  set  hos  jeres  unge  mænd?" 

Jeg  blev  interesseret  i  hendes  brug  af 
ordet  , kontrol'.  Jeg  fortalte  dem  at 
svaret  centrerede  sig  i  evangeliets  lær- 
domme. De  virkede  interesserede  så 
derfor  omtalte  jeg  kort  princippet  om 
handlefrihed.  Jeg  sagde  at  vi  udvikler 
kontrol  ved  at  undervise  i  frihed.  De 
troede  måske  i  begyndelsen  at  vi  begynd- 
te i  den  forkerte  ende.  En  firstjernet 
general    er   intet    hvis    han    ikke    har 


disciplin.  Men  når  man  forstår  evange- 
liet så  bliver  det  klart  at  den  bedste  form 
for  kontrol  er  selvkontrol. 

Det  forekommer  måske  mærkeligt  i 
begyndelsen  at  fremme  selvkontrol  ved 
at  fokusere  på  handlefriheden,  men  det  er 
en  meget  sund  lærdomsmæssig  hold- 
ning. 

Selv  om  der  kan  belæres  om  begge 
emner  særskilt,  og  selv  om  de  måske  i 
begyndelsen  synes  at  være  modsætnin- 
ger, så  er  de  i  virkeligheden  dele  af  det 
samme  emne. 

Mennesker  som  ikke  forstår  den  lær- 
domsmæssige  del  ser  ikke  let  forholdet 
mellem  lydighed  og  handlefrihed.  De 
går  glip  af  en  afgørende  forbindelse  og 
ser  kun  lydighed  som  en  begrænsning. 
Derpå  modarbejder  de  den  selv  samme 
ting  som  vil  give  dem  sand  frihed.  Der 
findes  ingen  sand  frihed  uden  ansvar  og 
ingen  varig  frihed  uden  kundskab  om 
sandheden.  Herren  sagde:  „Hvis  I  bliver 

i  mit  ord,  er  i  sandelig  mine  disciple,  og  I 
skal  forstå  sandheden,  og  sandheden 
skal  frigøre  jer."  [Joh.  8:31-32]. 

Generalen  forstod  hurtigt  en  sandhed 
som  selv  mange  i  kirken  går  glip  af.  De 
sidste  dages  hellige  er  ikke  lydige  fordi 
de  tvinges  til  at  være  lydige.  De  er  lydige 
fordi  de  kender  visse  åndelige  sandheder 
og  har  besluttet,  som  et  udtryk  for  deres 
egen  personlige  handlefrihed,  at  adlyde 
Guds  befalinger. 

Vi  er  Guds  sønner  og  døtre  og  villige 
tilhængere  og  disciple  af  Herren,  Jesus 
Kristus  og  „under  dette  navn  er  [vi] 
blevet  frigjort'1.  [Mosiah  5:8]. 

De  mennesker  som  taler  om  blind 
lydighed  synes  måske  at  vide  mange 
ting,  men  de  forstår  ikke  evangeliets 
lærdomme.  Der  findes  en  form  for 
lydighed  der  kommer  gennem  kundskab 
om  sandheden  som  langt  overgår  enhver 
ydre  form  for  kontrol.  Vi  er  ikke  lydige 
fordi  vi  er  blinde,  vi  er  lydige  fordi  vi  kan 
se.  Jeg  gentager  at  den  bedste  kontrol  er 
selvkontrol. 

Generalen  vidste  nu  hvorfor  vi  under- 
viser vore  børn  i  Jesu  Kristi  lærdomme 
og  hvorfor  vi  er  så  beslutsomme  på  at 
beskytte  vores  personlige  frihed. 

Ansvaret  for  at  undervise  i  lærdom- 
mene hviler  på  forældrene. 

„Guds  herlighed  er  intelligens  eller 
med  andre  ord:  Lys  og  sandhed.  Lys  og 
sandhed  skyr  den  onde  ...  jeg  har 
befalet  jer  at  opdrage  jeres  børn  i  lys  og 
sandhed."  [L&P  93:36,  37,  40,  fremhæv- 
ning tilføjet]. 

Hvis  alt  hvad  jeres  børn  ved  om 
evangeliet  er  hvad  I  har  lært  dem 
hjemme,  i  hvor  stor  sikkerhed  vil  de  så 
være?  Vil  de  afvise  det  onde,  fordi  de 
vælger  at  forkaste  det? 

Som  en  ung  mand  i  militæret  besøgte 
jeg  den  gamle  helligdom  i  Nikko  Kanko 


i  Japan.  Der  ser  man  udhugget  i  facaden 
på  en  bygning  3  aber.  En  med  hænderne 
over  ørerne,  en  anden  med  hænderne 
over  øjene  og  en  tredie  med  hænderne 
over  munden.  Hør  intet  ondt,  se  intet 
ondt,  tal  intet  ondt!  Det  er  lettere  sagt 
end  gjort!  Det  er  ikke  let  at  udvikle 
selvkontrol  når  verden  belærer  os  om  at 
fornøje  sig. 

Heldigvis  er  der  en  meget  stor  hjælp  at 
hente  for  forældrene,  men  desværre  er 
der  nogle  familier  der  overser  det. 

For  adskillige  år  siden  overværede  jeg 
en  seminarhøjtidelighed  på  Hawaii.  En 
smuk  ung  hawaiiansk  atlet  blev  æret. 
Han  var  blevet  velsignet  med  et  velfor- 
met legeme  og  havde  gjort  sig  bemærket 
i  adskillige  sportsgrene.  Som  atleter  er, 
så  var  han  både  kendt  i  og  udenfor 
kirken.  Hans  træner  havde  for  det  meste 
trænet  ham  i  koordinationen  af  hans 
fysiske  kræfter  og  kun  tilføjet  lidt  i  form 
af  beslutsomhed  og  mod. 

Han  sagde  at  det  ikke  havde  været 
vanskeligt  for  ham  at  få  succes  som 
idrætsmand.  Hvis  han  øvede  sig  og  holdt 
reglerne  for  træningen  reagerede  hans 
legemes  muskler  som  han  ønskede  og 
han  kunne  både  koordinere  dem  og 
kontrollere  dem. 

Så  fortalte  han  om  en  form  for 
kontrol  som  ikke  kommer  så  let  og  han 
sagde:  „Jeg  fandt  ud  af  at  det  er  lettere  at 
kontrollere  mine  armes  og  bens  muskler 
end  at  kontrollere  musklerne  i  min 
tunge.  Jeg  fandt  det  lettere  at  kontrollere 
mine  øjne  på  idrætspladsen  end  på 
gaden.  Det  er  ikke  let  at  kontrollere 
hvad  jeg  ønsker  at  høre.  Frem  for  alt  er 
det  ikke  let  at  kontrollere  mine  tanker." 
Han  gav  derpå  udtryk  for  taknemmelig- 
hed for  seminarprogrammet  og  han 
hyldede  sine  seminarlærere.  De  var  de 
trænere,  som  havde  lært  ham  at  kontrol- 

lere  den  mest  vedvarende  del  af  hans 
natur. 

Det  varer  ikke  længe  før  evnen  til  at 
kaste  en  bold  eller  springe  over  en  stang 
eller  løfte  en  vægt  bliver  noget  man  kun 
lejlighedsvis  kan  gøre  i  livet.  Den  fysiske 
overlegenhed  svinder  ind,  men  den  mo- 
ralske og  åndelige  styrke  kan  vokse  sig 
stærkere  efterhånden  som  den  fysiske 
del  af  os  svækkes  med  alderen. 

Hvis  du  ønsker  at  dine  børn  skal 
vokse  åndeligt  så  undervis  dem  i  evange- 
liets lærdomme. 

Hvis  du  ønsker  at  din  søn  skal  spille 
på  klaver  så  er  det  godt  at  lade  ham  lytte 
til  musik.  Det  giver  ham  muligvis  en 
følelse  for  musikken  og  hjælper  ham 
meget  i  hans  indlæring.  Men  det  er  ikke 
nok.  Der  skal  også  øves  og  læres,  og  øves 
og  øves  og  øves  for  at  han  kan  spille 
godt. 

Hvis  du  ønsker  at  din  datter  skal  lære 
et  sprog,  så  lad  hende  lytte  til  dem  som 
taler  det.  Hun  bliver  måske  glad  for 
sprog  og  lærer  mange  ord,  men  det  er 
ikke  nok.  Hun  må  lære  grammatik  og 
skaffe  sig  et  ordforråd.  Hun  må  øve 
udtalen.  Hun  må  lære  tingene  udenad 
ellers  vil  hun  aldrig  være  i  stand  til  at  tale 
eller  at  skrive  sproget  flydende. 

Således  er  det  også  med  evangeliet. 
Man  kan  være  glad  for  det,  men  på  ét 
eller  andet  tidspunkt  må  man  lære 
princippet.  Her  er  der  også  tale  om 
udenadslære,  øvelse,  indlæring,  læsning, 
lytning  og  diskussion  og  det  er  alt 
sammen  nødvendigt.  Der  findes  ingen 
gylden  vej  til  det  at  lære. 

Kirken  kan  hjælpe  forældre,  da  denne 
form  for  indlæring  effektivt  gives  i 
klasseværelset.  Derfor  har  vi  seminar, 
institut  og  religionsklasser.  Der  er  præ- 
stedømme-, søndagsskole-  og  hjælpeor- 
ganisationsklasser.  Undervisningplanen 


i  alle  klasserne  centrerer  sig  om  skrifter- 
ne og  kirkens  historie.  Åndelig  udvikling 
er  tæt  knyttet  til  skrifterne  hvor  lærdom- 
mene findes. 

Et  skolebibliotek  kan  indeholde  en 
verden  af  viden,  men  med  mindre  en  elev 
ved  hvordan  bøgerne  er  katalogiseret 
kan  en  søgen  efter  viden  virke  nedbry- 
dende. Det  vil  være  en  ildprøve.  Disse 
systemer  er  i  virkeligheden  ikke  alt  for 


,,Der  findes  ikke  sand  frihed 

uden  ansvar  og  ingen  varig 

frihed  uden  kundskab  om 

sandheden." 


svære  at  lære.  Når  man  først  har  lært  det 
vil  viden  i  alle  bøgerne  åbne  sig  for 
eleven.  Det  at  søge  bliver  i  sandhed 
meget  enkelt,  men  man  må  finde  det  og 
læse  det,  man  må  gøre  sig  fortjent  til  det. 

Således  er  det  også  med  skrifterne.  De 
indeholder  det  evige  evangeliums  fylde, 
en  evighed  af  viden.  Men  man  må  lære  at 
benytte  dem  ellers  vil  ens  søgen  komme 
til  at  virke  nedslående.  Der  findes  også 
her  et  system.  Lær  noget  om  konkordan- 
sen,  fodnoterne  og  forklaring.  Lær  ræk- 
kefølgen af  bøgerne  i  Bibelen  og  Mor- 
mons Bog  at  kende.  Så  vil  skrifterne 
frigive  sin  skat.  Seminar-  og  institutklas- 
serne underviser  i  alt  dette.  Lærerne  er 
både  værdige  og  veltrænede.  Men  de  kan 
ikke  hjælpe  hvis  jeres  elever  ikke  er 
indskrevet. 

Der  er  en  revolution  under  udvikling. 
Siliconechip'en  har  ændret  vor  fremtid. 
Vi  bevæger  os  fra  industrialderen  til 
oplysningsalderen.  Skolerne  gør  sig  klar 

til  at  møde  udfordringen.  Eksamenskra- 
vene ved  gymnasierne  og  adgangskrave- 
ne til  de  højere  læreanstalter  strammes. 
Valgfrie  kursus  reduceres  i  antal  og  man 
må  være  omhyggelig  i  sit  valg. 

Uden  vejledning  vil  din  elev  måske 
vælge  et  andet  valgfrit  fag  i  stedet  for 
seminar  eller  et  andet  kursus  i  stedet  for 
institutklassen.  Det  vil  helt  sikkert  være 
en  fejl.  Det  vil  være  det  samme  som  at 
lægge  endnu  en  sten  på  kundskabens  hus 
hvor  der  ikke  findes  ret  meget  mørtel  til 
at  holde  det  hele  sammen.  Forældre, 
opmuntr,  ja  insister  på  at  jeres  elever 
indskriver  sig  i  seminar  eller  institut. 
Præsidenter,  biskopper  og  ungdomsle- 
dere I  er  ansvarlige  for  at  opmuntre 
enhver  uden  undtagelse  til  at  lade  sig 
indskrive.  Få  af  de  ting  som  1  vil  gøre  vil 
gavne  i  samme  grad. 


Elever  hvis  jeres  værdinormer  er  rigti- 
ge så  vil  I  ikke  tøve  med  at  bortvælge  en 
valgfri  klasse  som  måske  kan  virke  som 
en  dekoration  i  jeres  liv  til  fordel  for  den 
belæring  som  vil  holde  sammen  på  selve 
livets  fundament.  Når  I  først  er  indskre- 
vet så  deltag,  studér  -  og  lær.  Overtal 
jeres  venner  til  at  gøre  det  samme.  I  vil 
aldrig  fortryde  det.  Det  lover  jeg  jer. 

Forældre,  I  står  i  stor  gæld  til  lærerne. 
På  én  eller  anden  måde  må  I  vise  det  ved 
at  støtte  dem.  Der  er  meget  få  lærere  som 
ikke  er  værdige  til  at  blive  støttet.  Hvis 
der  opstår  et  problem  så  sker  det  at  nogle 
forældre  alt  for  ofte  og  alt  for  hurtigt 
tager  parti  for  deres  barn  mod  læreren. 
Vi  har  som  en  tommelfingerregel  fortalt 
vore  børn  at  manglende  respekt  for 
læreren  både  i  den  offentlige  skole  og  i 
kirkens  skoler  også  bringer  problemer 

Ældste  Boyd  K.  Packer  fra  De  tolv 
apostles  Kvorum. 


hjemme.  I  år  er  der  200.000  elever 
indskrevet  i  seminar  og  120.000  i  insti- 
tutklasserne på  18  sprog  i  68  lande. 
Hvad  enten  det  er  fritime-seminar,  tid- 
lig-morgen-seminar  eller  hjemmestu- 
dieseminar  så  er  kurserne  de  samme.  De 
centrerer  sig  om  skrifterne  og  underviser 
i  kirkens  lærdomme  og  historie. 

Nogle  klasser  er  i  sandhed  meget 
ydmyge.  Præsident  Kimball  og  jeg  be- 
søgte engang  en  seminarklasse  i  North 
Dakota.  Vi  mødtes  ikke  i  et  fint  klasse- 
værelse med  tavle,  billedbåndsfremviser 
og  særlige  stole.  Vi  mødtes  i  et  meget  lille 
soveværelse  i  et  meget  lille  hus. 

Læreren,  søster  To  Hunde,  sad  på 
kanten  af  sengen.  Eleverne  samlede  sig 
på  gulvet.  Det  var  ikke  nogen  ringere 
klasse  end  den  der  blev  afholdt  i  en  smuk 
bygning.  Den  vigtigste  del,  Herrens 
Ånd,  var  til  stede.  Jeg  overværede  et 
seminarafslutningsprogram  i  Omaha  i 
Nebraska.  Taleren,  der  var  igen  en  ung 
mand,  beskrev  denne  oplevelse. 

„Hver  morgen  vågnede  jeg  op  til  min 
mors   søde   stemme  der  råbte:    ,John, 


John,  det  er  tid  til  at  stå  op  til  seminar!' 
Året  rullede  frem  og  morgenerne  blev 
koldere,  vådere  og  mørkere.  Men  stadig 
lød  mors  glade  stemme:  John,  John,  det 
er  tid  til  at  stå  op  til  seminar!'"  Så 
tilføjede  han:  „Jeg  lærte  at  hade  den 
lyd!" 

Men  så  takkede  han  med  tilbagehold- 
te tårer  sin  mor  for  hvad  hun  havde  givet 
ham.  Og  jeg  tror  at  det  kun  bagefter  gik 
op  for  ham  at  hun  måtte  stå  først  op  hver 
morgen. 

Den  fristelse  som  jeres  børn  vil  stå 
overfor  vil  ikke  komme  i  hjemmet  eller  i 
seminarklassen.  Den  vil  komme  senere 
når  de  er  borte  fra  både  lærere  og 
forældre.  Der  kommer  en  dag  hvor  I  må 
slippe  dem  løs.  Når  den  dag  kommer, 
hvor  frie  vil  de  så  være  og  hvor  beskytte- 
de? Det  vil  afhænge  af  hvor  megen 
sandhed  de  har  modtaget.  Jeg  kender  til 
en  ung  missionær,  der  meget  langt  væk 
fra  sine  forældre  og  lærere  stod  overfor 
den  prøve  som  kommer  i  forbindelse 
med  det  at  blive  en  ung  mand.  Der, 
hinsides  begge  parters  kontrol,  træffer 
han  en  afgørelse.  Han  skrev  senere:  „Jeg 
er  så  glad  for  at  jeg  blev,  for  sidste  måned 
fandt  jeg  nemlig  noget  -  jeg  fandt  mig 
selv." 

Jeg  takker  Gud  for  lærerne  i  kirken,  1 
som  har  valgt  og  I  som  er  blevet  udvalgt 
til  den  bedre  del. 

I  de  nedslående  timer  før  I  stod  foran 
de  umodne,  uinteresserede  og  af  og  til 
frække  elever  må  I  så  også  høre  en 
stemme.  Inspirationens  stille  stemme  der 
hvisker:  „Lær  flittigt,  og  min  nåde  skal 
ledsage  jer."  [L&P  88:78]. 

Herren  var  en  lærer.  Jeg  bærer  vidnes- 
byrd om  ham  og  beder  om  at  han  vil 
velsigne  alle  som  følger  i  hans  fodspor 
for  at  undervise  i  Jesu  Kristi  evangelium. 
I  Jesu  Kristi  navn.  Amen.  □ 

Undervisning  —  ingen  større  kaldelse 


Ældste  M.  Russell  Ballard 
De  halvfjerds'  første  Præsidium 


I  de  sidste  adskillige  år  har  jeg  tjent 
som  administrator  for  kirkens  undervis- 
ningsafdeling.  Da  jeg  fuldt  ud  blev  klar 
over  den  enorme  anstrengelse  der  kræ- 
ves for  at  forberede  et  enkelt  studiekur- 
sus blev  jeg  overvældet.  Jeg  har  nu  langt 
større  taknemlighed  for  de  godkendte 
undervisningsmaterialer  i  kirken. 

Lad  mig  give  jer  et  eksempel.  De 
nuværende  Det  nye  Testamente  -  Senior- 
klassen -  Lærerens  hæfte  som  blev  forbe- 
redt for  at  hjælpe  lærerne  med  at  under- 
vise i  Det  nye  Testamente  blev  skrevet  af 
en  komité  af  trofaste  og  dygtige  skriben- 
ter, der  arbejder  vederlagsfrit  for  kirken 
og  som  blev  kaldet  og  indsat  til  dette 
arbejde  af  én  af  generalautoriteterne. 
Deres  arbejde  begyndte  i  foråret  1980 
efter  at  generalautoriteterne  havde  god- 
kendt skitsen.  De  af  komiteens  medlem- 
mer der  skrev,  tilbragte  tusindvis  af 
timer  med  at  undersøge,  skrive  og  delta- 
ge i  komitémøder  to  gange  ugentligt, 
hvor  hele  komiteen  kritiserede  hver 
enkelt  lektie  omhyggeligt  og  foreslog 
forbedringer.  Den  skrivende  komités 
arbejde  blev  derefter  gennemlæst  af  de 
generalautoriteter    som    leder    præste- 


dømmets og  undervisningens  afdelinger, 
søndagsskolens  hovedpræsidentskab  og 
hovedbestyrelse,  kirkens  udgivelse-  og 
samordningskomité.  Dette  lektiehæfte 
blev  nøje  undersøgt  på  mange  planer  før 
det  blev  godkendt  til  brug  i  søndagssko- 
len i  år.  Alle  undervisningsmaterialer  i 
kirken  følger  denne  samme  grundlæg- 
gende procedure  i  deres  forberedelser. 

Det  vil  være  klogt  at  lærerne  omhyg- 
geligt studerer  skrifterne  og  deres  lektie- 
hæfter inden  de  begynder  at  fremskaffe 
supplerende  materialer.  Alt  for  mange 
lærere  synes  at  gå  væk  fra  de  godkendte 
undervisningsmaterialer  uden  fuldstæn- 
dig at  gennemgå  dem.  Hvis  lærerne  føler 
et  behov  for  at  benytte  én  eller  anden 
god  supplerende  kilde  ud  over  skrifterne 
og  lektiehæfterne  ved  lektiens  præsenta- 
tion, bør  de  i  første  omgang  overveje  at 
benytte  kirkens  blade. 

Lærerne  kan  stå  på  sikker  grund  når 
de  benytter  standardværkerne,  de  god- 
kendte lektiehæfter  og  generalautorite- 
ternes skrivelser.  Ældste  Hyrum  M. 
Smith  fra  De  tolvs  Råd  har  sagt:  „Man 
kan  lære  mere  ved  at  læse  5  minutter  i  de 
hellige  skrifter  og  mere  som  er  værdi- 

fuldt  at  huske,  mere  som  vil  være  til 
hjælp  hvis  vi  husker  at  adlyde  dem,  end 
vi  kan  ved  at  læse  samtlige  seks  bestselle- 
re hver  måned  året  rundt."  [Conference 
Report,  okt.  1917,  s.  38]. 

Jeg  tror  ikke  at  der  er  et  større  kald  i 
kirken  end  at  være  en  effektiv  lærer. 
Effektiv  undervisning  gennem  Ånden 
kan  bibringe  menneskenes  sjæl  et  ønske 
om  at  efterleve  Jesu  Kristi  evangelies 
principper  fuldt  ud. 

I  hver  eneste  undervisningssituation, 
hvad  enten  det  er  en  familiehjemmeaf- 
ten,  i  en  klasse  eller  ved  et  nadvermøde 
eller  ved  en  general-  eller  stavskonferen- 
ce  bør  læreren  stræbe  efter  at  skabe  et 
inderligt  ønske  hos  sine  elever  om  at  leve 
således  at  de  er  værdige  til  evigt  liv 
sammen  med  vor  himmelske  Fader. 

Vedrørende  behovet  for  effektiv  un- 
dervisning i  kirken  har  præsident  Kim- 
ball  givet  dette  råd:  „Jeg  vil  bedejer  om 
specielt  at  tænke  på  hvordan  I  kan 
styrke  og  forbedre  kvaliteten  af  under- 
visningen i  kirken .  .  .  Jeg  er  bange  for,  at 
alt  for  mange  af  vore  medlemmer  kom- 
mer i  kirken  og  ofte  sidder  klasser  eller 
mødet  igennem  for  derefter  at  vende 
hjem,  i  det  store  hele  uoplyst  ...  Vi  har 
allesammen  behov  for  at  blive  berørt  af 
og  næret  ved  Ånden,  og  effektiv  under- 
visning er  en  af  de  betydeligste  måder, 
hvorpå  det  kan  foregå."  [Den  danske 
Stjerne,  okt.  1981,  s.  78]. 

Apostlen  Paulus  prioriterede  lærerne  i 
kirken  lige  efter  apostlene  og  profeterne 
da  han  sagde:  ,,Og  Gud  har  i  kirken  for 
det  første  sat  nogle  til  apostle,  for  det 
andet  nogle  til  profeter,  for  det  tredie 
nogle  til  lærere."  [1  Kor.  12:28]. 

Præsident  Brigham  Young  benyttede 
følgende  fortælling  til  at  illustrere  den 
mulige  indflydelse  som  læreren  kan 
have:  „En  rejsende  østpå  gik  forbi  en 


gammel  mand  der  var  på  vej  hen  mod  en 
by  og  han  spurgte  ham:  ,Hvem  er  den 
store  mand  i  den  lille  by?  Hvem  er  jeres 
førende  mand?  Hvem  er  den  der  styrer 
og  kontrollerer  ånden  i  det  lille  sted?' 
Den  gamle  mand  svarede:  Jeg  er  konge 
over  den  lille  by.'  Den  rejsende  sagde: 
,Virkelig,  er  du  den  førende  mand?'  ,Ja, 
jeg  er,  jeg  er  konge  på  dette  sted  og 
regerer  som  en  konge.'  , Hvordan  viser 
det  sig?  Er  du  meget  rig?'  ,Nej,  jeg  er 
fattig,  men  i  den  lille  by  er  der  så  mange 
børn.  Alle  de  børn  går  i  min  skole.  Jeg 
hersker  over  børnene  og  de  hersker  over 
deres  forældre  og  det  gør  mig  til  kon- 
ge.'" [Journal  of  Discourses  9:39]. 


„Alle  mennesker  belærer 

næsten  hvert  eneste  minut  én 

eller  anden  om  noget." 


Præsident  David  O.  McKay  har  sagt: 
„Der  kan  ikke  hvile  noget  større  ansvar 
på  noget  menneske  end  at  være  lærer  for 
Guds  børn."  [Conference  Report,  okt. 
1916,  s.  57]. 

Må  vi  bedejer  ledere  i  præstedømmet 
som  kalder  jeres  medlemmer  til  at  være 
lærere  om  at  være  bønsomme  og  omhyg- 
gelige, når  I  udvælger  de  mennesker  som 
skal  undervise  i  jeres  stav,  ward  eller 
kvorummer.  Husk  at  tilvejebringe  fort- 
sat videreuddannelse.  Besøg  lejligheds- 
vis klasseværelserne  og  giv  udtryk  for 
ægte  interesse  i  den  store  sag  det  er  at 
undervise.  Lad  ikke  dette  meget  vigtige 
arbejde  gå  upåagtet  hen. 

Herren  satte  et  eksempel,  da  han 
sendte  Paulus  til  Ananias'  hjem.  Herren 

lod  ikke  Paulus  tumle  forvirret  rundt  i 
sin  nyfundne  tro,  men  som  det  er 
nedskrevet  i  det  9.  kapitel  i  Apostlenes 
Gerninger  så  modtog  Paulus  særlig  træ- 
ning for  at  blive  en  stor  lærer  i  evangeliet 
og  apostel. 

Bør  ikke  hver  eneste  organisation  i 
kirken  være  et  forum  for  tro,  hvor 
læreren  styrker  åndeligheden  og  frem- 
mer troen  hos  dem  som  undervises? 

Præsident  J.  Reuben  Clarks  instruk- 
tioner til  en  gruppe  professionelle  lærere 
gælder  for  alle  lærere  i  kirken.  Han 
sagde:  „Jeres  vigtigste  og  eneste  pligt  er 
at  undervise  i  Herren  Jesu  Kristi  evange- 
lium ...  I  skal  undervise  i  dette  evange- 
lium og  bruge  som  jeres  kilde  og  autori- 
tet kirkens  standardværker  og  ordene 
fra  dem,  som  Gud  har  kaldet  til  at  lede 
sit  folk  i  disse  sidste  dage.  I  skal  ikke  .  . . 
lade  jeres  egen  filosofi  være  en  ubuden 
gæst  i  jeres  arbejde,  uanset  kilden  eller 
hvor  imødekommende  eller  rationel  det 
synes  at  være  for  jer."  [,,The  Charted 
Course  of  the  Church  in  Education"  [En 
tale  holdt  ved  Brigham  Young  Universi- 
tetets sommerskole  i  Aspen  Grove  Utah, 
den  8.  aug.  1938,  s.  9]]. 

Jesus  irettesatte  saddukæerne  for  der- 
es ukorrekte  lærdomme.  Han  sagde:  ,,1 
farer  vild,  fordi  I  hverken  kender  skrif- 
terne eller  Guds  kraft."  [Matt.  22:29]. 
Herren  fremhævede  behovet  for  bønsom 
forberedelse  hos  lærerne  således  som  det 
er  nedskrevet  i  Lære  og  Pagter:  „Ånden 
skal  gives  jer  ved  troens  bøn,  og  dersom  I 
ikke  modtager,  skal  I  ikke  undervise." 
[L&P  42:14]. 

En  af  de  store  lærere  i  mit  liv, 
præsident  N.  Eldon  Tanner  har  sagt: 
„Ifølge  min  mening  er  der  ikke  nogen 
større  kaldelse  noget  menneske  kan  få 
end  det  at  være  lærer  i  Jesu  Kristi  Kirke 
af  Sidste  Dages  Hellige.  Vi  er  alle  lærere 


på  én  eller  anden  måde  uanset  om  vi  er 
blevet  kaldet  og  indsat  som  sådan  eller 
ikke."  [„Teaching  Children  of  God", 
Ensign,  okt.  1980,  s.  2]. 

Der  er  helt  sikkert  ingen  lærer  i  kirken 
som  er  vigtigere  end  fædre  og  mødre. 
Intet  klasseværelse  er  vigtigere  end 
hjemmet.  Forældrene  er  blevet  bedt  om 
at  undervise  deres  børn  i  evangeliet.  [Se 
L&P  68:25]. 

Mine  brødre  og  søstre,  jeg  tror  på  at 
alle  næsten  hvert  eneste  minut  belærer  én 
eller  anden  om  noget.  Lad  os  med  stor 
ærbødighed  overveje  den  tillid  som  Her- 
ren har  vist  os,  at  vi  skal  „undervise 
hinanden  i  rigets  lære"  [L&P  88:77]. 

Jeg  vil  opfordre  hvert  eneste  medlem 
af  kirken  til,  når  I  tjener  som  lærer,  at 
huske  på  at  hver  eneste  sjæl  er  værdifuld 
for  vor  Fader  i  Himmelen  og  vi  er  alle 
hans  børn.  Guds  børn  har  ret  til  at  blive 
undervist  i  evangeliets  sandheder  på  en 
klar  og  forståelig  måde,  således  at  Ån- 
den kan  bekræfte  evangeliets  sandheder 
for  dem. 

Min  bøn  til  kirkens  lærere  er  at  I 
studerer,  overvejer  og  beder  om  vejled- 
ning i  jeres  forberedelser.  Benyt  skrifter- 
ne og  de  godkendte  undervisningsmate- 
rialer og  undervis  med  det  formål  at 
velsigne  og  inspirere  dem  som  er  blevet 
jer  tildelt.  Lad  os  også  huske  at  noget  af 
det  mest  effektive  aktiviseringsarbejde  i 
kirken  udføres  af  de  lærere  som  gør 
noget  for  at  nå  ud  til  de  uaktive  og  som 
elsker  at  undervise  dem  indtil  de  endnu 
engang  har  fuldt  medlemskab  med  de 
hellige. 

Til  mesterlæreren,  Herren  Jesus  Kri- 
stus, hvis  opstandelse  vi  fejrer  ved  denne 
påsketid  siger  jeg:  „Jeg  takker  dig,  o 
Herre,  for  at  belære  os  om  at  der  intet 
større  kald  er  end  at  være  en  effektiv 
lærer."  I  Jesu  Kristi  navn.  Amen.  □ 

At  tilgive  er  guddommeligt 

Ældste  Theodore  M.  Burton 
De  halvfjerds'  første  Kvorum 


Jeg  vil  gerne  begrænse  mine  bemærk- 
ninger i  dag  til  princippet  om  tilgivelse 
således  som  det  gælder  for  et  menneske 
der  er  blevet  udelukket  af  fællesskabet 
eller  af  kirken.  Ved  at  anvende  dette 
princip  kan  vi  styrke  de  svage,  støtte  de 
nedhængende  hænder  og  styrke  de  matte 
knæ.  [Se  L&P  81:5].  Den  kærligste 
gerning  kirken  gør  er  af  og  til  at 
udelukke  et  menneske  af  fællesskabet 
eller  af  kirken.  Denne  udtalelse  kan 
forekomme  selvmodsigende  for  én  eller 
anden  som  ikke  kender  omvendelsens  og 
tilgivelsens  sande  natur.  Ja,  selv  blandt 
kirkens  medlemmer  kan  der  af  og  til 
være  vanskeligheder  med  at  vide  hvor- 
dan man  skal  forholde  sig  overfor  et 
sådant  menneske. 

Skal  jeg  begrænse  min  omgang  med 
vedkommende  for  at  beskytte  mig  selv  i 
tilfælde  af  at  synden  er  smitsom?  Skal  jeg 
vise  min  foragt  overfor  at  han  eller  hun 
kunne  begå  så  alvorlig  en  overtrædelse 
og  finde  mine  venner  et  andet  sted?  Bør 
jeg  optræde  som  om  intet  er  sket  eller 
bør  jeg  vise  en  øget  interesse  for  dette 
menneske  for  at  vise  min  kærlighed  og 
omsorg?  Det  er  vigtige  spørgsmål  som 
fortjener  ægte  svar. 


Jeg  bekymrer  mig  meget  om  dette,  for 
uanset  hvilke  skridt  der  bliver  taget  så 
har  det  alvorlige  konsekvenser  både  for 
overtræderen  og  hans  velmenende,  men 
ofte  dårligt  informerede  omgangsfæller 
som  kan  være  gode  medlemmer  af 
kirken.  Jeg  bekymrer  mig  i  endnu  højere 
grad  for  den  holdning  som  ofrene  for 
overtrædelserne  indtager  -  de  som  er 
blevet  skadet  af  overtræderens  gernin- 
ger. 

Lad  mig  nævne  et  passende  eksempel, 
nemlig  mine  egne  børnebørn.  Af  og  til 
skændes  de  og  taler  hårdt  til  hinanden. 
Men  jeg  forbløffes  og  glædes  når  jeg  ser 
hvor  hurtigt  ofre  for  et  hårdt  ord  eller  en 
hård  gerning  tilgiver  og  glemmer.  Jeg 
glæder  mig  over  at  forbryderen  hurtigt 
bydes  velkommen  tilbage  i  den  kærlige 
cirkel  af  sine  brødre  og  søstre.  Mor  og 
far  belærer  de  børn  som  har  fornærmet 
om  ikke  at  fornærme  igen.  Således 
vokser  familien  i  kærlighed  til  hinanden. 

Hvis  vi  skal  belære  vore  børn  om 
princippet  om  tilgivelse  må  vi  begynde 
med  os  selv.  Vi  må  sætte  et  godt 
eksempel  for  vore  børn.  Når  vi  er 
selviske  og  tankeløse  i  vor  omgang  med 
familie  eller  venner,  så  sårer  vi  dem,  men 

hvis  vi  ændrer  vor  opførsel  så  vi  ikke 
fornærmer  dem  fremover  er  det  lettere  at 
modtage  tilgivelse.  Omvendelse  er  en 
ændring  i  opførslen  som  trækker  tilgivel- 
se med  sig.  Hvis  far  og  mor  tilgiver 
hinanden  hurtigt  og  bagefter  viser  en 
øget  kærlighed  og  hensyn  til  hinanden 
vil  børnene  hurtigt  lære  at  reagere  på 
samme  måde.  Omvendelse  og  tilgivelse 
vil  være  en  almindelig  standard  i  den 
familie. 

Hvis  vi  lærer  at  tilgive  hinanden  i 
familien  vil  vi  lettere  være  i  stand  til  at 
tilgive  i  kirken  og  i  samfundet.  Som 
mange  andre  gode  ting  så  begynder 
tilgivelse  også  i  hjemmet.  Vi  må  huske  at 
belære  vore  børn  om,  at  selv  om  andre 
ikke  er  venlige  og  viser  hensyn  så  bør  vi 
være  langsomme  til  at  fordømme  og 
meget  hurtige  til  at  tilgive.  Det  er  ikke 
nødvendigt  at  vi  tolererer  synden,  men  vi 
må  være  tolerante  og  tilgivende  overfor 
synderen.  Jesus  Kristus  gav  sit  liv  for  at 
forene  os  med  Gud  således  at  vi  gennem 
hans  forsoning  kan  omvende  os  og 
modtage  tilgivelse  for  vore  synder.  Vi 
skylder  vor  Frelser  meget.  En  del  af  den 
gæld  er  forpligtelsen  som  vi  har  til  at 
tilgive  hinanden. 

Da  Jesus  underviste  nephiterne  fortal- 
te ham  dem:  „Thi  tilgiver  I  menneskene 
deres  overtrædelser,  vil  jeres  himmelske 
Fader  også  tilgive  jer;  men  tilgiver  I  ikke 
menneskene  deres  overtrædelse,  vil  jeres 
Fader  ikke  heller  tilgive  jer  jeres  over- 
trædelser." [3  Ne.  13:14-15].  Den  tilgi- 
velse som  kommer  fra  vor  himmelske 
Fader  er  så  fuldkommen  at  han  end  ikke 
vil  huske  de  synder  vi  har  begået.  Hans 
tilgivelse  er  så  altomfattende  at  Herren 
end  ikke  vil  huske  disse  synder.  Men  der 
er  en  betingelse  knyttet  til  denne  tilgivel- 
se: 


„Heri  kan  I  vide,  om  et  menneske 
omvender  sig  fra  sine  synder:  Se,  han  vil 
bekende  dem  og  aflægge  dem."  [L&P 
58:43]. 

Når  vi  beder  om  barmhjertighed  så 
må  vi  også  vise  andre  barmhjertighed. 
Den  smerte  som  andre  mennesker  påfø- 
rer os  kan  virke  stor  i  det  øjeblik  det 
sker.  Men  på  samme  måde  som  tiden 
læger  legemets  sår,  så  læger  tiden  også 
sjælens  sår.  På  samme  måde  som  vi 
smører  jod  på  for  at  hjælpe  til  med  at 
læge  legemets  sår,  så  må  vi  også  tilføre 
kærlighed  og  forståelse  for  at  rense 
sjælens  sår.  I  det  omfang  vi  tilgiver  andre 
kan  vi  forvente  at  modtage  tilgivelse  for 
os  selv.  Det  er  altsammen  en  del  af 
omvendelsens  proces. 

Min  særlige  opgave  som  generalauto- 
ritet er  at  hjælpe  Det  øverste  Præsident- 
skab med  at  bringe  mennesker,  som  har 
begået  alvorlige  synder  tilbage  til  kirken. 
Jeg  modtager,  organiserer  og  sammen- 
fatter oplysningerne  til  Det  øverste  Præ- 
sidentskab således  at  de  kan  benytte  det 
til  at  træffe  deres  afgørelse.  Jeg  må  læse 
baggrundsmaterialerne  for  at  sikre  mig 
at  alle  vigtige  oplysninger  bliver  stillet  til 
rådighed  for  dem.  Når  jeg  læser  om  den 
smerte  som  indeholdes  i  brevene  fra  de 
mennesker,  som  bønfalder  om  tilgivelse, 
forstår  jeg  sandheden  af  Almas  udtalel- 
se: „Jeg  siger  dig,  at  ugudelighed  har 
aldrig  været  lykke."  [Alma  41:10].  Jeg 
har  i  mit  hjerte  medlidenhed  med  disse 
mennesker  som  lider  og  jeg  fyldes  af  en 
tilgivelsens  ånd.  Og  i  stedet  for  at  lægge 
mærke  til  ugudelighed  og  sorg  hos  dem 
som  har  syndet,  så  glæder  jeg  mig  over  at 
læse  hvor  mange  der  har  opgivet  deres 
synd  og  nu  er  på  vej  tilbage  til  retfærdig- 
hed og  lykke.  Mennesker  kan  ændre  sig 
og  det  gør  de. 

Når  mennesker  udelukkes  af  fælles- 

skabet  eller  udelukkes  af  kirken,  så  gøres 
det  ikke  for  at  straffe  dem,  men  for  at 
hjælpe  dem.  Kirkens  disciplin  kræver  at 
dette  sker,  men  vi  bør  huske  at  ordet 
disciplin  har  den  samme  rod  som  ordet 
discipel.  En  discipel  er  en  elev  eller 
tilhænger  -  én  som  lærer.  Kirkens  disci- 
plin må  derfor  være  en  indlæringsproces. 
Når  et  menneske  disciplineres  kan  han 
ikke  kastes  ud  eller  overlades  til  sig  selv 
af  sine  omgangsfæller.  Det  er  præcis  på 
det  tidspunkt  vi  må  vise  en  øget  kærlig- 
hed til  sådanne  menensker,  at  vi  må 
undervise  dem  og  vise  dem  vejen  tilbage 
til  Gud.  Det  er  ugudeligt  at  afvise  et 
Guds  barn  ganske  enkelt  fordi  han  har 
gjort  en  fejl.  Vi  må  lære  ham  at  begynde 
igen,  at  ændre  de  onde  vaner  til  retfærdi- 
ge og  kærlige  vaner  og  således  ændre  sit 
liv.  Med  omvendelse  gennem  tjeneste  for 
andre  kan  vedkommende  genindføres  i 


fællesskabet  eller  vaskes  ren  i  dåbens 
vande  og  føres  tilbage  til  Guds  familie. 
At  undervise  mennesker  i  hvordan 
man  overvinder  synd  og  ændrer  sit  liv  til 
det  bedre  er  det  centrale  i  kristen  tjene- 
ste. Vi  må  gøre  alt  hvad  der  står  i  vor 
magt  for  at  hjælpe  synderne  med  at 
ændre  deres  liv  til  det  bedre.  Ellers  må  vi 
som  skrifterne  advarer  selv  bære  deres 
synd.  Det  er  vor  pligt  at  undervise  og 
hjælpe  dem  og  synderens  pligt  at  lytte  og 
lære.  Han  må  selv  bære  hele  byrden  hvis 
han  nægter.  Men  uanset  hans  nuværen- 
de holdning  så  må  vi  aldrig  opgive  ham 
eller  tænke  at  han  ikke  kan  omvende  sig. 
Der  er  håb  for  enhver  og  vi  må  aldrig 
holde  op  med  at  prøve  at  hjælpe  menne- 
sker, men  forstå  at  ikke  blot  menneske- 
hedens synder  i  almindelighed,  men  også 
deres  personlige  synder  kan  blive  tilgivet 
gennem  Jesu  Kristi  forsoning. 


i  i ,.',  I     -::  :«  ,,  ;. *g:   ;  iis«;  ::> s 

En  ting  som  bekymrer  mig  meget  når 
jeg  læser  breve  fra  dem  som  er  blevet 
såret.  Jeg  bekymrer  mig  over  den  følelse 
af  vrede  og  had  som  nogle  mennesker 
har  givet  udtryk  for  overfor  den  ægtefæl- 
le som  har  forrådt  eller  mishandlet  dem 
og  børnene.  Det  sker  af  og  til  at  en 
hustru  for  eksempel  i  en  hævngerrig  ånd 
forsøger  at  give  igen  ved  at  synde  på 
samme  måde.  Men  alt  hvad  hun  gør 


„Et  menneske  med  en 

utilgivende  holdning  kan 

næppe  kaldes  en  Kristi 

discipel." 


gennem  denne  tragiske  gerning  er  at 
ødelægge  sig  selv.  Nogle  mennesker  har 
givet  udtryk  for  en  sådan  vrede  mod 
deres  tidligere  ægtefælle  for  de  skriver  at 
vedkommende  intet  kan  gøre  nogen 
sinde  for  at  gøre  den  fejl  som  er  sket  god 
igen.  De  insisterer  at  de  aldrig  kan  tilgive 
ægtefællen  for  den  smerte  og  lidelse  som 
vedkommende  har  forårsaget. 

Et  menneske  med  denne  utilgivende 
holdning  kan  næppe  kaldes  en  Kristi 
discipel.  Frelseren  sagde  om  dem,  der 
var  så  ugudelige  at  de  korsfæstede  deres 
Frelser:  „Fader!  tilgiv  dem;  thi  de  ved 
ikke,  hvad  de  gør."  [Luk.  23:34].  Så  da 
Peter  spurgte  Herren  hvor  ofte  han 
skulle  tilgive  en  person  som  havde 
syndet  imod  ham:  ,,Er  syv  gange  nok?1' 
svarede  Jesus:  „Jeg  siger  dig:  ikke  syv 
gange,  men  halvfjerdsindstyve  gange  syv 
gange."  [Matt.  18:21-22].  Mennesker 
kan  ændre  sig  og  det  gør  de,  og  det  er 
vores  pligt  at  tilgive  dem. 


Mange  mennesker  bringer  besværlig- 
heder ind  over  sig  selv  ved  at  besidde  en 
utilgivende  holdning.  Derfor  har  Jesus 
Kristus  åbenbaret  denne  store  sandhed  i 
en  moderne  åbenbaring: 

„Derfor  siger  jeg  jer,  at  I  skal  tilgive 
hinanden;  thi  den,  som  ikke  tilgiver  sin 
bror  hans  synder,  står  fordømt  for 
Herren;  thi  på  ham  hviler  en  større 
synd."  [L&P  64:9].  Jeg  mener  at  dette 
betyder  at  det  er  en  større  synd  at  afvise 
at  tilgive  et  menneske  end  det  er  at  begå 
synd  som  vedkommende  blev  udelukket 
af  fællesskabet  eller  udelukket  af  kirken 
for.  Herren  fortsatte  med  at  sige:  „Jeg, 
Herren,  tilgiver  hvem  jeg  vil,  men  af  jer 
forlanges  det,  at  I  tilgiver  alle  menne- 
sker." [L&P  64:10].  Vi  må  være  villige  til 
at  tilgive  andre  ja  endog  at  tilgive  os  selv. 

Lad  os  mens  vi  kæmper  frem  mod  den 
fuldkommenhed,  som  Jesus  Kristus  har 
omtalt  for  os  lægge  vægt  på  tilgivelse. 
Lad  os  fremme  dette  aspekt  i  vor 
karakter  og  glæde  os  over  tilgivelsens 
ånd,  som  er  forsoningens  trøstende  bud- 
skab. Jeg  beder  at  vi  alle  må  fremelske 
denne  ånd  i  Jesu  Kristi  navn.  Amen.  □ 


Ældste  Theodore  M.  Burton  fra  De 
halvfjerds'  første  Kvorum. 

Blasfemi  og  banden 


Ældste  Ted  E.  Brewerton 
De  halvfjerds'  første  Kvorum 


Hvilket  af  Herrens  ti  bud  bliver  brudt 
oftest?  Jeg  tror  det  er  at  tage  Guds  navn 
forfængeligt.  [Se  2  Mos.  20:7]. 

I  dag  vil  jeg  gerne  tale  om  det  vigtige 
emne  som  blasfemi  og  banden  udgør. 

I  henhold  til  synonymordbogen  hen- 
viser blasfemi,  gudsbespottelse,  hellig- 
brøde, vanhelligelse,  profanation,  ban- 
de, sværge,  udstøde  eder,  svovle  og 
forbande,  altsammen  til  et  grelt  eller 
beskidt  sprogbrug.  Blasfemi  og  banden 
henviser  normalt  til  den  uærbødige  brug 
af  guddommens  navn. 

Sokrates  sagde  til  en  ung  mand,  som 
blev  præsenteret  for  ham:  „Tal  så  jeg  kan 
se  hvem  du  er."  [Communication  of 
Ideas,  s.  72]. 

Vi  afslører  os  selv  med  vor  tale. 
Shakespeare  sagde  i  Kong  Lear:  „Lemp 
din  tale  lidt,  at  ej  den  øder  dig  din 
lykke."  [1.  akt,  1.  scene].  Hvis  vi  fejler  så 
husk  Kong-fu-tse's  ord:  „En  mand  som 
har  begået  en  fejltagelse  og  ikke  retter 
den,  begår  endnu  en  fejltagelse."  [Vital 
Quotations,  udvalgt  af  Emerson  Roy 
West,  Salt  Lake  City:  Bookcraft,  1968,  s. 
228]. 

Jeg  vil  gerne  læse  mange  af  Herrens 


ord  som  er  givet  gennem  hans  profeter  i 
løbet  af  årene  således  at  vi  kan  forstå  og 
tænke  som  han  gør  vedrørende  upassen- 
de ord. 

„Du  må  ikke  misbruge  Herren  din 
Guds  navn,  thi  Herren  lader  ikke  den 
ustraffet,  der  misbruger  hans  navn!"  [2 
Mos.  20:7]. 

„Men  nu  skal  I  også  aflægge  det  alt 
sammen:  vrede,  hidsighed,  ondskab, 
spot,  skamløs  snak  af  jeres  mund."  [Kol. 
3:8]. 

Har  vi  nogensinde  spurgt  os  selv 
hvilken  skade  det  gør  at  sværge  og  hvad 
resultatet  er?  Jeremias  udtrykker  en 
tanke  om  det  på  denne  måde: 

„Under  forbandelse  sørger  landet, 
ørkenens  græsgange  visner."  [Jer. 
23:10]. 

Præsident  McKay  har  udtalt  sig  klart 
om  blasfemisk  sprogbrug:  „Ingen  foræl- 
dre kan  blive  ved  med  at  undervise  i  tro 
på  Kristus  og  så  samtidig  omtale  gud- 
dommens navn  blasfemisk.  Blasfemi 
høres  aldrig  i  et  velordnet  hjem.  Banden 
er  et  onde  som  røber  en  lav  standard  i 
ens  opvækst.  Blasfemiske  udbrud  driver 
enhver    form    for    ærbødighedsfølelse 

bort."  [Gospel  Ideals,  Salt  Lake  City: 
Improvement  Era,  1953,  s.  420]. 

Judith  Martin  fra  Washington  Post 
har  skrevet  en  artikel  „Miss  Manners", 
som  er  blevet  gengivet  i  75  andre  aviser. 
Hun  siger  vedrørende  grovhed  i  sproget: 

„Hvordan  behandler  man  en  ufor- 
skammet person?  Høfligt.  Jeg  tror  ikke 
på  at  man  skal  besvare  uforskammethed 
med  uforskammethed  under  nogen  om- 
stændigheder. 

Hvordan  opnår  man  det?  Ved  blot  at 
se  på  personerne  eller  smile.  Jeg  anbefa- 
ler ikke  nogen  at  komme  med  kvikke 
bemærkninger  eller  prøve  at  lukke  mun- 
den på  vedkommende."  [People  Maga- 
zine,  aug.1982,  s.  38]. 

Høflighed  opnår  langt  mere  end  at 
besvare  uforskammethed  med  ufor- 
skammethed. „Vær  tålmodig  i  trængsler 
og  gengæld  ikke  skældsord  med  skæld- 
sord." [L&P  31:9,  Fremhævelse  tilføjet]. 

Herren  taler  klart  om  dette  emne 
gennem  sine  profeter.  Præsident  Joseph 
Fielding  Smith  siger:  „Det  er  umoralsk 
at  bande.  Et  menneske  kendtetegnes  lige 
så  meget  ved  sit  sprog,  som  ved  det 
selskab,  han  søger  .  .  .  Umoral  under 
enhver  form  er  nedværdigende  og  sjæls- 
nedbrydende,  og  man  bør  som  medlem 
af  kirken  sky  den  som  en  dødbringende 
gift."  [Lærdomme  om  Frelse,  bind  1,  s. 
21]. 

Hvis  vi  ikke  er  meget  påpasselige  med 
vore  tanker  og  vor  tale  vil  de  ord,  vi 
bruger,  bruge  os.  Sprog  har  sin  egen  etik 
og  et  menneske  som  taler  sandhed  er 
som  et  strålende  lys  i  mørket.  Vi  må  pleje 
vort  sprog  på  netop  denne  måde. 

Hvor  interessant  er  det  ikke  at  høre 
mennesker  udenfor  kirken  give  udtryk 
for  deres  følelser  overfor  dårligt  sprog. 
Jeg  synes  godt  om  den  titel  og  de 
kommentarer  som  Bob  Green  benytter 


sig  af  i  Field  Newspaper  Syndicate,  der 
taler  om  at  sværge  på  denne  måde.  Han 
benyttede  denne  titel:  „Hør  Forure- 
ning." 

„Den  åbne  brug  af  obskøne  udtryk, 
som  plejer  at  være  et  kendetegn  på  en 
lavere  social  status  er  på  én  eller  anden 
måde  blevet  accepteret  i  almindelige 
menneskers  hverdagstale. 

Og  alligevel  tager  jeg  anstød  -  ikke  på 
grund  af  en  følelse  af  moral  eller  snerpet- 
hed  -  men  fordi  dårligt  sprog  som 
benyttes  tilfældigt  offentligt  nærmer  sig 
det  at  gøre  brud  på  privatlivets  fred.  Jeg 
ved  at  der  findes  mennesker  som  føler  sig 
angrebet  ved  at  høre  det.  Jeg  valgte  det 
ord  meget  omhyggeligt.  Visse  ord  og 
talemåder  er  et  angreb  på  menneskenes 
følelser. 

Mennesker  som  er  uenige  siger  sand- 
synligvis: ,Når  alt  kommer  til  alt  er  det 
blot  ord.'  Men  ord  er  redskaber.  De 
videregiver  budskaber.  Og  for  nogle 
mennesker  er  blasfemiens  budskab  et 
grimt  og  aggressivt  budskab  som  viser 
manglende  respekt  for  en  høflig  opfør- 
sel. 

Obskøne  udtryk  i  forbindelse  med 
badeværelse  og  sex  kan  nu  høres  i  visse 
populære  sange  i  radioen  og  der  er  endda 
nogle  blade  og  aviser  som  er  begyndt  at 
sætte  ord  på  tryk  som  var  utænkelige  for 
5  år  siden.  Denne  handlemåde  forsvares 
normalt  under  , frihedens'  navn.  Men 
hvis  frihed  er  det?  Hvis  det  grimme  sprog 
er  blevet  så  stor  en  del  af  vort  samfund  at 
det  er  umuligt  at  undslippe  uanset  hvor 
man  drejer  sig,  hvem  er  så  fri  og  hvem  er 
så  ikke  fri?" 

Disse  angreb  på  følelserne  og  de 
budskaber  som  de  viderebringer  opløf- 
ter ikke  -  de  nedbryder  mennesker. 

Der  er  ikke  plads  i  denne  kirke  eller  i 
nogen  af  vore  familier  for  pessimisme 

eller  negativitet.  Vi  bør  være  uhelbrede- 
lige optimister. 

Uanset  hvordan  det  forholder  sig  med 
et  menneske  så  er  den,  som  er  kyniker, 
pessimist  eller  negativ  den,  som  har  den 
mindste  udvikling,  den  mindste  lykke  og 
fremgang. 

På  den  anden  side  så  er  Herrens  måde 
den  at  optimisten  med  tro,  som  er 
positiv,  opløftende  og  opbyggende  ne- 


,,Hvis  vi  ikke  er  meget 

påpasselige  med  vore  tanker 

og  tale  vil  de  ord,  vi  bruger, 

bruge  os." 


top  det  menneske  både  i  og  udenfor 
kirken  som  er  den  mest  fremadstræben- 
de, lykkelige  og  fremgangsrige.  Herren 
sagde: 

,, Styrk  derfor  dine  brødre  i  alle  dine 
samtaler,  i  alle  dine  bønner  og  i  alle  dine 
handlinger."  [L&P  108:7]. 

Vi  bør  - 

•  oplyse 

•  opbygge 

•  løfte 

•  motivere 

•  ophøje 

•  opbygge  og  opløfte  i  alt  hvad 
vi  siger  og  i  alt  hvad  vi  gør. 

Lyt  nu  til  profetens  ord  når  jeg  læser 
om  hvad  det  vil  sige  at  opmuntre, 
opløfte  og  opbygge: 

,,Lad  ingen  rådden  snak  udgå  af  jeres 
mund,  men  kun  ord,  som  er  gode  til 
fornøden  opbyggelse,  så  de  kan  blive  til 


velsignelse  for  dem,  der  hører  dem.1'  [Ef. 
4:29]. 

„Hold  op  med  at  kives  med  hinanden, 
ophør  med  at  tale  ondt  om  hinanden. 

.  .  .  tragt  efter  de  ord,  som  tjener  til 
indbyrdes  opbyggelse."  [L&P  136:23- 
24]. 

I  decemberudgaven  fra  1 982  af  bladet 
Success  Unlimited gør  Dwight  Chapin  os 
opmærksom  på  det  afgørende  aspekt  i 
det,  at  skabe  positive  følelser: 

,,Hver  gang  et  firma  i  servicebranchen 
skaber  en  negativ  følelse  hos  en  kunde 
eller  en  klient  vil  dette  menneske  fortælle 
om  sin  manglende  tilfredsstillelse  til 
gennemsnitlig  ti  mennesker  før  følelsen 
forsvinder. 

Den  samme  undersøgelse  viser  at  et 
menneske  som  imponeres  over  en  servi- 
ceydelse kun  vil  dele  denne  positive 
følelse  med  gennemsnitlige  tre  andre 
mennesker.  Med  dette  for  øje  er  det  klart 
hvorfor  negative  nyheder  spredes  mere 
og  hurtigere  end  positive  nyheder." 

Det  giver  os  alle  sammen  mere  grund 
til  at  være  opbyggende  og  positive. 
Profane  ord  opbygger  aldrig. 

Der  findes  en  vis  værdi  i  dette  udtryk 
af  en  ukendt  forfatter:  „Jeg  vil  vende 
tilbage  igen  for  jeg  kan  bedre  lide  mig 
selv  når  jeg  er  sammen  med  dig." 

Peter  og  Frelserens  venner  blev  større 
på  grund  af  Frelseren.  Han  opbyggede , 
opløftede  og  behandlede  dem  som  dem 
de  ville  blive. 

Joseph  Smiths  venner  blev  større  på 
grund  af  Joseph  Smith.  Han  opløftede 
dem  og  styrkede  dem.  Således  har  det 
været  med  alle  kirkens  præsidenter  - 
mennesker  blev  større  på  grund  af  dem. 

Kirkens  ledere  bruger  ikke  tid  til  at 
tale  dårligt  om  andre  mennesker  eller 
institutioner.  De  forkynder  deres  egne 

sandheder  og  tillader  andre  at  udtrykke 
sig  selv. 

Brødrene  i  Det  øverste  Præsidentskab 
har  på  deres  skuldre  hvilende  den  tunge- 
ste byrde  og  de  tungeste  ansvar,  som 
noget  menneske  har  -  og  alligevel  er  de 
aldrig  tunge  om  hjertet.  Det  menneske 
som  går  ind  i  deres  kontorer  forlader 
dem  altid  som  et  bedre  menneske  end  da 
det  kom  ind. 

Herrens  råd  er  meget  klar:  „Lyt  til  og 
hør  min  røst,  lån  øre  og  hør  mit  ord!" 
[Es.  28:23]. 

Lytter  vi  virkelig  når  vi  læser  skrifter- 
ne? Hører  vi  i  virkeligheden  hans  stem- 
me, lytter  vi  og  gør  vi  hans  vilje?  Der 
findes  mange  som  hører  og  følger  ham. 

Her  er  nogle  gode  eksempler  på  at 
høre  og  gøre  hvad  Herren  råder: 

I  1974  var  der  kun  8-10  brasilianere 
der  udførte  en  mission.  Så  bad  præsident 
Kimball  om  flere  missionærer.  I  midten 
af  1979  havde  Brasilien  mere  end  500 
fuldtidsmissionærer  der  tjente  lokalt  og 
Mexico  havde  over  700. 

De  hørte  hans  ord,  gjorde  de  ikke? 

Da  jeg  var  missionspræsident  i  Cen- 
tralamerika for  nogle  år  siden  bragte  to 


af  ældsterne  en  katolsk  benediktiner- 
munk ind  på  mit  kontor.  Han  havde  lagt 
mærke  til  kirkens  opbyggende  natur 
gennem  et  dybdegående  studium  som 
han  og  andre  havde  fået  til  opgave  at 
udføre  over  243  forskellige  kirker.  Den- 
ne undersøgelse  var  blevet  iværksat  af 
den  katolske  kirke  i  en  ærlig  hensigt.  De 
ønskede  at  kende  lighedspunkter  mel- 
lem de  243  kirker  for  at  se  om  der  var 
muligheder  for  en  større  enighed  og 
broderskab. 

Efter  at  have  arbejdet  med  denne 
undersøgelse  i  mere  end  5  år  kom  de  i  det 
mindste  til  to  konklusioner: 

1.  Der  var  kun  to  kirker  som  havde 
høje  moralske  værdier.  Den  ene  var  Jesu 
Kristi  Kirke  af  Sidste  Dages  Hellige. 

2.  Der  var  kun  én  kirke,  som  fulgte 
alle  de  profetiske  udtalelser  fra  fordums 
tid  -  med  andre  ord  accepterede  og 
fulgte  hele  Det  nye  og  gamle  Testamente 
-  og  det  var  mormonerne. 

Denne  munk  accepterede  udfordrin- 
gen til  at  studere  Mormons  Bog  og  bad 
om  at  få  en  guddommelig  bekræftelse  af 
dens  sandhed.  Som  resultat  accepterede 
han  Frelseren  ved  at  blive  døbt  ind  i 
denne  hans  kirke. 

Han  er  nu  en  aktiv  lærer  i  højpræster- 
nes kvorum  i  Centralamerika. 

Han  så  gennem  undersøgelsen  den 
opbyggende  og  opløftende  indflydelse 
som  kirken  har  og  han  lyttede  til  Her- 
rens stemme. 

En  fremstående  mand,  som  ikke  hav- 
de besøgt  en  bestemt  skole  i  det  nordlige 
Utah  i  to  år  overværede  en  sportsbegi- 
venhed og  blev  forbløffet  og  såret  over 
den  vækst  i  blasfemi  og  dårligt  sprog 
som  han  hørte. 

Forældre,  spekulerer  vi  på  hvor  vore 
familier  og  børn  hører  obskøne,  grove 
og  dårlige  ord?  Helt  sikkert  aldrig  i  vort 

hjem,  for  vore  hjem  er  lige  så  hellige  som 
templet.  Vore  hjem  er  et  opløftende 
tilflugtssted  hvor  vi  kan  instruere  vor 
familier  i  at  gøre  hvad  Herren  forventer 
af  os. 

Selvkontrol  er  en  effektiv  kvalitet  som 
løfter  enhver  over  mængden.  Mindet  om 
et  menneskes  selvkontrol  vil  altid  være 
behageligt.  Vi  bør  aldrig  forringe  vor 
værdighed  ved  at  forringe  vort  sprog.  Vi 
behøver  aldrig  at  gentage  en  blasfemisk 
kommentar  som  en  anden  er  kommet 
med.  I  Undervisning  -  Ingen  Større 
Kaldelse  læser  vi  følgende  vedrørende 
selvkontrol: 

„Størrelsen  af  en  mands  succes  måles 
gennem  hans  selvkontrol.  Dybden  af 
hans  fejltagelse  gennem  den  måde  han 


opgiver  sig  selv  på.  Der  findes  ingen 
anden  begrænsning  i  nogle  af  tilfældene. 
Denne  lov  er  den  måde  hvorpå  den  evige 
retfærdighed  giver  sig  udtryk. 

Den  som  ikke  kan  styre  sig  selv  kan 
ikke  styre  andre  og  den  som  kan  styre  sig 
selv  skal  være  konge."  [Som  citeret  af 
Spencer  W.  Kimball  i  Improvement  Era, 
juni  1966,  s.  525]. 

Bør  vi  ikke  alle  øve  selvkontrol  over 
vore  tunger  og  ord  hele  tiden  og  kun 
opløfte  og  opbygge? 

Vi  er  sammen  med  og  ledes  af  levende 
profeter.  Dette  er  en  absolut  sandhed. 
Herren  selv  leder  denne,  hans  eneste 
sande  og  levende  kirke,  og  dette  vidner 
jeg  i  Mesterens,  Jesu  Kristi  navn.  Amen. 
□ 


At  klatre  op  til  højere  åndelighed 

Ældste  Jacob  de  Jager 
De  halvfjerds'  første  Kvorum 


■HBBi'i    åBKGt 


Jeg  er  meget  lykkelig  og  taknemlig  for 
denne  mulighed  til  at  tale  til  de  hellige  på 
dette  historiske  sted  og  til  de  hellige 
andre  steder  hvor  jeg  har  haft  til  opgave 
at  besøge  konferencer  for  nyligt  --  til 
Hurricane  i  Utah  og  Wendell  i  Idaho. 
Jeg    har    mange    venner   der.    Det    er 


virkelig  et  privilegium  for  mig  at  dele  mit 
vidnesbyrd  med  jer  denne  eftermiddag 
og  fortælle  jer  om  de  tanker  som  findes  i 
mit  hjerte. 

Lige  siden  begyndelsen  af  den  første 
nedskrevne  historie  har  mennesket  for- 
undret sig  over  himlens  mysterium  og 


130 


haft  et  ønske  om  at  undslippe  tyngde- 
kraftens bånd. 

Alligevel  skete  den  første  omtalte 
ballonopstigning  først  i  året  1 783  med  en 
ubemandet  opstigning  opsendt  af  brød- 
rene Montgolfier  i  Lyon  i  Frankrig,  og 
det  blev  hurtigt  efterfulgt  af  den  første 
kendte  bemandede  flyvning  fra  Bois  de 
Boulogne  i  Paris. 

Hvordan  forholder  det  sig  nu  200  år 
senere  i  1983?  Mennesket  har  været  på 
månen  og  udsendt  rumskibe  til  fjerne 
planeter.  Tæt  ved  300  satelitter  er  blevet 
sat  i  kredsløb  omkring  jorden  ca.  30.000 
km  over  ækvator  for  at  øge  fjernsyns-  og 
telexkommunikationen  samt  for  også  at 
studere  og  forudsige  vejrforholdene.  I 
går  og  i  aftes  under  præstedømmemødet 
var  vi  i  stand  til  at  nå  mere  end  en  halv 
million  præstedømmebærere  på  samme 
tid  via  satellit. 

Vi  må  forstå  at  alle  disse  fornyelser 
imidlertid  har  deres  oprindelse  i  den 
første  ballonfart  som  gav  mennesket  et 
nyt  perspektiv  på  sin  hjemplanet  såvel 
som  en  fysisk  og  åndelig  opløftning 
gennem  en  stille  flyvetur. 

Jeg  har  en  enkelt  gang  oplevet  -den 
opstemthed  som  kommer  ved  en  rigtig 
ballontur.  Det  var  under  den  spændende 
tid  umiddelbart  efter  anden  verdenskrig 
da  der  i  mit  fødeland  Holland  blev 
afholdt  mange  offentlige  fester  for  at 
fejre  den  tilbagevundne  frihed  efter  5  års 
krig.  Der  var  store  parader,  dansefesti- 
valer i  nabolaget  og  i  nogle  byer  beman- 
dede ballonflyvninger  for  at  tiltrække 
store  menneskemængder  til  andre  festli- 
ge begivenheder. 

En  ven  lærte  mig  meget  om  ballonfart 
under  forberedelse  til  en  flyvning  som 
jeg  var  blevet  lovet  at  kunne  deltage  i 
som  gæst,  når  vejrforholdene  på  ét  eller 
andet  tidspunkt  ville  være  passende. 


Jeg  lærte  at  vi  ville  stige  op  i  en  klasse 
A  ballon  fyldt  med  kulgas  og  at  den  ville 
stige  til  vægten  var  i  ligevægt  med  luften 
omkring  sig. 

Jeg  lærte  også  at  der  i  kurven  under 
ballonen  var  navigationsinstrumenter, 
kort  og  ballastsandsække,  som  kunne 
smides  ud  for  at  få  ballonen  til  at  stige 
højere. 

Jeg  lærte  også  at  hvis  man  slap  gas  ud 
fra  en  ballon  gennem  en  ventil  så  ville 
den  begynde  at  nedstige.  Men  det  var 
ikke  alt!  Jeg  hørte  også  fra  min  ven 
mange  vidunderlige  historier  om  betyd- 
ning af  ballonflyvning.  Ved  en  lejlighed 
opstod  der  uventede  skyer  under  en 
flyvning  og  de  to  mænd  i  kurven  havde 
ikke  den  fjerneste  idé  om  hvor  i  landet  de 

fløj. 

De  besluttede  at  lade  ballonen  gå  ned 
og  pludselig  så  de  en  hollænder  der  kom 
gående  alene  på  en  landevej.  Da  de  var  i 
stand  til  at  påkalde  sig  hans  opmærk- 
somhed råbte  den  ene  af  mændene  i 
kurven:  „Hvor  er  vi?"  Den  ensomme 
vandrer  kiggede  op,  satte  hænderne 
omkring  munden  og  råbte  tilbage:  ,,I  er  i 
en  ballon." 

For  at  gøre  deres  påtrængende  an- 
modning mere  klar  råbte  manden  i 
ballonen  kraftigt:  ,,Hvor  er  du?"  Og 
manden  råbte  tilbage  af  sine  lungers 
fulde  kraft:  „Jeg  er  nede  på  jorden!" 

Mismodig  smed  ballonmændene  no- 
get ballast  ud  og  sejlede  bort  i  skyerne 
igen  mens  én  af  dem  bemærkede:  ,,Den 
mand  må  være  en  skrankepave."  Udta- 
lelserne han  kom  med  var  helt  rigtige, 
men  fuldkommen  værdiløse! 

Efter  hvad  jeg  har  fortalt  indtil  nu  er 
jeg  kommet  til  den  konklusion  at  der 
findes  en  stærk  parallel  mellem  en  bal- 
lons stadige  opstigen  og  vor  evne  til 
vokse  åndeligt. 

På  samme  måde  som  gas  er  nødvendig 
for  at  få  en  ballon  til  at  gå  opad,  så  må 
det  enkelte  menneske  også  fyldes  med  en 
indre  motivation  for  at  bevæge  sig  opad. 
På  samme  måde  som  ballonen  kan  stige 
højere  ved  at  man  kaster  ballast  ud,  så 
må  et  menneske  også  være  villigt  til  at 
give  afkald  på  unødvendig  ballast,  som 
begrænser  en  stigende  og  større  åndelig- 
hed. 


Problemer  med 

utålmodighed,  kritik, 

uvenlighed,  stolthed, 

grådighed  og  frustration 

kommer  i  vejen  for  at  vi  kan 

opnå  en  større  grad  af 

åndelighed. 


Da  jeg  var  ude  på  min  ballontur  følte 
jeg  mærkelig  nok  ikke  at  jeg  steg  op.  Jeg 
havde  den  følelse  at  jeg  forblev  statio- 
nær, og  at  verden  stille  gled  bort  fra  mig. 

Da  jeg  senere  gennem  missionærernes 
anstrengelse  sluttede  mig  til  kirken  op- 
nåede jeg  som  et  nyt  medlem  den 
fredelige  følelse  at  jeg  sikkert  passerede 
de  omgivelser  som  sand  efterlevelse  af 
evangeliet  giver  og  at  Babylon  var  gledet 
bort  fra  mig.  Som  en  tidlig  europæisk 
ballonmand  sagde:  „Jeg  følte  det  som 
om  jeg  havde  ladt  alle  de  bekymringer  og 
lidenskaber  som  ødelægger  menneske- 
heden bag  mig." 

Jeg  vidner  at  vi  alle  kan  have  den  fred  i 
sindet,  hvis  vi  er  villige  til  at  frigøre  os 
selv  for  den  ballast  som  forhindrer  os  i  at 
opnå  større  åndelige  højder.  Det  vil  gøre 


vor  stigen  til  en  kærlig  Fader  i  Himmelen 
lettere,  og  han  vil  i  sin  egen  tid  vente  på 
vor  tilbagevenden  efter  vor  livsrejse. 

Lad  os  derfor  smide  vore  sandsække 
med  utålmodighed  ud  og  lære  at  være 
mere  tålmodig  med  vor  ægtefælle,  vore 
børn,  vore  venner  og  naboer  for  Herren 
har  rådet  os  jo:  „Hold  derfor  tålmodigt 
ud,  indtil  I  er  fuldkomne"!  [L&P  67:13]. 

Og  nu  til  jer  som  ikke  ved  hvad  ordet 
tålmodig  virkelig  betyder,  giver  jeg  en 
enkel  definition:  Tålmodighed  er  at  lære 
at  skjule  jeres  utålmodighed. 

Hvor  mange  af  os  går  stadigvæk 
gennem  livet  med  en  ballastsæk  kaldet 
kritik?  Vi  bør  i  stedet  for  rose  hvor  som 
helst  og  hvor  som  helst  det  er  muligt 
fordi  vi  har  atter  og  atter  fået  at  vide: 
„hør  op  med  at  finde  fejl  hos  hinanden." 
[L&P  88:124].  Og  lad  os  i  den  henseende 
også  huske  at  de  fejl  og  mangler  som  vi 
ser  hos  medlemmer  i  vort  eget  ward  eller 
gren  er  af  mindre  betydning  for  os  end  én 
af  de  mindste  fejl  hos  os  selv. 

Og  har  vi  stadig  en  sandsæk  med 
uvenlighed  i  vor  kurv  selv  om  Herren 
beder  os  om  at  være  venlige  og  kærlige? 
Som  han  siger:  „I  er  dem,  som  min 
Fader  har  givet  mig.  I  er  mine  venner." 
[L&P  84:63]. 

Lad  os  på  vor  åndelige  flyvetur  helt  og 
aldeles  kaste  vor  ballast  bestående  af 
stolthed  ud  og  være  mere  ydmyge  i  alle 
ting  og  altid  huske  Frelserens  strålende 
løfte  til  alle:  „Og  for  så  vidt  som  I  har 
ydmyget  jer  for  mig,  er  rigets  velsignelser 
jeres."  [L&P  61:37]. 

Vil  vor  åndelige  ballon  virkelig  stige 
hvis  vi  ikke  er  rede  til  at  smide  vor 
sandsæk  bestående  af  grådighed  ud? 
Levende  profeter  har  rådet  os  til  at 
betale  en  ærlig  tiende  og  til  at  give  et 
gavmildt  fasteoffer  og  desuden  fortæller 
skrifterne  på  en  meget  ligefrem  måde: 

Ældste  Jacob  de  Jager  fra  De  halvfjerds1 
første  Kvorum. 

„Ve  [dem]  som  ikke  vil  give  de  fattige  af 
[deres]  ejendele."  [L&P  56:16].  Der  fin- 
des desværre  visse  mennesker  som  synes 
de  er  gavmilde  fordi  de  giver  så  mange 
gratis  råd! 

Til  sidst  må  vi  slippe  af  med  den  tunge 
ballast  af  frustrationer  som  vi  finder  i 
vor  personlige  åndelige  ballons  kurv  - 
frustrationer  som  vi  hele  tiden  må  være 
på  vagt  overfor  fordi  det  er  blevet 
åbenbaret  for  os,  og  vi  har  allerede  hørt 
det  to  gange  fra  denne  talerstol  i  denne 
konference:  „Guds  værk,  planer  og 
hensigter  kan  ikke  forpurres,  ej  heller 
kan  de  tilintetgøres  .  .  .  Kom  i  hu,  at  det 
ikke  er  Guds  værk,  der  forstyrres,  men 
menneskenes  gerning."  [L&P  3:1,  3]. 

Den  eneste  måde  hvorpå  vi  kan  bevæ- 
ge os  opad  fra  vor  nuværende  stade  af 
åndelighed  og  udøvelse  til  et  højere  plan 
er  ved  at  smide  den  ballast  væk  som 
holder  os  tilbage.  Vi  må  lære  at  efterleve 
befalingerne  ikke  alene  for  vort  eget 
bedste,  men  også  til  gavn  for  andre 
mennesker,  eftersom  vi  ubevidst  forbe- 
drer andre  når  vi  holder  Guds  befalinger 
og  efterlever  kirkens  lærdomme.  Det  er 


endnu  en  måde  at  missionere  på  og  løfte 
åndeligheden  hos  de  mennesker  som 
omgiver  os. 

Lad  os  derfor  begynde  vor  flyvning  i 
dag.  Hvis  vi  stadig  befinder  os  på  jorden, 
så  lad  os  kappe  fortøjringerne,  så  vil  vor 
opstigen  indtræde  med  det  samme!  Selv 
det  vil  imidlertid  ikke  sikre  vor  fortsatte 
åndelige  bevægelse.  Vor  ballon  vil  kunne 
stige  til  en  vis  grad  og  derefter  vil  den 
begynde  at  dale.  På  det  tidspunkt  må  vi 
undersøge  hvilken  ballast  vi  må  smide 
ud  for  at  stige  endnu  højere.  Hvis  det  er 
svært  for  én  at  skære  fortøj  ringerne  over, 
så  vil  vi  finde  det  endnu  sværere  at  smide 
sandsækkene  væk  for  at  lette  byrden. 

Vor  åndelige  opadgående  bevægelse  i 
ballonturen  er  en  krævende  og  af  og  til 
en  vanskelig  ting  og  kun  det  menneske 
som  i  sandhed  holder  ud  vil  opnå  det 
højeste  rige! 

Jeg  vil  til  sidst  efter  at  have  talt  om  at 
flyve,  sejle  og  stige  gerne  give  nogle 
jordnære  retningslinier. 

Til  de  blandt  jer,  som  findes  indenfor 
rækkevidden  af  min  stemme  i  dag  og 
som  allerede  er  trådt  ind  i  deres  åndelige 
ballons  kurv  gennem  dåb  i  Guds  rige, 
men  som  bare  sidder  der  og  venter 
uaktivt  på  at  tingene  skal  ske  siger  jeg: 
Kap  de  liner  som  holder  jer  tilbage  for  at 
blive  luftbåren. 

Til  jer  som  stille  driver  i  samme  højde 
med  ringe  opadgående  bevægelser  siger 
jeg:  Se  nøje  på  den  ballast  som  forhin- 
drer jer  i  at  stige  til  et  højere  handlings- 
plan. Træf  en  afgørelse  og  smid  den 
belastende  vægt  ud  fra  jeres  åndelige 
flyvetur. 

Jeg  giver  jer  et  højtideligt  løfte:  hvis  I 
gør  dette  vil  I  opnå  en  følelse  af  stor 
åndelig  glæde  fordi  I  vil  opløfte  jer  selv. 

Jeg  vidner  -  som  én  der  er  blevet  døbt 
for  23  år  siden  i  Guds  rige  i  Toronto  i 

Canada  -  at  min  flyvning  siden  min  dåb 
har  været  en  strålende  flyvning  med 
storslåede  scener  og  åndelige  panora- 
maer og  med  den  aldrig  svigtende  viden 
at  min  flyveplan  fra  dag  til  dag  stilles  til 
rådighed  for  mig  af  en  forstående,  kærlig 
og  tilgivende  himmelsk  Fader. 

Det   samme   er   sandt   for   os   alle! 
Hvordan  ved  jeg  det?  Fordi  jeg  af  hele 


mit  hjerte  ved  at  Gud  lever  og  at  Jesus  er 
Kristus.  Han  er  menneskehedens  Frel- 
ser, den  store  formidler  af  frelse  og 
ophøjelse  for  alle  vor  himmelske  Faders 
børn,  hvis  de  er  villige  til  at  følge  den 
flyveplan  som  han  har  skitseret.  Om 
dette  vidner  jeg  denne  dag  i  taknemlig- 
hed og  glæde  og  i  Jesu  Kristi  navn. 
Amen.  □ 


Vis  barnet  vejen 


Ældste  L.  Tom  Perry 
De  tolv  apostles  Kvorum 


„Væn  drengen  til  den  vej,  han  skal 
følge,"  skriver  forfatteren  til  Ordsproge- 
nes Bog,  „da  viger  han  ikke  derfra,  selv 
gammel."  [Ordspr.  22:6]. 

Jeg  kom  til  at  tænke  på  denne  opfor- 
dring for  nylig  da  jeg  læste  en  artikel  i  en 
af  vore  aviser  om  „vore  forsømte  børn". 
Artiklen  gav  udtryk  for  at  „de  fleste  af 
dem  ser  pæne  ud  i  tøjet  og  får  noget  at 
spise,  men  der  mangler  noget  i  utallige 
børns  liv."  For  mange  af  dem  „er  det  et 
spørgsmål  om  et  behov  for  mere  op- 
mærksomhed fra  deres  forældre,"  som 
er  travlt  beskæftigede  i  deres  hverdags 
gøremål. 


I  artiklen  står  der: 

„I  en  nation  der  påstår  at  være  stolt 
over  sine  unge  .  .  .  forårsager  de  sociale 
forandringer  skade  -  fysisk  og  psykolo- 
gisk -  på  millioner  af  børn.  For  dem 
bliver  det  at  vokse  op  i  Amerika  en  pine  i 
stedet  for  en  glæde. 

Mens  deres  forældre  forsøger  at  klare 
sig  efter  en  skilsmisse,  som  enlig  forsør- 
ger der  skal  passe  to  jobs  og  forsøge  at  få 
styr  på  en  besværet  økonomi,  betaler 
mange  af  nationens  mere  en  47,6  millio- 
ner børn  under  14  år  prisen,  der  varierer 
fra  almindelig  forsømmelse  til  direkte 
mishandling  .  .  . 

Forældrene  sidder  fast  i  en  klemme  af 
modstridende  værdier,"  står  der  i  arti- 
klen ifølge  Edward  Weaver.  ,,De  sætter 
pris  på  børnene,  men  de  sætter  også  pris 
på  andre  ting,  som  f.eks.  tid  til  sig  selv, 
materielle  goder,  statussymboler  og  der- 
es karriere.  Med  disse  konflikter  at  slås 
med  forsømmer  de  i  mange  tilfælde 
børnene  eller  giver  dem  ikke  en  fair 
chance."  [U.S.  News  &  World  Report,  9. 
aug.  1982,  s.  54]. 

I  mine  rejser  udenfor  dette  land  synes 
det  mig  at  de  samme  problemer  også 
vokser  andetsteds.  Dette  er  et  faresignal 
for  vore  børn.  Vi  finder  flere  mødre  der 
arbejder  udenfor  hjemmet,  flere  enlige 
forsørgere,  en  høj  stigning  i  antallet  af 
børn  født  udenfor  ægteskab.  Disse  vok- 
sende sociale  forandringer  forårsager 
øgede  vanskeligheder  for  børnene  i  vort 
samfund  i  dag. 

Artikler  som  denne  gør  mig  urolig,  for 
jeg  havde  sådan  en  dejlig,  lykkelig 
barndom.  Det  har  altid  været  mig  en 
særlig  glæde  at  være  en  far.  Det  er 
umuligt  for  mig  at  give  udtryk  for  den 


Ældste  L.  Tom  Perry  fra  De  tolv  apostles 
Kvorum,  til  venstre  sammen  med  sin  søn, 
Lee. 


kærlighed  jeg  føler  for  mine  børn  og 
børnebørn. 

Jeg  forundres  over  det  mirakel  en 
fødsel  er.  For  nyligt  oplevede  vi  det  igen  i 
min  familie.  Man  bliver  ringet  op,  og  i 
den  anden  ende  lyder  ens  svigersøns 
ivrige  stemme  i  den  anden  ende  som 
siger:  ,,Jeg  er  på  vej  til  hospitalet  med 
Linda  Gay."  Så  sidder  man  spændt  hele 
dagen  og  venter  på  de  næste  nyheder. 
Endelig  kommer  de:  „Det  blev  en 
dreng!"  Så  smider  man  alt  hvad  man  har 
i  hænderne  og  skynder  sig  til  hospitalet 
for  at  ønske  til  lykke.  Der  ser  man  dette 
velsignede  mirakel  -  ens  eget  barn,  nu 
med  en  baby  i  favnen  og  fyldt  af  varme 
og  øm  kærlighed.  Man  ser  sin  stolte 
svigersøn  som  begynder  at  fortælle  at 
babyens  næse  ligner  hans  mors.  Måske 
har  han  sin  fars  hage  og  mund.  Og  så  ser 
han  på  hænderne  og  siger:  ,,Dem  må  han 
have  arvet  efter  Per  ry-familien.  Se  hvor 
store  de  er!" 

Man  fyldes  med  en  dyb  kærlighed  når 
man  er  vidne  til  en  sådan  velsignet 
hændelse,  hvor  man  indser  hvilken  glæ- 
de og  lykke  disse  nye  forældre  nu  vil  få 
når  denne  proces  gentages  i  deres  liv. 

Jeg  er  ikke  en  ekspert  i  børneopdra- 
gelse. Jeg  har  haft  mine  udfordringer, 
som  så  mange  forældre  har.  Men  siden 
jeg  læste  den  artikel  har  mine  tanker 
kredset  om  de  moderne  såvel  som  de 
tidligere  profeters  ord,  hvori  de  under- 
streger vigtigheden  af  forældrenes  an- 
svar for  at  vise  barnet  vejen. 

I  Det  gamle  Testamente  findes  en 
beretning  om  hvorledes  Herren  gav 
Moses  instruktioner  lige  før  han  gav 
ham  De  ti  Bud.  Der  står: 

„HERREN,  HERREN,  Gud,  som  er 
barmhjertig  og  nådig,  langmodig  og  rig 
på  miskundhed  og  trofasthed, 

som  bevarer  miskundhed  mod  tusin- 

der,  som  tilgiver  brøde,  overtrædelse  og 
synd,  men  ikke  lader  den  skyldige  ustraf- 
fet, som  straffer  fædres  brøde  på  børn  og 
børnebørn,  på  dem  i  tredje  og  fjerde 
led!"  [2  Mos.  34:6-7]. 

1  Det  nye  Testamente  skriver  Paulus 
til  Efeserne: 

,,Og  I  fædre!  I  må  ikke  opirre  jeres 
børn,  men  opdrag  dem  i  Herrens  tugt  og 
formaning."  [Ef.  6:4]. 

Mormons  Bog  begynder  med  at  en 
søn  viser  sin  taknemlighed  for  den 
opdragelse  han  har  fået:  „Jeg,  Nephi,  er 
født  af  retskafne  forældre  og  blev  derfor 
undervist  i  al  min  faders  lærdom."  [1  Ne. 
1:1]. 

Instruktioner  der  blev  givet  gennem 
profeten  Joseph  Smith  til  kirken  i  vore 
dage  udtrykker  også  forældrenes  ansvar 
overfor  børnene: 

,,Og  atter:  Om  forældre  i  Zion  eller  i 
nogle  af  dens  organiserede  stave  har 


børn,  og  de  ikke  underviser  dem  i  læren 
om  omvendelse,  tro  på  Kristus,  den 
levende  Guds  Søn,  og  om  dåb  og  den 
Helligånds  gave  gennem  håndspålæggel- 
se, når  de  er  otte  år  gamle,  skal  synden 
hvile  på  forældrenes  hoved."  [L&P 
68:25]. 

Da  jeg  var  nybagt  far  præsiderede 
præsident  David  O.  McKay  over  kirken. 
Hans  rådgivning  med  hensyn  til  ansvar 
overfor  vore  børn  var  klar  og  direkte. 
Han  lærte  os  at  den  dyrebareste  gave  en 
mand  og  en  kvinde  kan  få  er  et  af  Guds 
børn,  og  at  det  i  allerhøjeste  grad  er  en 
åndelig  proces  at  opdrage  et  barn. 

Han  henviste  os  til  de  grundlæggende 
principper  vi  skal  undervise  vore  børn  i. 
Den  første  og  vigtigste  indre  kvalitet 
man  kan  fremelske  hos  et  barn  er  tro  på 
Gud.  Det  vigtigste  et  barn  kan  lære  at 
gøre  er  at  adlyde.  Og  det  stærkeste 
redskab  du  kan  bruge  når  du  underviser 


Ældste  L.  Tom  Perry  fra  De  tolvs  apostles  Kvorum  i  midten  sammen  med 

et  barn  er  kærlighed.  [Se  Instructor,  bind 
84,  dec.  49,  s.  620]. 

Lad  os  kigge  lidt  nærmere  på  disse  tre 
grundlæggende  principper.  Præsident 
Brigham  Young  belærte  forældrene  såle- 
des: 

„Hvis  alle  vi  der  er  forældre  vil  tænke 
over  det  ansvar  der  ligger  på  vore 
skuldre  vil  vi  komme  til  den  konklusion 
at  vi  aldrig  må  tillade  os  at  gøre  noget 
som  vi  ikke  ønsker  at  se  vore  børn  gøre. 
Vi  må  sætte  et  eksempel  for  dem  som  vi 
ønsker  at  de  skal  følge."  [Journal  of 
Discourses,  14:192]. 

Hvis  vi  skal  fremelske  tro  hos  vore 
børn  må  de  se  os  demonstrere  vor  tro  fra 
deres  tidligste  år.  De  må  se  os  knæle  ned 
dagligt  og  bede  Herren  om  at  skænke  os 
hans  velsignelser  og  høre  os  give  udtryk 
for  vor  taknemmelighed  overfor  ham. 
De  må  se  os  bruge  præstedømmet  til  at 
administrere  til  dem  der  har  behov  og  til 
at  velsigne  vore  børn.  De  skal  se  os 
tilbede  Gud  ærbødigt  under  nadvermø- 
derne. De  skal  se  hvorledes  vi  gladeligt 
og  villigt  giver  af  vor  tid  og  vore  talenter 
til  opbyggelsen  af  Herrens  rige  her  på 
jorden.  De  skal  se  os  bevise  vor  tro  eller 
betale  vor  tiende  og  offergaver  til  ham. 
De  skal  se  os  studere  ivrigt  og  diskutere 
skrifterne  for  at  øge  vor  tro  og  forståelse. 

For  nyligt  læste  jeg  en  artikel  i  et  blad 
der  er  beregnet  for  sidste  dages  hellige, 
om  et  studium  af  de  goder  der  kommer 
af  at  læse  for  vore  børn.  Der  stod  at  nål- 
en mor  eller  en  far  regelmæssigt  læser  for 
et  barn  vil  dette  barn  være  på  et  højere 
stade  når  det  begynder  i  skolen  og 
hurtigt  udvikle  sine  læsefærdigheder  i  de 
tidlige  år.  Hvis  der  er  en  direkte  forbin- 
delse med  den  træning  et  barn  får  af  sine 
forældre  og  den  hurtighed  hvormed 
barnet  lærer,  hvor  vigtigt  er  det  så  ikke 
for  os  at  bruge  tid  til  at  læse  Jesu  Kristi 


evangelium  for  vore  børn,  at  fremelske 
tro  på  vor  Herre  og  Frelsers  evangelium 
i  deres  skrøbelige  tidlige  år? 

Det  andet  princip  præsident  McKay 
beskrev  for  os  var  lydighed.  Præsident 
Joseph  Fielding  Smith  har  engang  sagt: 
„Naturligvis  skal  der  være  bøn  og  tro  og 
kærlighed  og  lydighed  mod  Gud  i  hjem- 
met. Det  er  forældrenes  pligt  at  lære 
deres  børn  disse  frelsende  principper  fra 
Jesu  Kristi  evangelium,  så  de  ved  hvor- 
for de  skal  døbes  og  så  der  dybt  i  deres 
hjerter  er  et  ønske  om  at  fortsætte  med  at 
holde  Guds  befalinger  efter  at  de  er 
blevet  døbt,  så  de  kan  komme  tilbage  til 
hans  nærhed.  Vil  I,  mine  kære  brødre  og 
søstre,  gerne  være  sammen  med  jeres 
familier,  jeres  børn;  vil  I  gerne  besegles 
til  jeres  fædre  og  jeres  mødre  som  gik 
forud  for  jer?  .  .  .  Hvis  det  er  tilfældet  må 
vi  begynde  med  at  undervise  fra  vugge- 
stadiet. I  skal  undervise  ved  eksempel 
såvel  som  gennem  belæringer."  [I  Confe- 
rence  Report,  okt.  1948,  s.  153]. 

Jeg  kan  huske  hvorledes  jeg  engang 
følte  behovet  for  at  belære  om  lydighed. 
Jeg  var  begyndt  på  et  nyt  arbejde  og 
arbejdede  længe,  og  jeg  formoder  at  jeg 
forsømte  min  familie  en  smule.  Min  søn 
syntes  at  kræve  mere  tid  og  opmærksom- 
hed. Han  fandt  på  alle  mulige  måder  at 
tiltrække  sig  min  opmærksomhed  på.  En 
dag  da  jeg  kom  hjem  havde  hans  mor 
givet  ham  besked  på  at  tage  mig  med 
nedenunder  for  at  se  hvilke  ulykker  han 
nu  havde  lavet.  Da  vi  gik  ned  ad  trappen 
åbnede  han  lidt  tøvende  døren  til  vort 
forrådsrum.  Der  kunne  jeg  se  at  han 
havde  øvet  sig  i  pilekast  på  vort  forråd. 
Det  lykkedes  ham  at  fange  min  opmærk- 
somhed, og  han  fik  mig  til  at  indse  at  han 
var  i  gang  med  at  undersøge  hvor  langt 
han  kunne  gå,  og  hvad  vi  forventede  af 
ham  i  vor  familieregering.   Når  først 

grænserne  var  udstukket  og  jeg  gav  ham 
passende  opmærksomhed  var  han  meget 
lydig.  Det  er  meget  vigtigt  at  vi  undervi- 
ser børnene  i  lydighed  mens  de  er  små, 
og  især  i  lydighed  mod  Herrens  befalin- 
ger! 

Og  endelig  lærte  præsident  McKay  os 
om  nødvendigheden  af  kærlighed.  Jeg 
har  altid  været  imponeret  over  at  da 
Herren  underviste  sine  disciple  i  sine 
sidste  timer  her  på  jorden,  da  de  sad  ved 
den  første  nadver,  underviste  han  dem, 
efter  at  have  lært  dem  om  tjeneste  ved  at 
vaske  deres  fødder,  om  kærlighed.  Han 
lærte  dem: 

„En  ny  befaling  giver  jeg  jer,  at  I  skal 
elske  hverandre:  ligesom  jeg  har  elsket 
jer,  skal  også  I  elske  hverandre."  [Joh. 
13:34], 

For  nylig  glædede  jeg  mig  over  en 
artikel  i  Readers  Digest  om  vedvarende 


værdier.  Der  stod:  „Vore  dages  klima 
synes  at  bekræfte  den  idé  at  kærligheden 
er  lige  så  flygtig  som  monsunen  -  den 
kommer,  den  blæser  kraftigt,  den  for- 
svinder. Det  er  trist,  for  et  barn  har 
behov  for  den  slags  kærlighed  der  er  lige 
så  pålidelig  som  solopgangen.  Hvis  et 
barn  skal  vokse  op  og  virkelig  slutte  sig 
til  den  menneskelige  race  må  det  vide 
hvorledes  man  holder  kærligheden  ved- 
lige. 

Et  barn  skal  ikke  blot  lære  at  elske, 
men  også  at  være  menneskelig  -  at  gøre 
kærligheden  til  en  livsfilosofi,  ^ærlighe- 
den' kan  komme  og  gå,  men  et  kærligt 
menneske  er  som  solen  selv,  det  mister 
aldrig  sin  velgørende  varme."  [Readers 
Digest,  juni  1981,  s.  464.  Artiklen  ikke 
trykt  i  det  danske  ,Det  Bedste',  O.a.]. 

For  nogen  tid  siden  læste  jeg  om  et 
eksperiment  med  kyllinger.  Jeg  kan  ikke 

huske  hvor  jeg  læste  det,  men  det  drejede 
sig  om  unge  kyllinger  der  i  deres  opvækst 
fik  al  den  mad  de  havde  brug  for  uden  at 
skulle  anstrenge  sig  for  at  få  den.  Da  så 
kyllingerne  blev  større,  blev  de  lukket  ud 
i  hønsegården  hvor  de  måtte  skrabe  for 
at  skaffe  sig  mad.  En  kylling  der  aldrig 
har  lært  at  skrabe  vil  vokse  op  uden  at 
lære  dette  og  bogstaveligt  talt  sulte  ihjel, 


„Den  vigtigste  indre  kvalitet 

man  kan  fremelske  hos  et 

barn  er  tro  på  Gud,  det 

vigtigste  et  barn  kan  lære  at 

gøre  er  at  adlyde;  det 

stærkeste  redskab  du  kan 

bruge  når  du  underviser  et 

barn  er  kærlighed." 


blevet  betroet.  Hvorledes  prioriterer  I? 
Har  I  besluttet  jer  for  at  bruge  den  tid 
der  er  nødvendig  for  at  opdrage  jeres 
børn? 

Doktor  Nick  Stinnett  fra  Nebraska 
Universitetet  holdt  en  meget  interessant 
tale  ved  et  af  de  årlige  møder  der 
afholdes  af  National  Council  on  Family 
Relations.  Han  havde  kaldt  den:  „Særli- 
ge karakteristika  hos  stærke  familier". 
Han  opstillede  seks  punkter: 

1.  En  stærk  familie  tilbringer  menings- 
fuld tid  sammen  når  de  leger,  arbejder, 
spiser  eller  slapper  af.  Skønt  familiens 
medlemmer  alle  har  interesser  udenfor 
familien  finder  de  alligevel  tid  til  at  være 
sammen. 

2.  Stærke  familier  har  en  stærk  hengi- 
venhed overfor  hvert  familiemedlem, 
hvilket  kan  ses  ikke  alene  på  den  tid  de 
tilbringer  sammen,  men  også  på  deres 
evne  til  at  arbejde  sammen  i  en  fælles 
sag. 

3.  Stærke  familier  sørger  for  at  have  en 
god  kommunikation,  hvilket  kan  ses  på 


skønt  al  den  mad  den  har  brug  for  for  at 
opretholde  livet  ligger  lige  under  jordo- 
verfladen. 

Artiklen  fortsatte  så  med  at  sammen- 
ligne dette  eksempel  med  et  barn  som 
ikke  i  sin  tidlige  barndom  havde  lært 
hvad  det  vil  sige  at  elske.  Ifølge  artiklen 
var  der  stor  sandsynlighed  for  at  dette 
barn  aldrig  ville  være  i  stand  til  at 
udvikle  denne  vidunderlige  karaktere- 
genskab under  sin  opvækst  eller  som 
voksen.  Hvor  ville  det  være  tragisk  hvis 
man  afskar  et  barn  fra  at  opøve  evnen  til 
at  elske! 

Jeg  ville  gerne  hvis  I  vil  standse  lidt  op 
og  tænke  over  en  udødelig  sjæls  værdi, 
især  de  sjæle  som  I  som  forældre  er 

den  tid  de  bruger  til  at  lytte  til  og  tale 
med  hinanden  i  almindelige  samtaler. 

4.  Stærke  familier  er  religiøst  oriente- 
ret. 

5.  Stærke  familier  har  evnen  til  at 
klare  kriser  på  en  positiv  måde  fordi  de 
er  vant  til  at  bruge  tid  sammen,  er 
hinanden  hengivne  og  taler  godt  sam- 
men. 

6.  Medlemmer  af  stærke  familier  giver 
ofte  hinanden  ægte  komplimenter,  som 
ikke  blot  er  overfladiske.  [Se  ,,In  Search 
of  Strong  Families",  i  Building  Family 
Strenghts:  Blueprints  for  Action,  red.  af 


Nick  Stinnett  og  andre,  Lincoln;  Uni- 
versity  of  Nebraska  Press  1979,  s.  23- 
30]. 

Vi  der  har  accepteret  Jesu  Kristi 
evangelium  bør  være  hengivne  og  be- 
slutsomme nok  til  at  opbygge  stærke 
familieenheder.  Må  Gud  velsigne  os  så 
vi  kan  følge  hans  opfordring:  „Organi- 
ser jer,  bered  alt,  hvad  der  er  nødvendigt 
og  byg  et  hus"  [L&P  109:8]  til  dem  vi 
elsker,  og  et  hus  der  er  værdigt  til  en  evig 
familieenhed  beder  jeg  om  i  Jesu  Kristi 
navn.  Amen.  □ 


„Frygt  ikke  for  at  gøre  det  gode 


•>•> 


Præsident  Gordon  B.  Hinckley 
Andenrådgiver  i  Det  øverste  Præsidentskab 


..'■,-•  : 


Mine  brødre  og  søstre,  normalt  ville 
præsident  Kimball  have  stået  her  nu. 
Det  glæder  mig  at  mange  af  jer  var 
alvorligt  skuffet  over  ikke  at  have  mulig- 
hed for  at  se  eller  høre  ham  ved  denne 
lejlighed.  Som  jeg  fortalte  i  går  morges 
bærer  han  præg  af  sin  høje  alder  og  det 
aktive  liv  han  har  levet.  Ikke  desto 
mindre  står  han  op  hver  dag  og  klæder 
sig  på,  og  vi  rådfører  os  ofte  med  ham. 


Hvis  præsident  Kimball  ikke  kunne 
være  her  skulle  præsident  Romney  over- 
tage disse  job.  Men  han  er  her  heller 
ikke.  Og  som  præsident  Romney  sagde 
sidste  oktober  til  præstedømmemødet: 
„Det  lader  til  at  de  har  overladt  det  hele 
til  ungerne." 

Det  er  nu  ved  at  være  ved  den  tid  hvor 
I  igen  skal  vende  hjem.  Mange  af  jer  skal 
tilbage  til  de  forskellige  nationer  i  Euro- 

pa,  til  Afrika  og  til  mange  nationer  i 
Sydamerika.  Andre  skal  til  Australien 
og  New  Zealand  og  øerne  i  Stillehavet, 
Mexico  og  Centralamerika  og  andre 
igen  skal  til  Asien.  Mange  skal  tilbage  til 
deres  hjem  i  Canada  og  forskellige  steder 
i  De  forenede  Stater.  Det  synes  altid  som 
et  mirakel  for  mig  at  se  hvorledes  dette 
værk  spredes  ud  over  hele  verden.  Det 
får  mig  til  at  tænke  på  det  vidnesbyrd 
Joseph  Smith  bar  om  de  ord  der  blev  talt 
til  ham  da  han  var  en  ung  mand  på  17  år. 
Han  blev  besøgt  af  Moroni  om  natten  og 
fortæller:  „Han  [Moroni]  kaldte  mig  ved 
navn  og  sagde  til  mig,  at  han  var  en 
budbærer,  sendt  til  mig  fra  Guds  åsyn, 
og  at  hans  navn  var  Moroni,  at  Gud 
havde  et  værk  for  mig  at  udføre,  og  at 
mit  navn  skulle  nævnes  for  ondt  og  godt 
blandt  alle  nationer,  slægter  og  tunge- 


mål, eller  at  der  skulle  tales  både  godt  og 
ondt  om  det  blandt  alle  folk."  [Joseph 
Smiths  Skrivelser  2:33]. 

Vi  ser  opfyldelsen  af  disse  bemærkel- 
sesværdige profetiske  ord  i  den  menig- 
hed der  er  samlet  her  i  dag.  Dette  er 
blevet  en  stor  verdensomspændende  kir- 
ke. Vi  glæder  os  over  den  fantastiske 
vækst  i  dette  værk  verden  over.  Vi  er 
taknemlige  for  jeres  store  tro  og  trofast- 
hed. Vi  betragter  alle  hinanden  som 
brødre  og  søstre,  uden  hensyntagen  til 
hvilket  land  vi  kalder  vort  hjem.  Vi  er  en 
del  af  det  man  kan  kalde  det  største 
vennesamfund  på  jordens  overflade. 

Da  Japans  kejser  var  i  De  forenede 
Stater  for  nogle  få  år  siden  deltog  jeg  i  en 
middag  sammen  med  ham  i  San  Francis- 
co. Vi  sad  ved  et  bord  med  tre  andre  par 
som  havde  gjort  sig  nogle  erfaringer  i 


Præsident  Gordon  B.  Hinckley,  andenrådgiver  i  Det  øverste  Præsidentskab. 

Japan  og  som  havde  boet  der  på  ét  eller 
andet  tidspunkt  mens  de  arbejdede  for 
regeringen,  som  forretningsmænd  eller 
på  højere  læreanstalter.  En  af  disse  sagde 
til  mig:  „Jeg  har  aldrig  set  nogen  som 
jeres  folk.  Vi  har  set  mange  amerikanere 
komme  til  Japan  mens  vi  var  der,  og  de 
fleste  af  dem  var  ude  for  et  alvorligt 
kulturelt  tilpasningsproblem  og  led  me- 
get af  ensomhed  og  hjemve.  Men  når  der 
kom  en  mormonfamilie  havde  de  straks 
mange  venner.  Medlemmerne  af  jeres 
kirke  i  Japan  syntes  at  vide  hvornår  man 
kunne  forvente  deres  ankomst  og  kom 
for  at  byde  dem  velkommen.  De  og  deres 
børn  blev  straks  optaget  i  et  fællesskab 
der  tog  sig  af  både  det  sociale  og  det 
religiøse.  Der  synes  aldrig  at  være  noget 
kulturchok  eller  ensomhed.  Min  hustru 
og  jeg  talte  ofte  om  det." 

Det  er  sådan  det  skal  være.  Vi  skal 
være  venner.  Vi  skal  elske  og  ære  og 


respektere  og  hjælpe  hinanden.  Ligegyl- 
digt hvor  sidste  dages  hellige  tager  hen 
bliver  de  budt  velkomne,  for  de  sidste 
dages  hellige  er  sammen  om  at  tro  på 
Herren  Jesu  Kristi  guddommelighed  og 
er  sammen  engageret  i  hans  store  sag. 

Vi  taler  om  de  helliges  fællesskab. 
Dette  er  og  skal  være  en  meget  virkelig 
ting.  Vi  må  aldrig  tillade  at  denne 
broderskabets  og  søsterskabets  ånd  bli- 
ver svag.  Vi  må  til  stadighed  pleje  den. 
Det  er  en  vigtig  del  af  evangeliet. 

Nu,  mine  brødre  og  søstre,  har  vi  haft 
en  skøn  konference,  en  vidunderlig  kon- 
ference. Alle  der  har  talt  til  os  har  gjort 
det  under  Helligåndens  inspiration.  Mu- 
sikken har  været  enestående.  Vi  er  dybt 
taknemmelige  overfor  alle  dem  der  har 
deltaget  -  talere,  dem  der  har  bedt,  og 
dem  der  har  opløftet  vor  sjæl  med  musik. 

Når  vi  nu  drager  hjem  så  lad  os  tænke 
over  de  ting  vi  har  hørt.  Lad  os  gå  med 

en  fast  beslutning  om  at  leve  evangeliet 
mere  fuldstændigt.  „Vi  tror,  at  vi  må 
være  ærlige,  sandfærdige,  kyske,  velgø- 


,, Brødrene  foreslår  at  vi 
læser  et  kapitel  om  dagen  i 

evangelierne  -  Mattæus, 
Markus,  Lukas  og  Johannes 

og  i  3.  Nephi  i  Mormons 
Bog." 


rende  og  dydige  og  gøre  godt  mod  alle.  I 
virkeligheden  kan  vi  sige,  at  vi  følger 
Paulus'  formaning:  Vi  tror  alt,  vi  håber 
alt,  vi  har  udholdt  meget  og  håber  at 
kunne  udholde  alt.  Vi  tragter  efter  alt, 
hvad  der  er  dydigt,  elskeligt,  hvad  der 


har  godt  lov  eller  er  prisværdigt."  [13. 
trosartikel]. 

Den  trosartikel  er  en  af  vore  grund- 
læggende teologiske  erklæringer.  1  løbet 
af  denne  storslåede  konference  er  vi 
blevet  mindet  om  mange  af  de  dyder  der 
fremsættes  i  denne  korte  udtalelse.  Vi 
bør  tænke  over  det  igen  og  igen.  Jeg 
ønsker  at  hver  eneste  familie  i  kirken 
ville  skrive  den  trosartikel  ned  og  sætte 
den  op  på  et  spejl  hvor  alle  familiens 
medlemmer  kan  se  den  dagligt.  Så,  når  vi 
fristes  til  at  gøre  noget  der  er  lidt 
tvivlsomt  eller  uærligt  eller  umoralsk  vil 
denne  storslåede  altomfattende  udtalel- 
se om  vor  opførsels  etik  trænge  sig  frem  i 
vore  tanker  med  stor  kraft.  Vi  vil  ikke 
undskylde  visse  ting  i  vor  personlige 
opførsel  på  nogen  måde. 

Nogle  vil  at  vi  skal  tro  at  skillelinien 
mellem  godt  og  ondt  er  grå  og  at  det  kan 
være  svært  at  afgøre  hvad  der  er  rigtigt 

og  hvad  der  er  forkert.  For  dem  der  tror 
sådan  kan  jeg  henvise  til  Moronis  smuk- 
ke udtalelse  som  man  kan  finde  i  Mor- 
mons Bog:  „Thi  se,  Kristi  Ånd  gives  alle 
mennesker,  for  at  de  kan  kende  godt  og 
ondt;  derfor  viser  jeg  jer,  hvorledes  I  bør 
dømme.  Thi  alt,  hvad  der  indbyder  til  at 
gøre  godt  og  tilskynder  til  at  tro  på 
Kristus,  kommer  gennem  Kristi  gave  og 
kraft;  derfor  kan  I  vide  med  fuldkom- 
men sikkerhed,  at  det  er  af  Gud." 
[Moroni  7:16]. 

Lad  os  gøre  det  til  en  vane  at  læse  de 
ting  der  vil  styrke  vor  tro  på  Herren 
Jesus  Kristus,  verdens  Frelser.  Han  er 
den  centrale  figur  i  vor  teologi  og  vor 
tro.  Enhver  sidste  dages  hellig  har  ansva- 
ret for  med  sikkerhed  at  vide  for  sig  selv 
at  Jesus  er  den  opstandne,  levende  Søn 
af  den  levende  Gud.  Brødrene  fra  De 


tolvs  Råd  foreslår  at  vi  læser  et  kapitel 
om  dagen  i  evangelierne  -  Mattæus, 
Markus,  Lukas  og  Johannes  -  og  i  3 
Nephi  i  Mormons  Bog,  især  begyndende 
med  det  1 1 .  kapitel  i  3  Nephi  hvor  vi  kan 
læse  beretningen  om  Kristi  besøg  til 
nephiterne  i  Amerika.  Jeg  vil  gerne 
anbefale  dette  program  for  jer  og  til- 
skynde jer  til  at  følge  det. 

Brødre  og  søstre,  vi  har  intet  at  frygte 
hvis  vi  forbliver  på  Herrens  side.  Hvis  vi 
er  ydmyge  og  søger  visdom  fra  Gud,  som 
er  kilden  til  al  visdom;  hvis  vi  fremelsker 
en  kærlighedens  og  fredens  og  harmo- 
niens ånd  i  vore  hjem;  hvis  vi  udfører 
vore  tildelte  ansvar  i  kirken  med  glæde 
og  trofasthed;  hvis  vi  vil  række  ud  til 
vore  naboer  og  andre  i  den  kristne 
kærligheds  ånd  og  hjælpe  dem  der  er  i 
nød,  ligegyldigt  hvor  vi  finder  dem;  hvis 


Ældste  Howard  W.  Hunter,  fra  De  tolvs  apostles  Kvorum 

vi  vil  være  ærlige  mod  Herren  i  at  betale 
vor  tiende  og  offerydelser  vil  vi  blive 
velsignet  som  Gud  har  lovet  os.  Vor 
Fader  har  indgået  klare  pagter  med  sit 
folk.  Han  er  i  stand  til  at  holde  disse 
pagter.  Og  det  er  mit  vidnesbyrd  til  jer  at 
han  gør  det. 

Lad  mig  til  sidst  læse  disse  storslåede 
og  forsikrende  ord  som  Herren  talte  til 
sit  folk  for  længe  siden:  „Frygt  ikke  for 
at  gøre  det  gode,  mine  sønner,  thi  hvad  I 
sår,  skal  I  også  høste  .  .  .  Frygt  derfor 
ikke,  lille  hjord!  Gør  godt!  Lad  jord  og 
helvede  forene  sig  imod  dig;  thi  dersom  I 
er  bygget  på  min  klippe,  kan  de  ikke  få 
overhånd  .  .  . 

Vend  alle  jeres  tanker  mod  mig. Tvivl 
ikke,  frygt  ikke."  [L&P  6:33-34,  36]. 

Til  sidst  overbringer  jeg  jer  præsident 
Spencer  W.  Kimballs  kærlige  hilsener  og 


velsignelser,  samt  fra  hans  rådgiver  præ- 
sident Marion  G.  Romney  og  alle  mine 
brødre,  generalautoriteterne.  Og  jeg  til- 
føjer min  egen  taknemlighed  overfor  jer 
for  jeres  støttende  indflydelse,  for  jeres 
hengivne  tjeneste  og  for  den  måde  I  viser 
jeres  tro  på.  Må  Herren  velsigne  jer  i  rigt 
mål,  hvilket  han  vil  hvis  I  vandrer  i  tro. 
Dette  beder  jeg  ydmygt  om  og  efterlader 
jer  mit  vidnesbyrd  om  at  jeg  ved  at  Gud, 
vor  evige  Fader,  lever,  at  Jesus  er 
Kristus,  den  levende  opstandne  menne- 
skehedens Frelser,  og  at  denne  kirke 
hvori  vi  har  den  ære  at  tjene  er  deres 
kirke,  der  er  gengivet  til  jorden  til 
velsignelse  for  alle  dem  af  vor  Faders 
børn  som  vil  lytte  til  dette  budskab.  Gud 
velsigne  jer.  Må  han  være  med  jer  i  alle 
ting,  altid,  beder  jeg  ydmygt  i  Jesu  Kristi 
navn.  Amen.  □ 


Ældste  Robert  L.  Backman  fra  De  halvfjerds'  første  Kvorum. 

Billeder  fra  den  153.  årlige  generalkonference 

i  april  1983 


Præsident  Gordon  B.  Hinckley,  andenrådgiver  i  Det  øverste  Præsidentskab. 

Side  150 

Øverst:  Præsident  Gordon  B. 
Hinckley,  som  ledte  de  fleste  af 
konferencemøderne  sidder  alene 
ved  siden  af  de  to  stole  som 
normalt  optages  af  præsident 
Spencer  W.  Kimball  og 
præsident  Marion  G.  Romney, 
førsterådgiver  i  Det  øverste 
Præsidentskab.  Begge  mænd  var 
syge  og  ikke  i  stand  til  at 
overvære  konferencen. 
Nederst:  Salt  Lake  Templet  set 
fra  Tabernaklet.  Konferencen 
åbnede  i  et  forårslignende  vejr, 
men  en  storm  lagde  hurtigt  et 
tæppe  af  sne. 

Side  151 

Øverst:  Præsident  Ezra  Taft 
Benson,  præsident  for  De  tolvs 
Råd  og  medlem  af  kvorummet 
ældste  Mark  E.  Petersen. 
Nederst:  Forsamlingen  synger 
en  salme  sammen  med 
Tabernakelkoret. 

Side  152 

Øverst  til  venstre:  Hjælpeforeningens 
præsidentskab  synger  en  salme  sammen 
med  forsamlingen;  fra  venstre  søster 
Marion  G.  Boyer,  førsterådgiver,  søster 
Barbara  B.  Smith,  præsident  og  søster 
Shirley  W.  Thomas,  andenrådgiver. 
Øverst  til  højre:  Et  blik  ned  på 
tempelpladsen  fra  kirkens 
kontorbygning. 

Nederst:  Unge  Pigers  præsidentskab,  fra 
venstre  søster  Norman  B.  Smith, 
andenrådgiver,  søster  Elaine  A.  Cannon, 
præsident,  søster  Arlene  B.  Darger, 
førsterådgiver. 

Side  153 

Øverst:  Forårets  skønhed  kunne  ses  i 
blomsterarrangementerne  i  Tabernaklet. 
Nederst:  Præsident  Ezra  Taft  Benson, 
præsident  for  De  tolvs  Kvorum  og  søster 
Benson. 

Side  154 

Øverst:  Medlemmer  af  De  tolvs 
Kvorum,  ældste  Mark  E.  Petersen 
til  venstre,  Boyd  K.  Packer  og 
Bruce  R.  McConkie.  I  baggrunden 
ses  et  ungdomskor  som  sang  ved 
mødet  lørdag  eftermiddag. 
Nederst:  En  far  og  søn  deltog  i 
præstedømmemødet,  bærer  af  det 
aronske  præstedømme  Matthew 
Holland,  til  venstre  og  hans  far 
Jeffrey  R.  Holland,  præsident  for 
Brigham  Young  universitetet. 

Side  155 

Præsident  Ezra  Taft  Ben  son, 
præsident  for  De  tolvs  Kvorum  og 
medlemmer  af  kvorummet  ældste 
Mark  E.  Petersen  og  ældste 
Howard  W.  Hunter. 

Side  156 

Øverst:  Præsident  Gordon  B.  Hinckley 
og  søster  Hinckley  synger  sammen  med 
forsamlingen  ved  Assembly  Halls 
genindvielse. 

Nederst:  Den  100  år  gamle  Assembly 
Hall  på  tempelpladsen  er  blevet 
fuldstændig  renoveret.  På 
konferenceweekendens  sidste  dag  blev  et 
særligt  møde  ledet  af  præsident  Gordon 
B.  Hinckley  for  at  genindvie  bygningen. 

Side  157 

Nogle  billeder  fra  Assembly  Halls 
genindvielsesmøde  med  præsident 
Gordon  B.  Hinckley  talende  fra 
talerstolen  og  til  højre  ældste  Homer  G. 
Durham  fra  De  halvfjerds'  første 
Præsidium  talende  nederst  til  højre. 

Side  158 

Øverst  til  venstre:  Hyacinter  i 
sneen  på  tempelpladsen. 
Øverst  til  højre:  Præsident 
Gordon  B.  Hinckley, 
andenrådgiver  i  Det  øverste 
Præsidentskab. 

Nederst:  Præsident  Gordon  B. 
Hinckley  til  venstre  tilbyder 
smilende  en  hjælpende  arm  til 
præsident  Ezra  Taft  Benson, 
præsident  for  De  tolvs 
Kvorum. 

Side  159 

Øverst:  Ældste  Angel  Abrea 

fra  De  halvfjerds'  første 

Kvorum. 

Nederst:  Ældste  Yoshihiko 

Kikuchi  fra  Det  halvfjerds' 

første  Kvorum. 

Side  160 

En  scene  fra  konferencens 
præstedømmemøde. 

Omslagets  inderside 
foran:  Kødannelse 
foran  Tabernaklet. 

Omslagets  inderside 
bagest:  Brødrene  blandt 
generalautoriteterne  lytter 
til  Tabernakelkoret. 

